Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ចង់លក់ដាច់ខ្លាំង អ្នករកស៊ីគួរប្រើស្នៀត ៥នេះ ទោះមានគេប្រជែងក៏មិនភ័យបាត់ភ្ញៀវ	https://business-cambodia.com/articles/the-same-business-in-cambodia	ពេលចេញរកស៊ីចៀសមិនផុតពីអ្នកធ្វើតាមនោះទេ ព្រោះជាធម្មតានៅពេលដែលឃើញយើងលក់ដាច់ មានភ្ញៀវច្រើន ការយកគម្រូតាមឬធ្វើតាមមិនមែនជារឿងចម្លែកនោះទេ។ហើយការធ្វើតាមនេះអាចនឹងធ្វើឱ្យយើងបាត់ភ្ញៀវខ្លះទោះតិចឬច្រើនប្រសិនបើយើងហ៊ានប្រហែស ប៉ុន្តែយើងជាម្ចាស់អាជីវកម្មក៏អាចរក្សាភ្ញៀវបាន ហើយថែមទាំាំងអាចរកស៊ីឈ្នះគូប្រជែងបានដែរ ឱ្យតែចេះស្នៀត ៥នេះ ៖ ១.ផ្តោតលើភ្ញៀវ ប្រសិនបើមានគូប្រជែងក្នុងអាជីវកម្ម ម្ចាស់អាជីវកម្មមិនគួរផ្តោតទៅលើគូប្រជែងខ្លាំងឡើយ តែត្រូវងាកមកផ្តោតលើខ្លួនឯងវិញ ផ្តោតលើភ្ញៀវថាត្រូវធ្វើយ៉ាងណាអាចរក្សាភ្ញៀវបាន យកបេះដូងភ្ញៀវឱ្យបាន និងដោះស្រាយបញ្ហាភ្ញៀវ ដឹងថាភ្ញៀវត្រូវការអ្វីហើយចង់បានអ្វី។កាលណាយកបេះដូងភ្ញៀវបាន ទោះគូប្រជែងខ្លាំងយ៉ាងណាក៏មិនអាចឆក់ភ្ញៀវពីយើងបានដែរ។ ២.ផ្តោតលើចំណុចពិសេសឱ្យលេចធ្លោរ ប្រសិនបើអាជីវកម្មដែលយើងកំពុងធ្វើជាអាជីវកម្មហាងកាហ្វេ ហើយមានគូប្រជែងយើងត្រូវផ្តោតលើចំណុចលេចធ្លោឱ្យខ្លាំង ធ្វើយ៉ាងណាឆ្កឹះយកចំណុចថ្មី ខុសគេ ដូចជា កាហ្វេដែលយើងយកមកកិនលក់ប្រើពេលខ្លីបំផុតក្នុងតាំងពីបេះពីដើមរហូតមកដល់ទីតាំង ឬភាពប្លែកផ្សេងទៀត នៅពេលយើងរកឃើញចំណុចលេចធ្លោបានហើយ ពេលនោះមិនថាការលក់បញ្ចុះតម្លៃ ឬ ថោកក៏ដោយក៏គូប្រជែងពិបាកក្នុងការស៊ូជាមួយយើងដែរ។ ៣.កំណត់តម្លៃឱ្យត្រូវ កំណត់តម្លៃត្រង់ចំណុចនេះមិនមែនឱ្យម្ចាស់អាជីវកម្មដាក់តម្លៃទាបជាងគូប្រជែងនោះទេ ប៉ុន្តែគឺកំណត់គុណតម្លៃរបស់អាជីវកម្ម នៅពេលណាដែលយើងកំណត់គុណតម្លៃអាជីវកម្មបាន នោះភ្ញៀវនឹងមិនទៅណាចោលយើងឡើយ ព្រោះគេយល់ច្បាស់អំពីគោលបំណងនៃការរកស៊ីយើងច្បាស់ មិនមែនគ្រាន់តែលក់ឱ្យតែបានៗហើយមិនខ្វល់គុណតម្លៃផលិតផល សេវាកម្មនោះទេ។ ៤.មានគំនិតច្នៃប្រឌិតច្រើន ជាអ្នករកស៊ីម្នាក់គំនិតច្នៃប្រឌិតជាចំណុចសំខាន់បំផុតខ្វះមិនបាន មិនថាមានគូប្រជែងឬអត់គូប្រជែងឡើយ ដាច់ខាតត្រូវតែអភិវឌ្ឍន៍គំនិតថ្មីៗឱ្យបានច្រើន ទើបចេញរកស៊ីមិនទាល់គំនិត មិនអស់ផ្លូវដើរពេលមានបញ្ហាចូលមកដល់។ហេតុនេះប្រសិនបើករណីមានគូប្រជែង យើងត្រូវតែរកគំនិតថ្មី ប្លែក ឱ្យបានមុនគូប្រជែងនោះទើបជាចំណុចខ្លាំងពិតប្រាកដ។ ៥.មានគោលការណ៍រកស៊ីច្បាស់លាស់ ចំណុចចុងក្រោយដែលម្ចាស់អាជីវកម្មគួរផ្តោតនោះគឺ មានគោលដៅរកស៊ីច្បាស់លាស់ យើងមិនគួរចំណាយពេលទៅលួចមើលពីការរកស៊ី របៀបធ្វើ ក្បួនដឹកនាំពីគូប្រជែងទេ តែយើងត្រូវមានភាពជារបស់ខ្លួនឯង គោលការណ៍រកស៊ីខ្លួនឯងនោះទើបយើងមិនចាញ់គេ បើរវល់តែមើលគេមានពេលឯណាមកអភិវឌ្ឍន៍ខ្លួនឯង ចុងក្រោយនោះយើងនឹងចាញ់ទេ។ហេតុត្រូវបង្កើតគោលការណ៍រកស៊ីរឹងមាំមួយរបស់ខ្លួនឯង កុំត្រាប់តាមគូប្រជែង។ គួរបញ្ជាក់ផងដែរថា អត្ថបទនេះ សរសេរឡើងដើម្បីជាគំនិតបន្ថែមមួយផ្នែកសម្រាប់បងប្អូនដែលកំពុងមានអាជីវកម្មប្រកួតប្រជែងគ្នា ការពិតទៅការប្រកួតប្រជែងធ្វើឱ្យរឹងមាំជាងមុន មានគំនិតច្នៃប្រឌិតជាងមុនច្រើន ក៏ប៉ុន្តែយើងក៏មិនលើកទឹកចិត្តឱ្យបងប្អូនរកស៊ីតាមគ្នាដែរ ប៉ុន្តែត្រូវចេះច្នៃរបរថ្មីៗឱ្យបានច្រើន ឬក៏បង្កើតអ្វីដែលស្រុកខ្មែរ និងគេផ្សេងមិនទាន់មានធ្វើ ឬធ្វើតិចតួចនៅឡើយ នោះទើបចេញរកស៊ីទៅមិនសូវពិបាកក្នុងការប្រកួតប្រជែងទីផ្សារ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-27T03:25:40.083Z", "category": "ចាប់ផ្តើមអាជីវកម្ម", "views": 582, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
Jack Ma ក៏ស្ងាត់ ក្រុមហ៊ុនក៏មានបញ្ហា! ក្រុមហ៊ុន Ant Group របស់ ជេក ម៉ា ត្រូវរដ្ឋាភិបាលពិន័យ ១ពាន់លាន$ ដោយកំហុសធំ១	https://business-cambodia.com/articles/ant-group-china	ចាប់តាំងពីថ្ងៃដែល Jack Ma ប្រកាសសម្រាកពីប្រភពគុណរកស៊ីមក គេមិនដែលឃើញសេដ្ឋីមាឌល្អិតរូបនេះបង្ហាញខ្លួនម្តងណាឡើយ មិនថាកម្មវិធីតូចធំណាមួយនោះទេ ជាមួយគ្នានេះស្របពេលដែលលោក Jack Ma ក៏កំពុងស្ងាត់ដំណឹងសូន្យឈឹង ថ្មីៗនេះស្រាប់តែមានដំណឹងលេចឮថាក្រុមហ៊ុន Ant Group ជាក្រុមហ៊ុនបុត្រសម្ព័ន្ធ Alibaba នឹងជាអតីតក្រុមហ៊ុនរបស់មហាសេដ្ឋីចិន Jack Ma នោះ កំពុងត្រូវបានរដ្ឋាភិបាលចិនពិន័យ១ពាន់លានដុល្លារ។ យោងតាមការចុះផ្សាយរបស់សារព័ត៌មាន Reuter កាលពីពេលថ្មីៗនេះបានឱ្យដឹងថា ក្រុមហ៊ុន Ant Group ដែលជាបុត្រសម្ព័ន្ធក្រុមហ៊ុនយក្ស Alibaba នឹងត្រូវរងការពិន័យប្រាក់ ១ពាន់លានដុល្លារពីរដ្ឋាភិបាលចិន ដែលការផាកពិន័យនេះ ដោយសារតែក្រុមហ៊ុន Ant Group របស់មហាសេដ្ឋីចិន លោក Jack Ma ពង្រីកដើមទុនគ្មានសណ្ដាប់ធ្នាប់ ដែលពាក់ព័ន្ធនឹងការលក់មូលបត្រតម្លៃ ៣៧ពាន់លានដុល្លារដែលរដ្ឋាភិបាលចិនធ្លាប់បានហាមឃាត់ម្តងកាលពី ២ឆ្នាំមុន។ ប្រភពដដែលបានបន្តថា ការផាកពិន័យនេះ នឹងក្លាយជាការដាក់ទោសទណ្ឌដ៏ធំបំផុតមួយទៀត របស់រដ្ឋាភិបាលចិនទៅលើក្រុមហ៊ុនបច្ចេកវិទ្យាធំៗរបស់ចិន។ដែលកន្លងមកមុននឹងមានការពិន័យចំពោះ Ant Group មានក្រុមហ៊ុនចិនធំៗក៏ធ្លាប់ត្រូវបានពិន័យដែរ ជាក់ស្តែងដូចជាក្រុមហ៊ុន Didi Global ធ្លាប់ត្រូវបានផាកពិន័យប្រមាណ ១,២ពាន់លានដុល្លារ កាលពីខែកក្កដាកន្លងទៅ និងក្រុមហ៊ុន Alibaba ត្រូវបានបង្គាប់ឱ្យបង់ប្រាក់ពិន័យ ២,៥ពាន់លានដុល្លារកាលពីឆ្នាំមុន៕    អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-27T03:02:02.051Z", "category": "ចាប់ផ្តើមអាជីវកម្ម", "views": 553, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
មកដឹងរបស់ទាំង៥ យ៉ាងដែលសេ្តចនៃប្រទេសប្រ៊ុយណេ ចំណាយលុយរាប់ពាន់លានដុល្លារ ទិញ	https://business-cambodia.com/articles/discover-the-5-things-that-the-king-of-brunei-spent-billions-of-dollars-to-buy	ប្រទេសប្រ៊ុយណេជាប្រទេសមួយនៅក្នុងចំណោមសមាជិកនៃប្រជាជាតិអាស៊ីអាគ្នេយ៍ ដោយបច្ចុប្បន្នប្រទេសនេះមានប្រជាជនសរុបជាង ៤៣៧,៥០០ នាក់គិតត្រឹមឆ្នាំ២០២០ និងមានផ្ទៃដីសរុប ៥,៧៦៥ ម៉ែត្រការ៉េ។ ប្រទេសនេះមានព្រះមហាក្សត្រ និងជានាយរដ្ឋមន្រ្តីដែលមានឈ្មោះថាព្រះចៅស៊ូតង់ Hassanal Bolkiah ដែលទ្រង់មានឈ្មោះល្បីរន្ទឺពាសពេញពិភពលោក។ យោងតាមសារព័ត៌មាន South China Morning Post បានចុះផ្សាយថាបច្ចុប្បន្នទ្រង់មានទ្រព្យសម្បត្តិសរុប ២៨ពាន់លានដុល្លារ គឺជាទ្រព្យសម្បត្តិដ៏ច្រើនលើសលប់ដែលធ្វើឱ្យទ្រង់រស់សោយសុខលើគំនរមាសពេជ្រដ៏មហាសាលក្នុងព្រះរាជដំណាក់ដ៏ស្កឹមស្កៃ និងប្រណីតអស្ចារ្យ។ ជាមួយគ្នានោះដែរប្រភពដដែលក៏បានចុះផ្សាយពីរបស់៥ យ៉ាងដែលទ្រង់បានទិញអស់រាប់ពាន់លានដុល្លារ៖ ១.រថយន្ត Rolls-Royces មាស Rolls-Royces ដែលស្រោបដោយមាសនេះគឺជារចនាដោយព្រះចៅស៊ូតង់ផ្ទាល់ដែលមានមាស២៤ ការ៉ាត់ ដោយផ្ទៃខាងលើគឺមានលក្ខណចំហរ ហើយបាំងដោយឆ័ត្រមាស ហើយរថយន្តនេះមានតម្លៃ១៤ លានដុល្លារ។ ២.យន្តហោះផ្ទាល់ខ្លួន តម្លៃ ៧០ លានដុល្លារ តាមរបាយការណ៍បានឱ្យដឹងថាទ្រង់មានយន្តហោះផ្ទាល់ខ្លូនចំនួន៣ ដូចជាBoeing 747-400, Boeing 767-200 និងយន្តហោះ Airbus A340-200។ ៣. រថយន្តទំនើបរាប់រយគ្រឿង ទ្រង់មានរយន្ត Ferris ចំនួន៤៥០ គ្រឿង រថយន្ត Bentley ចំនួន៣៨០គ្រឿង សរុបជិត៨០០គ្រឿង។ ៤. ព្រះបរមរាជវាំងដែលមានបន្ទប់ ១៧០០ បន្ទប់ ព្រះរាជដំណាក់ត្រូវបានតុបតែងយ៉ាងល្អប្រណីតហើយនៅក្នុង១៧០០បន្ទប់នោះ រួមទាំងបន្ទប់ទឹកចំនួន២៥៧បន្ទប់ សាលជប់លៀងដ៏ធំមួយដែលអាចទទួលភ្ញៀវដល់ទៅ៥.០០០នាក់ និងព្រះវិហារអ៊ីស្លាម មួយដែលអាចទទួលបរិស័ទបាន១.៥០០នាក់ផងដែរ។ ៥.រូបគំនូរដែលទ្រង់ចំណាយប្រាក់អស់ ៧០លានដុល្លារ  ផ្ទាំងគំនូរនេះគូរដោយវិចិត្រករជនជាតិបារាំងដែលមានឈ្មោះថា Renoir៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T10:48:55.459Z", "category": "អចលនទ្រព្យ", "views": 576, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពង្រីក៤គន្លង! កំណាត់ផ្លូវជាតិលេខ ៧ តភ្ជាប់តំបន់សំខាន់២នេះ នឹងត្រូវពង្រីកបន្ថែមដើម្បីស្រួលធ្វើដំណើរ	https://business-cambodia.com/articles/national-road-seven	កំណាត់ផ្លូវជាតិលេខ៧ ពីស្គន់ ទៅដល់ក្រុង កំពង់ចាមខេត្ដកំពង់ចាម នឹងត្រូវពង្រីកបន្ថែមពី ២ គន្លងទៅ ៤ គន្លង ដើម្បីឲ្យការធ្វើដំណើរ និងដឹកជញ្ជូនទំនិញរបស់ប្រជាពលរដ្ឋមានភាពងាយស្រួយជាងមុន។ យោងតាមប្រសាសន៍លើកឡើងរបស់ឯកឧត្ដមទេសរដ្ឋមន្ដ្រី ស៊ុន ចាន់ថុល រដ្ឋមន្រ្ដីក្រសួងសាធារណការ និងដឹកជញ្ជូនបានឲ្យដឹងថា គម្រោងពង្រីកកំណាត់ផ្លូវជាតិខាងលើត្រូវបានសិក្សា និងចរចា តម្លៃសាងសង់រួចរាល់អស់ហើយ ដោយចាំតែថ្ងៃបើកការដ្ឋានតែប៉ុណ្ណោះ។ ថ្លែងក្នុងសន្និសីទសារព័ត៌មាន ស្ដីពី “សមិទ្ធផលសម្រេចបានរយៈពេល ៥ឆ្នាំកន្លងមក របស់ក្រសួងសាធារណការ និងដឹកជញ្ជូន” ឯកឧត្ដមទេសរដ្ឋមន្រ្ដីបានបញ្ជាក់ថា «ផ្លូវលេខ ៧ ពីស្គន់ទៅកំពង់ចាម យើងនឹងពង្រីកពី ២ គន្លងទៅ ៤ គន្លង។ សូមគោរពរាយការណ៍ជូនថា ការសិក្សា ការចរចាតម្លៃសាងសង់ គឺបានធ្វើចប់សព្វគ្រប់ហើយ»។ សូមជម្រាបជូនថា គម្រោងលើកកម្ពស់គុណភាពផ្លូវជាតិលេខ៧ ពីស្គន់ ដល់ក្រុងកំពង់ចាម ខេត្តកំពង់ចាម មានប្រវែង ៤៥,៥០ គីឡូម៉ែត្រ ពង្រីកទៅជាផ្លូវ៤គន្លង (ពីរគន្លងទៅពីរគន្លងមក) គ្រោងចំណាយថវិកាសរុបប្រមាណ ១១៤,៨៩ លានដុល្លាសហរដ្ឋអាមេរិក ជាហិរញ្ញប្បទានពីសាធារណរដ្ឋប្រជាមានិតចិន គ្រោងចំណាយពេលសាងសង់ប្រមាណ៣៦ខែ អនុវត្តការងារសាងសង់ដោយក្រុមហ៊ុន សាជីវកម្មស្ពាន និងថ្នល់ចិន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T09:03:26.138Z", "category": "អចលនទ្រព្យ", "views": 424, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឱកាសល្អ! ក្រសួងធំៗ២ ប្រកាសរើសអ្នកចង់ចូលបម្រើការងាររដ្ឋ ជាច្រើននាក់ក្នុងឆ្នាំ២០២៣ខាងមុខនេះ	https://business-cambodia.com/articles/two-major-ministries-announced	ជាដំណឹងដ៏រីករាយ សម្រាប់អ្នកស្រឡាញ់ និងចង់បម្រើការងារនៅក្នុងក្របខណ្ឌរដ្ឋ ព្រោះនាពេលនេះក្រសួងធំៗ២ បានប្រកាសជ្រើសរើសអ្នកចង់ធ្វើការរដ្ឋជាច្រើនអ្នកដើម្បីត្រៀមបណ្តុះបណ្តាលប្រឡងចូលផងដែរ។ កាលពីកន្លងទៅនេះ យោងតាមសេចក្តីសម្រេចរបស់រាជរដ្ឋាភិបាលកម្ពុជាបានឱ្យដឹងថា រដ្ឋាភិបាលបានសម្រេចអនុញ្ញាតឱ្យក្រសួងការពារជាតិ ជ្រើសរើសសិស្ស និស្សិត ចំនួន ៦២០នាក់ ចូលបណ្តុះបណ្តាលនាយទាហាននៃកងយោធពលខេមរភូមិន្ទសម្រាប់ឆ្នាំសិក្សា ២០២៣ តទៅ។ ក្នងនោះរួមមាន នាយទាសកម្មចំនួន ២០០នាក់ នៅសាលានាយទាហានសកម្ម និងបណ្តុះបណ្តាលនាយទាហានទ័ពជើងគោកចំនួន ២៥០នាក់ និងនាយទាហានបន្តវេនចំនួន ១៧០នាក់ នៅវិទ្យាស្ថានទ័ពជើងគោកជារៀងរាល់ឆ្នាំ ចាប់ពីឆ្នាំសិក្សា ២០២៣នេះតទៅ។ អាស្រ័យហេតុនេះចំពោះបងប្អូនសិស្ស និស្សិត ដែលមានបំណងចូលបណ្តុះបណ្តាលនាយទាហានសកម្ម នាយទាហានបន្តវេន និងនាយទាហានជើងគោក អាចត្រៀមធ្វើការដាក់ពាក្យចូលវគ្គបណ្តុះបណ្តាលនេះបាន។ ជាមួយគ្នានោះដែរ ក្រសួងរ៉ែ និងថាមពល បានធ្វើការជ្រើសរើសមន្ត្រីជាប់កិច្ចសន្យា បម្រើការងារនៅទីស្ដីការក្រសួងសម្រាប់ឆ្នាំ២០២៣ ចំនួន ៩០ រូប ក្នុងមុខតំណែងជាជំនួយការអង្គភាព។ ចំពោះលក្ខខណ្ឌនៃការជ្រើសរើសរួមមាន៖ ១.បេក្ខជនទាំងពីរភេទ ត្រូវមានសញ្ជាតិខ្មែរ ២.បេក្ខជនត្រូវមានចំណេះដឹងផ្នែករដ្ឋបាល សេដ្ឋកិច្ច គណនេយ្យ ហិរវត្ថុ នីតិសាស្រ្ត រដ្ឋបាលសាធារណៈ និងជំនាញផ្សេងៗពាក់ព័ន្ធ នឹងវិស័យតរ៉ែ ថាមពល ឬប្រេងកាត។ សម្រាប់ការទទួលពាក្យ និងទីកន្លែងដាក់ពាក្យស្នើសុំចូលបម្រើការងារ បេក្ខជនទាញគំរូពាក្យស្នើសុំចូលបម្រើការងាររយៈ QR Code នៅផ្នែកខាងក្រោមលិខិត ឬបេក្ខជនអាចមកដាក់ពាក្យនៅអាគារC សាលប្រជុំបន្ទប់CO១ នៃទីស្ដីការក្រសួងរ៉ែ និងថាមពល ដែលមានទីតាំងស្ថិតនៅ មហាវិថីព្រះនរោត្តម សង្កាត់វត្តភ្នំ ខណ្ឌដូនពេញ រាជធានីភ្នំពេញ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T08:33:56.491Z", "category": "ចាប់ផ្តើមអាជីវកម្ម", "views": 3820, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អស់ពី Toyota និង Ford ពេលនេះក្រុមហ៊ុនធំ១របស់ចិន នឹងដំឡើងស្ថានីយសាកថ្ម ២០០កន្លែងនៅកម្ពុជា	https://business-cambodia.com/articles/company-byd-china	មួយរយៈពេលចុងក្រោយនេះ យើងសង្កេតឃើញថាមានក្រុមហ៊ុនល្បីៗជាច្រើនបានកំពុងនាំគ្នាសម្រុកមកវិនិយោគបង្កើតរោងចក្រដំឡើងឡានរបស់ខ្លួននៅលើទឹកដីកម្ពុជាដោយនៅក្នុងនោះមានដូចជាក្រុមហ៊ុន Toyota និង Ford ផងដែរ។ ប៉ុន្តែនាពេលនេះអស់ពីក្រុមហ៊ុនល្បីៗ២ ខាងលើ ស្រាប់តែមានក្រុមហ៊ុនចិនគឺ BYD នឹងមកដំឡើងស្ថានីយសាកថ្មសម្រាប់ឡានអគ្គិសនី ២០០កន្លែងកម្ពុជាផងដែរ។ យោងតាមការចុះផ្សាយរបស់ក្រសួងសាធារណការ និងដឹកជញ្ជូន ម្សិលមិញនេះបានឱ្យដឹងថា ឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូនបានអនុញ្ញាតឱ្យក្រុមហ៊ុន BYD Auto Industry ដែលដឹកនាំដោយលោក Henry Yip ជានាយកថ្នាក់តំបន់ និងក្រុមហ៊ុន HUAN YA HE ZHONG (Cambodia) Trading Co.,Ltd  ដឹកនាំដោយ លោក Marco Mok  នាយកប្រតិបត្តិ BYD Cambodia ជួបពិភាក្សាការងារដើម្បីរិះរកវិធានការ និងវិធីសាស្ត្រផ្សេងៗជំរុញការប្រើប្រាស់យានយន្តអគ្គិសនីក្នុងប្រទេសកម្ពុជា។ ឯកឧត្តមទេសរដ្ឋមន្ត្រី បានលើកឡើងពីវឌ្ឍនភាពនៃការប្រើប្រាស់យានយន្តអគ្គិសនីនៅកម្ពុជា និងកិច្ចសហការរបស់ក្រសួងសាធារណការ និងដឹកជញ្ជូនជាមួយដៃគូអភិវឌ្ឍន៍នានាដូចមាន កម្មវិធីអភិវឌ្ឍន៍សហប្រជាជាតិ (UNDP) ដែលបានដាក់ចេញរួមគ្នានូវ ផែនទីផ្លូវថ្នល់ (Road Map) និងការផ្ដល់ជូននូវបញ្ចូលថាមពលយានយន្តអគ្គិសនីចំនួន ៤ស្ថានីយ ក្នុងគោលដៅកសាងទំនុកចិត្តប្រជាពលរដ្ឋលើការប្រើប្រាស់យានយន្តអគ្គិសនី និងពង្រីកការដំឡើងស្ថានីយបញ្ចូលថាមពលយានយន្តអគ្គិសនីក្នុងប្រទេសកម្ពុជា។ ឆ្លៀតក្នុងឱកាសនេះ ឯកឧត្តមទេសរដ្ឋមន្ត្រី បានលើកទឹកចិត្តដល់ក្រុមហ៊ុនឯកជន ជាពិសេសស្ថានីយប្រេងឥន្ធនៈ ក៏ដូចជាក្រុមហ៊ុន BYD Auto Industry ផងដែរ ក្នុងការចូលរួមលើកទឹកចិត្តប្រជាពលរដ្ឋក្នុងការប្រើប្រាស់យានយន្តអគ្គិសនី តាមរយៈការដំឡើងបញ្ចូលថាមពលយានយន្តអគ្គិសនីនៅតាមស្ថានីយរបស់ខ្លួនឱ្យបានកាន់តែច្រើនឡើងបន្ថែមទៀត។ លោក Henry Yip បានថ្លែងអំណរគុណទៅកាន់ ឯកឧត្តមទេសរដ្ឋមន្ត្រី ដែលបានអនុញ្ញាតឱ្យក្រុមហ៊ុនជួបពិភាក្សាការងារ និងធ្វើបទបង្ហាញពីសវតារបស់ក្រុមហ៊ុន។ ក្នុងនោះដែរ តំណាងក្រុមហ៊ុន BYD បានលើកឡើងពីគោលដៅក្នុងការចូលរួមពង្រីកការប្រើប្រាស់យានយន្តអគ្គិសនីដោយឈរលើចក្ខុវិស័យឆ្ពោះទៅរកការប្រើប្រាស់ថាមពលថ្មី និងផែនការបៃតង ឆ្នាំ2022 ដល់ឆ្នាំ2023 (Green New Energy and Green Plan of 2022-2023)។ ក្រុមហ៊ុនបានបង្ហាញនូវផែនការក្នុងការដំឡើងស្ថានីយបញ្ចូលថាមពលយានយន្តអគ្គិសនីចំនួន ២០០ទីតាំងផ្សេងៗគ្នានៅទូទាំងប្រទេសកម្ពុជា ត្រឹមឆ្នាំ២០២៣ ដែលតាមរយៈគម្រោងនេះ ក្រុមហ៊ុនបានស្នើឱ្យក្រសួងសាធារណការ និងដឹកជញ្ជូន សម្របសម្រួលជាមួយស្ថាប័នជំនាញ និងអាជ្ញាធរពាក់ព័ន្ធក្នុងការស្វែងរកទីតាំងដើម្បីដំឡើងស្ថានីយបញ្ជូលថាមពលទាំងនោះ។ លើសពីនេះទៅទៀត ក្រុមហ៊ុនបានសន្យានឹងនាំចូលរថយន្តអគ្គិសនី ព្រមជាមួយនឹងបច្ចេកវិទ្យាទំនើបថ្មីៗមកក្នុងប្រទេសកម្ពុជាបន្ថែមទៀត និងបានផ្ដល់ជាសំណូមពរមកកាន់ក្រសួងក្នុងការរៀបចំជាគោលនយោបាយលើកទឹកចិត្តប្រជាពលរដ្ឋឱ្យងាកទៅប្រើប្រាស់យានយន្តអគ្គិសនី ក៏ដូចជាពង្រីកឱ្យមានក្រុមការងារបច្ចេកទេសជំនាញអាចជុសជុលផ្លាស់ប្ដូរគ្រឿងបន្លាស់យានយន្តអគ្គិសនីបានទាន់តម្រូវការ។ ឯកឧត្តមទេសរដ្ឋមន្ត្រី មានប្រសាសន៍ឯកភាពជួយសម្របសម្រួលជាមួយស្ថាប័នពាក់ព័ន្ធក្នុងការស្វែងរកទីតាំងសម្រាប់ដំឡើងស្ថានីយបញ្ចូលថាមពលទាំង២០០ ដោយក្នុងនោះក្រសួងផ្ដល់ការអនុញ្ញាតឱ្យរៀបចំដំឡើងស្ថានីយបញ្ចូលថាមពលយានយន្តអគ្គិសនីនៅតាមមន្ទីរសាធារណការ និងដឹកជញ្ជូនទាំង ២៥រាជធានី-ខេត្ត។ ជាមួយគ្នានេះដែរ ក្រោមកិច្ចសហប្រតិបត្តិការជាមួយក្រសួង-ស្ថាប័នពាក់ព័ន្ធ រាជរដ្ឋាភិបាលបានបង្កើតក្រុមការងារគណៈកម្មការអន្តរក្រសួង ដែលមានក្រសួងសាធារណការ និងដឹជញ្ជូនជាប្រធាន ដើម្បីបង្កើតបទដ្ឋានគតិយុត្ត និងរៀបចំយុទ្ធសាស្ត្រផ្សេងៗ ដូចមានការបញ្ចុះតម្លៃពន្ធនាំចូលយានយន្តអគ្គសនីជាដើម ដាក់ជូនរាជរដ្ឋាភិបាលកម្ពុជា ដើម្បីជំរុញការប្រើប្រាស់យានយន្តអគ្គិសនី (EV) ឱ្យមានការកើនឡើងកាន់តែច្រើន។ បន្ថែមពីនេះ ឯកឧត្តមទេសរដ្ឋមន្ត្រី បានឯកភាពឱ្យមានការចុះ MoU រវាងក្រសួងសាធារណការ និងដឹកជញ្ជូន និងក្រុមហ៊ុន BYD ក្នុងការបណ្ដុះបណ្ដាលមន្ត្រី ក៏ដូចជានិស្សិតកម្ពុជាឱ្យទៅសិក្សាវគ្គសិក្សាខ្លីៗនៅក្រុមហ៊ុន BYD ឬនៅកម្ពុជាផ្ទាល់ ដូចដែលក្រសួងកំពុងអនុវត្តជាមួយក្រុមហ៊ុន Ford ផងដែរ៕ អត្ថបទដោយ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T07:25:35.340Z", "category": "ចាប់ផ្តើមអាជីវកម្ម", "views": 464, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
វិទ្យាស្ថានបច្ចេកវិទ្យាគិរីរម្យ សហការជាមួយសណ្ឋាគារផ្កាយ៥ លំដាប់ៗនៅកម្ពុជា ដើម្បីពង្រឹងជំនាញនិស្សិតផ្នែកទេសចរណ៍	https://business-cambodia.com/articles/kit-5starhotel	វិទ្យាស្ថានបច្ចេកវិទ្យាគិរីរម្យ (KIT) គឺជាវិទ្យាស្ថាននៅកំពូលភ្នំគិរីរម្យ មានរបៀបបង្រៀនបែបទំនើប សឹងតែដូចនៅជប៉ុន បរិយាកាសខុសប្លែកពីគេ ដំបូងបំផុតនៅកម្ពុជា ជាពិសេសគឺនិស្សិតអាចរៀនសូត្រពីអ្នកជំនាញ និងគ្រូបរទេស ជួយឲ្យនិស្សិតទទួលបានចំណេះដឹងច្បាស់លាស់ និងទទួលបានឱកាសការងារខ្ពស់ ដោយវិទ្យាស្ថានបណ្ដុះបណ្តាលលើជំនាញដូចជាវិស្វកម្មកុំព្យូទ័រ គ្រប់គ្រងទេសចរណ៍ ប្លង់និងរចនា (ស្ថាបត្យកម្ម)។ ការអប់រំនៅវិទ្យាស្ថាននេះ គួរឱ្យចាប់អារម្មណ៍ខ្លាំងបំផុត ជាពិសេសក្រៅពីការសិក្សាជាទ្រឹស្តីក្នុងថ្នាក់រៀន និស្សិត មានឱកាសនៅក្នុងការហាត់ការ ដកយកបទពិសោធនិ៍ការងារជាក់ស្តែងទៅតាមស្ថាប័ននានា ដើម្បីពង្រឹងជំនាញកាន់តែរឹងមាំ កាន់តែច្បាស់លាស់បន្ថែម។ ជាក់ស្ដែង កន្លងមកវិទ្យាស្ថាន ក៏បានសហការជាមួយសណ្ឋាគារលំដាប់ផ្កាយ៥ នៅរាជធានីភ្នំពេញ ដើម្បីឱ្យនិស្សិតផ្នែកទេសចរណ៍ អាចសិក្សាអំពីការគ្រប់គ្រងតាមបែបឧស្សាហកម្ម4.0 ការធ្វើទីផ្សារ និងជំនាញផ្សេងៗ ដែលចាំបាច់នៅក្នុងវិស័យទេសចរណ៍ និងបដិសណ្ឋារកិច្ច។ ខាងក្រោមនេះជាសណ្ឋាគារលំដាប់ៗចំនួន២ ដែលវិទ្យាស្ថានបច្ចេកវិទ្យាគិរីរម្យបានសហការជាមួយ ដើម្បីជំរុញនិស្សិត ឱ្យទទួលបានឱកាសហាត់ការ និងស្វែងយល់ឱ្យកាន់តែច្បាស់ពីជំនាញរបស់ខ្លួន៖ ១. សណ្ឋាគារ Rosewood Phnom Penh : កាលពីថ្ងៃទី២០ ខែឧសភា ឆ្នាំ២០២២ វិទ្យាស្ថានបច្ចេកវិទ្យាគីរីរម្យ (KIT) និង Rosewood Phnom Penh ក៏បានព្រមព្រៀងគ្នាក្នុងការកសាងភាពជាដៃគូ ដោយចុះហត្ថលេខាលើអនុស្សរណៈនៃកិច្ចព្រមព្រៀង (MoU) ដើម្បីអនុញ្ញាតឱ្យនិស្សិតទទួលការបណ្តុះបណ្តាលលើការងារនៅ Rosewood ភ្នំពេញ ដោយកាលពីថ្មីៗនេះ និសិ្សតនៃវិទ្យាស្ថានបច្ចេកវិទ្យាគីរីរម្យចំនួន ៦នាក់បានធ្វើកម្មសិក្សាហាត់ការ នៅសណ្ឋាគាររ៉ូសវូដភ្នំពេញរយៈពេល ៦ខែ នៅតាមផ្នែកផ្សេងៗដូចជា Front Office, Food and Beverages, Sales and Marketing និង Human Resource។ KIT និង Rosewood Phnom Penh បានព្រមព្រៀងគ្នាបន្ថែមទៀតក្នុងការជួយដោះស្រាយបញ្ហាប្រឈមនៃកង្វះកម្លាំងពលកម្ម និងការមិនស៊ីគ្នានៃជំនាញនៅក្នុងឧស្សាហកម្មសណ្ឋាគាររបស់កម្ពុជា។ វិទ្យាស្ថាននិងសណ្ឋាគារ ក៏ធ្វើការតស៊ូមតិដើម្បីលើកកម្ពស់ការបណ្តុះបណ្តាលលើការងារ និងការអប់រំផ្នែកទេសចរណ៍ និងបដិសណ្ឋារកិច្ចផងដែរ។ ២. សណ្ឋាគារ Raffles Hotel Le Royal : វិទ្យាស្ថានបច្ចេកវិទ្យាគិរីរម្យ (KIT) បានចុះហត្ថលេខាលើអនុស្សរណៈនៃការយោគយល់គ្នា (MOU) ជាមួយសណ្ឋាគារ Raffles Hotel Le Royal ដើម្បីពង្រឹងទំនាក់ទំនងរវាងសាកលវិទ្យាល័យ និងសណ្ឋាគារ ដើម្បីរៀបចំនិស្សិត គ្រប់គ្រងទេសចរណ៍នៅ KIT ទទួលបានអាជីពការងារដ៏ច្បាស់លាស់មួយ។ តាមរយៈ MOU នេះ KIT និង Raffles Hotel Le Royal បបានសហការគ្នាលើកម្មវិធីកម្មសិក្សា និងសកម្មភាពផ្សេងៗទៀត ដែលធ្វើឱ្យនិស្សិតផ្នែកគ្រប់គ្រងទេសចរណ៍នៅវិទ្យាស្ថានបច្ចេកវិទ្យាគិរីរម្យ ទទួលបានអត្ថប្រយោជន៍ជាច្រើន ជាពិសេសគឺអាចយល់ដឹងពីអាជីពអនាគតកាន់តែច្បាស់ជាងមុន ដោយប្រាកដវិជ្ជា។ អ្វីដែលគួរឱ្យកត់សម្គាល់ ភាពជាដៃគូរវាងសណ្ឋាគារ Raffles Hotel Le Royal Phnom Penh និងវិទ្យាស្ថានបច្ចេកវិទ្យាគិរីរម្យ គឺជាការបង្ហាញពីទំនុកចិត្តរវាងគ្រឹះស្ថានឧត្តមសិក្សា និងគ្រឹះស្ថានបដិសណ្ឋារកិច្ចឈានមុខគេក្នុងការវិនិយោគលើធនធានមនុស្ស សម្រាប់អនាគតដ៏ត្រចះត្រចង់ក្នុងវិស័យទេសចរណ៍។ គួរបញ្ជាក់ផងដែរថា ចាប់តាំងពីការបើកដំណើរការដំបូង វិទ្យាស្ថានបច្ចេកវិទ្យាគិរីរម្យ បានផ្ដល់អាហារូបករណ៍ដល់និស្សិតខ្មែរជាច្រើន ព្រមទាំងបណ្ដុះបណ្ដាលធនធានមនុស្សនៅក្នុងសង្គមយ៉ាងសកម្ម ហើយពេលនេះវិទ្យាស្ថានបច្ចេកវិទ្យាគីរីរម្យ ក៏មានការជូនព័ត៌មានដល់ប្អូនៗនិស្សិតដែលមានបំណងចង់បង់ថ្លៃសិក្សា វិទ្យាស្ថានចាប់ផ្ដើមទទួលនិស្សិតបង់ថ្លៃសិក្សាសម្រាប់ឆ្នាំសិក្សាថ្មី ២០២២-២០២៣ប្រសិនបើប្អូនៗចង់បានឱកាសដ៏ល្អមួយនេះ សូមចុះឈ្មោះតាមលីងខាងក្រោម៖ លីងចុះឈ្មោះសម្រាប់សិស្សថ្មី៖ https://bit.ly/3PEGBSJ លីងចុះឈ្មោះសម្រាប់សិស្សចង់ផ្ទេរការសិក្សា៖ https://bit.ly/3zdQKz5 អាចសាកសួរបន្ថែមតាមតេលេក្រាម៖ https://bit.ly/3E3AgtZ សម្រាប់ព័ត៌មានលម្អិតសូមទាក់ទង៖ 078 777 344 / 078 777 482 / 010 575 011 / 016 575 011 📩 contactus@kit.edu.kh 🌐 https://kit.edu.kh/	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T06:52:39.823Z", "category": "PR", "views": 282, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
សាលាអន្តរជាតិ Shrewsbury រាជធានីភ្នំពេញ សូមស្វាគមន៍សិស្សានុសិស្ស និងមាតាបិតាក្នុងថ្ងៃបើកបវេសនកាល	https://business-cambodia.com/articles/international-school-shrewsbury	ទិវាចូលរៀនរបស់សាលាអន្តរជាតិ Shrewsbury Phnom Penh ត្រូវបានប្រារព្ធឡើងនៅ Raffles កាលពីថ្ងៃសៅរ៍ ទី 19 ខែវិច្ឆិកា ដែលបានទាក់ទាញវត្តមានចម្រុះរបស់ភ្ញៀវជាតិនិងអន្តរជាតិជាង 100 នាក់ រួមមានអភិបាលស្ថាបនិកសាលា និងឪពុកម្តាយរួមទាំងកូនៗដ៏គួរឱ្យស្រឡាញ់របស់ពួកគេដែលបានចូលរួមក្នុងកម្មវិធីនេះ ហើយទីកន្លែងពោរពេញដោយហ្វូងមនុស្សជាមួយនឹងភាពរំភើបរីករាយ ។ ឯកអគ្គរាជទូតអង់គ្លេសប្រចាំនៅកម្ពុជា ឯកឧត្តម Dominic Williams MBE បាននៅទីនោះដើម្បីពន្យល់ពីគុណធម៌នៃការអប់រំរបស់ចក្រភពអង់គ្លេស ជាពិសេសនៅពេលដែលផ្តល់ដោយស្ថាប័នដូចជាសាលា Shrewsbury ជាដើម។ ស្ថាបនិកនាយកសាលាលោក Toby Waterson និងនាយករង ការអប់រំកុមារតូច លោក Charlotte Thomas បាននិយាយយ៉ាងជឿជាក់អំពីអ្វីដែលកំណត់បទពិសោធន៍អប់រំរបស់ Shrewsbury ក្រៅពីរឿងផ្សេងទៀតនៅក្នុងប្រទេសនាពេលបច្ចុប្បន្ន ពោលគឺ “ការអប់រំដែលមិនដូចគេ” ។ lលោកនាយកសាលា Waterson ក៏បានផ្តល់ការបកស្រាយដ៏គួរឱ្យទាក់ទាញផងដែរថាហេតុអ្វីបានជាការរៀនបែបស្នាក់នៅសាលាដែលនឹងត្រូវបានបង្កើតឡើងនៅសាលាអន្តរជាតិ Shrewsbury ភ្នំពេញ គឺជាជម្រើសដ៏គួរឱ្យទាក់ទាញមួយសម្រាប់គ្រួសារដែលមិនបានគិតពីការរៀនបែបស្នាក់នៅសាលាសម្រាប់កូនរបស់ពួកគេពីមុនមក។ “អ្នកណាមិនចង់ឲ្យកូនមានការអប់រំបែបនេះ? ការចូលប្រើកម្មវិធីសិក្សាចម្រុះដ៏អស្ចារ្យ សម្ភារៈបរិក្ខារដ៏ទំនើប ការបង្រៀន និងការរៀនឈានមុខគេលើពិភពលោក និងវិធីសាស្រ្តប្រកបដោយមហិច្ឆតាក្នុងការធានានូវលទ្ធផលល្អបំផុតរបស់កុមារម្នាក់ៗ” នេះបើយោងតាមលោក Waterson។ សាលានឹងផ្តល់ជូន និងទទួលបានតម្រូវការខ្លាំងសម្រាប់អាហារូបករណ៍តម្លៃសរុប $500,000 ផ្តល់ឱកាសដល់កូនសិស្សដែលមានទេពកោសល្យសម្រាប់ការអប់រំល្អបំផុតនៅកម្ពុជា។ ភាពចម្រុះនៃវប្បធម៌ និងការគោរព សាលាអន្តរជាតិ Shrewsbury ភ្នំពេញបានទាក់ទាញសិស្សពូកែ និងមានអំណោយទានពិសេសចំនួន 20% មកពី 9 សញ្ជាតិផ្សេងៗគ្នា។ មុនពេលកម្មវិធីនេះបានបញ្ចប់ អ្នកចូលរួមមានឱកាសបញ្ចេញមតិវិជ្ជមាន និងគំនិតរបស់ពួកគេទាក់ទងនឹងកម្មវិធីសិក្សា Shrewsbury អាហារូបករណ៍ដែលបានផ្តល់ជូន និងព័ត៌មានយល់ដឹងផ្សេងទៀតទាំងអស់ដែលសាលាអន្តរជាតិ Shrewsbury ភ្នំពេញបានចែករំលែកជាមួយពួកគេ។ សហស្ថាបនិក និងជានាយកប្រតិបត្តិ លោក Charles Wong បានបន្ថែមការអំពាវនាវដ៏ស្មោះស្ម័គ្រដល់មាតាបិតាឱ្យធ្វើអស់ពីសមត្ថភាព ដើម្បីធានាថាកូនរបស់ពួកគេទទួលបានការគាំទ្រទាំងអស់ដែលអាចធ្វើទៅបាន ដើម្បីអាចឱ្យពួកគេទទួលស្គាល់ និងបំពេញសក្តានុពលរបស់ពួកគេ។ ថ្ងៃផុតកំណត់សម្រាប់ការដាក់ពាក្យចូលរៀន និងអាហារូបករណ៍គឺនៅថ្ងៃទី 28 ខែវិច្ឆិកា ឆ្នាំ 2022។ ដូច្នេះ ដំណើរការវាយតម្លៃ និងសម្ភាសន៍នឹងចាប់ផ្តើមនៅសប្តាហ៍ដំបូងនៃខែធ្នូ ជាមួយនឹងការប្រកាសលទ្ធផលនៅថ្ងៃទី 12 ខែធ្នូ ឆ្នាំ 2022។ កម្មវិធីអប់រំកុមារតូចឥឡូវនេះបានបើកនៅសាលាអន្តរជាតិ Shrewsbury Phnom Penh ទីតាំង Flatiron ក្នុងទីក្រុងភ្នំពេញស៊ីធីសេនធ័រ (សម្រាប់កុមារអាយុពី 2 ទៅ 5 ឆ្នាំ)។ សាខាធំរបស់សាលាគ្រោងនឹងបើកនៅខែកញ្ញា ឆ្នាំ 2024 នៅខណ្ឌជ្រោយចង្វារខាងជើងនៃទីក្រុង។ សាខាធំនៃសាលានឹងរួមបញ្ចូលសិស្សបឋមសិក្សា និងមធ្យមសិក្សា ព្រមទាំងសម្ភារៈការរៀនបែបស្នាក់នៅសាលាផងដែរ។ សម្រាប់ការសាកសួរព័ត៌មាន សូមទំនាក់ទំនង៖ ក្រុមហ៊ុន Two Way Public Relations អគារ Flatiron ជាន់ទី១៧, ផ្លូវ១០២ 102, Phnom Penh City Centre, ភូមិ១, សង្កាត់ស្រះចក,  ខណ្ឌដូនពេញ, រាជធានីភ្នំពេញ 023 221 878 hello@twowaypr.com  www.twowaypr.com	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T05:31:21.277Z", "category": "PR", "views": 150, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
Starbucks និង អង្គការមូលនិធិអាស៊ី គាំទ្រអ្នកនិពន្ធស្រី្តវ័យក្មេង ២រូប បង្កើតសៀវភៅរឿងកុមារដែលផ្តោតលើប្រធានបទសិទ្ធិអំណាចស្ត្រី	https://business-cambodia.com/articles/starbucks-and-asia-foundation-support-two-young-women	កាលពីថ្ងៃទី១៨ ខែវិច្ឆិកា ឆ្នាំ២០២២ កន្លងទៅនេះ Starbucks Cambodia និង កម្មវិធីតោះអាន  នៃអង្គការមូលនិធិអាស៊ីបានធ្វើការគាំទ្រសម្ពោធសៀវភៅថ្មីសន្លាងចំនួន ២ក្បាល សម្រាប់ទុកឱ្យកុមារអានដើម្បីបង្កើតចំណេះដឹងបន្ថែមក៏ដូចជាឱ្យកុមារមានភាពក្លាហានខ្លាំងជាងមុន ដោយសៀវភៅ២ក្បាលនេះផងដែរ ត្រូវបាននិពន្ធដោយស្រ្តីវ័យក្មេង២រូបគឺកញ្ញាវត្តី និង ពិសី។ ចំពោះសៀវភៅសម្រាប់របស់កុមារដែលកញ្ញាវត្តី បាននិពន្ធមកគឺមានចំណងជើងថានូនូ កូនខ្លាឃ្មុំញី ដែលសៀវភៅ ១ នេះបានសរសេរលើកទឹកចិត្តទៅដល់កុមារីឱ្យហ៊ានធ្វើអ្វីដែលខ្លួនឯងស្រលាញ់និងត្រូវតែមានភាពក្លាហានឱ្យខ្លាំងជាងមុន។ ចំណែកសៀវភៅ ១ ក្បាលទៀតដែលនិពន្ធឡើងដោយកញ្ញាពិសី គឺមានចំណងជើងថា ប៉ូប៉ូ អ្នកច្នៃម៉ូតសក់ដ៏ល្បី សៀវភៅ១ក្បាលនេះដែរ តួអង្គគឺជាកូនចៀមម្នាក់ដែលគាត់មិនអាចស្តាប់ឭនិងនិយាយបានទេ ប៉ុន្តែចំណុចពិសេសមួយដែលគាត់មាននោះគឺគាត់ជាកូនចៀមម្នាក់ដែលពូកែក្រងសក់ខ្លាំងបំផុត។ មែនទែន ចំពោះសៀវភៅ២ក្បាលនេះ ប្រសិនជាឪពុកម្តាយឱ្យកូនៗបានអានគឺពិតជាល្អខ្លាំងព្រោះ សៀវភៅនីមួយៗដែលបាននិពន្ធដោយស្រ្តីវ័យក្មេង២រូបខាងលើ សុទ្ធសឹងតែបង្កប់អត្ថន័យអប់រំល្អៗ ជូនទៅដល់កុមារថែមទៀតផង ។ ក្រឡេកមកមើលចំណាប់អារម្មណ៍ផ្ទាល់របស់កញ្ញាវត្តី ដែលជាអ្នកនិពន្ធរឿង នូនូ កូនខ្លាឃ្មុំញី កញ្ញាបាននិយាយថា កញ្ញាពិតជាមានអារម្មណ៍សប្បាយរីករាយយ៉ាងខ្លាំងដែលបានចូលរួមក្នុងការបង្កើតសៀវភៅដែលផ្តោតលើការលើកកម្ពស់ស្ត្រីក្នុងសហគមន៍ ក្រោមការជ្រោមជ្រែងពី Starbucks Cambodia និង អង្គការមូលនិធិអាស៊ី ។ ចំណែក កញ្ញាពិសី ដែលជាអ្នកនិពន្ធរឿងប៉ូប៉ូ អ្នកច្នៃមាត់សក់ដ៏ល្បី ក៏បានបង្ហាញចំណាប់អារម្មណ៍ស្រដៀងគ្នាដែលថា កញ្ញាពិតជាមានអារម្មណ៍រំភើបហើយរីករាយជាខ្លាំងដែលបានចូលរួមសិក្ខាសាលាជាមួយអង្គការមូលនិធិអាស៊ី និង Starbucks Cambodia ដែលធ្វើឡើងដើម្បីបង្កើតសៀវភៅរឿងកុមារក្រោមប្រធានបទសិទ្ធិអំណាចស្ត្រី និងរាប់បញ្ចូលបុគ្គលដែលមានពិការភាព ពិសេសបញ្ហាគថ្លង់។ ក្រោយពីបានចូលរួមសិក្ខាសាលានេះហើយកញ្ញាអាចបង្កើតសៀវភៅមួយសម្រាប់កុមារដែលអាចជួយផ្សព្វផ្សាយទៅដល់កុមារតូចដែលបានកំពុងសិក្សាថ្នាក់បឋមសិក្សាដើម្បីជួយឱ្យគាត់ដឹងពីការប្រើសិទ្ធិអំណាចស្រ្តីផងដែរ។ សូមបញ្ជាក់ថា ចំពោះគោលដៅក្រុមហ៊ុន Starbucks Cambodia ក្រៅពីជួយគាំទ្រដល់ការនិពន្ធសៀវភៅរបស់អ្នកនិពន្ធស្រ្តីវ័យក្មេងខាងលើ ក្រុមហ៊ុន Starbucks ក៏នឹងជួយជួសជុលបណ្តាល័យចាស់ៗដល់សាលារៀនមួយចំនួន ដើម្បីផ្តល់នូវបរិយាកាសអានសៀវភៅពោរពេញដោយផាសុកភាពដល់កុមារតូចៗនៅក្នុងសាលារៀនពួកគាត់ផងដែរ ក្រោមការសហការជាមួយកម្មវិធីតោះអាន  នៃអង្គការមូលនិធិអាស៊ី ។ ចំពោះលោកប៉ាអ្នកម៉ាក់ ដែលមានបំណងចង់ឱ្យកូនតូចអានសៀវភៅកុមារ អាចស្វែងរកសៀវភៅទាំង ២ ក្បាលនេះ ក៏ដូចជាសៀវភៅជាច្រើនមុខទៀតនៅបណ្ណាល័យឌីជីថល Let's Read ដោយសេរី ដោយគ្រាន់តែស្កេន QR ខាងក្រោមនេះ៖	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T05:16:53.477Z", "category": "PR", "views": 95, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន ទីតាន ស្តូន គ្រុប (Titan Stone Group) និងដៃគូអង្គការសប្បុរសធម៌របស់ខ្លួន បានធ្វើការឧបត្ថម្ភម៉ាស៊ីនចម្រោះទឹកស្អាត ដល់មណ្ឌលកុមារកំព្រាព្រៃជុំ	https://business-cambodia.com/articles/titan-stone-group-charity-	នៅថ្ងៃសៅរ៍ ទី១៩ ខែវិច្ឆិកា ឆ្នាំ២០២២ ក្រុមហ៊ុន ទីតាន ស្តូន គ្រុប ដែលជាក្រុមហ៊ុនមេរបស់ក្រុមហ៊ុនធានារ៉ាប់រងអាយុជីវិត ទីតាន ស្តូន (Titan Stone Life Insurance Plc.) និងដៃគូអង្គការសប្បុរសធម៌របស់ខ្លួន បានរួមគ្នាឧបត្ថម្ភ “ម៉ាស៊ីនចម្រោះទឹកស្អាត” ដែលមានតម្លៃជាសាច់ប្រាក់ចំនួន ៣៧.០៨២.០០០ រៀល (ឬ ៨.៩៧០ ដុល្លារអាមេរិក) ដល់មណ្ឌលកុមារកំព្រាព្រៃជុំ ដែលបច្ចុប្បន្នកំពុងទទួលរងនូវបញ្ហាកង្វះទឹកស្អាតសម្រាប់ប្រើប្រាស់ និងបរិភោគជាប្រចាំថ្ងៃ។ មណ្ឌលកុមារកំព្រាព្រៃជុំ បច្ចុប្បន្នកំពុងមើលថែ និងចិញ្ចឹមផ្គត់ផ្គង់កុមារកំព្រាចំនួន ៦៥នាក់ ដែលមានទីតាំងស្ថិតនៅ ភូមិព្រៃជុំ ឃុំយុទ្ធសាមគ្គី ស្រុកឧត្តុង្គ ខេត្តកំពង់ស្ពឺ។ ប្រព័ន្ធទឹកស្អាតដើរតួនាទីយ៉ាងសំខាន់ក្នុងការរស់នៅប្រចាំថ្ងៃសម្រាប់មនុស្សគ្រប់រូប ជាពិសេសសម្រាប់កុមារដែលស្ថិតនៅក្នុងវ័យកំពុងលូតលាស់ធំធាត់។ ជារៀងរាល់ឆ្នាំ មនុស្សរាប់លាននាក់បានស្លាប់ដោយសារជំងឺនានាដែលបណ្តាលមកពីការផ្គត់ផ្គង់ទឹកមិនគ្រប់គ្រាន់ និងគ្មានអនាម័យ។ ក្រៅពីជំងឺរលាកសួត និងជំងឺរាក គឺជាមូលហេតុចម្បងនៃការស្លាប់របស់កុមារ ដោយសារតែរាងកាយរបស់ពួកគាត់ងាយនឹងទទួលរងនូវផលប៉ះពាល់ជាងមនុស្សពេញវ័យ។ ដូចនេះហើយ ទឹកស្អាតដើរតួនាទីយ៉ាងសំខាន់ដើម្បីឱ្យកុមារទទួលបាននូវសុខភាពល្អ និងរាងកាយមាំមួន។ ការមានទឹកស្អាតសម្រាប់បរិភោគ មានន័យថាកុមារអាចជៀសវាងពីការប្រឈមនឹងជំងឺជាច្រើន។ បន្ទាប់ពីបានបរិច្ចាគថវិកាចំនួន ១៧០.៨២០.០០០ រៀល (ឬ ៤២.៧០៥ ដុល្លារអាមេរិក) ដល់មណ្ឌលកុមារកំព្រាព្រៃជុំ កាលពីថ្ងៃទី១៥ ខែតុលា ឆ្នាំ២០២២ កន្លងទៅនេះ ថ្នាក់ដឹកនាំនៃក្រុមហ៊ុន ទីតាន ស្តូន គ្រុប ក៏បានកត់សម្គាល់ឃើញថា មណ្ឌលកំព្រាកំពុងប្រឈមនឹងបញ្ហាកង្វះទឹកស្អាតសម្រាប់ក្មេងៗដើម្បីប្រើប្រាស់ ដូច្នេះក៏បានរួមគ្នាជាមួយនឹងដៃគូអង្គការសប្បុរសធម៌ចំនួន ៣ ផ្សេងទៀត ដើម្បីបានធ្វើការឧបត្ថម្ភម៉ាស៊ីនចម្រោះទឹកស្អាតជូនទៅកាន់មណ្ឌលកុមារកំព្រាព្រៃជុំ។ លោក YEH, WEI-KUO ប្រធានក្រុមប្រឹក្សាភិបាលនៃក្រុមហ៊ុន ទីតាន ស្តូន គ្រុប បានមានប្រសាសន៍ថា “កុមារ គឺជាធនធានដ៏ចម្បងរបស់ប្រទេសជាតិ រីឯអនាម័យនៃការរស់នៅក៏អាចជះឥទ្ធិពលយ៉ាងខ្លាំងទៅដល់ការសិក្សារបស់ពួកគាត់សម្រាប់ទៅថ្ងៃអនាគត ហើយស្នាមញញឹមរបស់កុមារទាំងអស់គឺតំណាងឱ្យក្តីសង្ឃឹមនៃប្រទេសជាតិផងដែរ”។ លើសពីនេះទៅទៀត លោកប្រធានក្រុមប្រឹក្សាភិបាលបានផ្តាំផ្ញើដល់កុមារទាំងអស់ថា “ត្រូវខិតខំប្រឹងប្រែងរៀនសូត្រ និងចូលរួមថែរក្សាសុខភាពឱ្យបានល្អជានិច្ច”។ ក្រុមហ៊ុន ទីតាន ស្តូន គ្រុប តែងតែយកចិត្តទុកដាក់យ៉ាងខ្លាំងដល់ប្រជាជនកម្ពុជាតាមរយៈកិច្ចការងារសង្គមផ្សេងៗ និងផ្សព្វផ្សាយអំពីការគ្រប់គ្រងហិរញ្ញវត្ថុគ្រួសារតាមរយៈធានារ៉ាប់រងអាយុជីវិត។ ក្រុមហ៊ុន ទីតាន ស្តូន គ្រុប ត្រូវបានបង្កើតឡើងនៅប្រទេសហុងកុងនៅក្នុងឆ្នាំ២០០៣ ដែលជាអ្នកត្រួសត្រាយផ្លូវក្នុងការស្វែងរកទីផ្សារថ្មីសម្រាប់ការវិនិយោគហិរញ្ញវត្ថុ និងមានសាខា និងការិយាល័យនៅក្នុងទីក្រុងធំៗក្នុងតំបន់អាស៊ីដូចជា ទីក្រុងហុងកុង សៀងហៃ សិនជិន ស៊ែមិន តៃប៉ិ និងទីក្រុងភ្នំពេញនៃព្រះរាជាណាចក្រកម្ពុជា។ ទីតាន ស្តូន គ្រុប ផ្តល់សេវាកម្មជាច្រើនដូចជា ការវិនិយោគ វិស័យធនាគារឯកជន វិស័យធានារ៉ាប់រងអាយុជីវិត គម្រោងអចលនទ្រព្យនៅក្រៅប្រទេស និងសេវាគ្រប់គ្រងទ្រព្យសម្បត្តិជាដើម។ នៅក្នុងឆ្នាំ២០២០ ក្រុមហ៊ុនធានារ៉ាប់រងអាយុជីវិត ទីតាន ស្តូន ត្រូវបានបង្កើតឡើងនៅក្នុងទីក្រុងភ្នំពេញ។ ពួកយើងសង្ឃឹមថានឹងអាចជួយប្រជាជនកម្ពុជាក្នុងការរៀបចំផែនការហិរញ្ញវត្ថុ ការសម្រេចក្តីស្រមៃនៃជីវិត ការទទួលបានការការពារសុខភាព និងសេរីភាពហិរញ្ញវត្ថុ តាមរយៈការគ្រប់គ្រងហិរញ្ញវត្ថុដែលប្រកបដោយគំនិតច្នៃប្រឌិតថ្មី និងផលិតផលធានារ៉ាប់រង ដែលមានគុណភាពខ្ពស់របស់យើង។ ក្រុមហ៊ុនធានារ៉ាប់រងអាយុជីវិត ទីតាន ស្តូន ដៃគូគ្រប់គ្រងហិរញ្ញវត្ថុដ៏ល្អបំផុតរបស់លោកអ្នក ទូរស័ព្ទ: 023-920-888 / 023-930-888 អ៊ីម៉ែល: customer.service@life.titanstonegroup.com គេហទំព័រ: https://life.titanstonegroup.com/en.p	{ "spider_name": "businesscambodia", "scrape_at": "2025-06-14_19:40:38", "date_created": "2022-11-26T03:01:28.772Z", "category": "PR", "views": 166, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សាលាមត្តេយ្យថ្មីមួយខ្នងត្រូវបានបើកដំណើរការឱ្យកុមារកំពុងជួបការខ្វះខាត បានចុះឈ្មោះចូលរៀនដោយជោគជ័យ	https://business-cambodia.com/articles/yeo-and-cff-	នៅថ្ងៃទី២៤ ខែវិច្ឆិកា ឆ្នាំ២០២២ ក្រុមហ៊ុន Yeo's Cambodia ដែលជាក្រុមហ៊ុនភេសជ្ជៈអាស៊ីឈានមុខគេនៅកម្ពុជា និងអង្គការមូលនិធិកុមារកម្ពុជា (CCF) ដែលជាអង្គការមិនរកប្រាក់ចំណេញក្នុងស្រុក បានរួមគ្នាបើកសម្ពោធជាផ្លូវការនូវសាលាមត្តេយ្យថ្មីដែលមានឈ្មោះថា សាលាមត្តេយ្យ Yeo's។  សាលាមត្តេយ្យដែលអាចទទួលសិស្សបានចំនួន ៥០ នាក់នេះ គឺជាលទ្ធផលនៃគំនិតផ្តួចផ្តើមទំនួលខុសត្រូវសង្គមរបស់សាជីវកម្ម (CSR) នៃក្រុមហ៊ុន Yeo's ដើម្បីធានាថា កុមារដែលមិនសូវមានឱកាស អាចទទួលបានការអប់រំមួយដែលល្អ និងអាចទទួលបានជំនាញផ្សេងៗទៅតាមតម្រូវការ និងឆ្ពោះទៅរកការបញ្ចប់ភាពក្រីក្រនៅកម្ពុជា។ ក្នុងពិធិសម្ពោធដាក់ឱ្យប្រើប្រាស់សាលាមត្តេយ្យ Yeo’s ជាផ្លូវការនេះ បានមានការអញ្ជើញចូលរួមជាគណអធិបតីពីសំណាក់ ឯកឧត្តម គួច គូលំអ ប្រធាននាយកដ្ឋានអប់រំក្រៅប្រព័ន្ធ លោក ឈួន ប៊ុនឈឿន, ប្រធានផ្នែករដ្ឋបាល និងហិរញ្ញវត្ថុ នៃគណកម្មាធិការជាតិគាំពារ និងអភិវឌ្ឍកុមារតូច និង ជាអនុប្រធាននាយកដ្ឋានអប់រំកុមារតូច លោក Ozgur Simsek អគ្គនាយកក្រុមហ៊ុន Yeo's ប្រចាំប្រទេសកម្ពុជា និងលោក Scott Neeson ស្ថាបនិក និងនាយកប្រតិបត្តិនៃអង្គការមូលនិធិកុមារកម្ពុជា រួមជាមួយនឹងមន្ត្រីជាន់ខ្ពស់មួយចំនួន ព្រមទាំងពលរដ្ឋនៅសហគមន៍មូលដ្ឋានផ្ទាល់ បានចូលរួមក្នុងពិធីបើកសម្ពោធនេះផងដែរ។ ជាមួយគ្នានេះដែរ ក្រុមហ៊ុន Yeo’s Cambodia បានបរិច្ចាគជាទឹកប្រាក់ចំនួន ៥ម៉ឺនដុល្លារអាមេរិក  សម្រាប់ការសាងសង់សាលាមត្តេយ្យទីពីរនេះ។ ជំនួយដ៏ច្រើននេះបានផ្តល់លទ្ធភាពឱ្យសាលាមត្តេយ្យថ្មីមួយដែលស្ថិតនៅភាគខាងត្បូងនៃអតីតទីលានចាក់សំរាមស្ទឹងមានជ័យ ត្រូវបានសាងសង់ជាស្ថាពរ ក្នុងនោះមានថ្នាក់រៀនចំនួន ៤ ការិយាល័យចំនួន ៤ ចំណតម៉ូតូមួយកន្លែង និងទីធ្លាសម្រាប់ក្មេងលេងមួយ។ យ៉ាងណាមិញក្នុងរយៈពេលកន្លងមកគ្រួសារនៅទីនោះមិនអាចបញ្ជូនកូនរបស់ពួកគេទៅកាន់សាលាមត្តេយ្យដើមរបស់អង្គការមូលនិធិកុមារកម្ពុជានោះទេ ពីព្រោះវាមានចំងាយឆ្ងាយ និងត្រូវចំណាយច្រើនសម្រាប់ការធ្វើដំណើរ ដែលនាំឱ្យកុមារុមួយចំនួន នៅតំបន់នេះត្រូវបានបាត់បង់ឱកាសចូលរៀននៅសាលា ឬត្រូវគ្មានអ្នកមើលថែ ខណៈដែលឪពុកម្តាយរបស់ពួកគេត្រូវធ្វើការជាប្រចាំ។ ដូច្នេះហើយសាលាមត្តេយ្យមួយនេះនឹងមិនត្រឹមតែដើរតួជាស្ថាប័នអប់រំប៉ុណ្ណោះទេ ប៉ុន្តែថែមទាំងជាកន្លែងដ៏មានសុវត្ថិភាពសម្រាប់កុមារនៅពេលថ្ងៃផងដែរ។ យុទ្ធនាការសង្គម “រួមគ្នាដើម្បីក្តីស្រមៃកុមារកម្ពុជា” គឺជាកិច្ចខិតខំប្រឹងប្រែងរបស់ក្រុមការងារ Yeo’s ដែលមើលឃើញថា Yeo’s មិនមែនត្រឹមតែក្រុមហ៊ុនភេសជ្ជៈមួយប៉ុណ្ណោះទេ ប៉ុន្តែជាផ្នែកមួយដ៏សំខាន់ ក្នុងការអភិវឌ្ឍសង្គម។ ជាចុងក្រោយលោក Ozgur Simsekអគ្គនាយកក្រុមហ៊ុន Yeo's ប្រចាំប្រទេសកម្ពុជា បានលើកឡើងថា “វិស័យឯកជនមានតួនាទីយ៉ាងសំខាន់ខ្លាំងណាស់នៅក្នុងសង្គម សម្រាប់ Yeo's យើងខ្ញុំជឿជាក់ថា យើងអាចរួមគ្នាកសាងពិភពលោកមួយដែលគួរឱ្យចង់រស់នៅបាន។ ដូច្នេះហើយ នេះជាហេតុផលដែលយើងបានចាប់ដៃគូជាមួយអង្គការមូលនិធិកុមារកម្ពុជា ក្នុងការបន្តធ្វើឱ្យមានការផ្លាស់ប្តូរជាវិជ្ជមានសម្រាប់សហគមន៍។ នេះគឺជាអ្វីដែលលោក Scott Neeson តែងតែស្រមៃចង់បាន ហើយវាក៏បានក្លាយជាការពិត ត្រង់ថាយើងបានផ្ដល់ជូនដល់ជនក្រីក្រ និងខិតទៅជិតទៅរកការបញ្ចប់វដ្ដនៃភាពក្រីក្រនៅកម្ពុជា។ ទាំងអស់នេះគឺជារឿងមួយដែលយើងពេញចិត្តយ៉ាងខ្លាំង”៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T23:38:08.965Z", "category": "PR", "views": 304, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រៀនចាយលុយដូចជប៉ុន! ជិតដាច់ឆ្នាំហើយ បើមិនចង់ឆ្នាំថ្មីដាច់លុយ មកដឹងពីរបៀបចាយលុយតាមជនជាតិជប៉ុន	https://business-cambodia.com/articles/how-to-manage-money-like-japanese	ជប៉ុនគឺជាជាតិមួយពូកែខាងចាត់ចែងលុយកាក់ដែលជាហេតុធ្វើឲ្យជាតិសាសន៍មួយនេះមិនងាយជួបបញ្ហាលុយកាក់ហើយជនជាតិជប៉ុនភាគច្រើនសុទ្ធតែជាអ្នកមានជីវភាពធូរធារ។ ក្បួនចាត់ចែងលុយដ៏ពេញនិយមមួយដែលធ្វើឲ្យជនជាតិនេះអាចគ្រប់គ្រងលុយបានល្អគឺក្បួនKabeibo ដែលជាក្បួនចាត់ចែងលុយជប៉ុនតាំងពីបុរាណហើយជនជាតិជប៉ុននៅតែប្រើមកទាល់បច្ចុប្បន្ននេះ។ ខាងក្រោមនេះគឺជាក្បួនចាត់ចែងលុយKabeibo របស់ជនជាតិជប៉ុនដោយបែងចែកកញ្ចប់លុយជា៤កញ្ចប់ដែលអ្នកគួរអនុវត្តន៍តាមបើចង់ដោះស្រាយបញ្ហាលុយកាក់នៅក្នុងឆ្នាំ២០២៣ខាងមុខនេះ។ ១. តម្រូវការចាំបាច់៖ តម្រូវការចាំបាច់គឺជាកញ្ចប់ចំណាយដែលត្រូវចំណាយច្រើនជាងគេក្នុងការរស់នៅ។ ដូច្នេះបើចង់គ្រប់គ្រងលុយបានល្អអ្នកត្រូវដឹងច្បាស់ថាតើតម្រូវចាំបាច់របស់អ្នកប្រចាំខែមានអ្វីខ្លះហើយចំណាយប៉ុន្មាន។ តម្រូវការចាំបាច់សំដៅដល់របស់មួយចំនួនដែលចាំបាច់បំផុតក្នុងការរស់នៅពោលគឺរបស់ដែលអ្នកអត់មិនបាន ដូចជាហាអារហូបចុក ការស្នាក់នៅ និងការធ្វើដំណើរជាដើម។ អ៊ីចឹង ត្រូវធ្វើការតាមដានចំណាយប្រចាំថ្ងៃឲ្យបានច្បាស់ដើម្បីដឹងថាតម្រូវការចាំបាច់ប្រចាំខែរបស់អ្នកអស់ប៉ុន្មាន ហើយធ្វើការកំណត់ឲ្យបានច្បាស់លាស់ដើម្បីជៀសវាងចាយជ្រុលរហូតធ្វើឲ្យអ្នកជួបបញ្ហាលុយកាក់។ ២. ការចង់បាន៖ ក្នុងការរស់នៅមនុស្សតែងតែចង់បាននេះចង់បាននោះ ដូច្នេះអ្នកគួរបែងចែកកញ្ចប់លុយឲ្យបានច្បាស់លាស់សម្រាប់ចំណាយលើការចង់បានរបស់អ្នក។ ការចង់បានសំដៅសល់របស់មួយចំនួនដែលអ្នកគ្រាន់តែចង់បានតែបើអត់ក៏មិនជាបញ្ហាអ្វីដែរ ដូចជាការដើរលេង ឬការញាំហារក្រៅផ្ទះជាដើម។ ជាការពិតណាស់ ពេលអ្នកខិតខំរកលុយ អ្នកគួរមានកញ្ចប់លុយសម្រាប់ចំណាយលើរបស់ដែលអ្នកចង់បាន។ យ៉ាងណាមិញការចង់បានរបស់មនុស្សគ្មានព្រំដែនទេ ដូច្នេះអ្នកគួរកំណត់ឲ្យបានច្បាស់ព្រោះបើចាយលុយលើការចង់បានច្រើនពេកនឹងធ្វើឲ្យអ្នកជួបបញ្ហាលុយកាក់មិនខាន។ ៣. ចំណេះដឹងឬវប្បធម៌៖ ជនជាតិជប៉ុនតែងតែមានបញ្ចប់លុយសម្រាប់ចំណាយលើចំណេះដឹងដើម្បីអភិវឌ្ឍន៍ខ្លួនឯងឲ្យកាន់តែប្រសើរឡើង ជាពិសេសមានកញ្ចប់លុយសម្រាប់ចំណាយលើការទិញសៀវភៅអាន។ មួយវិញទៀតជនជាតិជប៉ុនក៏មានកញ្ចប់លុយសម្រាប់វប្បធម៌ដូចជាទស្សនាសារមន្ទីរជាដើមនិងកន្លែងវប្បធម៌នានា។ ៤. លុយបម្រុងពេលមានអាសន្ន៖ ជនជាតិជប៉ុនមានកញ្ចប់លុយបម្រុងទុកសម្រាប់ការពារពេលមានអាសន្នជានិច្ចដូចជាក្នុងករណីត្រូវទៅពេទ្យ បាត់បង់ការងារឬបញ្ហាផ្សេងៗទៀតដែលមិនអាចដឹងមុនគឺជនជាតិជប៉ុនតែងតែមានលុយបម្រុងទុកជានិច្ចដែលជាតិហេតុធ្វើឲ្យពួកគាត់មិនជួបបញ្ហាលុយកាក់ក្នុងការរស់នៅ។ សរុបមកកញ្ចប់លុយទាំងនៃក្បួនគ្រប់គ្រងលុយKabeibo របស់ជនជាតិជប៉ុនគឺក្បួនចាត់ចែងលុយកាក់មួយដែលជជនជាតិនេះតែងតែអនុវត្តក្នុងការរស់នៅហេតុនេះយើងទើបជប៉ុនជាប់ជាជនជាតិដែលពូកែខាងចាត់ចែងលុយកាក់៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T10:02:00.542Z", "category": "ហិរញ្ញវត្ថុ", "views": 528, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន ទីតាន ស្តូន គ្រុប (Titan Stone Group) និងដៃគូអង្គការសប្បុរសធម៌របស់ខ្លួន បានធ្វើការឧបត្ថម្ភម៉ាស៊ីនចម្រោះទឹកស្អាត ដល់មណ្ឌលកុមារកំព្រាព្រៃជុំ	https://business-cambodia.com/articles/titan-stone-group	នៅថ្ងៃសៅរ៍ ទី១៩ ខែវិច្ឆិកា ឆ្នាំ២០២២ ក្រុមហ៊ុន ទីតាន ស្តូន គ្រុប ដែលជាក្រុមហ៊ុនមេរបស់ក្រុមហ៊ុនធានារ៉ាប់រងអាយុជីវិត ទីតាន ស្តូន (Titan Stone Life Insurance Plc.) និងដៃគូអង្គការសប្បុរសធម៌របស់ខ្លួន បានរួមគ្នាឧបត្ថម្ភ “ម៉ាស៊ីនចម្រោះទឹកស្អាត” ដែលមានតម្លៃជាសាច់ប្រាក់ចំនួន ៣៧.០៨២.០០០ រៀល (ឬ ៨.៩៧០ ដុល្លារអាមេរិក) ដល់មណ្ឌលកុមារកំព្រាព្រៃជុំ ដែលបច្ចុប្បន្នកំពុងទទួលរងនូវបញ្ហាកង្វះទឹកស្អាតសម្រាប់ប្រើប្រាស់ និងបរិភោគជាប្រចាំថ្ងៃ។ មណ្ឌលកុមារកំព្រាព្រៃជុំ បច្ចុប្បន្នកំពុងមើលថែ និងចិញ្ចឹមផ្គត់ផ្គង់កុមារកំព្រាចំនួន ៦៥នាក់ ដែលមានទីតាំងស្ថិតនៅ ភូមិព្រៃជុំ ឃុំយុទ្ធសាមគ្គី ស្រុកឧត្តុង្គ ខេត្តកំពង់ស្ពឺ។ ប្រព័ន្ធទឹកស្អាតដើរតួនាទីយ៉ាងសំខាន់ក្នុងការរស់នៅប្រចាំថ្ងៃសម្រាប់មនុស្សគ្រប់រូប ជាពិសេសសម្រាប់កុមារដែលស្ថិតនៅក្នុងវ័យកំពុងលូតលាស់ធំធាត់។ ជារៀងរាល់ឆ្នាំ មនុស្សរាប់លាននាក់បានស្លាប់ដោយសារជំងឺនានាដែលបណ្តាលមកពីការផ្គត់ផ្គង់ទឹកមិនគ្រប់គ្រាន់ និងគ្មានអនាម័យ។ ក្រៅពីជំងឺរលាកសួត និងជំងឺរាក គឺជាមូលហេតុចម្បងនៃការស្លាប់របស់កុមារ ដោយសារតែរាងកាយរបស់ពួកគាត់ងាយនឹងទទួលរងនូវផលប៉ះពាល់ជាងមនុស្សពេញវ័យ។ ដូចនេះហើយ ទឹកស្អាតដើរតួនាទីយ៉ាងសំខាន់ដើម្បីឱ្យកុមារទទួលបាននូវសុខភាពល្អ និងរាងកាយមាំមួន។ ការមានទឹកស្អាតសម្រាប់បរិភោគ មានន័យថាកុមារអាចជៀសវាងពីការប្រឈមនឹងជំងឺជាច្រើន។ បន្ទាប់ពីបានបរិច្ចាគថវិកាចំនួន ១៧០.៨២០.០០០ រៀល (ឬ ៤២.៧០៥ ដុល្លារអាមេរិក) ដល់មណ្ឌលកុមារកំព្រាព្រៃជុំ កាលពីថ្ងៃទី១៥ ខែតុលា ឆ្នាំ២០២២ កន្លងទៅនេះ ថ្នាក់ដឹកនាំនៃក្រុមហ៊ុន ទីតាន ស្តូន គ្រុប ក៏បានកត់សម្គាល់ឃើញថា មណ្ឌលកំព្រាកំពុងប្រឈមនឹងបញ្ហាកង្វះទឹកស្អាតសម្រាប់ក្មេងៗដើម្បីប្រើប្រាស់ ដូច្នេះក៏បានរួមគ្នាជាមួយនឹងដៃគូអង្គការសប្បុរសធម៌ចំនួន ៣ ផ្សេងទៀត ដើម្បីបានធ្វើការឧបត្ថម្ភម៉ាស៊ីនចម្រោះទឹកស្អាតជូនទៅកាន់មណ្ឌលកុមារកំព្រាព្រៃជុំ។ លោក YEH, WEI-KUO ប្រធានក្រុមប្រឹក្សាភិបាលនៃក្រុមហ៊ុន ទីតាន ស្តូន គ្រុប បានមានប្រសាសន៍ថា “កុមារ គឺជាធនធានដ៏ចម្បងរបស់ប្រទេសជាតិ រីឯអនាម័យនៃការរស់នៅក៏អាចជះឥទ្ធិពលយ៉ាងខ្លាំងទៅដល់ការសិក្សារបស់ពួកគាត់សម្រាប់ទៅថ្ងៃអនាគត ហើយស្នាមញញឹមរបស់កុមារទាំងអស់គឺតំណាងឱ្យក្តីសង្ឃឹមនៃប្រទេសជាតិផងដែរ”។ លើសពីនេះទៅទៀត លោកប្រធានក្រុមប្រឹក្សាភិបាលបានផ្តាំផ្ញើដល់កុមារទាំងអស់ថា “ត្រូវខិតខំប្រឹងប្រែងរៀនសូត្រ និងចូលរួមថែរក្សាសុខភាពឱ្យបានល្អជានិច្ច”។ ក្រុមហ៊ុន ទីតាន ស្តូន គ្រុប តែងតែយកចិត្តទុកដាក់យ៉ាងខ្លាំងដល់ប្រជាជនកម្ពុជាតាមរយៈកិច្ចការងារសង្គមផ្សេងៗ និងផ្សព្វផ្សាយអំពីការគ្រប់គ្រងហិរញ្ញវត្ថុគ្រួសារតាមរយៈធានារ៉ាប់រងអាយុជីវិត។ ក្រុមហ៊ុន ទីតាន ស្តូន គ្រុប ត្រូវបានបង្កើតឡើងនៅប្រទេសហុងកុងនៅក្នុងឆ្នាំ២០០៣ ដែលជាអ្នកត្រួសត្រាយផ្លូវក្នុងការស្វែងរកទីផ្សារថ្មីសម្រាប់ការវិនិយោគហិរញ្ញវត្ថុ និងមានសាខា និងការិយាល័យនៅក្នុងទីក្រុងធំៗក្នុងតំបន់អាស៊ីដូចជា ទីក្រុងហុងកុង សៀងហៃ សិនជិន ស៊ែមិន តៃប៉ិ និងទីក្រុងភ្នំពេញនៃព្រះរាជាណាចក្រកម្ពុជា។ ទីតាន ស្តូន គ្រុប ផ្តល់សេវាកម្មជាច្រើនដូចជា ការវិនិយោគ វិស័យធនាគារឯកជន វិស័យធានារ៉ាប់រងអាយុជីវិត គម្រោងអចលនទ្រព្យនៅក្រៅប្រទេស និងសេវាគ្រប់គ្រងទ្រព្យសម្បត្តិជាដើម។ នៅក្នុងឆ្នាំ២០២០ ក្រុមហ៊ុនធានារ៉ាប់រងអាយុជីវិត ទីតាន ស្តូន ត្រូវបានបង្កើតឡើងនៅក្នុងទីក្រុងភ្នំពេញ។ ពួកយើងសង្ឃឹមថានឹងអាចជួយប្រជាជនកម្ពុជាក្នុងការរៀបចំផែនការហិរញ្ញវត្ថុ ការសម្រេចក្តីស្រមៃនៃជីវិត ការទទួលបានការការពារសុខភាព និងសេរីភាពហិរញ្ញវត្ថុ តាមរយៈការគ្រប់គ្រងហិរញ្ញវត្ថុដែលប្រកបដោយគំនិតច្នៃប្រឌិតថ្មី និងផលិតផលធានារ៉ាប់រង ដែលមានគុណភាពខ្ពស់របស់យើង។ ក្រុមហ៊ុនធានារ៉ាប់រងអាយុជីវិត ទីតាន ស្តូន ដៃគូគ្រប់គ្រងហិរញ្ញវត្ថុដ៏ល្អបំផុតរបស់លោកអ្នក ទូរស័ព្ទ: 023-920-888 / 023-930-888 អ៊ីម៉ែល: customer.service@life.titanstonegroup.com គេហទំព័រ: https://life.titanstonegroup.com/en.php/	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:55:35.855Z", "category": "PR", "views": 0, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មិនធ្លាប់ចេញរកស៊ីពីមុនមកសោះ តើគួរជ្រើសរើសប្រើយុទ្ធសាស្រ្តសមុទ្រក្រហម ឬសមុទ្រខៀវ?	https://business-cambodia.com/articles/blue-sea-red-sea-stategy	នៅក្នុងទីផ្សារនាពេលបច្ចុប្បន្ននេះ កំពុងមានអាជីវកម្មជាច្រើនដែលកើតមានឡើងជាបន្តបន្ទាប់ ដូច្នេះហើយទើបមានអាជីវកម្មមួយចំនួនក៏កំពុងមានការប្រកួតប្រជែងខ្លាំង ហើយក៏មានអាជីវកម្មខ្លះក៏គ្មានការប្រកួតប្រជែងដែរ។ រឿងទាំងនេះ គឺវាជាប់ពាក់ព័ន្ធនឹងការចាប់ផ្ដើមអាជីវកម្មជាមួយយុទ្ធសាស្រ្តសមុទ្រក្រហម និងយុទ្ធសាស្រ្តសមុទ្រខៀវ។ ឈ្វេងយល់អំពីអត្ថន័យនៃយុទ្ធសាស្រ្តទាំងពីរនេះ៖ តើអ្វីជា យុទ្ធសាស្រ្តសមុទ្រក្រហម និង យុទ្ធសាស្រ្តសមុទ្រខៀវ? បន្ថែមពីនេះ អ្នកក៏ត្រូវយល់ដឹងអំពីផ្នែកសំខាន់នៃយុទ្ធសាស្រ្តទាំងពីរនោះផងដែរ៖ ១. យុទ្ធសាស្រ្តសមុទ្រក្រហម ប្រសិនបើអ្នកសម្រេចចិត្តចាប់ផ្ដើមអាជីវកម្មដែលប្រើនូវយុទ្ធសាស្រ្តសមុទ្រក្រហម នោះអ្នកនឹងជួបនូវស្ថានភាពដូចខាងក្រោម៖   អាជីវកម្មរបស់អ្នកមានលក្ខណៈដូចនឹងអាជីវកម្មផ្សេងទៀតដែលមាននៅក្នុងឧស្សាហកម្មរបស់អ្នក ព្រមទាំងមានការប្រកួតប្រជែងនៅក្នុងទីផ្សារដែលមានស្រាប់ ត្រូវព្យាយាមយកឈ្នះការប្រកួតប្រជែងនោះ ប្រសិនបើអ្នកចង់ឱ្យអាជីវកម្មរបស់អ្នកដំណើរការបានដោយជោគជ័យស្របតាមគោលបំណងរបស់អ្នក ត្រូវទាញយកតម្រូវការដែលមានស្រាប់ ដើម្បីបង្កើតជាអាជីវកម្មផ្ទាល់ខ្លួន អ្នកនឹងព្យាយាមធ្វើការផ្លាស់ប្តូរតម្លៃ ឬថ្លៃដើមនៃការចាប់ផ្ដើមអាជីវកម្មរបស់អ្នក ដើម្បីអាចឱ្យអាជីវកម្មរបស់អ្នកមាននៅលើទីផ្សារជាបន្តទៀត ២. យុទ្ធសាស្រ្តសមុទ្រខៀវ ប្រសិនបើអ្នកសម្រេចចិត្តចាប់ផ្ដើមអាជីវកម្មដែលប្រើនូវយុទ្ធសាស្រ្តសមុទ្រខៀវ នោះអ្នកនឹងជួបនូវស្ថានភាពដូចខាងក្រោម៖ អាជីវកម្មរបស់អ្នកនឹងបង្កើតទីផ្សាដែលមិនមានការប្រកួតប្រជែង អាជីវកម្មរបស់អ្នកនឹងធ្វើឱ្យការប្រកួតប្រជែងត្រូវបានលុបបំបាត់ អាជីវកម្មរបស់អ្នកនឹងបង្កើត និងចាប់យកតម្រូវការថ្មីសម្រាប់អតិថិជន ជារួមមក ការចាប់ផ្ដើមអាជីវកម្មលើកដំបូង ប្រសិនបើអ្នកប្រើយុទ្ធសាស្រ្តសមុទ្រក្រហម មានន័យថា អ្នកបង្កើតអាជីវកម្មដូចគេ ឬស្រដៀងនឹងគេដែរនៅក្នុងទីផ្សារ ដូច្នេះនឹងមានគូប្រជែងច្រើន ហើយក៏មានឱកាសក្នុងការជោគជ័យក្នុងអាជីវកម្ម ព្រមទាំងអាចពង្រីកខ្លួនទៅកាន់យុទ្ធសាស្រ្តសមុទ្រខៀវដោយកាត់បន្ថយការមានគូប្រជែងច្រើននៅក្នុងទីផ្សារ តាមរយៈការចេះបម្លែងអាជីវកម្មរបស់អ្នកឱ្យកាន់តែប្រសើរ និងបំពេញតាមតម្រូវការអតិថិជនរបស់អ្នក ថែមទាំងមានការត្រៀមលក្ខណៈបានរួចរាល់។  ម្យ៉ាងទៀត ចំពោះយុទ្ធសាស្រ្តសមុទ្រខៀវវិញ ទោះបីជាវាថ្មី ក៏ពិតមែន ប៉ុន្តែបើអ្នកធ្វើខុសនឹងតម្រូវការអតិថិជន និងមិនរឹងមាំ ឬគ្មានដើមទុនច្រើនដើម្បីបង្កើតអ្វីដែលអ្នកគ្រោងទុកនោះទេ នោះក៏ហានិភ័យដែរ ព្រមទាំងអាចឈានមកកាន់ការប្រើយុទ្ធសាស្រ្តសមុទ្រក្រហមវិញក៏មាន។ ប៉ុន្តែទោះបីជា យ៉ាងនេះក្ដី ប្រសិនបើអ្នកអាចអនុវត្តន៍យុទ្ធសាស្រ្តសមុទ្រខៀវតាមក្បួនច្បាស់លាស់ មានគោលដៅជាក់លាក់ និងមានមហិ្ឆចតាខ្ពស់ ព្រមទាំងមានការត្រៀមលក្ខណៈរួចរាល់ នោះគ្រប់យ៉ាងនឹងជោគជ័យ។ ហេតុនេះហើយ ការប្រើយុទ្ធសាស្រ្តទាំងពីនេះ គឺល្អដូចគ្នា ប៉ុន្តែបើចង់ធ្វើឱ្យអាជីវកម្មរបស់អ្នករីកចម្រើនជាបន្តបន្ទាប់ វាទាមទារឱ្យអ្នកកំណត់នូវគុណតម្លៃជាក់លាក់ មានតម្លៃផលិតផលស្របជាមួយនឹងអតិថិជនចង់បាន និងព្យាយាមកែលម្អអាជីវកម្មរបស់អ្នកឱ្យមានភាពទាន់សម័យកាល។ គួរជម្រាបផងដែរថា អ្នកក៏ត្រូវឈ្វេងយល់អំពីលទ្ធភាពដែលអ្នកអាចធ្វើបាន និងព្យាយាមសិក្សាឱ្យបានច្បាស់ក្នុងការអនុវត្តលើយុទ្ធសាស្រ្តសមុទ្រក្រហម និងយុទ្ធសាស្រ្តសមុទ្រខៀវជាមួយនឹងគំនិតអាជីវកម្មរបស់អ្នក មុនពេលសម្រេចចិត្តចាប់ផ្ដើមវាឡើង។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:53:29.784Z", "category": "កំពូលអ្នកលក់", "views": 24, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឱកាសចូលបម្រើការងាររដ្ឋ! ក្រសួងធំ១ ប្រកាសជ្រើសរើសមន្ដ្រីជាប់កិច្ចសន្យាជាច្រើននាក់	https://business-cambodia.com/articles/1-major-ministries-announce-the-recruitment-of-hundreds-of-civil-servants-and-students-11	ជាដំណឹងរីករាយ សម្រាប់អ្នកស្រឡាញ់ និងចង់បម្រើការនៅក្នុងស្ថាប័នរដ្ឋ ខណៈពេលនេះក្រសួងរ៉ែ និងថាមពល បានប្រកាសជ្រើសរើសបេក្ខជនប្រឡងចូលបម្រើមន្រ្តីជាប់កិច្ចសន្យាច្រើននាក់ ដើម្បីត្រៀមបណ្តុះបណ្តាលប្រឡងចូលក្របខណ្ឌ។ យោងតាមសេចក្ដីជូនដំណឹងរបស់ក្រសួងរ៉ែ និងថាមពល ចុះថ្ងៃទី២៣ ខែវិច្ឆិកា ឆ្នាំ២០២២ ក្រសួងនឹងធ្វើការជ្រើសរើសមន្ត្រីជាប់កិច្ចសន្យា បម្រើការងារនៅទីស្ដីការក្រសួងសម្រាប់ឆ្នាំ២០២៣ ចំនួន ៩០ រូប ក្នុងមុខតំណែងជាជំនួយការអង្គភាព។ ចំពោះលក្ខខណ្ឌនៃការជ្រើសរើសរួមមាន៖ ១.បេក្ខជនទាំងពីរភេទ ត្រូវមានសញ្ជាតិខ្មែរ ២.បេក្ខជនត្រូវមានចំណេដឹងផ្នែករដ្ឋបាល សេដ្ឋកិច្ច គណនេយ្យ ហិរវត្ថុ នីតិសាស្រ្ត រដ្ឋបាលសាធារណៈ និងជំនាញផ្សេងៗពាក់ព័ន្ធ នឹងវិស័យតរ៉ែ ថាមពល ឬប្រេងកាត។ សម្រាប់ការទទួលពាក្យ និងទីកន្លែងដាក់ពាក្យស្នើសុំចូលបម្រើការងារ បេក្ខជនទាញគំរូពាក្យស្នើសុំចូលបម្រើការងាររយៈ QR Code នៅផ្នែកខាងក្រោមលិខិត ឬបេក្ខជនអាចមកដាក់ពាក្យនៅអាគារC សាលប្រជុំបន្ទប់CO១ នៃទីស្ដីការក្រសួងរ៉ែ និងថាមពល ដែលមានទីតាំងស្ថិតនៅ មហាវិថីព្រះនរោត្តម សង្កាត់វត្តភ្នំ ខណ្ឌដូនពេញ រាជធានីភ្នំពេញ៕ អត្ថបទដោយ៖ ឌឿក ស្រី នុត អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:42:56.088Z", "category": "អចលនទ្រព្យ", "views": 2712, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ខេត្តព្រះសីហនុឡើងកូដ! ទើបតែបានផ្លូវល្បឿនលឿនថ្មី ពេលនេះ មានគម្រោងថ្មីតម្លៃជិត២០០លាន$ មួយទៀត	https://business-cambodia.com/articles/huan-hai-bo-lai-international-investment	ព្រះសីហនុ គឺជាខេត្ដមួយដែលបានភាពទាក់ទាញខ្លាំងសម្រាប់អ្នកវិនិយោគទាំងនៅក្នុងស្រុក និងក្រៅស្រុក ដោយសារខេត្ដនេះជាប៉ូលសេដ្ឋកិច្ចដ៏សំខាន់នៅក្នុងប្រទេសកម្ពុជា ហើយក៏ជាខេត្ដមួយដែលមានតំបន់ទេសចរណ៍ អាចទាក់ទាញភ្ញៀវទេសចរណ៍ជាច្រើនផងដែរ។ ហើយថ្មីៗនេះ ខេត្ដព្រះសីហនុក៏ទើបនឹងទទួលបានផ្លូវល្បឿនលឿនដែលតភ្ជាប់ពីភ្នំពេញថែមទៀតផង។ យ៉ាងក្រៅពីផ្លូវល្បឿនលឿនខាងលើថ្មីៗនេះក៏មានដំណឹងដ៏រីករាយមួយដែរសម្រាប់ប្រជាពលរដ្ឋរបស់នៅក្នុងខេត្ដមួយនេះ ដោយសារក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC បានអនុម័តគម្រោងសាងសង់សណ្ឋាគារលំដាប់ផ្កាយ ៥ របស់ក្រុមហ៊ុនឯកជនធំមួយដែលមានទុនវិនិយោគជិត ២០០ លានដុល្លារ និងបង្កើតឱកាសការងារជិត ១ ពាន់នាក់។ យោងតាមចុះផ្សាយពី CDC កាលពីថ្ងៃ២៤ ខែវិច្ឆិកា ឆ្នាំ២០២២ ក្រុមហ៊ុនដែលវិនិយោគគម្រោងសាងសង់សណ្ឋាគារលំដាប់ផ្កាយ ៥ ខាងលើមានឈ្មោះថា “HUAN HAI BO LAI INTERNATIONAL INVESTMENT CO., LTD” ដែលបានបោះទុនសរុបចំនួន ១៦៨ លានដុល្លារ។ បើតាមការបញ្ជាក់ពីCDC សណ្ឋាគារមួយនេះមានចំនួន ៩៥៧បន្ទប់ មានទីតាំងវិនិយោគស្ថិតនៅភូមិ៤ សង្កាត់លេខ៤ ក្រុងព្រះសីហនុ ខេត្តព្រះសីហនុ និងអាចបង្កើតការងារបានចំនួន ៩៥៥កន្លែងផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:42:01.541Z", "category": "អចលនទ្រព្យ", "views": 543, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កំហុសឆ្គងធំៗទាំង ៥ របស់យុវវ័យដែលកំពុងតែបំផ្លាញខ្លួនឯងឱ្យលិចលង់បន្តិចម្ដងៗដោយមិនដឹងខ្លួន	https://business-cambodia.com/articles/teenager-mistakes	ភាពជាយុវវ័យជាវ័យមួយដែលមនុស្សកំពុងតែមានអារម្មណ៍ពុះកញ្ជ្រោលចង់ស្គាល់នូវអ្វីដែលថ្មីៗ និងជាវ័យដែលត្រូវការភាពសប្បាយរីករាយច្រើនរហូតដល់អ្នកខ្លះហ៊ានពោលពាក្យថា “ខំសប្បាយទាន់ខ្លួននៅក្មេង” ដែលការពិតពាក្យមួយឃ្លានេះកំពុងតែបំផ្លាញពួកគេបន្តិចម្ដងៗដោយមិនដឹងខ្លួន។ ខាងក្រោមនេះគឺជាកំហុសឆ្គងទាំង ៥របស់យុវវ័យភាគច្រើនដែលកំពុងតែបំផ្លាញ ខ្លួនឯងបន្តិចម្ដងៗដោយមិនដឹងខ្លួន៖ ១. គ្មានគោលដៅច្បាស់លាស់ក្នុងជីវិត៖ មានយុវវ័យជាច្រើននាក់រស់នៅដោយគ្មានគោលដៅច្បាស់លាស់ក្នុងជីវិតថាតើពួកគេចង់បានអ្វីក្នុងជីវិតរបស់ខ្លួននោះទេក្នុងរយៈពេល ១ខែ ៦ខែ ១ឆ្នាំ ៥ទៅ១០ឆ្នាំទៀតនោះទេ ដែលកំហុសឆ្គងរស់នៅដោយគ្មានគោលដៅក្នុងជីវិតនេះបានធ្វើឱ្យពួកគេរបស់នៅដោយខ្ជះខ្ជាយពេលវេលា និងមិនអាចទទួលបាននូវសមិទ្ធផលធំដុំណាមួយក្នុងជីវិតដោយសារតែពួកគេមិនដឹងពីខ្លួនឯងថាចង់បានអ្វីមួយច្បាស់នៅឡើយ។ ២. សប្បាយដាច់បង្អៀវ៖ ក្នុងន័យនេះគឺចង់សម្ដៅទៅលើការរស់នៅដោយគិតតែភាពសប្បាយតែមួយមុខ ប្រៀបបីដូចជាសេះដែលដាច់បង្អៀវអ៊ីចឹងដែរ។ ភាពជាយុវវ័យជាវ័យដែលមនុស្សត្រូវព្យាយាមខិតខំក្រេបយកនូវចំណេះដឹងទាំងពីក្នុងសាលានិងក្នុងសង្គមជាក់ស្ដែងឱ្យបានច្រើនបំផុត។ សូមកុំមានភាពត្រេកត្រអាលជាមួយនឹងរឿងអបាយមុខដូចជា ស្រី ស្រា ល្បែង គ្រឿងញៀន និងអំពើផ្សេងៗដែលអាចអូសទាញអ្នកចូលទៅក្នុងនរកក្នុងរយៈពេលដ៏ខ្លីនាពេលអនាគតឱ្យសោះ។ ៣. ចំណាយខ្ជះខ្ជាយ៖ ពេលដែលអ្នកចាប់ផ្ដើមក្លាយជាមនុស្សពេញវ័យ វាជាពេលដែលអ្នកត្រូវចេះរៀបចំចាត់ចែងហិរញ្ញវត្ថុរបស់ខ្លួនឱ្យបានល្អបំផុត។ អ្នកមិនត្រូវធ្វើការចំណាយខ្ជះខ្ជាយទៅលើអ្វីមួយដែលវាមិនបានធ្វើឱ្យអ្នកអាចកាន់តែមានភាពរីកចម្រើន ឬមិនត្រូវចំណាយលើអ្វីមួយដែលអ្នកចង់បានខ្លាំងពេកនោះទេ។ អ្នកត្រូវចំណាយឱ្យត្រូវក្បួនដោយចំនាយលើអ្វីដែលអ្នកពិតជាត្រូវការជាចាំបាច់ មិនមែនអ្វីដែលអ្នកចង់បានខ្លាំងពេកនោះទេ។ ៤. ភ្លេចអភិវឌ្ឍន៍ខ្លួន៖ ពេលដែលអ្នកក្លាយជាមនុស្សពេញវ័យ អ្នកគួរតែក្លាយជាមនុស្សម្នាក់ដែលអាចមានជំនាញច្បាស់លាស់យ៉ាងហោចណាស់មួយ ដែលជំនាញនេះអ្នកអាចយកវាមកជាឧបករណ៍សម្រាប់រកប្រាក់មកចិញ្ចឹមជីវិតខ្លួនឯងយ៉ាងឯករាជ្យ ដោយមិនពឹងពាក់លើធនធានរបស់គ្រួសារខ្លាំងពេកនោះទេ។ ៥. ភ្លេចថែរក្សាសុខភាព៖ យុវវ័យជាច្រើនច្រលំយល់ថាទាល់តែក្លាយជាមនុស្សដែលមានវ័យចំណាស់ទើបគួរតែគិតគូរថែរក្សាសុខភាពរបស់ខ្លួនឯងឱ្យបានល្អ បើនៅត្រឹមតែជាយុវវ័យនៅឡើយធ្វើធម្មតាៗទៅបានហើយ។ ក៏ប៉ុន្តែទស្សនៈនេះមិនត្រឹមត្រូវទាល់តែសោះ ព្រោះមិនថាអ្នកមានវ័យប៉ុន្មាននោះទេ សុខភាពគឺពិតជាសំខាន់ខ្លាំងណាស់សម្រាប់មនុស្សគ្រប់រូប។ ប្រសិនបើសុខភាពរបស់អ្នកមិនល្អ អ្នកមិនអាចធ្វើឱ្យខ្លួនឯងក្លាយជាមនុស្សដែលទទួលបាននូវភាពជោគជ័យ ឬវានឹងបំផ្លាញនូវរាល់ភាពជោគជ័យទាំងអស់ដែលពួកគេធ្លាប់ទទួលបានផងដែរ៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:40:14.476Z", "category": "ភាពជាអ្នកដឹកនាំ", "views": 486, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ស្រាស់របងឱ្យហើយ! មេធំ Binance ប្រើវិធី១នេះ ការពារខ្លួនកុំឱ្យដួលរលំ ដូចក្រុមហ៊ុនគ្រីបតូFTX	https://business-cambodia.com/articles/ceo-of-binance-do-1-thing-to-his-crypto-company	ចាប់តាំងពីការដួលរលំយ៉ាងឆាប់រហ័សរបស់ ក្រុមហ៊ុន FTX វិនិយោគិនជាច្រើន រួមទាំងម្ចាស់ក្រុមហ៊ុនគ្រីបតូផ្សេងទៀតមានការព្រួយបារម្ភ អំពីការរីករាលដាលនៃបញ្ហានៅក្នុងវិស័យគ្រីបតូ។ ក្នុងនោះសូម្បីតែមេធំ Binance ក៏បានចេញវិធានការការពារផងដែរ។  បើតាមការចុះផ្សាយរបស់សារព័ត៌មាន CNBC នៅថ្ងៃទី២៤ ខែវិច្ឆិកា លោក Changpeng Zhao (ហៅ CZ) បាននិយាយថានឹងចំណាយលុយផ្ទាល់ខ្លួនចំនួន១ពាន់លានដុល្លារ ដាក់ចូលទៅក្នុងទុនបម្រុងសម្រាប់ក្រុមហ៊ុន Binance។ មូលហេតុសំខាន់ដែលធ្វើឱ្យគាត់សម្រេចចិត្តបែបនេះ គឺព្រោះតែចង់ការពារ Binance ចំពោះហានិភ័យដែលអាចនឹងកើតមានដូចទៅនឹងក្រុមហ៊ុនគ្រីបតូ FTX។  ក្រៅពីនោះ ការចំណាយលុយលើកនេះ មេBinance ក៏មានបំណងចង់រក្សាឧស្សាហកម្មគ្រីបតូឱ្យអណ្ដែតឡើង ក្រោយពេលដែលទីផ្សារជួបភាពចម្រោងចម្រាស់ដោយសារតែ ការដាក់ពាក្យសុំក្ស័យធនរបស់ក្រុមហ៊ុន FTX។ ជាក់ស្ដែងបន្ទាប់ពីការដួលរលំរបស់ FTX បានធ្វើឱ្យវិនិយោគិនជាច្រើនព្រួយបារម្ភខ្លាំងពិតមែន។ នាយកប្រតិបត្តិ Binance ក៏បានបង្ហាញឱ្យដឹងដែរថា លុយទាំង១ពាន់លានដុល្លារនោះគឺជា BUSD stabilitycoin ផ្ទាល់ខ្លួនរបស់គាត់ពិតមែន ដោយមានការត្រួតពិនិត្យផ្ទាល់ពី CNBC។ គួរបញ្ជាក់ផងដែរថា BUSD គឺជាកាក់ថេរដែលចេញដោយក្រុមហ៊ុនហេដ្ឋារចនាសម្ព័ន្ធ Blockchain Paxos ហើយត្រូវបានអនុម័ត និងគ្រប់គ្រងដោយនាយកដ្ឋានសេវាហិរញ្ញវត្ថុរដ្ឋញូវយ៉ក។ សូមជម្រាបផងដែរថា ខាងក្រុមហ៊ុន Binanace បានបង្ហើបឱ្យដឹងថា ក្រៅពីចំនួនមូលនិធិ ១ពាន់លានដុល្លារនេះហើយ លោក Chandpeng Zhao អាចនឹងបង្រ្គប់ឱ្យបាន២ពាន់លានដុល្លារតែម្ដង "ប្រសិនបើតម្រូវការកើនឡើងទៀត"៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:39:22.504Z", "category": "ហិរញ្ញវត្ថុ", "views": 460, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ត្រៀមៗ! ប្រទេសចិនបើកភ្លើងខៀវ ឱ្យកម្ពុជាអាចនាំផលិតផល២ ប្រភេទនេះទៅកាន់ប្រទេសខ្លួនហើយ	https://business-cambodia.com/articles/china-gives-green-light-to-cambodia-to-import	បើតាមការចេញផ្សាយដោយ ស្ថានទូតចិន ប្រចាំកម្ពុជា បានឱ្យដឹងថា រដ្ឋបាលគយប្រទេសចិនបានអនុញ្ញាតឲ្យនាំចូលម្រេច និងជលផលធម្មជាតិរបស់កម្ពុជា ទៅកាន់ប្រទេសចិនប៉ុន្តែត្រូវតែមានលក្ខខណ្ឌតម្រូវការភូតគាមអនាម័យសម្រាប់ការនាំចូលទំនិញទាំង២ ប្រភេទនេះផងដែរ។ កាលពីប៉ុន្មានថ្ងៃកន្លងទៅនេះ រដ្ឋបាលគយប្រទេសចិនបានចេញសេចក្តីប្រកាស ស្តីអំពីលក្ខខណ្ឌតម្រូវការភូតគាមអនាម័យសម្រាប់ការនាំចូលម្រេចកម្ពុជាទៅកាន់ប្រទេសចិន។ ក្នុងសេចក្តីប្រកាសបានបង្ហាញ ថា យោងតាមច្បាប់បទប្បញ្ញត្តិពាក់ព័ន្ធក្នុងប្រទេសចិន និងបទប្បញ្ញត្តិរវាងរដ្ឋបាលគយនៃសាធារណរដ្ឋប្រជាមានិតចិននិងក្រសួងកសិកម្មរុក្ខាប្រមាញ់និងនេសាទនៃព្រះរាជាណាចក្រកម្ពុជាស្តីពីលក្ខខណ្ឌតម្រូវការភូតគាមអនាម័យសម្រាប់ការនាំចូលម្រេចកម្ពុជាទៅកាន់ប្រទេសចិន បានឱ្យដឹងថា ចាប់ពីថ្ងៃនៃប្រកាសនេះតទៅ អនុញ្ញាតនាំចូលតែម្រេចកម្ពុជាដែលសមស្របនឹងលក្ខខណ្ឌតម្រូវការប៉ុណ្ណោះ។ ជាមួយគ្នានោះដែរ នាថ្ងៃដដែលនោះ រដ្ឋបាលគយប្រទេសចិនក៏បានចេញសេចក្តីប្រកាសមួយទៀត ស្តីពីលក្ខខណ្ឌតម្រូវការ ភូតគាមអនាម័យសម្រាប់ការនាំចូលជលផលធម្មជាតិរបស់កម្ពុជាទៅកាន់ប្រទេសចិន។ សេចក្តីប្រកាសនេះបានបង្ហាញថា យោងតាមច្បាប់បទប្បញ្ញត្តិពាក់ព័ន្ធក្នុងប្រទេសចិន និងបទប្បញ្ញត្តិ រវាង រដ្ឋបាលគយនៃសាធារណរដ្ឋប្រជាមានិតចិននិងក្រសួងកសិកម្ម រុក្ខាប្រមាញ់ និងនេសាទ នៃព្រះរាជាណា ចក្រកម្ពុជាស្តីពីលក្ខខណ្ឌតម្រូវការភូតគាមអនាម័យ សម្រាប់ការនាំចូលជលផលធម្មជាតិក្នុងប្រទេស កម្ពុជា ទៅកាន់ប្រទេសចិន ព្រមទាំងលក្ខខណ្ឌតម្រូវការអនាម័យកំណត់ដោយពេទ្យសត្វ បានឱ្យដឹងថា ចាប់ពីថ្ងៃនៃប្រកាសនេះតទៅ អនុញ្ញាតនាំចូលតែជលផលធម្មជាតិក្នុងប្រទេសកម្ពុជា ដែលសមស្រប នឹង លក្ខខណ្ឌតម្រូវការប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:36:26.784Z", "category": "ចាប់ផ្តើមអាជីវកម្ម", "views": 303, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ផ្សារសកល (eMarketplace)កំពុងជួយជំរុញ និងលើកកម្ពស់វិស័យ SMEs នៅកម្ពុជា និងផ្តល់ទំនុកចិត្តដល់អតិថិជន	https://business-cambodia.com/articles/global-market-e-market-place-is-helping-to-promote-and-promote-the-sme	ផ្សារសកល eMarketplace គឺជាបណ្តាញអាជីវកម្មអេកូឡូស៊ី Business Eco System ដែលបានផ្សាភ្ជាប់រវាងអ្នកផ្គត់ផ្គង់ អ្នកនាំចូល អ្នកចែកចាយទំនិញបោះដុំ អ្នកលក់រាយ ទៅកាន់អតិថិជនប្រើប្រាស់ចុងក្រោយ ដែលអនុញ្ញាតឲ្យអ្នកផ្គត់ផ្គង់ និងអ្នកចែកចាយទំនិញរបស់ខ្លួនកាន់តែទូលំទូលាយ និងមានប្រសិទ្ធភាពខ្ពស់ ។សម្រាប់អតិថិជនដែលធ្វើការបញ្ជាទិញទំនិញនៅលើផ្សារសកល eMarketplace និងទទួលបានអត្ថប្រយោជន៍ជាច្រើនដូចជា ធានាបាននូវតម្លៃទាបដោយសារតែទំនិញដែលដាក់លក់លើផ្សារសាកលមិនត្រូវបានគិតកម្រៃជើងសារនោះទេ ដូច្នេះអតិថិជនអាចធ្វើបញ្ជាទិញនៅក្នុងតម្លៃទាបជាងទីផ្សារចាប់ពី 10% ឡើងទៅ។ ក្រៅពីនេះនៅមានការលក់បញ្ចុះតម្លៃ និងការផ្តល់ជូននូវគូប៉ុងបញ្ចុះតម្លៃដ៏សំបូរបែប , មានការធានាលើការបញ្ជាទិញត្រឹមត្រូវដោយមិនបារម្ភពីទំនិញបែកបាក់ ខូចគុណភាព ឬខុសផលិតផល ហើយអតិថិជនអាចធ្វើការប្រៀបធៀបតម្លៃទំនិញពីអ្នកលក់ផ្សេងៗគ្នាមុនពេលសម្រេចចិត្តទិញ។ បន្ថែមពីនេះ រាល់សកម្មភាពទិញទំនិញនៅលើផ្សារសាកលមានន័យថាជាការចូលរួមគាំទ្រ និងជំរុញទីផ្សារផលិតផលក្នុងស្រុក។ លោក ឃឺរី ឡេង នាយកប្រតិបត្តិក្រុមហ៊ុន រិច មី Riich Me នៅក្នុងឱកាសសម្ពោធដាក់ឱ្យប្រើប្រាស់ និងដំណើរការជាផ្លូវការផ្សារសកល (eMarketplace) នៅព្រឹកថ្ងៃទី25 ខែវិច្ឆិកា ឆ្នាំ២០២២ នៅបរិវេណផ្សារទំនើប K Mall បានលើកឡើងថា ៖ «ផ្សារសាកល (eMarketplace) ត្រូវបានដំណើរការអស់រយៈពេលប្រមាណ 6 ខែរួចមកហើយនៅលើគេហទំព័រផ្សារសាកល ដែលបច្ចុប្បន្នមានម្ចាស់អាជីវកម្មប្រមាណជាង 5,000 អាជីវកម្មកំពុងប្រើប្រាស់ និងដាក់លក់ផលិតផលរបស់ខ្លួននៅលើបណ្តាញផ្សារសកល ដែលមានផលិតផលសរុបប្រមាណជាង 15,000 មុខទំនិញ កំពុងដាក់លក់នៅលើផ្សារសកល eMarketplace App ដោយក្នុងរយៈពេល 6 ខែ ផ្សារសាកលមានចរន្តទិញលក់ប្រមាណជិត 20 លានដុល្លារសហរដ្ឋអាមេរិក»។ លោកបន្តថា ៖ «ទីផ្សារខាងក្រៅគេគិតតម្លៃជើងសារពី 10% ទៅ 15% ពីការលក់ ដោយឡែកសម្រាប់ម្ចាស់អាជីវកម្មដែលដាក់លក់ផលិតផលនៅលើផ្សារសកល មិនបានគិតកម្រៃជើងសារទេ ក្នុងន័យនេះតម្លៃផលិតផលដែលដាក់លក់នៅលើផ្សារសកលគឺមានតម្លៃទាបជាងទីផ្សារខាងក្រៅពី 10 ទៅ 15% រួចទៅហើយ ដោយយើងមិនទាន់បានគិតបញ្ចូលទាំងកម្មវិធីលក់បញ្ចុះតម្លៃ និងប្រម៉ូសិនផ្សេងៗពីបណ្ដាម្ចាស់អាជីវកម្ម និងពីក្រុមហ៊ុនផ្ទាល់។ ដោយឡែកសម្រាប់អតិថិជនអាចធ្វើការប្រៀបធៀបតម្លៃ ផលិតផលនីមួយៗនៅលើ app ផ្សារសកល eMarketplace App ផ្ទាល់តែម្តង»។ សូមជម្រាបថា ផ្សារសកលត្រូវបានបង្កើតឡើងសម្រាប់ជំរុញទីផ្សារដល់ម្ចាស់អាជីវកម្មក្នុងស្រុក គ្រប់បណ្តាលម្ចាស់ជីវកម្មទាំងអស់ អាចដាក់ លក់ផលិតផលរបស់ខ្លួននៅលើផ្សាកលបានដោយសេរី តាមរយៈការប្រើប្រាស់ប្រព័ន្ធគ្រប់គ្រងអាជីវកម្ម ePOS Go Digital ឬ ប្រព័ន្ធអីខលមើសរបស់ក្រុមហ៊ុន Riich Me.។  លោក ឃឺរី ឡេង បានមានប្រសាសន៍បន្តទៀតថា ៖ «បច្ចុប្បន្ននេះ យើងកំពុងតែរស់នៅក្នុងសម័យកាលនៃការវិវត្តន៍របស់បច្ចេកវិទ្យា ហើយបច្ចេកវិទ្យាវាបានជះ០ទ្ធិពលយ៉ាងខ្លាំងទៅដល់ការរស់នៅ ការសិក្សាអប់រំ និងការធ្វើអាជីវកម្មរបស់យើង ដូច្នេះ ក្នុងនាមជាម្ចាស់ជីវកម្មចាំបាច់ត្រូវរត់ឲ្យទាន់ការវិវត្តរបស់បច្ចេកវិទ្យា និងចេះប្រើបច្ចេកវិទ្យាគ្រប់គ្រងអាជីវកម្ម ដើម្បីថែរក្សានិរន្តរភាពអាជីវកម្ម។ ប្រសិនបើយើងមិនផ្លាស់ប្តូរទម្លាប់ចាស់ចោលទេ យើងមិនអាចឈរជើងលើទីផ្សារបានឡើយ ព្រោះពីមួយថ្ងៃទៅមួយថ្ងៃ ស្ថានភាពក្នុងការប្រកួតប្រជែងអាជីវកម្មវាកាន់តែខ្ពស់ឡើង»។  លោកបន្តថា ៖ «ពីមុន បងប្អូនអាចបារម្ភពីបញ្ហាស្មុគស្មាញនៃប្រព័ន្ធគ្រប់គ្រងអាជីវកម្មក៏ដូចជាប្រព័ន្ធ e-Commerce - ប៉ុន្តែពេលនេះក្តីបារម្ភទាំងអស់ ត្រូវបានដោះស្រាយដោយក្រុមហ៊ុន Riich Me បានអភិវឌ្ឍបច្ចេកវិទ្យាគ្រប់គ្រងអាជីវកម្ម និងជំរុញការលក់ ដែលមានលក្ខណៈសាមញ្ញ ងាយស្រួលសម្រាប់គ្រប់បណ្តាអាជីវកម្ម / M-SMEs ផ្ដល់លទ្ធភាពឱ្យបងប្អូនអាចអភិវឌ្ឍន៍អាជីវកម្មរបស់ខ្លួនពីអាជីវកម្មបែបប្រពៃណីឲ្យទៅជាអាជីវកម្មស្តង់ដារឌីជីថល។ ដូច្នេះខ្ញុំសូមធ្វើការលើកទឹកចិត្តឱ្យបងប្អូនធ្វើការប្រើប្រាស់បច្ចេកវិទ្យាដើម្បីជំរុញការលក់ និងថែរក្សានិរន្តរភាពអាជីវកម្មនៅក្នុងបរិបទបច្ចេកវិទ្យា និងការប្រកួតប្រជែងដូចសព្វថ្ងៃដើម្បីភាពរីកចម្រើនទាំងអស់គ្នា»។ ផ្សារសកល eMarketplace App ត្រូវបានបង្កើតឡើង និងដាក់ឲ្យប្រើប្រាស់មិនគិតថ្លៃសម្រាប់បណ្តាក្រុមហ៊ុន និងម្ចាស់អាជីវកម្មដែលប្រើប្រាស់ប្រព័ន្ធទំនើបកម្មអាជីវកម្ម ePOS Go Digital របស់ក្រុមហ៊ុន ePOS Go Digital និងប្រព័ន្ធអ៊ីខមមើស e-Commerce Solution របស់ក្រុមហ៊ុនវិចមី Riich Me។ ការដាក់លក់ ផលិតផលនៅលើបណ្តាញផ្សារសកល eMarketplace មិនគិតកម្រៃជាងសារ ហើយរឹតតែពិសេសជាងនេះទៅទៀត គឺមានការគាំទ្រពីធនាគារ ABA Bank ដោយម្ចាស់អាជីវកម្មអាចទទួលបានការទូតទាត់ភ្លាមៗតាមរយៈ ABA Pay និងការទូទាត់ពីធនាគារផ្សេងៗតាមរយៈ KH-QR ដោយស្វ័យប្រវត្តិចូលទៅក្នុងគណនេយ្យផ្ទាល់ខ្លួន ដោយមិនចាំបាច់រង់ចាំយូរ។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T09:32:46.416Z", "category": "PR", "views": 506, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ខ្មែរអាចរកលុយបានពីយូធូប! នេះជាមាតិកាទាំង៥មានអ្នកទស្សនានិងរកលុយបានច្រើនបំផុត	https://business-cambodia.com/articles/5-youtube-content-that-make-money-and-gain-views	បណ្តេញសង្គមគឺជាវេទិកាសេរីនិងជាអាវុធមុខពីរ ដែលមនុស្សគ្រប់គ្នាសុទ្ធតែទទួលឥទ្ធិពលពីវាក្នុងសម័យឌីជីថលនេះ។ ផ្ទុយមកវិញបណ្តេញសង្គមទាំងអស់នេះពិតជាអាចផ្តល់ផលប្រយោជន៍ល្អៗដល់យើងទាំងអស់គ្នា ប្រសិនបើយើងចេះប្រើវាឱ្យត្រូវ។ ជាមួយគ្នាផងដែរថ្ងៃនេះដែរ Business Cambodia សូមណែនាំប្រិយមិត្តឱ្យស្គាល់ មាតិកាទាំង៥ ប្រភេទដែលទទួលបានការទស្សនានិងអាចរកលុយច្រើនបំផុត។ នេះបើយោងតាមការចុះផ្សាយរបស់គេហទំព័រ Influencer MarketingHub។ ១.វីដេអូវាយតម្លៃផលិតផល វីដេអូវាយតម្លៃផលិតផលឬយើងនិយមហៅថា Review Product ដែលការធ្វើវីដេអូបែបនេះអាចធ្វើជាការធ្វើតេស្តលើផលិតផលថ្មី  ការសាកល្បងផលិតផលរួចហើយផ្តល់មតិនិងឱ្យពិន្ទុទៅលើផលិតផលមួយនោះ។ ជុំវិញមាតិកាបែបនេះមិនត្រឹមតែអាចទាញចំណូលពីយូធូបបានច្រើននោះទេ តែយើងអាចទាញចំណូលពីសំណាក់ម្ចាស់ផលិតផលដែលជួលឱ្យយើង Review ផលិតផលរបស់ពួកគេជាដើម។ ២.វីដេអូ Vlog វីដេអូប្រភេទនេះគឺអាចចាប់ផ្តើមពីសកម្មភាពប្រចាំថ្ងៃឬទម្លាប់ល្អៗរបស់អ្នកទោះជាអ្នកមិនទាន់ល្បីឈ្មោះក៏ដោយក្តី។ ប្រភេទវីដេអូVlog បែបនេះភាគច្រើនគឺគេធ្វើពីជីវិតប្រចាំ ដំណើរកម្សាន្ត ការធ្វើទេសចរណ៍ ឬការចូលរួមកម្មវិធីអ្វីមួយជាដើម ហើយផលិតវីដេអូរបស់អ្នកសម្រាប់ដំណើរកម្សាន្តនោះ។ ៣.វីដេអូ Unboxing វីដេអូបែបបើកកញ្ចប់អីវ៉ាន់ប្រភេទក៏ទទួលបានការគាំទ្រច្រើន ដូចជាការអ៊ុតមើលអីវ៉ាន់សេរីថ្មី បើកកាដូ ឬបុគ្គលល្បីៗធ្វើវិដេអូ បើកអីវ៉ាន់ថ្មីៗរបស់ពួកគេ ដោយមានការនិយាយឬសិល្បៈច្នៃប្រឌិតផ្សេងៗដើម្បីឱ្យវីដេអូកាន់តែមានអ្នកទស្សនាច្រើននិងមានប្រជាប្រិយភាព។ ៤.វីដេអូណែនាំ វីដេអូណែនាំប្រភេទនេះគឺសម្តៅទៅដល់ការបង្រៀនអំពីដំណោះស្រាយតូចឬធំរបស់អ្នកជំនាញលើផ្នែកណាមួយជាក់លាក់ ដោយការបង្ហាញអំពីរបៀបនៃការដោះស្រាយបញ្ហាអ្វីមួយទៅកាន់អ្នកទស្សនា។ ៥.វីដេអូអប់រំ វីដេអូចែករំលែកចំណេះដឹងថ្មីៗ ការនិយាយរបស់វាគ្មិនល្បីៗ ឬវីដេអូអប់រំទៅលើជំនាញណាមួយ ។ គួរជម្រាបផងដែរថាយោងទៅតាមសេចក្តីជូនដំណឹងរបស់ក្រសួង ប្រៃសណីយ៍និងទូរគមនាគមន៍ បានឱ្យដឹងថាចាប់ពីខែវិច្ឆិកា ឆ្នាំ២០២២ នេះតទៅ ក្រុមហ៊ុន YouTube នឹងដាក់ឱ្យដំណើរការផ្លូវការ “កម្មវិធីភាពជាដៃគូ” (YouTube Partner Program) នៅព្រះរាជាណាចក្រកម្ពុជា ដែលអនុញ្ញាតឱ្យអ្នកផលិតមាតិកា YouTube កម្ពុជាអាចរកចំណូលបាន ព្រមទាំងឱកាសចូលទៅប្រើប្រាស់មុខងារសំខាន់ៗ និងធនធានជាច្រើនរបស់ YouTube ផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T08:59:08.971Z", "category": "ភាពជាអ្នកដឹកនាំ", "views": 342, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
តារាយូធូបវ័យ១១ឆ្នាំ Ryan Kaji ក្លាយជាសេដ្ឋីសល់ទ្រព្យ២៧លាន$ពីការបង្កើតមាតិកាបែបនេះ	https://business-cambodia.com/articles/ryan-kaji-young-youtuber-millionaire-	ពេលនិយាយដល់ក្មេងៗដែលនិយមលេងយូធូបយើងប្រាកដជានឹកដល់ ក្មេងៗដែលមើលយូធូបចុចចុះចុចឡើង ហើយមែនទេ? ចំណែកឯក្មេងប្រុសជនជាតិអាស៊ីម្នាក់នេះវិញគឺ Ryan Kaji អាចក្លាយជាសេដ្ឋីយូធូបមានទ្រព្យ២៧លានដុល្លារត្រឹមវ័យ១១ឆ្នាំ ក្រោយចាប់ផ្តើមធ្វើឆាណែលយូធូបចាប់តាំងពីអាយុ៣ឆ្នាំជាមួយមាតិកាគ្រាន់តែបើកបង្ហាញអំណាយប្រដាប់ប្រដាក្មេងលេងរបស់គេ។ ជាមួយគ្នានោះដែរ ពួកគេផ្តើមធ្វើយូធូបនៅឆ្នាំ២០១៥ នៅពេលដែលកូនប្រុសរបស់ពួកគេមានអាយុត្រឹម៣ឆ្នាំ ជាមួយការថតវីដេអូឯកសារសម្រាប់កូននៅពេលគេធំឡើង ប៉ុន្តែចៃដ្យអ្វី វីដេអូបើកអំណាយប្រដាប់ប្រដាក្មេងលេងរបស់គេ អាចទទួលបានការគាំទ្រជាខ្លាំងនឹកស្មានមិនដល់។ លោកស្រី Loann ដែលត្រូវជាម្តាយរបស់សេដ្ឋីវ័យក្មេងរូបនេះ ធ្លាប់ជាគ្រូបង្រៀននៅវិទ្យាល័យ និងឪពុករបស់គេគឺលោក Shion ដែលជាវិស្វករសំណង់បាននិយាយថា “ត្រឡប់ទៅថ្ងៃដែលចាប់ផ្តើមគឺពួកគេគ្មានអ្វីទាំងអស់ក្រៅអំពីកាមេរ៉ាធម្មតាៗ និងការចាប់ផ្តើមវីដេអូដោយចៃដ្យនមួយប៉ុណ្ណោះ។ ជាមួយនឹងភាពជោគជ័យរបស់ឆាណែលនេះ ខ្ញុំនិងប្រពន្ធបានសម្រេចចិត្តលាឈប់ពីការងារពេញម៉ោង ដើម្បីកាន់កម្មវិធីរបស់ Ryan ហើយខ្ញុំជឿជាក់ថាជំនាញនិងការងាររបស់ពួកយើងនិងអាចបង្កើតខ្លឹមសារអប់រំ និងវិទ្យាសាស្រ្តរបស់កុមារ” ។ ក្នុងនាមជាអាណាព្យាបាលរបស់ Ryan អ្នកទាំងពីរបានគិតអំពីចំណុចសំខាន់មួយដែលនាំឱ្យពួកគេ មានប្រជាប្រិយភាពខ្លាំងគឺដោយសារតែអាកប្បកិរិយាវិជ្ជមាន ហើយធ្វើឱ្យក្មេងៗមានអារម្មណ៍កក់ក្តៅដូចជាពួកគេកំពុងលេងផ្ទាល់ៗជាមួយគ្នាព្រោះ Ryan ហៅអ្នកគាំទ្ររបស់គេថាជាមិត្តភក្តិ។ គួរបញ្ជាក់ផងដែរថា Ryan Kaji  តារាយូធូបនិងជាម្ចាស់កម្មវិធីផ្តាច់មុខគឺ Ryan's World ដែលជាឆាណែលYouTube ដ៏ពេញនិយមដែលមានអ្នកចូលមើលជាង ៥០ ពាន់លានដងនិងមានអ្នកចុចជាររហូតដល់ទៅ៣៣.៧លាននាក់ ដោយឆាណែលរបស់គាត់ គឺផុសអំពីការបើកកាដូក្មេងលេង DIY វីដេអូអប់រំ និង Vlogs ជាមួយគ្រួសារជាដើម ហើយនាពេលបច្ចុប្បន្ននេះក្មេងប្រុសវ័យ១១ឆ្នាំ អាចសល់់ទ្រព្យសម្បត្តិប្រមាណ២៧លានដុល្លារ នេះបើយោងតាមការចុះផ្សាយរបស់ forbes៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T08:50:18.021Z", "category": "ភាពជាអ្នកដឹកនាំ", "views": 781, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុន ហ៊ិននីគែន ខេមបូឌា អំពាវនាវឱ្យអ្នកមានគំនិតច្នៃប្រឌិតចូលរួមក្នុងកម្មវិធីប្រកួតប្រជែងថ្មីមួយ ដើម្បីលើកកម្ពស់ការពិសាដោយការទទួលខុសត្រូវ	https://business-cambodia.com/articles/heineken-cambodia-calls-on-innovators-to-join-a-new-competition	ភ្នំពេញ ថ្ងៃទី២៥ ខែវិច្ឆិកា ឆ្នាំ២០២២៖ កម្មវិធីប្រកួតប្រជែងថ្មីមួយដែលផ្តោតលើនិរន្តរភាព ឆាប់ៗនេះនឹងមើលឃើញមានការចូលរួមដ៏ច្រើនកុះករពីអ្នកមានគំនិតច្នៃប្រឌិតជាច្រើនដើម្បីបង្កើតឱ្យមានឥទ្ធិពលវិជ្ជមានដល់សង្គមកម្ពុជា។ ដោយបើកដំណើរការក្រោមកិច្ចសហការរវាងក្រុមហ៊ុន ហ៊ិននីគែន ខេមបូឌា និងក្រុមហ៊ុន Startup Factory Cambodia កម្មវិធី HEINEKEN SUSTAINATHON អញ្ជើញបេក្ខជនបេក្ខនារីដែលមានអាយុចន្លោះពី១៨ ដល់ ២៥ឆ្នាំឱ្យចូលរួមក្នុងបេសកកម្មបង្កើតអនាគតប្រកបដោយចីរភាពសម្រាប់ប្រទេសកម្ពុជា។ ការប្រកួតប្រជែងលើកទីមួយនេះនឹងផ្ដោតលើប្រធានបទ “ការពិសាដោយការទទួលខុសត្រូវ”។ នៅក្នុងព្រឹត្តិការណ៍ SUSTAINATHON នេះ ក្រុមដែលចូលរួមប្រកួតប្រជែងនឹងមានពេល ៤៨ម៉ោងដើម្បីធ្វើកិច្ចការមួយក្នុងគោលបំណងបង្កើតដំណោះស្រាយប្រកបដោយភាពច្នៃប្រឌិត ដើម្បីជួយជំរុញការពិសាប្រកបរដោយការទទួលខុសត្រូវ។ ក្រុមជាប់ចំណាក់ថ្នាក់កំពូលទាំង៣ នឹងមានឱកាសនាំយកគំនិតរបស់ពួកគេឱ្យលេចចេញជារូបរាងឡើងក្រោយទទួលបានការណែនាំពីអ្នកជំនាញក្នុងដំណាក់កាលហ្វឹកហាត់រយៈពេល ៣ខែ ដែលដឹកនាំដោយក្រុមហ៊ុន Startup Factory។ បន្ទាប់មក ព្រឹត្តិការណ៍ចុងក្រោយនឹងត្រូវបានរៀបចំធ្វើឡើងដើម្បីជ្រើសរើសយកក្រុមចំនួន១ដើម្បីប្រកាសជាជ័យលាភី។ លោកស្រី Jitka Markova នាយិកាក្រុមហ៊ុន Startup Factory Cambodia មានប្រសាសន៍ថា៖ «ចាប់តាំងពីបង្កើតក្រុមហ៊ុននៅកម្ពុជាមក យើងមានក្តីរីករាយក្នុងការធ្វើការងារជាដៃគូ និងណែនាំអ្នកមានគំនិតច្នៃប្រឌិតនិងសហគ្រិនជំនាន់ក្រោយជាច្រើននាក់របស់ព្រះរាជាណាចក្រកម្ពុជា ដែលបានបង្ហាញសក្តានុពលមិនគួរឱ្យជឿក្នុងការដឹកនាំកំណើនដែលជំរុញដោយនវានុវត្តន៍ទៅកាន់ដំណាក់កាលបន្ទាប់របស់កម្ពុជា។ កម្មវិធី HEINEKEN SUSTAINATHON យកសក្តានុពលនេះដើម្បីឈានទៅកាន់កម្រិតមួយទៀតដោយផ្តោតលើការច្នៃប្រឌិត ដែលក៏មាននិរន្តរភាពដោយសារយើងបង្កើតឡើងផងដែរ។ យើងទន្ទឹងរង់ចាំធ្វើការជាមួយនិស្សិត និងគាំទ្រពួកគេជាមួយនឹងឧបករណ៍ ការបណ្តុះបណ្តាល និងធនធានល្អបំផុតដែលមានដើម្បីជួយបង្ហាញសមត្ថភាពរបស់ពួកគេ»។ ការប្តេជ្ញាចិត្តរយៈពេលវែងក្រោមកម្មវិធី “ធ្វើឱ្យពិភពលោកកាន់តែប្រសើរ (Brew A Better World)” របស់ក្រុមហ៊ុន HEINEKEN Group គូសបញ្ជាក់ពីអាទិភាពរបស់ក្រុមហ៊ុនក្នុងការរួមចំណែកជាវិជ្ជមានលើទិដ្ឋាភាពសំខាន់ៗចំនួនបី៖ បរិស្ថាន និរន្តរភាពសង្គម និងការពិសាដោយការទទួលខុសត្រូវ។ ក្រុមហ៊ុន HEINEKEN Group បាននិងកំពុងបន្តគាំទ្រដល់កិច្ចខិតខំប្រឹងប្រែងនានាទូទាំងសាកលដើម្បីលើកកម្ពស់ការពិសាប្រកបដោយការទទួលខុសត្រូវ រាប់ចាប់ពីការផ្តល់លទ្ធភាពឱ្យអ្នកប្រើប្រាស់នូវជម្រើសស្រាបៀរដែលមានជាតិអាល់កុលកម្រិតទាប និងស្រាបៀរដែលគ្មានជាតិអាល់កុល បន្ថែមពីនោះយើងក៏មានយុទ្ធនាការផ្សព្វផ្សាយអំពីការពិសាប្រកបដោយការទទួលខុសត្រូវទៅដល់អ្នកប្រើប្រាស់ជាង១ពាន់លាននាក់ជារៀងរាល់ឆ្នាំផងដែរ ដើម្បីជួយអ្នកប្រើប្រាស់ទាំងអស់អាចបង្កើតជម្រើសប្រកបដោយការទទួលខុសត្រូវ។ លោកស្រី Anne de Graaf នាយិការផ្នែកកិច្ចការសាជីវកម្មនៃក្រុមហ៊ុន ហ៊ិននីគែន ខេមបូឌា មានប្រសាសន៍ថា៖ «យើងកំពុងស្វែងរកអ្នកច្នៃប្រឌិតដែលមានបំណងបង្កើតអ្វីដែលថ្មី ដើម្បីជំរុញការពិសាប្រកបដោយការទទួលខុសត្រូវ និងបង្កើតឱ្យមានភាពខុសប្លែកជារួម ដូចដែលនៅក្រុមហ៊ុន ហ៊ិននីគែន ខេមបូឌា យើងមានបំណងបង្កើតភាពរីករាយរួមគ្នាពិតប្រាកដមួយ ដើម្បីជំរុញពិភពលោកឱ្យកាន់តែប្រសើរឡើង។ ជាមួយនឹងគំនិតផ្តួចផ្តើមថ្មីនេះ យើងមានគោលបំណងស្វែងរកមធ្យោបាយកាន់តែច្រើនប្រកបដោយប្រសិទ្ធភាព ដើម្បីលើកទឹកចិត្តអ្នកប្រើប្រាស់ឱ្យជ្រើសរើស និងបង្កើតជម្រើសពិសាគ្រឿងស្រវឹងដោយការទទួលខុសត្រូវ។ យើងទន្ទឹងរង់ចាំធ្វើការងារជាមួយពួកគេយ៉ាងអន្ទះសារដើម្បីលើកកម្ពស់បញ្ហានេះ»។ អ្នកមានគំនិតច្នៃប្រឌិតអាយុចន្លោះពី ១៨ ទៅ ២៥ឆ្នាំដែលមានចំណាប់អារម្មណ៍ចង់ចូលរួមប្រកួតប្រជែង ត្រូវបង្កើតជាក្រុមដែលមានសមាជិកពី ២ ទៅ ៥ នាក់ក្នុងមួយក្រុម។ បន្ទាប់ពីឆ្លងកាត់ការសម្ភាសជុំទីមួយ និងការវាយតម្លៃរបស់អ្នករៀបចំកម្មវិធី ក្រុមដែលត្រូវបានជ្រើសរើសនឹងចូលរួមក្នុងព្រឹត្តិការណ៍ SUSTAINATHON រយៈពេល ២ថ្ងៃ ដែលនឹងប្រព្រឹត្តទៅនៅទីក្រុងភ្នំពេញក្នុងខែមករា ឆ្នាំ២០២៣។ ប្រាក់រង្វាន់សរុបចំនួន ៤.០០០ ដុល្លារអាមេរិកកំពុងរង់ចាំក្រុមឈ្នះកំពូលទាំងបីសម្រាប់ជុំដំបូង ហើយនឹងមានរង្វាន់បន្ថែមទៀតនៅពេលដែលក្រុមកំពូលទាំង៣ បន្តឡើងទៅវគ្គផ្តាច់ព្រ័ត្រចុងក្រោយ។ ដោយអាស្រ័យលើគំនិតច្នៃប្រឌិតដែលត្រូវបានបង្កើតឡើង ក្រុមដែលឈ្នះក៏អាចមានឱកាសអនុវត្តគំនិតរបស់ខ្លួនជាមួយក្រុមហ៊ុន ហ៊ិននីគែន ខេមបូឌា ផងដែរ។ អ្នកដែលមានបំណងចូលរួមក្នុងកម្មវិធី HEINEKEN SUSTAINATHON អាចដាក់ពាក្យចូលរួមបានតាមរយៈតំណភ្ជាប់នៅទីនេះឱ្យបានមុនថ្ងៃផុតកំណត់ទី៣ ខែធ្នូ ឆ្នាំ២០២២៖ https://bit.ly/SUSTAINATHON2022។ សម្រាប់ព័ត៌មានបន្ថែមអំពីកម្មវិធី HEINEKEN SUSTAINATHON សូមតាមដានទំព័របណ្តាញសង្គមរបស់ក្រុមហ៊ុន HEINEKEN Cambodia និងក្រុមហ៊ុន Startup Factory Cambodia ដើម្បីទទួលបានព័ត៌មានថ្មីៗចុងក្រោយបំផុត៖ ទំព័រហ្វេសប៊ុករបស់ក្រុមហ៊ុន HEINEKEN Cambodia៖ https://www.facebook.com/HEINEKENCambodia/ ទំព័រហ្វេសប៊ុករបស់ក្រុមហ៊ុន Startup Factory Cambodia៖ https://www.facebook.com/startupfactorykh   អំពីក្រុមហ៊ុន ហ៊ិននីគែន ខេមបូឌា ក្រុមហ៊ុន ហ៊ិននីគែន ខេមបូឌា ជាក្រុមហ៊ុនផលិតស្រាបៀរឈានមុខគេមួយនៅកម្ពុជា ដែលបង្កើតឡើងក្នុងឆ្នាំ១៩៩៤។ ជំរុញដោយគោលបំណងបង្កើតភាពសប្បាយរីករាយរួមគ្នា ក្រុមហ៊ុនបង្កើតបទពិសោធដ៏អស្ចារ្យសម្រាប់អ្នកពិសា និងអតិថិជន ដែលត្រូវការស្រាបៀរម៉ាកយីហោអន្តរជាតិគុណភាពខ្ពស់ដូចជាស្រាបៀរ Heineken© ស្រាបៀរ Tiger ស្រាបៀរ ABC ស្រាបៀរ Anchor និងស្រាបៀរ Gold Crown។ ជាមួយនឹងការគ្របដណ្តប់នៅទូទាំងប្រទេស និងដោយមានរោងចក្របច្ចេកវិទ្យាទំនើបស្ថិតនៅរាជធានីភ្នំពេញ ក្រុមហ៊ុនមានបុគ្គលិក ៧០០នាក់ និងផ្ដល់ការងារដោយប្រយោលជូនប្រជាជនកម្ពុជាចំនួន ១២០,០០០នាក់នៅទូទាំងចង្វាក់ផលិតកម្មរបស់ខ្លួន។ ប្តេជ្ញាចំពោះការអភិវឌ្ឍប្រកបដោយនិរន្តរភាពរបស់កម្ពុជា ក្រុមហ៊ុន ហ៊ិននីគែន ខេមបូឌា មានបំណង “ធ្វើឱ្យប្រទេសកម្ពុជាកាន់តែប្រសើរ” ជាមួយនឹងការផ្តោតលើបរិស្ថាន និរន្តរភាពសង្គម និងការពិសាដោយការទទួលខុសត្រូវដែលស្ថិតនៅលើមាគ៌ាឆ្ពោះទៅកាន់ពិភពលោកដែលមានកាបូនសូន្យ កាន់តែស្មើភាព និងកាន់តែមានសុខភាពល្អ។ ក្រុមហ៊ុន ហ៊ិននីគែន ខេមបូឌា គឺជាផ្នែកមួយនៃក្រុមហ៊ុន HEINEKEN Company ដែលជាក្រុមហ៊ុនផលិតស្រាបៀរលំដាប់ថ្នាក់ពិភពលោក៕ អំពី Startup Factory Startup Factory Cambodia គឺជាមជ្ឈមណ្ឌលអភិវឌ្ឍន៍ដែលផ្តោតលើការជួយដល់ការចាប់ផ្តើមអាជីវកម្មផ្នែកបច្ចេកវិទ្យា សហគ្រាសធុនតូច និងមធ្យម សាជីវកម្ម និងមិនរកប្រាក់ចំណេញឆ្ពោះទៅរកឌីជីថលនីយកម្ម ការច្នៃប្រឌិត និងការអភិវឌ្ឍន៍ផលប៉ះពាល់។ យើងចង់ឃើញប្រទេសកម្ពុជាប្រកបដោយភាពច្នៃប្រឌិត និងមានឥទ្ធិពលបន្ថែមទៀតនាពេលអនាគត៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T08:26:46.092Z", "category": "ព័ត៌មានថ្មីៗ", "views": 140, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ឆ្នាំថ្មី២០២៣ ទិញដីបែបណាទើបចំណេញ? ខណៈអ្នកជំនាញបង្ហាញពីរបៀបត្រូវទិញនិងទីតាំងបើចង់ចំណេញ	https://business-cambodia.com/articles/buy-land-2023	សម្រាប់ឆ្នាំថ្មី ២០២៣ ខាងមុខ អ្នកវិនិយោគអចលនទ្រព្យទាំងចាស់ទាំងថ្មី អាចនឹងបានត្រៀមខ្លួនរួចរាល់ ក្នុងការវិនិយោគគម្រោងថ្មីបន្ថែមរបស់ខ្លួន ពិសេសទៅលើដីធ្លីតែម្ដង។ យ៉ាងណាការវិនិយោគដីធ្លីបច្ចុប្បន្ន បើយើងមិនមានភាពវៃឆ្លាតនៅក្នុងការវិនិយោគទេ នោះយើងអាចនឹងជួបបញ្ហាទិញហើយលក់មិនចេញ ឬលក់មិនចំណេញជាដើម។ ហេុតដូច្នេះហើយ តើអ្នកដែលចង់ទិញដីនៅក្នុងឆ្នាំ២០២៣ ឬចាប់ពីពេលនេះទៅ ត្រូវទិញដីបែបណាទើបអាចមានឱកាសចំណេញច្រើន? ទាក់ទងនឹងបញ្ហាខាងលើនេះដែរ លោក គាម សៀកឡុង ដែលជាអគ្គនាយកក្រុមហ៊ុន Century 21 Dream Property និងជាម្ចាស់ស្នាដៃសៀវភៅ «វិថីអចលនទ្រព្យ» ព្រមទាំងជាអ្នកនាញផ្នែកអចលនទ្រព្យមួយរូបនៅកម្ពុជាបានផ្ដល់គំនិតល្អៗមួយចំនួនដែលអ្នកវិនិយោគគួរអនុវត្ដនៅក្នុងការទិញដីធ្លី ដើម្បីទទួលបានភាពល្អប្រសើរ។ ថ្លែងប្រាប់ Business Cambodia នាពេលថ្មីៗនេះ លោក គាម សៀកឡុង បានលើកឡើងថា សម្រាប់ឆ្នាំថ្មី២០២៣ អ្នកដែលចង់ទិញដីមានឱកាសចំណេញ គួរទិញដីដែលមានទំហំចាប់ពី ២ ០០០ ម៉ែត្រការ៉េឡើងទៅ។ ហើយដីនេះទៀតសោត ត្រូវទិញដីណាដែលមានទីតាំងនៅជាយរាជធានីភ្នំពេញ ដោយមានចម្ងាយចន្លោះចាប់ពី ២០ ទៅ ៣០ គីឡូម៉ែត្រ និងត្រូវស្ថិតនៅជាប់ផ្លូវធំដែលអាចចេញចូលបាន។ ចំពោះមូលហេតុដែលអ្នកវិនិយោគួរទិញដីដែលមានទំហំធំបែបនេះ លោក គាម សៀកឡុង បានបញ្ជាក់ថា ដីមានទំហំធំ ប្រៀបបានដូចជាវត្ថុធាតុដើម ដែលគេអាចយកទៅកែច្នៃតាមតម្រូវការជាក់ស្ដែងបាន ដោយស្របទៅតាមបរិបទថ្មី និងការវិវត្ដន៍នៃសង្គម។ ទាក់ទងនឹងការវិនិយោគដីធ្លីនេះដែរ ថ្មីៗនេះ លោក ច្រឹក សុខនីម ដែលជាប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជាតាមរយៈ Business Cambodia ក៏បានបង្ហាញពីទស្សនផ្ទាល់ខ្លួន ជំរុញដល់អ្នកវិនិយោគដីធ្លីគួរសម្លឹងមើលដីដែលនៅជាយរាជធានីភ្នំពេញ ពិសេសនៅតំបន់ក្រវាត់ក្រុងទី៣ និងទី៤ ព្រោះការវិនិយោគដីនៅតំបន់នោះអាចនឹងមានឱកាសចំណេញច្រើន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T08:25:47.522Z", "category": "អចលនទ្រព្យ", "views": 3833, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់បានទុនបង្វិលពីធនាគារពង្រីកជំនួញបន្ថែម ស្ថាបនិកកាហ្វេ MobileCoffee ប្រាប់ឱ្យត្រៀម៤ចំណុចនេះ	https://business-cambodia.com/articles/founder-mobile-coffee	ការចាប់ផ្ដើមអាជីវកម្មថ្មីថ្មោង ដោយប្រើទុនបម្រុងពីធនាគារ គឺជាជម្រើសមួយដែលមានហានិភ័យខ្ពស់បំផុត និងមិនត្រូវបានណែនាំដោយអ្នកជំនាញនោះទេជាពិសេសសម្រាប់អ្នករកស៊ីថ្មីថ្មោងដែលខ្វះខាតទាំងទុន ស្ទើរទាំងបទពិសោធន៍។ ប៉ុន្តែការប្រើកម្ចីពីធនាគារ ដើម្បីពង្រីកមុខជំនួញបន្ថែមឱ្យកាន់តែធំវិញ វាជាជម្រើសល្អបំផុតមួយផងដែរ ព្រោះមានសហគ្រិនជាច្រើនជំនាន់ និងអ្នកជំនួញធំៗជាច្រើននាក់ដែលនិយមប្រើកម្ចីពីធនាគារយកមកពង្រីកអាជីវកម្ម ។ ប៉ុន្តែសួរថាតើយើងត្រូវត្រៀមខ្លួនបែបណាខ្លះដើម្បីទទួលបានកម្ចីសម្រាប់អាជីវកម្ម? ១. កសាងប្រវត្តិបំណុលល្អ មិនមែនគ្រប់បំណុលសុទ្ធតែអាក្រក់ ហើយរិតតែមិនមែនរាល់បំណុលសុទ្ធតែល្អទាំងអស់នោះដែរ ។ការយកប្រាក់កម្ចីមកប្រើខុសគោលដៅ វារុញច្រានឱ្យអ្នកធ្លាក់ ទៅក្នុងភាពទាល់ច្រកដោយមិនអាចសងត្រលប់ទៅកាន់ម្ចាស់បំណុលទាន់ពេលវេលាកំណត់រហូតឈ្មោះរបស់អ្នកធ្លាក់ចូលទៅក្នុងបញ្ជីបុគ្គលមានប្រវត្តិបំណុលអាក្រក់ ដែលអ្នកនឹងមិនអាចទទួលបានប្រាក់កម្ចីបន្តទៀតឡើយ ។ ក៏ប៉ុន្តែប្រសិនបើអ្នកប្រើប្រាស់ប្រាក់កម្ចី ដោយត្រូវទិសដៅវានឹងជួយបង្កើនចំណូលរបស់អ្នករហូតបំណុលក្លាយជាទ្រព្យ ហើយអ្នកនឹងមិនពិបាកទទួលបានប្រាក់កម្ចីនៅឱកាសក្រោយៗឡើយ ។ ២. ផែនការអាជីវកម្ម និងគោលបំណងនៃកម្ចី តាំងពីមុនពេលដែលចាប់ផ្ដើមរកស៊ីមកម៉្លេះ ម្ចាស់អាជីវកម្មត្រូវមានគម្រោងអាជីវកម្មឱ្យបានច្បាស់លាស់តាមដែលអាចធ្វើទៅបានជាមុនសិន ពោលគឺចាប់ផ្ដើមអាជីវកម្មដោយសារមូលហេតុអ្វីខ្លះ ។ ចាប់ផ្ដើមដោយសារចង់ជួយដោះស្រាយបញ្ហាមនុស្ស? មើលឃើញឱកាស? មានសម្ពាធ? ឬដោយសារតែមើលឃើញមនុស្សជុំវិញខ្លួនកំពុងតែកាក់កបនៅរបរណាមួយ ? ដូច្នេះអ្នកត្រូវរៀបចំគម្រោងអាជីវកម្មអ្នកឱ្យបានច្បាស់លាស់ និងបង្ហាញពីភាពជាក់លាក់នៃការប្រើប្រាស់កម្ចី ដែលគ្រោងនឹងទទួលបាននោះបែបណាខ្លះ ទើបធនាគារព្រមជឿជាក់ ទុកចិត្ត ឈានទៅដល់ការអនុម័តផ្ដល់កម្ចីឱ្យអ្នក។ ត្រូវចាំថា ភាពមិនច្បាស់លាស់នៃគម្រោងអាជីវកម្ម ឬគោលបំណងនៃការប្រើប្រាស់កម្ចីមិនត្រឹមត្រូវ វាអាចនាំឱ្យការស្នើកម្ចីបរាជ័យដោយស្វ័យប្រវត្តិតាំងពីជំហាននេះម៉្លេះ ។ ៣. របាយការណ៍ហិរញ្ញវត្ថុ ( ចំណាយ ចំណូល ចំណេញ) ចំណុចទី៣នេះរិតតែសំខាន់ ព្រោះបើរបាយការណ៍ហិរញ្ញវត្ថុរបស់អ្នកមានភាពមិនប្រក្រតី  ធនាគារក៏នឹងមិនពិចារណាក្នុងការផ្ដល់កម្ចីដល់អ្នកផងដែរព្រោះគេក៏ព្រួយបារម្ភខ្លាចអាជីវកម្មអ្នកកំពុងមានបញ្ហាហិរញ្ញវត្ថុ ឬឈានដល់ការក្ស័យធនជាដើម ។ អាស្រ័យហេតុនេះ អ្នកត្រូវត្រៀមរៀបចំរបាយការណ៍ហិរញ្ញវត្ថុរបស់អ្នកឱ្យបានច្បាស់លាស់ត្រឹមត្រូវ ជាពិសេសគឺទាក់ទិននឹងចំណាយ ចំណូលចំណេញជាដើម ព្រោះវាជាកត្តាដែលធនាគារនឹងប្រើដើម្បីវាស់វែងលទ្ធភាពសងត្រឡប់របស់អ្នកទៅកាន់ធនាគារវិញ ។ ៤. ទ្រព្យធានា ស្ថាបនិក MobileCoffee រូបនេះ បានលើកទឹកចិត្តឱ្យម្ចាស់អាជីវកម្ម នៅពេលដែលការរកស៊ីចាប់ផ្ដើមទទួលបានប្រាក់ចំណេញ  សូមប្រើប្រាស់ប្រាក់ចំណេញនោះដោយភាពវៃឆ្លាត ពោលគឺជៀសវាងយកប្រាក់ទាំងនោះទៅចាយវាយដើម្បីភាពហុឺហាផ្ទាល់ខ្លួនទាំងដែលខ្សែកោងប្រាក់ចំណូលអាជីវកម្មហាក់នៅមិនទាន់មានស្ថេរភាព ។ លោកបានបន្ថែមថា ជម្រើសដ៏ត្រឹមត្រូវគឺ មិនត្រូវយកប្រាក់ចំណេញថ្មីៗទាំងនោះទៅទិញបំណុលឡើយ ផ្ទុយទៅវិញគឺត្រូវសម្លឹងឱកាសក្នុងការទិញទ្រព្យដូចជា ផ្ទះ ដី ឬទ្រព្យដទៃទៀត ដែលទ្រព្យទាំងអស់នោះ នឹងក្លាយជាទ្រព្យធានាទៅថ្ងៃក្រោយ អាចឱ្យអ្នកប្រើប្រាស់សម្រាប់ស្នើប្រាក់កម្ចីពីធនាគារបានដោយឯករាជ្យ ។ ជាទូទៅ ធនាគារអាចផ្ដល់ទំហំកម្ចីខ្ទង់ ៧០% នៃតម្លៃទ្រព្យធានារបស់អ្នក។ ចំពោះការស្នើរសុំកម្ចីពីធនាគារ គឺត្រូវរង់ចាំជាមធ្យមចំនួន ២ ទៅ៣ សប្ដាហ៍។ គួរជម្រាបថា បច្ចុប្បន្នយីហោកាហ្វេក្នុងស្រុកល្បីឈ្មោះមួយនេះពង្រីកខ្លួនបានចំនួន ១៥សាខា និងគ្រោងនឹងពង្រីកខ្លួនជាច្រើនសាខាបន្ថែមទៀត នៅក្នុងទីក្រុងភ្នំពេញ។ សម្រាប់ព័ត៌មានបន្ថែម អ្នកអាចស្វែងរក MobileCoffee តាមរយះហ្វេសបុកផេកផ្លូវការរបស់ ម៉ូបាលខូហ្វីតាមរយះ https://www.facebook.com/mobilecoffeekh អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 0963517713	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T08:06:06.982Z", "category": "ភាពជាអ្នកដឹកនាំ", "views": 1413, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អាយុច្រើនហើយ មិនទាន់សល់លុយ! គួរដើរតាម Warren Buffett ៥ជំហាននេះ ទើបឆ្នាំថ្មីមិនជួបវិបត្តិលុយកាក់	https://business-cambodia.com/articles/best-5-money-tips-from-warren-buffett	បច្ចុប្បន្ននេះ មនុស្សមិនតិចទេ ដែលកំពុងខ្វល់ចិត្តរឿង មានវ័យច្រើនហើយ ប៉ុន្តែមិនទាន់សល់ទ្រព្យអ្វីជាដុំកំភួននៅឡើយ។ ជួនជាពេលនេះកំពុងជិតដាច់ឆ្នាំទៀត វាកាន់តែធ្វើឱ្យមនុស្សយើងកាន់តែគិតច្រើន ព្រោះថាត្រូវកើនអាយុទៀតហើយ។ ថ្ងៃនេះ Business Cambodia សូមលើកយកដំបូន្មានលុយកាក់ពិសេស ទាំង៥ជំហាន ពីបិតាវិនិយោគ Warren Buffett ដែលអាចជួយលោកអ្នកឱ្យចេញផុតពី បញ្ហាហិរញ្ញវត្ថុ និងកសាងទ្រព្យសម្បត្តិចាប់ពីឆ្នាំថ្មីបាន ដោយយោងតាមការចុះផ្សាយរបស់សារព័ត៌មាន The Motley Fool។ ១. គិតរយៈពេលវែង កំពូលអ្នកវិនិយោគរូបនេះ ចំណាយលុយទិញភាគហ៊ុនម្ដងៗ សុទ្ធតែគិតពីផលចំណេញរយៈពេលវែង។ ប្រសិនបើប្រៀបធៀបជាមួយនឹងការចាយលុយវិញ ក៏គាត់ចង់បង្ហាញឱ្យឃើញថា រាល់លុយដែលចេញទៅទាំងអស់ ត្រូវតែបានផលត្រឡប់មកវិញ។ ការចំណាយលុយ ឬការវិនិយោគខ្លះ អាចនឹងមិនផ្ដល់ផលចំណេញភ្លាមៗឡើយ ប៉ុន្តែឱ្យតែអ្នកច្បាស់ និងដើរត្រូវផ្លូវ វាប្រាកដជាឱ្យផលចំណេញដ៏ច្រើនសន្ធឹកសន្ទាប់នៅពេលខាងមុខ។ ជាក់ស្ដែងដូចជាការយកលុយទៅទិញដីទុកជាដើម អាចនឹងមានអ្នកនិយាយថាទិញដីទុកចោលដូចជាការយកលុយទៅកប់ក្នុងដី។ ក៏ប៉ុន្តែបើអ្នកទិញត្រូវប្លង់ ចំកន្លែង ថ្ងៃណាមួយវាអាចនឹងឡើងថ្លៃចំណេញ គុណនឹង២ គុណនឹង៣ក៏ថាបាន។ សូមគិតឱ្យបានហ្មត់ចត់មុននឹងចាយលុយទិញទ្រព្យ ឬវិនិយោគអ្វីមួយ ព្រោះអ្នកគិតកាន់ច្បាស់កម្រិតណា អ្នកនឹងអាចទទួលឱកាសចំណេញកាន់តែច្រើនកម្រិតហ្នឹងដូចគ្នា។ ២. ផ្ដោតលើជំនាញរបស់អ្នក អាយុច្រើនហើយ អ្នកគួរតែមានជំនាញអ្វីមួយជារបស់ខ្លួនឯងហើយ ដូច្នេះពេលដែលអ្នកចង់ធ្វើអ្វីសូមធ្វើដោយផ្អែកលើជំនាញរបស់ខ្លួនឯង ជាជាងសាកល្បងធ្វើអ្វីថ្មីផ្សេងទៀត។ មិនថារកស៊ី ឬវិនិយោគឡើយ គួរតែធ្វើទៅលើវិស័យដែលអ្នកមានចំណេះដឹង និងជំនាញច្បាស់លាស់ ដើម្បីចៀសវាងបញ្ហាធ្ងន់ធ្ងរ និងហានិភ័យខ្ពស់។ ឧទាហរណ៍ថាអ្នកមានជំនាញចុងភៅ គួរតែបើកកន្លែងរកស៊ីពាក់ព័ន្ធនឹងការញ៉ាំ មិនមែនជំនាញចុងភៅទៅលក់គ្រឿងសំណង់ឡើយ។ ៣. ធ្វើអ្វីគិតពីហានិភ័យ ច្បាប់ទី១ របស់លោក Warren Buffett គឺមិនត្រូវធ្វើឱ្យបាត់បង់លុយឡើយ ចំណែកឯច្បាប់ទី២ គឺមិនត្រូវភ្លេចច្បាប់ទីមួយជាដាច់ខាត។ ហេតុនេះហើយ មិនថាធ្វើអ្វីទេអ្នកត្រូវតែគិតជាមុនសិនថា តើវាអាចធ្វើឱ្យខាតលុយទេ តើហានិភ័យវាមានខ្ពស់កម្រិតណា តើអាចនឹងមានបញ្ហាអ្វីខ្លះ ហើយគួរត្រៀមខ្លួនដោះស្រាយដោយរបៀបណា? ប្រសិនបើបានសួរ និងឆ្លើយសំណួរទាំងអស់នេះ មានន័យថារឿងដែលអ្នកកំពុងធ្វើគឺច្បាស់លាស់ហើយ ទោះជួបបញ្ហាក៏អ្នកគង់នឹងអាចដោះស្រាយចេញ ព្រោះថាបានត្រៀមខ្លួនរួចរាល់ហើយ។ ៤. រៀនវាយតម្លៃ នៅក្នុងការរស់នៅពិតជាមានជម្រើសច្រើនណាស់ឱ្យអ្នកជ្រើសរើសធ្វើ ដូច្នេះមុននឹងធ្វើអ្វីមួយ វាតម្រូវឱ្យអ្នកមានសមត្ថភាពវាយតម្លៃ។ បើការវាយតម្លៃរបស់អ្នកល្អ អ្នកនឹងដើរមិនសូវខុស តែបើវាយតម្លៃខុស អ្នកនឹងមានបញ្ហាច្រើន។ ដូច្នេះសូមរៀនវាយតម្លៃជាប្រចាំ តាមរយៈការសង្កេត បទពិសោធន៍ដែលធ្លាប់ឆ្លងកាត់ ស្ថានភាពសង្គម ព្រមទាំងរៀនពិបទពិសោធន៍របស់អ្នកដទៃថែមផង។ ៥. កុំប្រញាប់ពេក នៅពេលដែលមានអាយុកាន់តែច្រើន ហើយមិនទាន់សល់លុយ អ្នកប្រហែលជាមានអារម្មណ៍ ចង់រកផ្លូវចេញឱ្យបានឆាប់ហើយ។ តែកុំប្រញាប់ពេកអីណា ព្រោះការប្រញាប់អាចនាំមកនូវបញ្ហាធំនឹកស្មានមិនដល់ក៏ថាបាន។ ប្រញាប់ពេក អាចធ្វើឱ្យសម្រេចិត្តខុស ប្រញាប់មានលុយពេក អាចនឹងត្រូវគេបោកប្រាស់។ រាល់ថ្ងៃនេះមិនខ្វះទេគម្រោងវិនិយោគបោកប្រាស់ ហើយគេបោកបានភាគច្រើនគឺចំមនុស្សដែលកំពុងរកច្រកចេញពីបញ្ហាដូចជាអ្នក ឬមនុស្សដែលប្រញាប់មានបានជាដើម។ ដូច្នេះហើយមិនថាធ្វើអ្វីទេ ជាពិសេសពាក់ព័ន្ធនឹងរឿងលុយកាក់ សូមពិចារណាឱ្យបានល្អិតល្អន់សិន។ កុំគិតងាយៗ គ្មានលុយឯណារកមកដោយមិនបាច់ធ្វើអ្វីសោះនោះទេ គ្មានការវិនិយោគណាដដាក់តែលុយចោលសោះក៏ចំណេញដែរទេ។ ប្រយ័ត្នការសម្រេចចិត្ឱ្តឱ្យបានច្បាស់ ចាប់ឱកាសឱ្យត្រូវ ទើបអ្នកអាចទទួលបានផលចំណេញច្រើន និងមានហានិភ័យទាប៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T07:20:49.302Z", "category": "ហិរញ្ញវត្ថុ", "views": 1341, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
បន្ទាន់! រដ្ឋបាលក្រុងប៉ោយប៉ែត ទុកពេល៣ថ្ងៃ ឲ្យម្ចាស់អាជីវកម្មប្រភេទនេះ ត្រូវរើចេញពីផ្លូវជាតិលេខ៥ ជាកំហិត	https://business-cambodia.com/articles/give-3-days-for-these-business-owners-to-move-out	យោងតាមការចេញផ្សាយដោយរដ្ឋបាលក្រុងប៉ោយប៉ែត បានឱ្យដឹងថា សូមម្ចាស់ក្រុមហ៊ុន សហគ្រាស អាជីវករពាណិជ្ជករ និងបងប្អូនប្រជាពលរដ្ឋដែលមានសំណង់ ប៉ាណូ ខ្សែកាបអ៊ុបតិច ប្រព័ន្ធទឹកស្អាតនិងដើមឈើនៅសងខាងផ្លូវជាតិលេខ៥ ដែលទទួលបានសំណងត្រូវរុះរើសំណង់ទាំងនោះចេញជាបន្ទាន់ ដោយស្ម័គ្រចិត្តឱ្យបានមុនថ្ងៃទី២៨ ខែវិច្ឆិកា ឆ្នាំ២០២២ ជាកំហិត។ តាមការបញ្ជាក់នៅក្នុងសេចក្ដីជូនដំណឹងខាងលើ បច្ចុប្បន្ននេះក្រសួងសាធារណការនិងដឹកជញ្ជូន បាននិងកំពុងចាប់ផ្តើមការសាងសង់ផ្លូវជាតិលេខ៥ពីចំណុចព្រំប្រទល់ស្រុកអូរជ្រៅ រហូតដល់ទីប្រជុំជនក្រុងប៉ោយប៉ែត។ ដើម្បីឱ្យការអនុវត្តន៍គម្រោងខាងលើអាចប្រព្រឹត្តិទៅដោយរលូនតាមផែនការគ្រោងទុករបស់រដ្ឋបាលក្រុងប៉ោយប៉ែត សូមឱ្យម្ចាស់ក្រុមហ៊ុនសហគ្រាសអាជីវករពាណិជ្ជករនិងបងប្អូនប្រជាពលរដ្ឋទាំងអស់ដែលមានសំណង់ ប៉ាណូខ្សែកាបអ៊ុបតិច ប្រព័ន្ធទឹកស្អាតនិងដើមឈើនៅសងខាងផ្លូវជាតិលេខ៥ ហើយបានទទួលសំណងពីក្រុមការងារអន្តរក្រសួងក្នុងការដោះស្រាយផលប៉ះពាល់រួចហើយនោះ ជាពិសេសអ្នកដែលបានសាងសង់និងកំពុងសាងសង់ថ្មីក្រោយពីក្រុមការងារអន្តរក្រសួងចុះដោះស្រាយផលប៉ះពាល់ ត្រូវរើចេញជាកំហិត។ សូមជម្រាបថា ករណីបងប្អូនប្រជាពលរដ្ឋដែលមិនអនុវត្តតាមខ្លឹមសារខាងលើ រដ្ឋបាលក្រុងនឹងចាត់ក្រុមការងារចុះរុះរើដោយមិនទទួលខុសត្រូវរាល់ការខូចខាត និងការបាត់បង់ផលប្រយោជន៍របស់បងប្អូនឡើយ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T05:56:44.833Z", "category": "ព័ត៌មានថ្មីៗ", "views": 512, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កាន់តែងាយស្រួល! ក្រសួងយុត្តិធម៌ បើកមុខងារថ្មីលើទូរស័ព្ទដៃ អាចស្នើលិខិតថ្តោលទោសបាន	https://business-cambodia.com/articles/cr-moj-app	កន្លងមកដើម្បីបានលិខិតថ្កោលទោសបាន គ្រប់គ្នាត្រូវចំណាយពេលធ្វើដំណើរដល់នាយដ្ឋានលិខិតថ្កោលទោសផ្ទាល់ទើបអាចដាក់ពាក្យស្នើសុំបាន ដែលតម្រូវឱ្យយើងចំណាយពេលវេលាច្រើននៅក្នុងការទទួលបានលិខិតថ្កោលទោសមួយ។ ដោយមើលឃើញពីផលលំបាកនេះ ថ្មីៗនេះក្រសួងយុត្តិធម៌បានបើកមុខងារថ្មីមួយ ដែលអាចធ្វើការស្នើសុំលិខិតថ្កោលទោសបានកាន់តែងាយស្រួលជាងមុន ដែលអាចស្នើសុំលិខិតថ្កោលទោសបានភ្លាមៗមិនបាកធ្វើដំណើរផ្ទាល់ទៀតឡើយ មានតែ ដោយបងប្អូនគ្រាន់តែដោយឡូត App របស់ក្រសួងយុត្តិធម៌ ដែលមានឈ្មោះថា CR-MOJ ដែល App នេះអាចឱ្យបងប្អូនធ្វើការស្នើសុំលិខិតថ្កោលទោសបាន ដោយគ្រាន់តែបំពេញតាមការណែនាំនៅក្នុងនោះតែប៉ុណ្ណោះ ។ហើយ App នេះផងដែរ អាចដោនឡូតបានទាំង IOS និង Android ។ ដើម្បីអាចធ្វើការស្នើសុំលិខិតថ្កោលទោសតាមរយៈទូរស័ព្ទដៃបាន តម្រូវឱ្យមាននូវឯកសារមួយចំនួនដូចជា សំបុត្រកំណើត សៀវភៅគ្រួសារ រូបថត ៤ គុណ ៦ (JPG) សម្រាប់របៀបដាក់ពាក្យស្នើរសុំព្រឹត្តិបត្រថ្កោលទោសនេះ បងប្អូនសុំមើលការណែនាំខាងក្រោមនេះ ៖ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T05:03:36.334Z", "category": "ព័ត៌មានថ្មីៗ", "views": 9271, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
YouTube បើកឱ្យរកលុយវិញ ដឹងទេថាធ្វើវីដេអូ ១ខេវីយូ អាចរកលុយប៉ុន្មានដុល្លារពីយូធូប?	https://business-cambodia.com/articles/make-money-from-youtube	យោងតាមសេចក្ដីជូនដំណឹងរបស់ក្រសួងប្រៃសណីយ៍និងទូរគមនាគមន៍ (ក.ប.ទ.) កាលពីថ្ងៃទី២៤ ខែវិច្ឆិកា ឆ្នាំ២០២២ នេះបានឲ្យដឹងថា បន្ទាប់ពីផ្អាកការផ្ដល់សេវារកចំណូល (Monetization) លើថ្នាលវីដេអូ YouTube នៅប្រទេសកម្ពុជា ក្រសួងបានទាក់ទងនិងសហការជាមួយតំណាង YouTube ដើម្បីស្វែងរកដំណោះស្រាយបញ្ហានេះជូនអ្នកផលិតមាតិកា YouTube របស់យើង។ ជាលទ្ធផល ចាប់ពីខែវិច្ឆិកា ឆ្នាំ២០២២ នេះតទៅ ក្រុមហ៊ុន YouTube បានដាក់ឱ្យដំណើរការផ្លូវការ “កម្មវិធីភាពជាដៃគូ” (YouTube Partner Program) នៅព្រះរាជាណាចក្រកម្ពុជា ដែលអនុញ្ញាតឱ្យអ្នកផលិតមាតិកា YouTube កម្ពុជាអាចរកចំណូលបាន ព្រមទាំងឱកាសចូលទៅប្រើប្រាស់មុខងារសំខាន់ៗ និងធនធានជាច្រើនរបស់ YouTube ផងដែរ។ ជាមួយគ្នានេះ ស្របពេលដែល YouTube បើកឱ្យអ្នកធ្វើវីដេអូនៅខ្មែរអាចរកលុយបាននេះ មានដឹងទេថាជាទូទៅការធ្វើវីដេអូមានអ្នកមើលប៉ុន្មានទើបអាចរកលុយបាន ហើយចំនួនអ្នកមើលក្នុងមួយវីដេអូៗអាចរកលុយបានប៉ុន្មានពី YouTube?ដូច្នេះក្នុងថ្ងៃនេះ Business Cambodia នឹងធ្វើការលើកយកនូវចំណុចនេះមកចែកបងប្អូនទាំងអស់គ្នាឱ្យបាន។ បើតាមការចុះផ្សាយរបស់សារព័ត៌មានក្រៅស្រុក Business Insider បានឱ្យបង្ហាញថា ប្រាក់ចំណូលដែលលរកបានពីយូធូបជាទូទៅបានតាមរយៈ ការឧបត្ថម ការរកទំនិញ និងមួយផ្នែកធំបានពីស្ពតពាណិជ្ជកម្មដែលដាក់ឱ្យ Google។រីឯលក្ខខណ្ឌដែលអាចរកលុយបានគឺ មានចំនួន Subscribers ១ពាន់នាក់ និងចំនួនមើលមាន ៤ពាន់ម៉ោងក្នុង១ឆ្នាំទើបចាប់ផ្តើមអាចរកលុយបាន។ ប្រភពដដែលបានបន្តថា តាមរបាយការណ៍សម្ភាសន៍របស់ពួកគេជាមួយអ្នកធ្វើយូធូប បាននិយាយថា ជាទូទៅពួកគេអាចរកបាន ២ដុល្លារ ទៅ ១២ដុល្លារ ក្នុងចំនួនអ្នកមើល ១K ឬ ១,០០០ដង។ដែលចំនួននេះជាទិន្នន័យដែលស្រង់ពីបរទេសដោយឡែកសម្រាប់នៅស្រុកខ្មែរ យ៉ាងណានោះក៏មិនទាន់បង្ហាញជាក់លាក់នៅឡើយនោះទេ។ គួរបញ្ជាក់ផងដែរថា សម្រាប់បងប្អូនដែលមានបំណងចង់ស្វែងរកប្រភពចំណូលបន្ថែមក្រៅពីការងារ អាចសាកល្បងធ្វើវីដេអូចែករំលែកនៅលើ YouTube បានតាមរយៈការធ្វើវីដេអូចំណេះដឹងទូទៅ ឬក៏គំនិតថ្មីៗល្អផ្សេងៗទៀតជាដើម ព្រោះក្រៅពីបានចំណូលហើយយើងជាអ្នកធ្វើក៏អាចចែករំលែកអ្វីៗល្អៗដល់អ្នកមើលបានផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T03:15:40.888Z", "category": "ចាប់ផ្តើមអាជីវកម្ម", "views": 1747, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខេត្ដសក្ដានុពល! ខេត្ដ-ក្រុង៤ ទទួលបានគម្រោងវិនិយោគចំនួន ៦ ដែលមានទុនរាប់លានដុល្លារអាមេរិក	https://business-cambodia.com/articles/potential-province-4-provinces-receive-6-million-usd-investment-projects	កាលថ្ងៃទី២៤ ខែវិច្ឆិកា ឆ្នាំ២០២២ ក្រុមប្រឹក្សាអភិវឌ្ឍន៍កម្ពុជា CDC អនុម័តគម្រោងថ្មីជួនក្រុមហ៊ុនវិនិយោគចំនួន ៦ ដែលមានទីតាំងស្ថិតក្នុងរាធានីភ្នំពេញ៣ កន្លែង ក្រុងព្រះសីហនុ១ ខេត្តកំពងចាម១ និង ខេត្តកំពង់ស្ពឺ១ កន្លែង ដែលមានទុនសរុបជាង ២៥៥ លានដុល្លារហើយបង្កើតការងាររាប់ពាន់កន្លែង។ យោងតាមរបាយការណ៍ពី CDC ក្រុមហ៊ុនដែលទទួលសិទ្ធវិនិយោគទាំង ៦ ខាងលើនេះរួមមាន៖ ១. ក្រុមហ៊ុន FANMAR AUTO PART (CAMBODIA) CO., LTD គម្រោងបង្កើតរោងចក្រផលិតគ្រឿងបន្លាស់រថយន្តគ្រប់ប្រភេទ ដែលមានទីតាំងវិនិយោគស្ថិតនៅភូមិអន្លង់គង សង្កាត់ព្រៃស ខណ្ឌដង្កោ រាជធានីភ្នំពេញ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ១២៧កន្លែង។ ២. ក្រុមហ៊ុន ZHUO KANG SHOES CO., LTD គម្រោងបង្កើតរោងចក្រផលិតស្បែកជើងគ្រប់ប្រភេទ ដែលមានទីតាំងវិនិយោគស្ថិតនៅភូមិកន្ទោកជើង សង្កាត់កន្ទោក ខណ្ឌកំបូល រាជធានីភ្នំពេញ ក្នុងទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើតការងារបានចំនួន ២.១៤៩កន្លែង។ ៣. ក្រុមហ៊ុន TELEMOBILE (CAMBODIA) CORPORATION (T.C.C) គម្រោងវិនិយោគសាងសង់ ដំឡើង និងប្រតិបត្តិការបង្គោលអង់តែនទូរគមនាគមន៍ ដែលមានទីតាំងវិនិយោគស្ថិតនៅរាជធានីភ្នំពេញ បាត់ដំបង កំពង់ចាម កំពង់ស្ពឺ កំពង់ធំ កំពត កណ្តាល កោះកុង មណ្ឌលគិរី ឧត្តរមានជ័យ ព្រះវិហារ ព្រៃវែង ពោធិ៍សាត់ សៀមរាប និងតាកែវ ក្នុងទុនវិនិយោគប្រមាណ ២៧,៥លានដុល្លារអាម៉េរិក និងអាចបង្កើតការងារបានចំនួន ១០៦កន្លែង។ ៤. ក្រុមហ៊ុន HUAN HAI BO LAI INTERNATIONAL INVESTMENT CO., LTD គម្រោងវិនិយោគសាងសង់ និងអាជីវកម្មសណ្ឋាគារថ្នាក់ផ្កាយ៥ ចំនួន ៩៥៧បន្ទប់ ដែលមានទីតាំងវិនិយោគស្ថិតនៅភូមិ៤ សង្កាត់លេខ៤ ក្រុងព្រះសីហនុ ខេត្តព្រះសីហនុ ក្នុងទុនវិនិយោគចំនួន ១៦៨លានដុល្លារអាម៉េរិក និងអាចបង្កើតការងារបានចំនួន ៩៥៥កន្លែង។ ៥. ក្រុមហ៊ុន GREEN VISION RISING CO., LTD គម្រោងបង្កើតរោងចក្រកែច្នៃឈើដាំគ្រប់ប្រភេទ (Veneer, Wood Pallet, Plywood...) ដែលមានទីតាំងវិនិយោគស្ថិតនៅភូមិស្រឡៅនិងភូមិអណ្តូងច្រុះ ឃុំអំពិល ស្រុកកំពង់សៀម ខេត្តកំពង់ចាម ក្នុងទុនវិនិយោគប្រមាណ ៤៤,២លានដុល្លារអាម៉េរិក និងអាចបង្កើតការងារបានចំនួន ១.៤១៤កន្លែង។ ៦. ក្រុមហ៊ុន YANLING ACCESSORIES (CAMBODIA) CO., LTD គម្រោងបង្កើតរោងចក្រខារអំបោះគ្រប់ប្រភេទ ដែលមានទីតាំងវិនិយោគស្ថិតនៅភូមិព្រៃខ្វាវ ឃុំរកាកោះ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ២០៣កន្លែង៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-25T03:09:53.968Z", "category": "អចលនទ្រព្យ", "views": 649, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន Visa បានធ្វើបច្ចុប្បន្នភាពផែនទីសុវត្ថិភាព លើប្រព័ន្ធទូទាត់ប្រាក់ នៅក្នុងប្រទេសកម្ពុជា	https://business-cambodia.com/articles/visa	តម្រូវការផ្នែកសុវត្ថិភាពលើប្រព័ន្ធទូទាត់ថ្មីត្រូវបានដាក់ចេញ ដើម្បីរក្សាសុវត្ថិភាពអ្នកប្រើប្រាស់ និងម្ចាស់អាជីវករ ភ្នំពេញ ថ្ងៃទី២៤ ខែវិច្ឆិកា ឆ្នាំ២០២២ - ក្រុមហ៊ុន Visa ដែលជាក្រុមហ៊ុនបច្ចេកវិទ្យាទូទាត់សាច់ប្រាក់តាមប្រព័ន្ធ   ឌីជីថលឈានមុខគេ នៅថ្ងៃនេះបានប្រកាសអំពីវិធានការការពារសុវត្ថិភាពការទូទាត់ថ្មីក្នុងប្រទេសកម្ពុជា ដែលនឹងជួយប្រយុទ្ធប្រឆាំងបទឧក្រិដ្ឋកម្មតាមប្រព័ន្ធអ៊ីនធើណិត ជួយការពារប្រព័ន្ធអេកូឡូស៊ីរបស់ប្រព័ន្ធទូទាត់ និងរក្សាសុវត្ថិភាពដល់អ្នកប្រើប្រាស់ និងអាជីវករ។ វិធានការសុវត្ថិភាពថ្មីនេះ គឺជាផ្នែកមួយនៃផែនទីសុវត្ថិភាពរបស់ក្រុមហ៊ុន Visa ដែលត្រូវបានធ្វើបច្ចុប្បន្នភាពសម្រាប់ប្រទេសកម្ពុជា ហើយត្រូវបានរចនាឡើងដើម្បីផ្តល់ការការពារកាន់តែប្រសើរឡើងសម្រាប់ប្រតិបត្តិការទូទាត់តាមរយៈអ៊ីនធើណេត និងតាមបណ្តាហាង។ អ្នកស្រី អ៊ីវ៉ាណា ត្រាហ្ស៊ីនី (Ivana Tranchini) នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ “សម្រាប់ក្រុមហ៊ុន Visa សុវត្ថិភាពក្នុងការទូទាត់ គឺជាអាទិភាពចម្បងបំផុត ហើយយើងវិនិយោគយ៉ាងច្រើនក្នុងការការពារ និងពង្រឹងសុវត្ថិភាពគ្រប់ប្រតិបត្តិការទូទាត់របស់ Visa ដើម្បីធានាថាអ្នកប្រើប្រាស់ និងអាជីវករត្រូវបានការពារយ៉ាងគត់មត់។ ស្ថិតក្នុងពេលដែលទិដ្ឋភាពជារួមនៃការទូទាត់ប្រាក់មានការផ្លាស់ប្តូរ ការទូទាត់ក៏ប្រឈមនឹងភាពគំរាមកំហែងទន្ទឹមនឹងការផ្លាស់ប្តូរផងដែរ ហេតុនេះហើយយើងខ្ញុំ មានសេចក្តីសោមន្សក្នុងការដាក់ចេញនូវផែនទីបង្ហាញសុវត្ថិភាពដែលបានធ្វើបច្ចុប្បន្នភាព ដែលនឹងកំណត់នូវជំហានបន្ទាប់ ដែលក្រុមហ៊ុន Visa នឹងធ្វើការសហការជាមួយដៃគូពាណិជ្ជកម្មរបស់យើងក្នុងការអនុវត្ត ដើម្បីបន្តធានាឲ្យបាននូវសុវត្ថិភាពនៃការទូទាត់តាមរយៈប្រព័ន្ធអេកូសាស្ត្រនៅក្នុងប្រទេសកម្ពុជា»។ ក្រុមហ៊ុន Visa តែងតែបន្តវិវឌ្ឍជាលំដាប់ ក្នុងការផ្តល់ជូននូវដំណោះស្រាយដែលពឹងផ្អែកលើទិន្នន័យច្បាស់លាស់   ផ្តោតសំខាន់លើសុវត្ថិភាព អាចកាត់បន្ថយការក្លែងបន្លំ និងជួយការពារប្រព័ន្ធទូទាត់បែបអេកូឡូស៊ី។ ក្នុងរយៈពេល ៥ឆ្នាំចុងក្រោយនេះ ក្រុមហ៊ុនបានបណ្តាក់ទុនចំនួន ៩ពាន់លានដុល្លារ នៅទូទាំងពិភពលោក ដើម្បីជំរុញសុវត្ថិភាពតាមអ៊ីនធើណិត (cybersecurity) និងប្រយុទ្ធប្រឆាំងនឹងការក្លែងបន្លំ។ នៅក្រុមហ៊ុន Visa យើងប្រើប្រាស់ដំណោះស្រាយបញ្ញាសប្បនិមិ្មត AI/Data-driven ដើម្បី៖ ១). កំណត់អត្តសញ្ញាណ ស៊ើបអង្កេត រារាំងនិងទប់ស្កាត់ការវាយប្រហារណា ដែលកំណត់យកប្រព័ន្ធទូទាត់បែបអេកូឡូស៊ីសកលជាគោលដៅ     ២).ផ្តល់ជូនជំនាញ យុទ្ធសាស្ត្រសុវត្ថិភាព និងការការពារដ៏ទូលំទូលាយប្រឆាំងនឹងការគំរាមកំហែងផ្នែកសុវត្ថិភាពដែលកំពុងកើតមានឡើង។ ដំណោះស្រាយមួយក្នុងចំណោមដំណោះស្រាយសុវត្ថិភាពទាំងនោះ គឺ Visa Advanced Authorization ជាការវិភាគធាតុទិន្នន័យ ដែលមានច្រើនជាង ៥០០ប្រភេទ ដើម្បីបង្កើតពិន្ទុហានិភ័យសម្រាប់ប្រតិបត្តិការនីមួយៗ ជាជំហានក្នុងការផ្លាស់ប្តូរមួយ ដែលបានជួយដល់ធនាគារ ក្នុងការការពារការក្លែងបន្លំប្រមាណជា ២៦ពាន់លានដុល្លារ ទូទាំងពិភពលោកក្នុងឆ្នាំសារពើពន្ធ ២០២១ ។ ស្របជាមួយរបទរស់នៅប្រចាំថ្ងៃតាមលក្ខណៈឌីជីថលរបស់អ្នកប្រើប្រាស់នៅក្នុងតំបន់អាស៊ីអាគ្នេយ៍កំពុងកើនប្រជាប្រិយភាពយ៉ាងខ្លាំង ពិសេសលើការទូទាត់ដែលប្រើប្រាស់លក្ខណៈជីវសាស្ត្រ (biometrics) - ដូចជាការប្រើស្នាមក្រយ៉ៅម្រាមដៃ ឬការ ស្កេនសម្គាល់មុខ និងអត្តសញ្ញាណឌីជីថល - ដែលនោះគឺជានិមិត្តសញ្ញាឌីជីថលព័ត៌មានកំណត់អត្តសញ្ញាណរបស់អ្នកប្រើប្រាស់ដើម្បីបញ្ជាក់ថា បុគ្គលម្នាក់នោះជានរណានៅលើប្រព័ន្ធអ៊ីនធើណេត ។ ការយល់ដឹងអំពីភាពត្រឹមត្រូវនៃការទូទាត់ដែលបានផ្ទៀងផ្ទាត់តាមលក្ខណៈជីវសាស្រ្ត (biometrics) គឺមានកម្រិតខ្ពស់នៅក្នុងចំណោមអ្នកប្រើប្រាស់នៅតំបន់អាស៊ីអាគ្នេយ៍ គឺមានរហូតដល់ ៧៥ ភាគរយ ដែលក្នុងនោះជាងពាក់  កណ្តាល (ប្រមាណ ៥៣ ភាគរយ) ជឿថា វាគឺជាវិធីសាស្ត្រទូទាត់ប្រាក់ដែលមានសុវត្ថិភាពបំផុត។ នៅក្នុងចំណោមអ្នកដែលមិនមែនជាម្ចាស់អត្តសញ្ញាណឌីជីថល (ប្រមាណ ៦៣ ភាគរយ) បច្ចុប្បន្ននេះ ម្ចាស់កម្មសិទ្ធិនៃអត្តសញ្ញាណឌីជី  ថលនៅក្នុងតំបន់មានកម្រិតទាប (ប្រមាណ ១៨ភាគរយ) ទាំងការយល់ដឹង (ប្រមាណ ៧១ភាគរយ) និងចំណាប់អារម្មណ៍ បើគិតទៅវាមានទំនាក់ទងក្នុងកម្រិតមួយខ្ពស់ផងដែរ។ អ្នកស្រី Tranchini បានបន្ថែមទៀតថា៖ “នៅពេលសម្លឹងមើលទៅអនាគតរបស់ប្រព័ន្ធសុវត្ថិភាព ក្រុមហ៊ុន Visa ជឿជាក់ថាការផ្តោតលើអត្តសញ្ញាណឌីជីថល ព្រមទាំងការផ្ទៀងផ្ទាត់អត្តសញ្ញាណរបស់អ្នកប្រើប្រាស់ នឹងក្លាយជាគន្លឹះក្នុងការកាត់បន្ថយការគំរាមកំហែងថ្មីៗ នៅពេលដែលពាណិជ្ជកម្មកាន់តែច្រើន បានបង្វែរទិសដៅទៅរកបណ្តាញឌីជីថល។ ក្រុមហ៊ុន Visa បានអំពាវនាវឲ្យម្ចាស់ឧស្សាហកម្ម ធ្វើសកម្មភាពកំណត់លើអត្តសញ្ញាណឌីជីថលដែលនឹងត្រូវប្រើប្រាស់សម្រាប់ការផ្ទៀងផ្ទាត់” ។ ជាមួយនឹងក្រុមការងារដែលមានជំនាញគ្រប់គ្រងសុវត្ថិភាពតាមប្រព័ន្ធអ៊ីនធឺណិតទូទាំងសកល ជាង ១០០០ នាក់ ក្រុមហ៊ុន Visa ផ្ដល់ជូនការការពារការក្លែងបន្លំតាមពេលវេលាជាក់ស្តែង ពេញ២៤ម៉ោង ក្នុងមួយថ្ងៃ និង ៧ថ្ងៃក្នុងមួយសប្តាហ៍ (២៤/៧) ធ្វើការវិភាគរាប់លានប្រតិបត្តិការជារៀងរាល់ថ្ងៃ ដើម្បីកំណត់សំគាល់នូវការគំរាមកំហែងដែលគេអាចសំគាល់បាន និងកំពុងតែលេចឡើង។ បច្ចេកវិទ្យាដែលដំណើរការដោយបញ្ញាសិប្បនិម្មិត (AI) របស់ក្រុម៊ុន Visa អាចរកឃើញគំរូនៅក្នុងទិន្នន័យ ដែលមិនអាចរកឃើញដោយមនុស្ស ដើម្បីកំណត់អត្តសញ្ញាណគំរូនៃការរាប់បញ្ចូល និងផ្តល់ជូនជាដំណឹងដល់ស្ថាប័នហិរញ្ញវត្ថុ និងពាណិជ្ជករដែលរងផលប៉ះពាល់ មុនពេលប្រតិបត្តិការក្លែងបន្លំត្រូវបានចាប់ផ្តើម។ ផែនទីសុវត្ថិភាពរបស់ក្រុមហ៊ុន Visa បានគូសបញ្ជាក់ពីជំហានដែលក្រុមហ៊ុន Visa នឹងត្រូវអនុវត្តទៅលើគ្រប់ផ្នែក     សំខាន់ៗ ដើម្បីបន្តធានាសុវត្ថិភាពប្រព័ន្ធទូទាត់បែបអេកូឡូស៊ីនៅកម្ពុជា រួមមាន៖ 1. ជំរុញការទទួលយកនូវបច្ចេកវិទ្យាសុវត្ថិភាព 2. ធានាបាននូវសុវត្ថិភាពសម្រាប់បទពិសោធន៍ទូទាត់ដំបូងតាមរយៈឌីជីថល 3. ធានាភាពធន់របស់ប្រព័ន្ធអេកូឡូស៊ី4. ការពារការវាយប្រហាតាមរយៈការកំណត់នូវការរាប់លេខ 5. ពង្រឹងប្រព័ន្ធសុវត្ថិភាពអ៊ីនធើណេតរបស់អ្នកចូលរួមប្រើប្រាស់ប្រព័ន្ធអេកូឡូស៊ី 6. ការពារអ្នកប្រើប្រាស់ និងអាជីវក មិនឱ្យក្លាយជាជនរងគ្រោះនៃការបោកប្រាស់	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T13:07:49.098Z", "category": "PR", "views": 162, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
លោក កែវ សុខផេង ក្លាយជាKOLរបស់ក្រុមហ៊ុនទឹកត្រចៀកកាំ ជីន ស៊ុន	https://business-cambodia.com/articles/jinson-kol-keo-sok-peng	បន្ទាប់ពីផេកផ្លូវការរបស់ក្រុមហ៊ុនទឹកត្រចៀកកាំ ជីន ស៊ុន បានផុសរូបភាពអាថ៌កំបាំងមួយសន្លឹកអោយអ្នកលេងបណ្តាញសង្គមហ្វេសប៊ុក ចូលទៅcommentនិងshare ទស្សន៍ទាយនោះ ពេលនេះបានប្រកាសជាផ្លូវការហើយ ថារូបអាថ៌កំបាំងនោះជា លោក កែវ សុខផេង។ ពិតជាមិនខុសនោះទេ តាមការទស្សន៍ទាយរបស់អ្នកលេងបណ្តាញសង្គមហ្វេសប៊ុកជាច្រើនបានខំមិនថារូបអាថ៌កំបាំងនោះគឺលោក កែវ សុខផេង ស្ទើរតែគ្រប់គ្នា ទោះបីជារូបដែលផុសនោះមានសភាពព្រាលខ្លាំងក៏ដោយ តែពួកគាត់នៅតែទាយត្រូវ។ លោក កែវ សុខផេង ជាកីឡាករបាល់ទាត់ជម្រើសជាតិរបស់ប្រទេសកម្ពុជា ដែលមានអ្នកគាំទ្រជាច្រើន ពីព្រោះតែសមត្ថភាពទាត់បាល់ដ៏ពូកែរបស់គាត់ ហើយក៏ជាកីឡាករមួយរូបដែលរកបានគ្រាប់បាល់ជូនប្រទេសកម្ពុជាក្នុងការប្រកួតកន្លងមកជាមួយបណ្តាបណ្តាប្រទេសផ្សេងៗផងដែរ។ លោក កែវ សុខផេង មិនត្រឹមតែជាកីឡាករបាល់ទាត់នោះទេ លោកក៏ធ្លាប់បានថតជាចម្រៀងកាយវិការ និងជាពិសេសនោះថតស្ពតពាណិជ្ជកម្មអោយក្រុមហ៊ុនធំៗជាច្រើនទៀតផង។  ដោយឡែក ក្រុមហ៊ុនទឹកត្រចៀកកាំ ជីន ស៊ុន ដែលបានជ្រើសរើសកីឡាករបាល់ទាត់ជម្រើសជាតិដ៏ល្បីល្បាញ លោក កែវ សុខផេង ជាKOL ប្រចាំក្រុមហ៊ុន ដែលបង្ហាញអោយឃើញថាក្រុមហ៊ុនបានគាំទ្រនិងលើកស្ទួយទៅលើវិស័យកីឡារបស់យើង និងចង់បញ្ជាក់អំពីន័យមួយគឺកីឡានាំមកនូវសុខភាព ដែលស្របជាមួយនឹងពាក្យស្លោករបស់ក្រុមហ៊ុនផ្ទាល់ថា ទឹកត្រចៀកកាំ ជីន ស៊ុន ជាភេសជ្ជៈសុខភាពនិងសម្រស់។ អ្វីដែលពិសេសនោះ អ្នកដែលចូលរួមទស្សន៍ទាយជាច្រើនកំពុងទន្ទឹងរង់ចាំការប្រកាសលទ្ធផលរបស់ក្រុមហ៊ុនថាពួកគាត់មានឱកាសឈ្នះរង្វាន់ទឹកត្រចៀកកាំ ជីន ស៊ុន មួយកន្រ្តកចំនួន១៥រង្វាន់ដែរឬទេ? ពីព្រោះក្រុមហ៊ុននឹងធ្វើការជ្រើសរើសអ្នកឈ្នះរង្វាន់តែ15នាក់ប៉ុណ្ណោះ។ ដូចនេះយើងមានតែរង់ចាំផេកផ្លូវការរបស់ក្រុមហ៊ុន ជីន ស៊ុន ប្រកាសលទ្ធផលនៅថ្ងៃទី០៩ ខែកុម្ភៈ ឆ្នាំ២០២២នេះ https://www.facebook.com/jinsoontcc/ ។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T10:14:27.857Z", "category": "PR", "views": 121, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "tiny", "noisy" ] }
លោកTommy ក្លាយជាទូតសុឆន្ទៈតំណាងអោយផលិតផលទឹកត្រចៀកកាំ ជីន ស៊ុន!	https://business-cambodia.com/articles/tommy-ba-jinson-	ថ្ងៃទី01 ខែមេសា ឆ្នាំ2022 នៅសណ្ឋាគារ LE ROYAL មានការរៀបចំឡើងកម្មពវធីចុះហត្ថលេខាលើកិច្ចព្រមព្រៀង ទូតសុឆន្ទៈរវាងក្រុមហ៊ុន J.S TCC INTER TRADE CO., LTD ដែលជាក្រុមហ៊ុនចែកចាយផ្តាច់មុខផលិតផលទឹកត្រចៀកកាំ ជីន ស៊ុន ជាមួយនឹង លោកថមមី(Tommy)។ ផលិតផលទឹកត្រចៀកកាំ ជីន ស៊ុន ជា ភេសជ្ជៈសុខភាព និងសម្រស់ ដែលបានចរាចរណ៍លើទីផ្សារច្រើនឆ្នាំមកហើយ ។ មកដល់ពេលនេះទឹកត្រចៀកកាំជីន ស៊ុន ទទួលបានការគាំទ្រជាខ្លាំងក្នុងចំនោមអតិថិជនដែលអោយតំលៃលើគុណភាព និងគុណប្រយោជន៌របស់ផលិតផលនេះ ។ ចំណែកលោក ថមមី ដែលជា Freshie Boy ជាប់ចំណាត់ថ្នាក់លេខ2ឆ្នាំ2012 ហើយក៏ជាតារាសម្តែង បច្ចុប្បន្ននេះ លោកកំពុងទទួលបានប្រជាប្រិយភាពក្នុងបណ្តាញសង្គមហ្វេសប៊ុកយ៉ាងខ្លាំង  តាមរយ:ការឡាយ(Live)លក់ផលិតផលបែបកំប្លែងជាមួយភរិយារបស់គាត់ គឺលោកស្រី សួស វីហ្សា ដែលមានអ្នកតាមដានទស្សនារាប់ម៉ឺននាក់ឯណោះ។ លើសពីនេះទៀត បើយើងតាមដានជីវិតខាងក្រៅរបស់លោកថមមី និង លោកស្រី សួស វីហ្សាពេលនេះ ពួកគាត់កំពុងទទួលបានជោគជ័យយ៉ាងខ្លាំង ក្នុងមុខជំនួញផលិតផលរបស់ខ្លួនឯងផ្ទាល់ រួមទាំងមុខជំនួញផ្នែកអចលនទ្រព្យផងដែរ។ បើក្រឡេកមកមើលក្នុងកម្មវិធីវិញ យើងឃើញថាមានការចូលរួមពីថ្នាក់ដឹកនាំនិងបុគ្គលិកក្រុមហ៊ុនជីន ស៊ុន ក៏ដូចជា លោកថមមី លោកស្រី សួស វីហ្សា និងអ្នកជំនួញធំៗ និងមានខាងសារពត៌មានធំៗថែមទៀតផង។ ក្នុងពេលនោះដែរ លោក ជុំសម វាសនា ជានាយកគ្រប់គ្រងរបស់ក្រុមហ៊ុន ជីន ស៊ុន បានលើកឡើងក្នុងកម្មវិធីថា៖ ក្រុមហ៊ុនទឹកត្រចៀកកាំ ជីន ស៊ុន គឺជាក្រុមហ៊ុនដែលគិតពី គុណភាព និង សុខភាពជាចម្បង ដែលចំនុចនេះជាកត្តាមួយសំខាន់នាំមកនូវភាពរីកចំរើនដល់សព្វថ្ងៃនេះ។ លោកបានលើកឡើងទៀតថា អ្វីដែលពិសេសនៅក្នុងពេលនេះគឺក្រុមហ៊ុនទឹកត្រចៀកកាំ ជីន ស៊ុន បានធ្វើការជ្រើសរើសលោក ថមមី ជាទូតសុឆន្ទៈតំណាងផលិតផលរបស់ក្រុមហ៊ុន ដែលលោកបានអោយដឹងថា ការជ្រើសរើសនេះបានឆ្លងកាត់ការគិតគូរយ៉ាងល្អិតល្អន់លើសមត្ថភាព និង ប្រជាប្រិយភាពរបស់ លោក ថមមី បូករួមនិងភាពជោគជ័យក្នុងមុខជំនួញរបស់គាត់ផងដែរ ។ សរុបមក របស់ លោក ថមមី ពិតជាស័ក្តិសមជាតារាតំណាងផលិតផលទឹកត្រចៀកកាំ ជីន ស៊ុន ដែលជាផលិតផលមានគុណភាពខ្ពស់ ផ្តល់អត្ថប្រយោជន៍ជាច្រើនដល់សុខភាព និងសម្រស់សម្រាប់អ្នកប្រើប្រាស់។ ចំណែកលោក ថមមី ដែលជាទូតសុឆន្ទៈវិញ ក៏បានលើកឡើងក្នុងកម្មវិធីនោះផងដែរថា៖ លោកពិតជាសប្បាយចិត្តដែលក្រុមហ៊ុន J.S TCC INTER TRADE CO., LTD បានជ្រើសរើសគាត់ជាទូតសុឆន្ទៈតំណាងផលិតផលទឹកត្រចៀកកាំ ជីន ស៊ុន។ លោកបានអោយដឹងទៀតថា លោកបានស្គាល់ផលិតផលនេះជាយូរមកហើយ ហើយមុននឹងធ្វើការសម្រេចចិត្តចុះហត្ថលេខានេះ លោកក៏បានសិក្សាពីក្រុមហ៊ុននិងផលិតផលជីន ស៊ុនយ៉ាងយូរផងដែរ លោកមើលឃើញថាផលិតផលទឹកត្រចៀកកាំជីន ស៊ុន ពិតជាផលិតផលមានគុណភាពខ្ពស់ ផលិតនៅប្រទេសថៃ មានវិញ្ញបណបត្រទទួលពីស្ថាបណអន្តរជាតិច្រើន និងជាផលិតផលដែលជួយដល់សុខភាពពិតមែន។ លោកបន្តទៀតថា យើងម្នាក់ៗគួរគិតពីសុខភាពជាចម្បង ដូចច្នេះក្នុងការជ្រើសរើសអាហារនិងភេសជ្ជៈ សូមជ្រើសរើសផលិតផលដែលមានគុណភាព និងសុខភាពជាចាំបាច់ ។ ដើម្បីអោយសុខភាពយើងរឹងមាំ លោកបន្ថែមថា ផលិតផលទឹកត្រចៀកកាំ ជីន ស៊ុន ពិតជាភេសជ្ជៈសុខភាពដែលស័ក្តិសមបំផុត សម្រាប់មនុស្សគ្រប់វ័យ ពិសេសសម្រាប់ស្ត្រីមានផ្ទៃពោះផងដែរ។ កម្មវិធីទាំងមូលបានបញ្ចប់ដោយរលូនជាមួយនឹងស្នាមញញឹមពេញចិត្តក្នុងការសហការរវាងក្រុមហ៊ុន J.S TCC INTER TRADE CO., LTD និង លោកថមមី ក្នុងការឈរឈ្មោះតំណាងអោយទឹកត្រចៀក ជីន ស៊ុន។ សម្រាប់លោកអ្នកដែលចង់បានពត៌មានផ្សេងៗពីផលិតផលទឹកត្រចៀកកាំ ជីន ស៊ុន អាចចូលទៅកាន់LINK ហ្វេសប៊ុករបស់ខាងក្រុមហ៊ុនខាងក្រោមនេះបាន៖ https://www.facebook.com/jinsoontcc	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T09:59:17.577Z", "category": "PR", "views": 138, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ស្ងាត់ៗ ចិនកំពុងសម្ងំទិញមាសស្ដុកទុករាប់រយតោនដើម្បីធ្វើរឿងមួយនៅក្នុងឆ្នាំ២០២២នេះ	https://business-cambodia.com/articles/china-buy-gold-secretly	បើយោងតាមរបាយការណ៍របស់ក្រុមប្រឹក្សាទីផ្សារមាសពិភពលោក បានឲ្យដឹងថានៅសប្ដាហ៍ទីមួយនៃខែវិច្ឆិកានេះតម្រូវការមាសដែលធនាគារកណ្ដាលពិភពលោកបានទិញស្ថិតក្នុងអត្រាដ៏ច្រើនពោលគឺក្បែរ៤០០តោនត្រឹមត្រីមាសទី៣នៃឆ្នាំ២០២២ នេះបើយោងតាមការចុះផ្សាយរបស់ Nikkei។  នៅក្នុងរបាយការណ៍ដដែលនោះបានឲ្យដឹងទៀតថាប្រទេសចិនគឺត្រូវបានគេសង្ស័យថាជាអ្នកដែលទិញមាសស្តុកទុកច្រើនបំផុតហើយគោលបំណងនៃការទិញមាសស្ដុកទុករបស់ចិនគឺដើម្បីធ្វើការកាត់ផ្ដាច់ការពឹងផ្អែកទៅលើប្រាក់ដុល្លាររបស់អាមេរិក។ លោក Itsuo Toshima អ្នកវិភាគទីផ្សារមាសបានឲ្យដឹងថា ប្រទេសចិនទំនងជាងប្រមូលទិញមាសស្ដុកទុកពីប្រទេសរុស្ស៊ី។ តាមពិតទៅនេះមិនមែនជាលើកទីមួយទេដែលប្រទេសចិនបានប្រមូលទិញមាសស្ដុកទុកដោយសម្ងាត់។ ជាក់ស្ដែងប្រទេសចិនមិនបានបង្ហាញពីទិន្នន័យនៃការស្ដុកមាសទុកតាំងពីឆ្នាំ២០១៩មកម្ល៉េះ។ លើសពីនេះធនាគារកណ្ដាលរបស់ចិនបានបង្កការភ្ងាក់ផ្អើលដល់ពិភពលោកកាលពីឆ្នាំ២០០៩ ខណៈប្រទេសនេះបានទិញមាសស្តុកទុករាប់តោនយ៉ាងសម្ងាត់។ គួរបញ្ជាក់ផងដែរថាគិតត្រឹមឆ្នាំ២០២២នេះ ប្រទេសដែលទិញមាសស្ដុកទុកច្រើនជាងគេបំផុតគឺសហរដ្ឋអាមេរិកដោយស្តុកមាសទុកចំនួន៨១៣៣តោន ហើយតាមពីក្រោយដោយប្រទេសអាល្លឺម៉ង់ដែលស្តុកមាសទុក៣៣៦២តោន។ ចំណែកប្រទេសចិនជាប់លំដាប់លេខ៦ជាប្រទេសដែលស្តុកមាសច្រើនបំផុតក្នុងលោកគឺ១៩៥៨តោន៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T09:58:47.187Z", "category": "ហិរញ្ញវត្ថុ", "views": 1100, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
សុំឡើងតំណែងមេបដិសេធ? នេះជាដំបូន្មាន៣ពី CEO ទុកជាផ្លូវដើរបន្ទាប់ពីការបដិសេធ	https://business-cambodia.com/articles/opentable-ceo-sharing-tips	ការបដិសេធអាចជាថ្នាំពិបាកលេបជាពិសេសនៅពេលដែលចេញពីមាត់ដោយផ្ទាល់ពីចៅហ្វាយរបស់អ្នក។ ក្នុងនោះដែរនាយកប្រតិបត្តិនៃសេវាកម្មកក់ភោជនីយដ្ឋាន OpenTable លោកស្រី Debby Soo បានចែករំលែកអំពីបទពិសោធន៏ ដែលនាងធ្លាប់ជួបប្រទះអំពីមេរៀននេះនិងបានបង្ហាញផ្លូវសម្រាប់ដើរបន្ទាប់ពីការបដិសេធឡើងតំណែង។ ថ្លែងប្រាប់ CNBC នាយកប្រតិបត្តិស្រីរូបនេះ បានឱ្យដឹងថា “”អ្នកត្រូវតែមានការតស៊ូនោះពិតនិងប្រកាន់ខ្ជាប់នូវអ្វីដែលអ្នកចង់បានឱ្យជាប់ជានិច្ច” “អ្នកមិនអាចគ្រាន់តែសុំអ្វីមួយដោយងងឹតងងុលនោះទេ អ្នកត្រូវតែថ្លឹងថ្លែងការតស៊ូជាមួយយុទ្ធសាស្ត្រក្នុងការធ្វើការរបស់អ្នក”។ ១.ត្រូវប្រាកដថាសំណើរបស់អ្នកសមហេតុផល សំណើនៃការឡើងតំណែងរបស់អ្នកសមហេតុផលទេ? តើអ្នកមានបុគ្គលលក្ខណៈគ្រប់គ្រាន់សម្រាប់ឡើងតំណែងមួយនោះដែរទេ? បើមានហើយហេតុអ្វីមេនៅតែបដិសេធ? ដូច្នេះអ្នកត្រូវមានហេតុផលមួយឱ្យប្រាកដថាសំណើរបស់អ្នកមានប្រសិទ្ធិភាពនិងឥទ្ធិពលអ្វីខ្លះដល់ក្រុមហ៊ុន។ ២.តើយុទ្ធសាស្រ្តធ្វើការរបស់អ្នកមានសកម្មភាពបែបណា? ក្នុងឆ្នាំ ២០១៣ លោកស្រី Soo គឺជានាយកជាន់ខ្ពស់នៃទីផ្សារនៅក្រុមហ៊ុន នៅពេលនោះក្រុមហ៊ុនកំពុងស្វែងរកអនុប្រធានដើម្បីជួយគ្រប់គ្រង ហើយលោកស្រីខ្លួនឯងក៏បានសុំមេរបស់ខ្លួនឡើងតំណែង ប៉ុន្តែពេលនោះមេបានបដិសេធសំណើនេះហើយនិយាយថាលោកស្រីមិនអាចមានសមត្ថភាពគ្រប់គ្រាន់នោះទេ។ ដូច្នេះហើយនាងបានប្រើយុទ្ធសាស្រ្តដោយ ព្យាយាមបញ្ចេញអំណះអំណាង ផ្តោតលើជំនាញពាក់ព័ន្ធរបស់នាងសម្រាប់មុខតំណែងមួយនោះតាមរយៈសកម្មភាពរបស់នាងរហូតដល់ CEO ហៅនាងឱ្យកាន់តំណែងនោះ។ ៣.តស៊ូដោយប្រើយុទ្ធសាស្រ្ត មានការតស៊ូល្អហើយប៉ុន្តែចេះប្រើយុទ្ធសាស្រ្ត អ្នកមិនអាចគ្រាន់តែធ្វើការទាំងងងឹតងងុលនោះទេ អ្នកអាចថ្លឹងថ្លែង ការតស៊ូគួបផ្សំនិងយុទ្ធសាស្រ្តដើម្បី ឱ្យការធ្វើការអ្នកកាន់តែរីកចម្រើនទៅមុខ និងដឹងពីចំណុចខ្វះខាតរបស់អ្នកដែលជាបញ្ហារាំងស្ទះមិនអាចឱ្យអ្នកឡើងតំណែងបាន។ គួរបញ្ជាក់ផងដែរថាលោកស្រី Debby Soo គឺជានាយកប្រតិបត្តិក្រុមហ៊ុន OpenTable ដែលជាសេវាកម្មកក់តុតាមភោជនីយដ្ឋានដែលទើបដំណើរការកាលពីឆ្នាំ២០២០ ក្រោយលោកស្រីបានចំណាយពេលជាច្រើននៅជាបុគ្គលិកសេវាកម្មឱ្យក្រុមហ៊ុនទេសចរណ៍ Kayak៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T09:50:13.573Z", "category": "ភាពជាអ្នកដឹកនាំ", "views": 310, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ជំពាក់គេច្រើន ចង់សងឆាប់អស់! នេះជាផ្លូវដោះបំណុល៣ ជនជាតិកាណាដា ចូលចិត្តធ្វើបំផុត	https://business-cambodia.com/articles/the-popular-3-kways-to-get-out-of-the-debt	មានកត្តាជាច្រើនដែលនាំឱ្យមនុស្សធ្លាក់ចូលទៅក្នុងបំណុល  ប៉ុន្តែហេតុផលសំខាន់១ ដែលធ្វើឱ្យធ្លាក់ទៅក្នុងបំណុលអាក្រក់គឺ ការខ្វះចំណេះដឹងផ្នែកហិរញ្ញវត្ថុ។ ហេតុនេះហើយ Business Cabodia សូមលើកយកផ្លូវដោះបំណុល៣ ដែលអាចជួយឱ្យឆាប់អស់បំណុល ហើយជនជាតិកាណាដាចូលចិត្តប្រើបំផុត ដោយយោងតាមគេហទំព័រ Credit Counselling Society។ ទី១. ចាយឱ្យតិចជាងគម្រោងចំណាយ ជំហានដំបូងត្រូវរៀបចំផែនការចំណាយឱ្យបានត្រឹមត្រូវ ដើម្បីបង្កា ការចំណាយលុយច្រើនជ្រុល ធ្វើឱ្យប៉ះពាល់ដល់លទ្ធភាពសងបំណុលគេ។ អ្នកគួរដាក់ផែនការឱ្យច្បាស់ ថាមួយខែត្រូវចាយបានប៉ុន្មានទើបមិនមានបញ្ហា ហើយកុំចាយឱ្យលើសចំនួនដែលបានកំណត់នោះ។  អ្វីដែលសំខាន់នៅត្រង់ចំណុចនេះគឺ លៃយ៉ាងណាឱ្យចាយអស់តិចជាងចំនួនដែលបានកំណត់ ថែមទៀត។ ជាក់ស្ដែងមនុស្សយើងមានចំណាយច្រើនច្រក ទាំងតូចទាំងធំ ដូច្នេះអ្នកគួរចាប់កាត់ពីចំណាយធំៗមុន។ ឧទាហរណ៍ថា អ្នកត្រូវការឡាន អ្នកអាចជ្រើសរើសឡានណាដែលមានគុណភាពល្មមប្រើការបាន មិនបាច់ថ្មីពេកឬថ្លៃពេកទេ។ បន្ទាប់មកចាប់ផ្ដើមរៀបចំច្រកចំណាយតូចៗឱ្យល្អ ដែលរួមមានការប្រើប្រាស់គ្រឿងទេស ញ៉ាំម្ហូបអាហារសមល្មម កុំឱ្យសល់ចាក់ចោលឱ្យសោះ។ សូមកុំមើលរំលងលុយកាក់សេន សន្សំតក់ៗ អាចជួយសម្រួលបន្ទុកបំណុលអ្នកឱ្យកាន់តែស្រាលបាន។  ទី២. ផ្តោតលើបំណុលជានិច្ច ក្នុងនាមជាអ្នកជំពាក់លុយគេ អ្នកគួរគិតគូរ និងយកចិត្តទុកដាក់ចំពោះបញ្ហានេះឱ្យបានច្រើនតាមដែលអាចធ្វើបាន លៃយ៉ាងណាកុំឱ្យភ្លេចខ្លួនឱ្យសោះ។ ដើម្បីឱ្យកាន់តែច្បាស់ អ្នកគួរកត់ត្រារាល់បំណុលដែលខ្លួនឯងមាន និងតាមដានរបាយការរបស់វាជាប្រចាំ។ ធ្វើបែបនេះជួយឱ្យអ្នកដឹងថា មានបំណុលសរុបប៉ុន្មាន ការប្រាក់ប៉ុន្មាន ជំពាក់អ្នកណាខ្លះ  សងបានប៉ុន្មានហើយ ឬសល់ពេលប៉ុន្មានទៀតទើបអស់ជាដើម។ ទី៣. សងបំណុលដែលថ្លៃបំផុតជាមុន ចាប់ផ្ដើមសងពីបំណុលណាដែលមានការប្រាក់ច្រើនបំផុតមុនគេ ដើម្បីសម្រាលបន្ទុកបានលឿន។ បន្ទាប់មកសម្រុកសងបំណុលមួយនោះឱ្យឆាប់អស់ ដាក់វាជាគោលដៅធំបំផុតនៅក្នុងជីវិតនាពេលបច្ចុប្បន្ន ដើម្បីប្រាកដចិត្តថាអ្នកពិតជាផ្ដោត និងចង់ឆាប់អស់បំណុល។ ជាក់ស្ដែងបើអ្នកជំពាក់លុយធនាគារ អ្នកច្បាស់ជាមិនអាចបង់លើសចំនួនបានឡើយ ប៉ុន្តែកុំប្រារម្ភអីក្បួននេះ មិនឃាំងអ្នកក្នុងការរកលុយបានលើសចំនួនបង់ឡើយ។ បើធនាគារកំណត់ឱ្យអ្នកត្រូវបង់ ៣០០ដុល្លារ អ្នករកឱ្យបាន ៤០០ដុល្លារទៅមើល សងគេរួចដក ១០០ដុល្លារសន្សំ។ អ្នកគ្រាន់តែចាត់ទុកលុយ១០០ដុល្លារនោះថា ជាចំនួនត្រូវបង់បំណុលធំបំផុតមួយនោះ ហើយបន្តធ្វើបែបនេះជារៀងរាល់ខែ។ ភ្លេចៗខ្លួនលុយនោះនឹងកើន ហើយអ្នកអាចយកវាទៅផ្ដាច់បំណុលតូចៗផ្សេងទៀតបានបាត់ទៅហើយ។ នៅពេលដែលបំណុលធំបំផុតរបស់អ្នកត្រូវបានផ្ដាច់ ចូរប្រើក្បួននេះអនុវត្តន៍បន្ត ជាមួយនឹងបំណុលធំបន្ទាប់នោះរហូតដល់អស់តែម្ដង។ សូមបញ្ជាក់ថាក្បួនដោះបំណុលមួយនេះពេញនិយមខ្លាំងណាស់ ហើយអ្វីដែលសំខាន់ អ្នកប្រើក្បួននេះភាគច្រើនតែងតែទទួលអារម្មណ៍សប្បាយចិត្ត នៅពេលដែលបានឃើញបំណុលរបស់គេដាច់ទៅជាបន្តបន្ទាប់។ សូមជម្រាបផងដែរថា បំណុលកើតចេញពីមនុស្ស ហេតុនេះមិនថាវាអាក្រក់ ឬច្រើនប៉ុនណាទេ វានៅតែមិនលើសពីសមត្ថភាពដោះស្រាយរបស់អ្នកឡើយ។ បញ្ហាតែងតែមានដំណោះស្រាយ សំខាន់ត្រង់ថាអ្នកមានការតាំងចិត្តចង់ចាកចេញពីបំណុលនោះឆាប់ប៉ុនណា និងហ៊ានលះបង់ភាពសប្បាយ ដាក់ចិត្តដាក់កាយដោះបំណុលដែរឬទេ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T09:39:20.724Z", "category": "ហិរញ្ញវត្ថុ", "views": 1447, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
អ្នកជំនាញបង្ហាញពីសក្ដានុពលទិសទាំង ៤ នៃរាជធានីភ្នំពេញ ដែលអ្នកត្រូវដឹងមុនសម្រេចវិនិយោគអចលនទ្រព្យ	https://business-cambodia.com/articles/phnom-penh	មុនវិនិយោគទៅលើអចលនទ្រព្យ អ្វីដែលយើងត្រូវមើលមុនគេគឺទីតាំង ព្រោះថាបើទីតាំងដែលយើងវិនិយោគមានសក្កានុពលល្អ នោះអចលនទ្រព្យដែលយើងទិញ និងអាចឡើងថ្លៃបានឆាប់រហ័ស។ ប៉ុន្ដែបើសិនជាទីតាំងនោះមិនល្អ ឬគ្មានការអភិវឌ្ឍនទេ នោះអចលនទ្រព្យដែលយើងទិញ អាចនឹងតម្លៃនៅទ្រឹង និងមិនងាយទទួល បានផលទំនេញឡើយ។ ហើយថ្មីៗនេះដែរ លោក គាម សៀកឡុង ដែលជាអគ្គនាយកក្រុមហ៊ុន Century 21 Dream Property និងជាម្ចាស់ស្នាដៃសៀវភៅ «វិថីអចលនទ្រព្យ» ព្រមទាំងជាអ្នកជំនាញផ្នែកអចលនទ្រព្យមួយរូបនៅកម្ពុជា បានបង្ហាញពីសក្កានុពលនៅតំបន់ទាំង ៤ ទិសនៃរាជធានីភ្នំពេញ ដែលវិនិយោគិនគ្រប់រូបដឹង មុននឹងសម្រេចចិត្ដវិនិយោគអចលនទ្រព្យនៅតំបន់ណាមួយដែលគិតថាល្អប្រសើរ។ លោក គាម សៀកឡុង បានលើកឡើងថា ប៉ែកខាងលិចជាតំបន់ឧស្សហកម្ម រោងចក្រ ឃ្លំាង ផ្ទះជួលសម្រាប់កម្មករ ឬ ប្រកបមុខរបររកស៊ីជាមួយនឹងកម្មករ។ តំបន់នេះតភ្ជាប់ទៅកំពង់ផែក្រុងព្រះសីហនុតាមរយៈផ្លូវជាតិលេខ៤ លេខ៤១ និងផ្លូវជាតិលេខ៣ ជាតំបន់ដីពុះឡូត៍ច្រើនជាងគេ ជាពិសេសនៅក្នុងស្រុកអង្គស្នួល ខេត្កកណ្តាល។ លោកបន្ដថា ប៉ែកខាងកើត តាមផ្លូវជាតិលេខ១មានបុរីប៉េង ហ៊ួត បឹងស្នោរ កោះនរាកំពុងអភិវឌ្ឍផងដែរ តភ្ជាប់មកកោះពេជ្រ និងជាតំបន់លំនៅដ្ឋានចម្រុះ និងបែបដំណាំហូបផ្លែនៅតំបន់ព្រែកឯង ឬកៀនស្វាយ មានដីទំនេរច្រើន ហើយក៏មានផ្លូវតភ្ជាប់ខ្វាត់ខ្វែងទៅតំបន់ព្រលានយន្ត ហោះថ្មី។ ចំណែកឯតំបន់អរិយក្សត្រ នៅជិតក្រុងបង្កើយ ដោយសារតែមិនទាន់មានស្ពានសម្រាប់ឆ្លង ដែលធ្វើឱ្យតម្លៃដីតំបន់នេះមិនទាន់ខ្ពស់នៅឡើយ ជាតំបន់លំនៅដ្ឋាន និងអភិវឌ្ឍបែបចម្រុះ បច្ចុប្បន្នក៏មានសំណង់បុរីកម្រិតមធ្យមបានសាងសង់ជាបណ្តើរៗនៅតំបន់នោះរួចហើយដែរ។ វត្តមានស្ពាននៅតំបន់នោះនឹងធ្វើឱ្យតម្លៃដីនៅទីនោះកើនឡើងខ្លាំងជាក់ជាមិនខាន។ ចំពោះបែកខាងជើងមានផ្លូវជាតិលេខ៦អា មានទន្លេអមសងខាង ចន្លោះពេលពី២ទៅ៥ឆ្នាំទៀត ជ្រោយចង្វារក្លាយជាតំបន់អភិវឌ្ឍន៏ចម្រុះ គម្រោងOCIC និងបុរីធំៗនានានឹងបញ្ចប់ការសាងសង់ កំណើនប្រជាពលរដ្ឋទៅរស់នៅតំបន់នោះកើនឡើង។ ជាតំបន់លំនៅដ្ឋានបែបប្រណិត សួនសត្វ សួនទឹក សណ្ឋាគារទំនើប ទីក្រុងរណបទំនើប ខុនដូ លំនៅដ្ឋានជុំវិញពហុកីឡដ្ឋាន ពហុកីឡដ្ឋានថ្មីមរតកតេជោ ងាយស្រួលរស់នៅ និងកំសាន្ត ហើយកំពុងតែរៀបចំយ៉ាងសស្រាក់សស្រាំសម្រាប់ទទួលកីឡា SEA GAME 2023 ។ គម្រោងបុរីធំៗរួមមានប៉េងហួត ជីបម៉ុង ដឺមេគង្គរ៉ូយ៉ាល់ អ័រគីដេរ វិមានភ្នំពេញ ហាយលែន ដឹផ្លរ៉ា Morgan ណាឌី Worldbridge Sport Village និងគម្រោងបុរីជាច្រើនទៀតកំពុងសាងសង់។ តំបន់ពាយ័ព្យ(ខាងជើងឈៀងខាងលិច)សែនសុខ បានប្រែក្លាយពីតំបន់លំនៅដ្ឋានទៅជាតំបន់ពាណិជ្ជកម្មយ៉ាងរស់រវើក គម្រោងខុនដូសម្រាប់អតិថិជនមានចំណូលមធ្យមនឹងកើនឡើងច្រើន តំបន់ជិតខាងនិងជុំវិញនោះនឹងមានការសាងសង់ជាបុរី ផ្ទះល្វែងច្រើនថែមទៀត ហើយបានសាយភាយចេញពីភ្នំពេញថ្មីទៅសង្កាត់ឃ្មួញ សង្កាត់ក្រាំងធ្នង់ និងសង្កាត់គោករការនៃខណ្ឌព្រែកព្នៅ។ ហួសទៅប៉ែកខាងលិច ជាបន្តបន្ទាប់ដូចជាតំបន់ភ្នំរាប ភ្នំបាសិទ្ធជាដើម ក៏មានទាក់ទាញខ្លាំង និងមានកំណើនខ្ពស់ផង ដែរ។ ដោយឡែកប៉ែកខាងត្បូងជាតំបន់អភិវឌ្ឍថ្មី មានផ្លូវ៦០ម៉ែត្រ តំបន់អភិវឌ្ឍចម្រុះ ខុនដូ បុរីប្រណិតៗ ផ្សារទំនើបចំនួន៣ ដែលមានទាំងផ្សារទំនើបAEON3ក្នុងនោះផង បានកំពុងសាងសង់ជិតរួចរាល់ហើយ កំពុងប្រែក្លាយតំបន់នោះទៅជាតំបន់ពាណិជ្ជកម្ម និងលំនៅដ្ឋានទំនើប បូករួមនឹងព្រលានយន្តហោះថ្មី និងផ្លូវក្រវ៉ាត់ក្រុងទី៣ដែលកំពុងស្ថាបនា បានធ្វើឱ្យតំបន់នោះមានការទាក់ទាញ និងរីកចម្រើនលឿនក្នុងពេលបច្ចុប្បន្ននេះ។ ជារួម តំបន់ជាយក្រុង មិនថា ទិសខាងលិច ខាងកើត ខាងជើង ខាងត្បូងទេ សុទ្ធតែមានសក្តានុពលទាំងអស់ តែផ្សេងៗពីគ្នា៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T09:26:06.156Z", "category": "អចលនទ្រព្យ", "views": 755, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធ្វើឱ្យភ្ញៀវមិនទាន់! អ្នកស្រី អ៊ុំ សោភ័ណ្ឌ ប្រើក្បួនទាក់ភ្ញៀវ៣នេះ អាចលក់ដាច់គ្រប់កម្មវិធីតូចធំ	https://business-cambodia.com/articles/num-khmer-sale-tips	នំខ្មែរធ្លាប់តែជានំលក់បានក្នុងតម្លៃធូរថ្លៃ ដែលភាគច្រើនមានដាក់លក់នៅតាមផ្សារ តាមភូមិ ហើយជាទូទៅត្រូវបានធ្វើឡើងដោយចាស់ៗតាមភូមិជនបទ ដែលមិនអាចទៅប្រកបការងារខាងក្រៅបាន។ ប៉ុន្តែដោយឡែកបើក្រឡេកមកមើល អ្នកស្រី អ៊ុំ សោភ័ណ្ឌ វិញគឺអាចធ្វើឲ្យ យីហោនំខ្មែរ មានវត្តមានស្ទើរគ្រប់ទីកន្លែង មិនថាកម្មវិធីតូច ឬធំនោះទេ។ តើគន្លឹះអ្វីខ្លះដែលធ្វើឱ្យម៉ាកយីហោកូនខ្មែរមួយនេះអាចចូលទីផ្សារស្ទើរគ្រប់កម្មវិធី? អ្នកស្រី អ៊ុំ សោភ័ណ្ឌ ដែលត្រូវបានគេស្គាល់ថា ម្ចាស់ហាងនំខ្មែរដ៏ល្បីឈ្មោះមួយកន្លែងដែលមានឈ្មោះថា អេង លាងនំខ្មែរ ដែលគិតមកដល់ពេលបច្ចុប្បន្នបានកកើតឡើងជាង៤ឆ្នាំមកហើយ(តែបើគិតពីធ្វើមិនទាន់ដាក់យីឈ្មោះនេះឡើងចូល៣ជំនាន់មកហើយ ខ្ទង់២០ឆ្នាំមកហើយ តាំងពីដូនតារបស់អ្នកស្រីមកម្ល៉េះ) ហើយក៏មិនសូវដែលបាត់មុខក្នុងកម្មវិធីធំៗដែរ។ ថ្លែងប្រាប់ក្រុមការងារកូនចាបក្រហម អ្នកស្រីបានឱ្យដឹងថា មានថ្ងៃខ្លះអ្នកស្រីលក់ស្ទើរគ្មានពេលសម្រាក់ទាល់តែសោះ ដោយសារលក់ដាច់ខ្លាំង ជាពិសេសថ្ងៃបុណ្យជាតិធំៗ។ អ្នកស្រីបានបន្តទៀតថា មួយខែអ្នកស្រីអាចចំណេញបាន២ពាន់ដុល្លារយ៉ាងតិច ដោយគិតគូរលើការចំណាយរួចរាល់។ ហើយខាងក្រោមជាមូលហេតុ ក៏ដូចជាគន្លឹះខ្លះៗដែលធ្វើឱ្យអ្នកស្រីលក់ស្ទើរតែគ្មានសម្រាក ដឹកស្ទើរតែមិនចង់ទាន់៖ ១. គុណភាពនំ៖ វិស័យចំណីរអាហារ រសជាតិត្រូវតែលេខមួយ បើរសជាតិយើងអន់ហើយ អតិថិជនទិញយើងតែម្តងៗទេ ហើយគេផ្តាំសាច់ញាតិបងប្អូនគេមិនឱ្យទិញយើងថែមទៀត ដូច្នេះអ្នកស្រីបានលើកឡើងថា ធ្វើយ៉ាងរសជាតិត្រូវតែយកលេខមួយតែម្តង។ ត្រង់ចំណុចនេះហើយទើបអ្នកស្រី ដាក់កំហិតលើខ្លួនឯងថា នំដែលផ្តល់ជូនអតិថិជនត្រូវតែជានំថ្មីៗជានិច្ច មិនមានការធ្វើទុក និងមិនសំចៃគ្រឿងឡើយ ដោយមិនធ្វើឱ្យអតិថិជនរបស់លោកស្រី មានការខកបំណងឡើយ ២. បិទស្ទីកឃើ៖ អ្នកស្រីបានបន្តឱ្យដឹងទៀតថា ការបិទស្ទីកឃើ គឺជាផ្នែកសំខាន់មួយ ក្នុងការផ្សាព្វផ្សាយ ព្រោះតាមបទពិសោធរបស់អ្នកស្រីផ្ទាល់ក្រោយពេលដាក់នំក្នុងវិធីធំៗណាមួយហើយតែងតែមានភ្ញៀវឆាតសួរ និងខលសួរជាហូរហែរ ហើយភ្ញៀវភាគច្រើន សុទ្ធតែស្គាល់គាត់តាមរយៈស្ទីកឃើលេខទូរស័ព្ទរបស់គាត់។ ៣. ពីមាត់មួយទៅមាត់មួយ៖ ឱ្យតែច្បាស់ថារសជាតិរបស់យើងឆ្ងាញ់ហើយ មានគុណភាពល្អទៀតនោះ មិនខ្វះទេអ្នកចាំជួយផ្សាព្វផ្សាយបន្ត ជាក់ស្តែងឱ្យតែអ្នកស្រីបានដាក់ តាមវិធីការ ឬវិធីបុណ្យតែងតែមានអ្នកតាមទិញតៗគ្នាពីក្រោយជាបន្តបន្ទាប់ ដោយណែនាំគ្នាពីមាត់មួយទៅមាត់មួយទៀត ដូច្នេះហើយឱ្យតែមានកម្មវិធីក្នុងភ្នំពេញគេកម្ររំលងហាងនំខ្មែររបស់អ្នកស្រីណាស់។ លើសពីនេះភ្ញៀវរបស់អ្នកស្រី ភាគច្រើនសុទ្ធតែបានចូលរួមកម្មវិធី ក្រសួងធំៗ ធានាគា ក្រុមហ៊ុន ពិធីបុណ្យ ពិធីការ និងកម្មពិធីជាច្រើនទៀត សូម្បីតែខួបកំណើតក៏អ្នកស្រីមានរៀបចំជូនដែរ។ គួរជម្រាបផងដែរថា សម្រាប់ប្អូនដែលមានចំណាប់អារម្មណ៍ចង់ធ្វើការជាវ អាចធ្វើការទំនាក់ទំនងជាមួយអ្នកស្រីបាន ដែលអ្នកស្រី មានលក់រាយ និងបោះដំុនំខ្មែរគ្រប់ប្រភេទ ដោយបងប្អូនអាចធ្វើការទំនាក់ទំនងតាមរយៈលេខទូរស័ព្ទ ០១៥ ៣០០ ០២២ ឬមួយខ្សែទៀត ០៧៧ ៥២៨ ៨២២ និងតាមអាចឆាតទៅកាន់ផេកផ្លូវការ អេងលាងនំខ្មែរ - Eng Leang ។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T09:15:25.605Z", "category": "កំពូលអ្នកលក់", "views": 1672, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
វ៉ាដាច់ Elon Musk ! មេធំBYDនិយាយថាគន្លឹះសម្ងាត់១នេះធ្វើឱ្យក្រុមហ៊ុនលោកលក់បានច្រើននៅចិន	https://business-cambodia.com/articles/secret-byd-formula-	លោក Wang Chuanfu មហាសេដ្ឋីមានបំផុតទី១១ ជាមួយនឹងទ្រព្យសម្បត្តិ១៧.៧ពាន់លានដុល្លារ ក្រោយភាគហ៊ុនរបស់ក្រុមហ៊ុន BYD ដែលជាផលិតនិងដំឡើងរថយន្តអគ្គិសនី  ពេញនិយមនិងលក់ដាច់បំផុតក្នុងប្រទេសចិននិងពិភពលោក។ ក្រោយដណ្តើមយក តំណែងក្រុមហ៊ុន EV លក់ដាច់បំផុតនោះនាយកប្រតិបត្តិរូបនេះបានចែករំលែកនូវគន្លឹះសម្ងាត់មួយដល់សហគ្រិនទុកជាមេរៀន។ នេះបើយោងតាមការចុះផ្សាយរបស់សារព័ត៌មាន Forbes ។ ក្នុងនោះដែរយោងតាមបទសម្ភាសន៍តាមរយៈសារអេឡិចត្រួនិចមួយលោក Wang Chuanfu បានលើកឡើងដើម្បីចែករំលែកទៅកាន់អ្នករកស៊ីថា “ធ្វើឱ្យច្រើនហើយនិយាយឱ្យតិចបំផុត” ។ ត្រង់នេះលោកចង់បញ្ជាក់ថាការធ្វើឱ្យច្រើននិយាយឱ្យតិចគឺសកម្មភាពគឺជាសម្រែកដ៏ខ្លាំងខ្លា ជាងការនិយាយច្រើនឬគិតច្រើនដោយមិនបានធ្វើអ្វីចេញសោះ ឬគ្រាន់តែសន្យាឱ្យខ្លួនឯងឬក៏អ្នកដទៃសប្បាយចិត្តជាដើម។ រំលឹកទៅកាន់អតីតកាលបន្តិច អតីតកូនកសិករក្រីក្រយុវជន Wang Chuanfu កើតក្នុងឆ្នាំ១៩៦៦ នាខេត្ត Anhui ក្នុងប្រទេសចិន និងបានបញ្ចប់ថ្នាក់បរិញ្ញបត្រគីមីវិទ្យារូបវិទ្យាលោហធាតុនៅឆ្នាំ ១៩៨៧ និងអនុបណ្ឌិតផ្នែកសម្ភារៈពីវិទ្យាស្ថានស្រាវជ្រាវទូទៅ Beijing of Nonferrous Metals។ ជាមួយគ្នានេះដែរលោកបានធ្វើការជាអ្នកគ្រប់គ្រងទូទៅនៃក្រុមហ៊ុន Bige Battery អស់រយៈពេល១ឆ្នាំកន្លះ មុនពេលដែលគាត់ខ្ចីលុយ $៤០០០០០ ពីបងប្អូនជីដូនមួយរបស់គាត់ដើម្បីចាប់ផ្តើមក្រុមហ៊ុន BYD ដែលដំបូងឡើយគឺផលិតថ្ម និងមានបុគ្គលិកត្រឹម ២០នាក់ប៉ុណ្ណោះ ក្នុងឆ្នាំ១៩៩៥។   គួរបញ្ជាក់ផងដែរថា ក្រុមហ៊ុនដែលមានមូលដ្ឋាននៅទីក្រុង Shenzhen របស់គាត់បានវ៉ាដាច់គូប្រជែងអាមេរិករបស់ខ្លួននៅក្នុងឆមាសទី ១ នៃឆ្នាំ ២០២២ ដោយលក់ម៉ូដែល អគ្គិសនី និងកូនកាត់ចំនួន ៦៤១,០០០ ធៀបនឹង Tesla ៥៦៤,០០០ ទោះបីជាមានការរំខានដល់ឧស្សាហកម្មពីការបិទដែលទាក់ទងនឹង Covid-19 នៅក្នុងទីក្រុងសៀងហៃក៏ដោយ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T08:46:24.245Z", "category": "ភាពជាអ្នកដឹកនាំ", "views": 298, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អៗ! ចាប់ពីខែនេះទៅអ្នកផលិតវីដេអូលើ YouTube នៅខ្មែរនឹងអាចរកប្រាក់បានជាផ្លូវការ	https://business-cambodia.com/articles/you-tube	ជាដំណឹងដ៏រីករាយសម្រាប់អ្នកផលិតមាតិកា YouTub នៅក្នុងប្រទេសកម្ពុជា ខណៈចាប់ពីខែវិច្ឆិកា ឆ្នាំ២០២២ នេះតទៅ អ្នកផលិតមាតិកាទាំងអស់នៅក្នុងបណ្ដាញសង្គម YouTube នឹងរកចំណូលបានជាផ្លូវការ។ យោងតាមសេចក្ដីជូនដំណឹងរបស់ក្រសួងប្រៃសណីយ៍និងទូរគមនាគមន៍ (ក.ប.ទ.) នៅថ្ងៃទី២៤ ខែវិច្ឆិកា ឆ្នាំ២០២២ នេះបានឲ្យដឹងថា បន្ទាប់ពីផ្អាកការផ្ដល់សេវារកចំណូល (Monetization) លើថ្នាលវីដេអូ YouTube នៅប្រទេសកម្ពុជា ក្រសួងបានទាក់ទងនិងសហការជាមួយតំណាង YouTube ដើម្បីស្វែងរកដំណោះស្រាយបញ្ហានេះជូនអ្នកផលិតមាតិកា YouTube របស់យើង។ ជាលទ្ធផល ចាប់ពីខែវិច្ឆិកា ឆ្នាំ២០២២ នេះតទៅ ក្រុមហ៊ុន YouTube បានដាក់ឱ្យដំណើរការផ្លូវការ “កម្មវិធីភាពជាដៃគូ” (YouTube Partner Program) នៅព្រះរាជាណាចក្រកម្ពុជា ដែលអនុញ្ញាតឱ្យអ្នកផលិតមាតិកា YouTube កម្ពុជាអាចរកចំណូលបាន ព្រមទាំងឱកាសចូលទៅប្រើប្រាស់មុខងារសំខាន់ៗ និងធនធានជាច្រើនរបស់ YouTube ផងដែរ។ ប្រៃសណីយ៍និងទូរគមនាគមន៍ នឹងបន្តសហការជាមួយក្រុមហ៊ុន YouTube និងក្រុមហ៊ុននានាដែលមានថ្នាលវីដេអូនៅលើប្រព័ន្ធអ៊ីនធឺណិត ដើម្បីរៀបចំកម្មវិធីបណ្ដុះបណ្ដាលដល់អ្នកផលិតមាតិកាដូចដែលបានធ្វើកន្លងមក សំដៅពង្រឹងសមត្ថភាពក្នុងការផលិតមាតិកាល្អៗ គោរពតាមគោលការណ៍កម្មសិទ្ធិបញ្ញា ប្រកបដោយគំនិតច្នៃប្រឌិត ផ្ដល់អត្ថប្រយោជន៍ និងពុទ្ធិដល់សាធារណជនដូចជាការអប់រំ កំសាន្ដ បច្ចេកវិទ្យាឌីជីថល ធុរកិច្ច និងនវានុវត្តន៍ជាដើម ដែលទាំងនេះជាផ្នែកមួយជួយជំរុញដល់បរិវត្តកម្មសេដ្ឋកិច្ចនិងសង្គមឌីជីថលនៅកម្ពុជា។ ទន្ទឹមនឹងនេះដើម្បីជំរុញការអប់រំឌីជីថល ក្រសួងបានលើកទឹកចិត្តដល់អ្នកផលិតមាតិកាទាំងអស់ចូលរួមកម្មវិធីប្រកួតប្រជែងផលិតមាតិកាវីដេអូ “កម្ពុជាឆ្ពោះទៅឌីជីថល” (Go Digital Cambodia) ដែលអាចស្វែងរកព័ត៌មានលម្អិតតាមគេហទំព័រ www.godigital.gov.kh៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T08:23:36.553Z", "category": "អចលនទ្រព្យ", "views": 6894, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អត្តចរិតបុគ្គលិក៤ប្រភេទ ទោះធ្វើការនៅក្រុមហ៊ុនអន្តរជាតិ ក៏ពិបាកជោគជ័យនៅកន្លែងការងារដែរ	https://business-cambodia.com/articles/four-types-of-employees	ការគិតបង្កើតឱ្យចេញជាសកម្មភាព ហើយសកម្មភាពដដែលៗបង្កើតបានជាទម្លាប់ បន្ទាប់មកទម្លាប់ដដែលៗបង្កើតបានជាអត្តចរិត។ អត្តចរិតល្អបង្កឱ្យជីវិតរីកចម្រើន ប៉ុន្តែអត្តចរិតមិនល្អបង្កឱ្យជីវិតមិនរីកចម្រើនទៅមុខ ហើយពេលខ្លះធ្វើឱ្យជីវិតអត្តរាយផងក៏មាន។ ខាងក្រោមនេះគឺជាអត្តចរិតរបស់មនុស្ស ៤ប្រភេទ ដែលទោះបីជាពួកគេទៅដល់ទីណាក៏មិនអាចទទួលជោគជ័យនៅក្នុងកន្លែងធ្វើការងារនោះដែរ។ ១. ចូលចិត្តនិយាយដើមគេ ពាក្យចាស់តែងតែនិយាយថា ត្រីកំភ្លាញ តែងតែស្លាប់ដោយសារមាត់ ឬនិយាយមួយបែបទៀតគឺអណ្ដាតជាអាទិ៍កន្លង បានសុខទុក្ខផងក៏ព្រោះអណ្ដាត។ ពាក្យសម្ដីមនុស្សពិតជាមានសារៈសំខាន់ខ្លាំងណាស់ក្នុងការជួយឱ្យជីវិតមនុស្សរីកចម្រើន ឬក៏អន្តរាយ។ មនុស្សដែលចូលចិត្តនិយាយពីចំនុចមិនល្អរបស់មិត្តរួមការងារ ឬនិយាយដើមមេ មិនយូរនោះទេ គេនឹងទទួលរងនូវការស្អប់ពីមនុស្សជុំវិញខ្លួន។ នៅពេលដែលមនុស្សនិយាយដើមគេយូរៗវានឹងបង្កទៅជាជម្លោះ ហើយវានឹងធ្វើឱ្យប៉ះពាល់ដល់ការងាររបស់គេផងដែរ។ ២. ត្អូញត្អែច្រើន មនុស្សដែលគ្មានភាពអត់ធ្មត់ខ្ពស់ និងចូលចិត្តនិយាយត្អូញត្អែរច្រើននោះ ជីវិត និងការងាររបស់ពួកគេនឹងមិនរីកចម្រើននោះទេ។ ប្រសិនបើគ្រាន់តែដាក់ការងារដ៏តូចណាមួយឱ្យធ្វើ ហើយមិនទាន់ទាំងបានធ្វើអ្វីផងចាប់ផ្ដើមរអ៊ូត្អូញត្អែរហើយនោះ គ្មាននរណាម្នាក់ហ៊ានដាក់ការងារធំឱ្យធ្វើនោះទេ។ ដូចនេះហើយគេនឹងនៅតែជាកូនចៅរបស់គេរហូតតទៅ។ ៣. មិនរៀនសូត្រអ្វីដែលថ្មីៗ ប្រសិនបើបុគ្គលម្នាក់មិនបន្តការរៀនសូត្រអ្វីដែលថ្មីៗជាប្រចាំទេនោះ នៅពេលមួយគេនឹងក្លាយជាមនុស្សដែលហួសសម័យ ហើយបុគ្គលម្នាក់នោះនឹងត្រូវគេបំភ្លេចចោល។ ចំណេះដឹងដែលគេមានថ្ងៃនេះ ប្រហែលជាមិនអាចប្រើបាននៅថ្ងៃស្អែកនោះទេ ព្រោះចំណេះដឹងថ្ងៃនេះ វាអាចនឹងហួសសម័យនៅថ្ងៃស្អែក។ ហេតុដូចនេះហើយបានជាមនុស្សត្រូវតែបន្តការរៀនសូត្រជាប្រចាំ។ ៤. ខ្ជិលច្រអូស ប្រសិនបើអ្នកយកភាពខ្ជិលច្រអូសដាក់មុខ និងមិនខិតខំប្រឹងប្រែងធ្វើការងារឱ្យអស់ពីសមត្ថភាព និងចូលចិត្តពន្យាពេលនោះ គឺអ្នកក៏នឹងមិនអាចបង្កើតនូវសមិទ្ធផលអ្វីធំដុំនៅកន្លែងធ្វើការងារដែរ។ អ្នកត្រូវខិតខំបំពេញការងារឱ្យអស់ពីសមត្ថភាព និងត្រូវមើលលទ្ធផលជាជាងមើលលើម៉ោងធ្វើការ នោះទើបជាកត្តាដែលអាចជួយជំរុញឱ្យអ្នកកាន់តែជោគជ័យក្នុងអាជីពការងារ។ ជារួមមកវិញ ប្រសិនបើអ្នកចង់ក្លាយជាមនុស្សដែលមានភាពរីកចម្រើន ទទួលបានការគោរពស្រលាញ់ពីមិត្តរួមការងារ អ្នកត្រូវតែទម្លាក់ចោលនូវចំណុចអវិជ្ជមានទាំង៣ខាងលើឱយអស់ ហើយត្រូវខិតខំព្យាយាមសិក្សារៀនសូត្រអ្វីដែលថ្មីៗ និងរៀនពីវិធីទំនាក់ទំនងជាមួយមនុស្សជុំវិញខ្លួនដោយការគោរពស្រលាញ់៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 0963517713	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T08:08:10.954Z", "category": "ភាពជាអ្នកដឹកនាំ", "views": 795, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
មូលនិធិព្រីនស៍ ចូលរួមក្នុងការថែទាំសុខភាពកុមារនៅកម្ពុជា	https://business-cambodia.com/articles/prince-childen-cambodia-	[ភ្នំពេញ ថ្ងៃទី២៣ ខែវិច្ឆិកា ឆ្នាំ២០២២] អ្នកឧកញ៉ា ចេន ហ្ស៊ី ប្រធានសម្ព័ន្ធក្រុមហ៊ុន ព្រីនស៍ ហូលឌីង គ្រុប បានបរិច្ចាគថវិកាចំនួន ២០០,០០០ ដុល្លារសហរដ្ឋអាមេរិក តាមរយៈ មូលនិធិព្រីនស៍ ក្នុងចូលរួមចំណែកដល់មូលនិធិគន្ធបុប្ផាកម្ពុជា(CKF)។ ការបរិច្ចាគនេះគឺសម្រាប់ប្រតិបត្តិការនានារបស់មន្ទីរពេទ្យគន្ធបុប្ផា ដែលបានផ្តល់ការថែទាំសុខភាពដោយឥតគិតថ្លៃ និងប្រកបដោយគុណភាពដល់កុមារក្នុងព្រះរាជាណាចក្រកម្ពុជា។  ក្នុងពិធីប្រគល់-ទទួលនេះ ប្រតិភូតំណាងក្រុមហ៊ុន ព្រីនស៍ ហូលឌីង គ្រុប បានទទួលព័ត៌មានសង្ខេបអំពីការអភិវឌ្ឍនានា និងវឌ្ឍនភាពចុងក្រោយបង្អស់ដែលទទួលបានពីការបរិច្ចាគកន្លងមក។ មន្ទីពេទ្យគន្ធបុប្ផា បានជួយកុមារប្រមាណជាង ៥០០,០០០នាក់ ក្នុងប្រទេសកម្ពុជាជារៀងរាល់ឆ្នាំ។ គូសបញ្ជាក់ថា សាច់ប្រាក់ដែលបានបរិច្ចាគនេះនឹងត្រូវយកទៅប្រើប្រាស់លើការកែលម្អបរិក្ខារមន្ទីរពេទ្យកុមារចំនួនប្រាំ ការតម្លើងគ្រឿងឧបករណ៍ទំនើបៗ និងការផ្គត់ផ្គង់គ្រឿងវេជ្ជសាស្រ្តពេទ្យនានា។ ការបរិច្ចាគនេះក៏នឹងជួយបន្ថែមដល់ប្រតិបត្តិការប្រចាំថ្ងៃរបស់មន្ទីរពេទ្យផងដែរ។  ឯកឧត្តម រស់ សីលវ៉ា រដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ និងជានាយកផ្នែកប្រតិបត្តិនៃមូលនិធិគន្ធបុប្ផាកម្ពុជា បានមានប្រសាសន៍ថា៖ «ការគាំទ្រជាបន្តបន្ទាប់ពីម្ចាស់ជំនួយសប្បុរសជាច្រើនរបស់យើងបានធ្វើឱ្យមានការផ្លាស់ប្តូរយ៉ាងធំធេងទៅលើជីវិតរបស់កុមារជាច្រើននៅកម្ពុជា។ យើងមានជំនឿថា កុមារគ្រប់រូបគួរតែទទួលបានការថែទាំសុខភាពដ៏ត្រឹមត្រូវ ហើយយើងមានសេចក្តីសោមន្សរីករាយដែលកុមារមកពីគ្រប់មជ្ឈដ្ឋានទទួលបានការព្យាបាលប្រកបដោយគុណភាពនៅមន្ទីរពេទ្យរបស់យើង។»  ជាមួយគ្នានេះ លោក Gabriel Tan ប្រធានផ្នែកទំនាក់ទំនងនៃសម្ព័ន្ធក្រុមហ៊ុន ព្រីនស៍ ហូលឌីង គ្រុប បានមានប្រសាសន៍ថា៖ «មន្ទីរពេទ្យទាំងនេះ បានផ្តល់ការជួយសង្គ្រោះជីវិតដល់កុមារជាច្រើន ហើយយើងខ្ញុំមានកិត្តិយសដែលបានចូលរួមជាផ្នែកមួយនៃបុព្វហេតុនេះ។ យើងទាំងអស់គ្នាចូលរួមធ្វើការរួមគ្នាក្នុងការកសាងបរិយាកាសប្រកបដោយសុវត្ថិភាព និងសុខដុមរមនាសម្រាប់ការលូតលាស់របស់កុមារ ដែលពួកគេអាចកសាងអនាគតរបស់ពួកគេដោយក្តីសង្ឃឹម និងស្នាមញញឹម។»  គូសបញ្ជាក់ថា សម្ព័ន្ធក្រុមហ៊ុន ព្រីនស៍ ហូលឌីង គ្រុប បាននឹងកំពុងគាំទ្រយ៉ាងសកម្មដល់មន្ទីពេទ្យគន្ធបុប្ផា ចាប់តាំងពីឆ្នាំ២០១៥ មកម្ល៉េះ ដោយមានការបរិច្ចាគសរុបជិត ១លានដុល្លារសហរដ្ឋអាមេរិក។  មូលនិធិព្រីនស៍ ដែលជាផ្នែកសប្បុរសធម៌របស់គ្រុប មានចក្ខុវិស័យយកចិត្តទុកដាក់លើការថែទាំសុខភាព និងការអភិវឌ្ឍយុវជន ដោយបានជួយដល់ការពង្រឹងផ្នែកអនាម័យនៅតាមសាលារៀននានាក្នុងក្រុងព្រះសីហនុ និងបានផ្ដល់កម្មវិធីអាហារូបករណ៍ សម្រាប់និស្សិតថ្នាក់បរិញ្ញាបត្រផងដែរ។ មូលនិធិក៏បានធ្វើការជាមួយអង្គការក្រៅរដ្ឋាភិបាលឈានមុខនានាដើម្បីស្វែងរកឱកាសក្នុងការចូលរួមកសាងអនាគតដ៏ល្អប្រសើររួមគ្នាសម្រាប់កម្ពុជា។ អំពីមូលនិធិគន្ធបុប្ផាកម្ពុជា៖ មូលនិធិគន្ធបុប្ផាកម្ពុជា បានសម្ពោធដាក់ឱ្យប្រើប្រាស់ជាផ្លូវការនៅថ្ងៃទី១១ ខែមេសា ឆ្នាំ២០១៨ ក្នុងទម្រង់ជាមូលនិធិបរធនបាលកិច្ច ដោយមានសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ជាស្ថាបនិក និងជាប្រធានកិត្តិយស។ មូលនិធិគន្ធបុប្ផាកម្ពុជា មានគោលបំណងរៃអង្គាសថវិកាសប្បុរសធម៌ពីគ្រប់មជ្ឈដ្ឋាន ដើម្បីជួយទ្រទ្រង់ផ្នែកហិរញ្ញវត្ថុដល់និរន្តរភាពនៃប្រតិបត្តិការរបស់មន្ទីរពេទ្យគន្ធបុប្ផា និងលើកកម្ពស់ការថែទាំសុខភាព និងសុខុមាលភាពរបស់មាតា ទារក ដែលជាអាទិភាពសំខាន់នៃក្របខ័ណ្ឌគោលនយោបាយជាតិគាំពារសង្គមរបស់រដ្ឋាភិបាលនៃព្រះរាជាណាចក្រកម្ពុជា។  អំពីសម្ព័ន្ធក្រុមហ៊ុន ព្រីនស៍ ហូលឌីង គ្រុប៖ ព្រីនស៍ ហូលឌីង គ្រុប គឺជាសម្ព័ន្ធក្រុមហ៊ុនពហុផលិតផលដ៏ធំមួយនៅកម្ពុជាដែលមានក្រុមហ៊ុនជាច្រើនធ្វើការផ្តោតលើវិស័យស្នូលចំនួន ៣ គឺការអភិវឌ្ឍវិស័យអចលនទ្រព្យ សេវាហិរញ្ញវត្ថុ និងបម្រើសេវាអតិថិជន។  អាជីវកម្មសំខាន់ៗរបស់សម្ព័ន្ធក្រុមហ៊ុនព្រីនស៍គ្រុបនៅកម្ពុជារួមមាន ក្រុមហ៊ុន ព្រីនស៍ រៀល អ៊ីស្ទេត គ្រុប ក្រុមហ៊ុន ព្រីនស៍ ហ័នយូ រៀល អ៊ីស្ទេត គ្រុប ធនាគារព្រីនស៍ ក្រុមហ៊ុនអាកាសចរណ៍ ខេមបូឌា អ៊ែរវ៉េ ក្រុមហ៊ុនវិនិយោគឯកជន ប៊ែល រ៉ូដ ឃែភីថល មេនេចម៉ិន ព្រមទាំងក្រុមហ៊ុន អរសាំ គ្លូប៊ល អ៊ីនវេសម៉ិន គ្រុប។ តាមរយៈក្រុមហ៊ុនបុត្រសម្ព័ន្ធទាំងនេះ សម្ព័ន្ធក្រុមហ៊ុន ព្រីនស៍ ហូលឌីង គ្រុបមានអាជីវកម្មប្រមាណជាង៨០នៅក្នុងប្រទេសកម្ពុជាដែលកំពុងប្រតិបត្តិការលើការអភិវឌ្ឍវិស័យអចលនទ្រព្យ ធនាគារ ហិរញ្ញវត្ថុ អាកាសចរណ៍ ទេសចរណ៍ ភស្តុភារ បច្ចេកវិទ្យាម្ហូបអាហារនិងភេសជ្ជៈ និងវិស័យប្រណិតភាពនៃជីវិត។ល។  ដោយប្រើបណ្តាញអ្នកជំនាញផ្នែកឧស្សាហកម្ម ពាណិជ្ជកម្ម និងហិរញ្ញវត្ថុនៅទូទាំងទ្វីបអាស៊ី សម្ព័ន្ធក្រុមហ៊ុន ព្រីនស៍ គ្រុប បានប្តេជ្ញាចិត្តយ៉ាងមុតមាំចំពោះការអភិវឌ្ឍរយៈពេលវែងរបស់កម្ពុជា។ ព្រីនស៍ ហូលឌីង គ្រុប បានកំពុងអភិវឌ្ឍគម្រោងទីប្រជុំជនទំហំជិត ១០០០ ហិកតា នៅតំបន់ឆ្នេររាម ខេត្តព្រះសីហនុ ដែលនឹងក្លាយជាការអភិវឌ្ឍអចលនទ្រព្យប្រកបដោយនិរន្តរភាពឈានមុខគេរបស់កម្ពុជា ក្នុងគោលបំណងទទួលបានការវិនិយោគសម្រាប់តំបន់សរុបជិត ១៦ ពាន់លានដុល្លារសហរដ្ឋអាមេរិក។  ព្រីនស៍ ហូលឌីង គ្រុប នឹងបន្តខិតខំស្វែងរកឱកាសដើម្បីដើរតួនាទីយ៉ាងសំខាន់ក្នុងប្រទេសកម្ពុជា តាមរយៈភាពជាដៃគូ ឬការវិនិយោគផ្ទាល់ទៅក្នុងឧស្សាហកម្មសំខាន់ៗដើម្បីនាំមកនូវភាពប្រសើរឡើងជូនប្រជាជនកម្ពុជា និងសេដ្ឋកិច្ចក្នុងស្រុក។  អំពីមូលនិធិព្រីនស៍៖  មូលនិធិព្រីនស៍ត្រូវបានបង្កើតឡើងក្នុងឆ្នាំ២០១៥ គឺជាមូលនិធិសប្បុរសធម៌ឈានមុខគេមួយនៅកម្ពុជា។ ក្នុងនាមជាសមាជិករបស់ក្រុមហ៊ុន ព្រីនស៍ ហូលឌីង គ្រុប ដែលជាសម្ព័ន្ធក្រុមហ៊ុនដ៏ធំមួយនៅកម្ពុជា មូលនិធិនេះមានគោល បំណងធ្វើការជាមួយសហគមន៍មូលដ្ឋានដើម្បីកសាងការរស់នៅ និងបរិយាកាសការងារដែលលើកកម្ពស់សុខុមាលភាព និងការរស់នៅរបស់ប្រជាជនស្របតាមចក្ខុវិស័យ «រួមគ្នាកសាងអនាគតកាន់តែប្រសើរសម្រាប់កម្ពុជា»។ ដោយផ្តោតលើវិស័យអប់រំ ការអភិវឌ្ឍន៍យុវជន វិស័យសុខាភិបាល និងកិច្ចផ្តួចផ្តើមសហគមន៍ មូលនិធិព្រីនស៍ បានបន្តធ្វើការជាមួយដៃគូនានាដើម្បីផ្តល់នូវកម្មវិធីដែលមាននរន្តភាព និងឱកាសជាច្រើនដល់យុវជនកម្ពុជា ការបង្កើតនូវ សហគមន៍ និងការចូលរួមក្នុងការកសាងហេដ្ឋារចនាសម្ព៍ន្ធជានិរន្តភាព។ គម្រោងដ៏លេចធ្លោរបស់មូលនិធិ គឺជាអាហារូបករណ៍ ចេន ហ្ស៊ី ដែលជាគម្រោងអាហារូបករណ៍ប្រចាំឆ្នាំ រួមសហការ ជាមួយនឹងក្រសួងអប់រំ យុវជន និងកីឡារបស់ប្រទេសកម្ពុជាក្នុងការផ្តល់អាហារូបករណ៍ពេញលេញទៅដល់និស្សិត សាកលវិទ្យាល័យកម្ពុជាចំនួន ៤០០នាក់ ក្នុងរយៈពេលប្រាំពីរឆ្នាំ រួមមាន  ប្រាក់ឧបត្ថម្ភ ការចុះកម្មសិក្សា និងឱកាស ការងារ។ មូលនិធិព្រីនស៍ ផ្តួចផ្តើមកម្មវិធីសប្បុរសធម៌ជាង ២៥០ កម្មវិធី ដែលបានជួយទៅដល់មនុស្សប្រមាណជាង ៥០០,០០០ នាក់ ព្រមទាំងធ្វើការបរិច្ចាគដែលមានតម្លៃជាទឹកប្រាក់សរុបលើសពី ១៤ លានដុល្លារ។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T07:48:04.814Z", "category": "ព័ត៌មានថ្មីៗ", "views": 93, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មេធំ អេស៊ីលីដា និងមេធំ Amazon បង្ហើបថា ចុងឆ្នាំកុំចាយលុយទិញរបស់ទាំងនេះ ប្រយ័ត្នឆ្នាំថ្មីជួបវិបត្តិលុយកាក់	https://business-cambodia.com/articles/do-not-buy	បច្ចុប្បន្ននេះស្ថានភាពសេដ្ឋកិច្ចមិនសូវនឹងនរឡើយ ដូច្នេះអ្នកជំនាញឹហិរញ្ញវត្ថុជាច្រើនព្យាយាមដាស់តឿនឱ្យមនុស្សយកចិត្តទុកដាក់គ្រប់គ្រងការចំណាយឱ្យបានត្រឹមត្រូវ។ ជាពិសេសនៅវេលាចុងឆ្នាំដែលគ្រប់ហាងលក់ដូរភាគច្រើនសុទ្ធតែធ្វើការបញ្ចុះតម្លៃដើម្បីទាក់ទាញអតិថិន ឬលក់លាងឃ្លាំងផងនោះ មនុស្សរឹតតែមិនគួរចាយលុយផ្ដាសផ្ដាស។ កន្លងមកជុំវិញការកើនឡើងអតិផរណានេះដែរ លោក បណ្ឌិត អ៊ុន ចាន់នី ប្រធាននាយកប្រតិបត្តិធនាគារ អេស៊ីលីដា បានប្រាប់មកក្រុមការងារ Business Cambodia ថា"អំឡុងពេលអតិផរណាកើនឡើងបែបនេះ អ្នកដែលមានចំណូលទាបមិនគួរចំណាយលុយទៅលើរបស់សម្ភារនិយមឡើយព្រោះសម្ភារនិយមអាចនឹងមិនបង្កើតជាប្រភពចំណូលទេ តែផ្ទុយទៅវិញវាអាចនឹងបន្ថែមបំណុលដល់អ្នកវិញទៀត"។ សម្ភារនិយមនេះ លោកបណ្ឌិតចង់សំដៅដល់យានជំនិះ ទូរស័ព្ទ និងរបស់ប្រេនៗផ្សេងៗជាដើម។ លោកបណ្ឌិត អ៊ិន ចាន់នី ក៏បានណែនាំទៀតថាអំឡុងពេលអតិផរណកើនឡើង ប្រជាជនកម្ពុជាគួរយកលុយទៅវិនិយោគលើរបស់ណាដែលអាចបង្កើតជាប្រាក់ចំណូលព្រោះពេលអតិផរណាកើនឡើងការទុកលុយជាប់ខ្លួនច្រើនឬចាយលុយទិញរបស់ជាដែលបំណុលអាក្រក់នោះនឹងធ្វើឲ្យលុយអ្នកកាន់តែបាត់បង់តម្លៃ។ អ៊ីចឹងគួរយកលុយទៅវិនិយោគទិញទ្រព្យដែលបង្កើតជាប្រាក់ចំណូលដូចជា អចលនទ្រព្យ និងភាគហ៊ុនជាដើម។ ចំណែកឯលោក Jeff Benzos ក៏បានលើកឡើងដែរថា មិនថាចុងឆ្នាំនេះមានហាងធំៗលក់បញ្ចុះតម្លៃខ្លាំងយ៉ាងណាក៏ដោយ ក៏អ្នកមិនគួរចាយលុយទិញសម្ភារនិយមមិនចាំបាច់ដែរ។ ដោយហេតុថាបច្ចុប្បន្ននេះ វិបត្តិសេដ្ឋកិច្ចកំពុងតែរីករាលដាលធំឡើងៗ ដូច្នេះមនុស្សគួរតែត្រៀមលុយទុកសម្រាប់ទប់ទល់ ដោយការចាយឱ្យត្រូវខ្ទង់ និងចំកន្លែង។ ជាពិសេសរាល់លុយដែលចេញទៅ ត្រូវតែមានគោលដៅច្បាស់លាស់ ព្រមទាំងអាចទាញចំណូលមកវិញថែមទៀតផង។ សូមជម្រាបផងដែរថា បើទោះបីជាកំពូលអ្នកជំនាញហិរញ្ញវត្ថុទាំង២រូបខាងលើ រស់នៅក្នុងទ្វីប២ផ្សេងគ្នាក៏ដោយ ប៉ុន្តែដំបូន្មានហិរញ្ញវត្ថុរបស់គាត់គឺពិតជាមិនសូវខុសគ្នាប៉ុន្មានឡើយ។ ដូច្នេះសូមលោកអ្នកប្រយ័ត្នប្រយែងចំពោះការចំណាយលុយកាក់ឱ្យបានល្អណា៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T07:43:23.941Z", "category": "ហិរញ្ញវត្ថុ", "views": 79014, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រសួងពាណិជ្ជកម្មនឹងផ្តោត៤ ចំណុចធំៗនេះ ដើម្បីអាចនាំចេញអង្ករ ៧៥តោនក្នុងឆ្នាំ២០២៣ ខាងមុខនេះ	https://business-cambodia.com/articles/the-ministry-of-commerce-will-focus-on-these-four-major-points	ដើម្បីជម្រុញការនាំចេញអង្ករឱ្យបាន៧៥ម៉ឺនតោនក្នុងឆ្នាំ២០២៣ និង១លានតោនៅក្នុងឆ្នាំ២០២៥ កាលពីម្សិលមិញ ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម បានដាក់ផែនការ ៤ចំណុចធំៗដើម្បីឱ្យការនាំចេញអង្ករទៅបានដែលក្នុងនោះត្រូវនាំចេញក្រោមរូបភាពក្រុមហ៊ុនឯកជននីមួយៗ និងក្រុមហ៊ុនរួមគ្នា (CRF-EXPORT CONSORTIUM) ដែលនាំចេញក្នុងបរិមាណទ្រង់ទ្រាយធំ ។  ថ្លែងក្នុងសន្និបាត និងការបោះឆ្នោតជ្រើសតាំងប្រធានក្រុមប្រឹក្សាភិបាល ប្រធានសហព័ន្ធ និងសមាជិកក្រុមប្រឹក្សាភិបាល សម្រាប់អាត្តិទី៤ កាលពីថ្ងៃទី២៣ ខែវិច្ឆិកា ឆ្នាំ២០២២ កន្លងទៅនេះ ឯកឧត្តមរដ្ឋមន្ត្រីបានមានប្រសាសន៍ថា សម្រាប់អាណត្តិទី៤នេះ ក្រោមកិច្ចសម្របសម្រួលរបស់ក្រសួងពាណិជ្ជកម្មដែលជាអាណាព្យាបាលបច្ចេកទេស សហព័ន្ធស្រូវអង្ករក៏បានដាក់ចេញនូវផែនការរបស់ខ្លួន ដោយផ្តោតលើសរសរស្តម្ភចំនួន ៤ ដូចខាងក្រោម ៖ អភិបាលកិច្ច៖ បន្តពង្រឹងអភិបាលកិច្ចរបស់ខ្លួនឱ្យកាន់តែប្រសើរឡើងប្រកបដោយការទទួលខុសត្រូវ និងគណនេយ្យភាព ជំរុញផលិតកម្មពូជស្រូវ៖ បន្តនិងចូលរួមសហការជាមួយក្រសួងកសិកម្ម រុក្ខាប្រមាញ់ និងនេសាទ ក្នុងគោលនយោបាយជំរុញការផលិតពូជស្រូវ និងចែកចាយដល់ប្រជាកសិករ និងធ្វើកិច្ចសន្យាកសិកម្ម ដើម្បីធានាបាននូវតម្លៃស្រូវ ទីផ្សារ៖ ជំរុញការនាំចេញ ដោយរៀបចំផែនការយុទ្ធសាស្រ្តទីផ្សារគោលដៅ ស្របតាមប្រភេទពូជស្រូវ និងអង្ករ ដែលកំណត់យកឆ្នាំ២០២៣ ឱ្យបានបរិមាណចំនួន ៧៥ម៉ឺនតោន និង១លានតោនៅក្នុងឆ្នាំ២០២៥ ដែលក្នុងនោះត្រូវនាំចេញក្រោមរូបភាពក្រុមហ៊ុនឯកជននីមួយៗ និងក្រុមហ៊ុនរួមគ្នា (CRF-EXPORT CONSORTIUM) ដែលនាំចេញក្នុងបរិមាណទ្រង់ទ្រាយធំ ការស្រាវជ្រាវ និងអភិវឌ្ឍន៍៖ រៀបចំឱ្យមានមូលនិធិឯកជនរបស់សហព័ន្ធស្រូវអង្ករបន្ថែម ដើម្បីស្រាវជ្រាវ អភិវឌ្ឍន៍លើប្រភេទពូជស្រូវ ដែលអាចឆ្លើយតបការប្រែប្រួលបរិយាកាស ទីផ្សារ និងទិន្នផល។ បន្តជំរុញការប្រើប្រាស់បច្ចេកវិទ្យាសម្រាប់ការដាំដុះ ការកិនកែច្នៃ និងជំរុញឱ្យមានស្តង់ដារតម្រូវគ្រប់ប្រភេទរបស់រោងម៉ាស៊ីនកិនស្រូវក្នុងការនាំចេញ។ ក្នុងឱកាសនោះដែរ ឯកឧត្តមអគ្គបណ្ឌិតសភាចារ្យ ឧបនាយករដ្ឋមន្ត្រី បានថ្លែងអបអរសាទរចំពោះ ប្រធានក្រុមប្រឹក្សាភិបាល ប្រធានសហព័ន្ធ និងសមាជិកក្រុមប្រឹក្សាភិបាល សម្រាប់អាត្តិទី៤ ដែលទើបទទួលបានការបោះឆ្នោតគាំទ្រ ព្រមទាំងបានណែនាំឱ្យសមាជិក សមាជិកានៃសហព័ន្ធស្រូវអង្ករ និងដៃគូពាក់ព័ន្ធទាំងអស់ បន្តការខិតខំប្រែងអភិវឌ្ឍវិស័យនេះ ឱ្យកាន់តែរីកចម្រើនបន្ថែមទៀត៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T07:28:46.419Z", "category": "ចាប់ផ្តើមអាជីវកម្ម", "views": 319, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ការងារក្រៅម៉ោង! លោក មន់ ភាច ឆ្លៀតពេលទំនេរពីការងារទៅដាំបន្លែប៉ុន្មានមុខនេះ អាចទាញចំណូលបានរាល់ថ្ងៃ	https://business-cambodia.com/articles/agriculure-good-for-who-no-much-free-time	មានមនុស្សជាច្រើននៅក្នុងសម័យបច្ចុប្បន្ននេះ តែងតែមានបំណងប្រថ្នាចង់បានជីវិតបែបសាមញ្ញាធម្មតាមួយ ក្រោយពេលលាឈប់ពីការងាដែលជួបរឿងស្ត្រេស និងតានតឹងច្រើន និងការប្រគួតប្រជែងខ្លាំង។ ប៉ុន្តែបើក្រឡេកមកមើលលោក មន់ ភាច វិញអាចរកចំណូលបន្ថែមពីការដាំបន្លែរលក់ ព្រមទាំងអាចប្រកបការងារផ្សេងធម្មតា ដោយឆ្លៀតដាំបន្លែនៅផ្ទះ អាចរកចំណូលរាប់រយដុល្លារក្នុងមួយខែៗ។ យោងតាមបទសម្ភាសជាមួយក្រុមការងារកូនចាបក្រហម លោក មន់ ភាច ដែលត្រូវបានគេស្គាល់ថា ជាម្ចាស់បន្លែលើកទឹក ( HYDROPONIC)មួយកន្លែងដែលស្ថិតនៅខេត្តបាត់ដំបងបានឱ្យដឹងថា ទម្រាំអាចដាំបន្លែទាំងនេះឡើងបាន ដំបូងឡើយ លោកបានប្រើដើមទុនប្រមាណជាជាង ១ម៉ឺនដុល្លារក្នុងការទិញទុយយោ និងសម្ភារៈផ្សេងៗដើម្បីធ្វើការដាំដុះ ប៉ុន្តែចំណាយតែម្តងលោកអាចទាញចំណូលមកវិញខ្ទង់ពាន់ដុល្លារជារៀងរាល់ខែ។ លោកបានមានប្រសាសន៍បន្តថា បន្លែដាំលើទឹករបស់លោកទាំងអស់សរុបមានចំនួន ៣០ រៀន ហើយរៀននីមួយៗមានប្រវែង ១៨ ម៉ែត្រ ដែលអាចប្រមូលផលបានជាង ១០០ គីឡូក្រាម (ក្នុងមួយថ្នាក់)។ ហើយអ្វីដែលពិសេសនោះលោកបានបង្ហើបថា លោកអាចប្រមូលផលបន្លែទាំងអស់នោះបានស្ទើរជារៀងរាល់ថ្ងៃ។ មូលហេតុដែលលោកអាចប្រមូលផលផលជាប្រចាំនោះគឺដោយសារតែលោកមានតួរនាទីធ្វើការរដ្ឋ ដូច្នេះហើយលោកមិនអាចដកមួយថ្ងៃម្តង៣០រងនោះទេ ដូច្នេះហើយលោកដាំម្តងមួយរង រំលងពីរទៅបីថ្ងៃទើបលោកធ្វើការដាំមួយរងបន្តទៀត ម៉្លោះហើយពេលប្រមូលផលលោកអាចមានពេលវេលាគ្រប់គ្រាន់ដើម្បីមើលថែវា ហើយអាចដកលក់បានជារៀងរាល់ថ្ងៃថែមទៀត។ លោកបានបន្តទៀតថា ការដាំបន្លែនៅលើទេឹកនេះ ពិតជាមានភាពងាយស្រួលមែនទែន បើធៀបទៅនឹងការដាំបន្លែនៅលើដីព្រោះយើងមិនពិបាកក្នុងការស្រោចទឹក សត្វស៊ី ស្មៅដុះ និងមិនពិបាកក្នុងពិនិត្យមើលប្រភេទដីថែមទៀត ដែលវាជួយកាត់បន្ថយកម្លាំងមែនទែន ជាពិសេសសម្រាប់អ្នកដែលមានតួរនាទីផ្សេងៗ មានបំណងចង់ធ្វើប៉ុន្តែមិនមានពេលវេលាធ្វើគ្រប់គ្រាន់ អាចធ្វើការសាកល្បងដាំបន្លែលើទឹកបាន។ លើសពីនេះ លោកក៏បានបញ្ជាក់យ៉ាងច្បាស់ៗផងដែរថា សម្រាប់អ្នកដែលមានដើមទុនតិច ប្រហែលជាមិនអាចដាំដុះបច្ចេកទេសនេះបានទេ ព្រោះការចំណាយអស់ច្រើន ជាពិសេសបំពង់ទឹក (ទុយយោ) ប៉ុន្តែយើងចំណាយត្រឹមតែម្តងតែប៉ុណ្ណោះ ហើយអាចប្រើការបានរាប់ឆ្នាំ ប៉ុន្តែយ៉ាងណាមុិចបងប្អូនក៏អាចចាប់ផ្តើមពីតូចៗទៅក៏បានដែរ។ គួរជម្រាបផងដែរថា បន្លែដែលលោកដាំរាល់ថ្ងៃទាំងអស់រួមមានស្ពៃក្រញាញ់ ស្ពៃតឿ និងខាត់ណា ដែលមិនមានជាតិគីមីដែលបង្កឱ្យប៉ះពាល់សុខភាពឡើយ ប៉ុន្តែបើក្រឡេកមកមើលតម្លៃវិញវានៅមានកម្រិតនៅឡើយ។ ដូច្នេះហើយសម្រាប់បងប្អូនដែលចង់ធ្វើការចង់ជាវនៅបន្លែសុវត្ថភាពអាចធ្វើការទំនាក់ទំនងតាមរយៈពេលលេខទូរសព្ទ ០៨១៤៨៧៧៧៩ ឬ០៩៧ ៧៩៨៦៦៩៦ ។ លើសពីនេះបងប្អូនដែលចង់ចេះជំនាញទាំងនេះ លោកនឹងធ្វើការបង្រៀនដោយមិនគិតថវិការទេ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T07:09:39.649Z", "category": "កំពូលអ្នកលក់", "views": 1695, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ប្តូរការងារប្រាក់ពាន់$ លោក កេត ពុទ្ធា ងាកមកបើកអាជីវកម្មស្រាបៀរអហ្គានិក ប្តូរផ្នត់គំនិតអ្នកបរិភោគ	https://business-cambodia.com/articles/5-men-fresh-beer	ផ្តើមចេញពីអតីតបុគ្គកលិកដ៏តូចមួយក្នុងរោចក្រផលិតស្រាបៀរធំជាងគេនៅក្នុងប្រទេសកម្ពុជា និងពីអ្នកបញ្ជាម៉ាស៊ីនកិនស្រូវដើម្បីផលិតស្រាបៀរ ក្នុងឆ្នាំ ១៩៩២ បច្ចុប្បន្ន លោក កេត ពុទ្ធា បានក្លាយជាស្ថាបនិកនៃ 5 MEN នេះក៏ដោយសារលោក ចង់ផ្លាស់ប្តូរផ្នត់គំនិតអ្នកពិសារស្រាបៀរក្នុងស្រុក។លោក កេត ពុទ្ធា បានឱ្យដឹងទៀតថា សមិទ្ធផលនេះផ្តើមចេញពីការតាំងចិត្ត ឧស្សាហ៍ព្យាយាម ប្រឹងប្រែង អភិវឌ្ឍន៍ខ្លួនរបស់លោក បានធ្វើឱ្យមានការកែប្រែ ជីវិតពីបុគ្គលិកសាមញ្ញម្នាក់ទៅកាន់តំណែងជាប្រធានផលិត និងឈានទៅជានាយកនៃរោងចក្រនៅក្នុងរោងចក្រផលិតស្រាបៀរធំៗ៣ក្នុងប្រទេសកម្ពុជា។ ថ្លែងប្រាប់ក្រុមការងារ Business Cambodia លោក កេត ពុទ្ធា បានលើកឡើងយ៉ាងដូច្នេះថា រូបលោក បានបញ្ចប់ការសិក្សាផ្នែកផលិតស្រាបៀរ (Brew Master) ពីប្រទេសអាល្លីម៉ង់នៅឆ្នាំ ២០១០ ។លោកបន្តថា ក្រោយបម្រើការងារក្នុងក្រុមហ៊ុនធំៗ៣ក្នុងស្រុកអស់រយៈពេលជាង ២០ឆ្នាំ លោកក៏មានគំនិតចង់បើកអាជីវកម្មផ្ទាល់ខ្លួនវិញម្តង។ តាមរយៈការបើកកន្លែងផលិតនិងលក់ស្រាបៀរស្រស់បែបអហ្គានិក នេះក៏ដោយសារនៅក្នុងអំឡុងពេលលោកសិក្សានៅប្រទេសអាល្លីម៉ង់ លោកសង្កេតឃើញប្រជាជននៅអឺរ៉ុបពេញនិយមចូលចិត្តពិសារស្រាបៀរស្រស់បែបអហ្គានិក។ហេតុនេះហើយ ទើបលោកចង់នាំយកនូវផ្នត់គំនិតនេះមកធ្វើនៅប្រទេសកម្ពុជា ព្រោះទីផ្សារអាជីវកម្មនេះនៅមានភាពទូលំទូលាយច្រើន ជាពិសេស លោកចង់ឱ្យប្រជាជនកម្ពុជាបានយល់ដឹងកាន់តែច្បាស់អំពីប្រភេទស្រាបៀរស្រស់បែបអហ្គានិក បន្ថែមទៀត។  គួរបញ្ជាក់ផងដែរថា ក្រៅពីបន្តុំដោយអហ្គានិក លក្ខណៈពិសេសរបស់ស្រាបៀស្រស់ មានក្លិនក្រអូប ឈ្ងុយឆ្ងាញ់ ដែលធ្វើឱ្យអ្នកទទួលទានហើយមានអារម្មណ៍ស្រស់ស្រាយ មិនឈឺក្បាល មិនរលាកបំពង់កនិងមិនស្រេកទឹក។ដូច្នេះសម្រាប់បងប្អូនដែលចង់ពិសារស្រាបៀរស្រស់ៗថ្មីៗបែបអហ្គានិក កុំភ្លេចអញ្ជើញមកភោជនីយដ្ឋាន ហ្វាយមែន (5Men) ដែលមានទីតាំងផ្ទះលេខ 49 ផ្លូវ 596 ខណ្ឌទួលគោក រាជធានីភ្នំពេញ (សូមមើលប្លង់ Map) ឬក៏ទំនាក់ទំនងតាមរយៈលេខទូរស័ព្ទ 012 333 749/ 087 333 749 ៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T07:07:43.960Z", "category": "PR", "views": 632, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឧកញ៉ា ហ៊ួត ជា ប្រាប់ពីមុខរបរអ្នកមាន១០ សម្រាប់សហគ្រិនជំនាន់ថ្មី មិនដឹងគួររកស៊ីអ្វីល្អ	https://business-cambodia.com/articles/oknha-hout-chea	លោកឧកញ៉ា ហ៊ួត ជា គឺជាអគ្គនាយកក្រុមហ៊ុនគ្រឿងសំណង់ ហួត ជា ដែលបច្ចុប្បន្នបានក្លាយជាក្រុមហ៊ុនលក់គ្រឿងសំណង់ធំជាងគេមួយ នៅក្នុងប្រទេសកម្ពុជា ហើយក៏ជាយីហោគ្រឿងសំណង់តែមួយដំបូងបំផុតនៅកម្ពុជា ដែលលក់ហ្វ្រេនឆាយមុនគេនៅកម្ពុជា។ ឆ្លងកាត់បទពិសោធន៍រកស៊ីរាប់ទសវត្សរ៍ លោកក៏បានចែករំលែកនូវមុខរបរដែលមានសក្ដានុពលខ្លាំងចំនួន ១០ ដែលមុខរបរទាំងនោះអាចធ្វើឱ្យអ្នកដែលរកស៊ីអាចក្លាយជាអ្នកមានបាន ដែលសហគ្រិនជំនាន់ថ្មីពុំគួររំលង៖ ១. មុខរបរដីធ្លី៖ លោកបានណែនាំថាមុខរបរនេះគឺជាមុខរបរដ៏មានសក្ដានុពលមួយដែលទាំងប្រទេសអភិវឌ្ឍន៍ និងប្រទេសកំពុងតែអភិវឌ្ឍន៍ដូចជាកម្ពុជាកំពុងតែសកម្មយ៉ាងខ្លាំងក្នុងការប្រកបរបរទទួលទានក្នុងវិស័យទាំងនេះ។ ២. មុខរបរអនឡាញ៖ ចំណុចពិសេសនៃរបរលក់អនឡាននេះគឺយើងមិនចាំបាច់ត្រូវជួលទីតាំងនោះទេ ដែលយើងគ្រាន់តែមានទូរស័ព្ទមានអ៊ីនធឺណែតយើងអាចថតផុសលក់ ឬLive ជាវីដេអូលក់បាន ហើយនៅពេលដែលអតិថិជនកម្មង់យើងអាចដឹកជូនគាត់បាន ដែលយើងមិនចាំបាច់អស់លុយជួលទីតាំងបើកហាងក៏បានដែរ។ មុខរបរអនឡាញអ្នកអាចលក់ផលិតផលបានជាច្រើនប្រភេទណាស់។ ៣. មុខរបរលក់សម្ភារៈសំណង់ និងដេគ័រ៖ ជាក់ស្ដែងប្រទេសកម្ពុជា គឺជាប្រទេសកំពុងតែអភិវឌ្ឍន៍ ដែលតម្រូវការសាងសង់សំណង់អគារផ្សេងៗគឺមានតម្រូវការខ្ពស់និងរីកចម្រើនខ្លាំងគួរឱ្យកត់សម្គាល់ ដែលធ្វើឱ្យរបរលក់សម្ភារៈសំណង់ និងដេគ័ររីកចម្រើនខ្លាំងផងដែរ។ ៤. មុខរបរបញ្ចាំ និងផ្ដល់កម្ចី៖ សម្រាប់លោកមើលឃើញមានធនាគារបរទេសជាច្រើនបោះជំហានឈានចូលទីផ្សារកម្ពុជា ហើយក៏មានធនាគារក្នុងស្រុកក៏មានមួយចំនួនផងដែរ ដែលការមានធនាគារច្រើនចូលមកកម្ពុជានេះបង្ហាញថាវិស័យនេះមានតម្រូវការខ្ពស់។ ហេតុនេះមុខរបរបញ្ចាំ និងផ្ដល់កម្ចី ក៏មានតម្រូវការខ្ពស់ផងដែរ។ ៥. មុខរបរផ្នែកគ្រឿងអេឡិចត្រូនិក សូហ្វវែ៖ វិស័យបច្ចេកវិទ្យាគឺកំពុងតែរីកចម្រើនខ្លាំងទាំងនៅក្នុងពិភពលោក និងនៅក្នុងប្រទេសកម្ពុជាយើងផងដែរ។ ទន្ទឹមនឹងនេះដែរមុខរបរផ្នែកគ្រឿងអេឡិចត្រូនិក សូហ្វវែ ក៏កំពុងតែមានតម្រូវការខ្ពស់ផងដែរនៅក្នុងប្រទេសយើងផងដែរ ជាពិសេសគ្រឿងអេឡិចត្រូនិកដូចជាទូរស័ព្ទ កុំព្យូទ័រ និងគ្រឿងបន្ថែមលើគ្រឿងទាំងនេះ។ ៦. មុខរបរម៉ាតកូនក្មេង៖ មុខរបរមួយនេះក៏មានអ្នកជំនួញក្នុងស្រុកមួយចំនួនក៏បានបើកខ្លះៗហើយដែរ ហើយជាទូទៅមុខរបរផ្នែកនេះគឺមានសក្ដានុពលខ្ពស់មែនទែនដែលសហគ្រិនជំនាន់ក្រោយពុំគួរមើលរំលងនោះទេ។ បច្ចុប្បន្នប្រជាជនកម្ពុជារាប់លានគ្រួសារដែលមានកូនតូចៗ ហើយតម្រូវការសម្ភារៈសម្រាប់កូនៗក៏មានច្រើនផងដែរ។ ៧. មុខរបរក្នុងវិស័យសុខាភិបាល៖ មុខរបរក្នុងវិស័យសុខាភិបាលដូចជាគ្លីនិក ឱសថស្ថានដែលមានស្តង់ដារជាដើម ក៏សុទ្ធសឹងតែជាមុខរបរដែលមានសក្ដានុពលខ្ពស់ ហើយជាមុខរបរដែលពេញនិយមបំផុតមួយនៅតាមបណ្ដាប្រទេសអភិវឌ្ឍន៍។  ៨. មុខរបរក្នុងវិស័យអប់រំ៖ ការចាប់ផ្ដើមជំនួញក្នុងវិស័យអប់រំជារបរដ៏ល្អបំផុតមួយ សម្រាប់ប្រទេសកំពុងតែអភិវឌ្ឍន៍ដូចជាប្រទេសកម្ពុជានេះតែម្ដង ការបើកជាសាលារៀន ការនិពន្ធសៀវភៅ វគ្គសិក្សាផ្សេងៗសុទ្ធតែជាមុខរបរដែលល្អសម្រាប់ផ្ដល់ជាចំណីសម្រាប់ភាពលូតលាស់ផ្នែកខួរក្បាលរបស់ប្រជាជនកម្ពុជា។ ៩. មុខរបរផ្នែកម្ហូបអាហារ និងភេសជ្ជៈ៖ ដើម្បីរស់មនុស្សត្រូវការញ៉ាំ ត្រូវការពិសាភេសជ្ជៈជាដើម ហើយនេះជាមុខរបរដែលមានទីផ្សារធំទូលាយបំផុតមួយ។ ប្រសិនបើយើងអាចបង្កើតនូវអាជីវកម្មផ្នែកម្ហូបអាហារដែលមានរសជាតិឆ្ងាញ់ តម្លៃសមរម្យ មិនប៉ះពាល់សុខភាព និងមានសេវាកម្មឆាប់រហ័សទៀតនោះគឺរឹតតែប្រសើរ។ ១០. មុខរបរដឹកជញ្ជូន និងបញ្ញើ៖ មុខរបរនេះក៏ជារបរដែលមានសក្ដានុពលខ្ពស់ផងដែរ ជាពិសេសអ្នកក៏អាចសង្កេតមើលខ្លួនឯងបានដែរថា នៅក្នុងសម័យកាលកូវីដ១៩នេះផ្ទាល់តែម្ដង តម្រូវការផ្នែកដឹកជញ្ជូននិងបញ្ញើគឺមានតម្រូវការកើនឡើងខ្ពស់ទ្វេដងឯនោះ។ ជារួមមកវិញ ការបំផុសមុខរបរខាងលើនេះគឺពិតជាមានសារៈសំខាន់ខ្លាំងណាស់ សម្រាប់អ្នកដែលមានផ្នត់គំនិតសហគ្រិនចង់ចេញរកស៊ីខ្លួនឯងប៉ុន្តែមិនទាន់ដឹងថាគួររកស៊ីមុខរបរអ្វី ពោលគឺគាត់អាចធ្វើការពិចារណាមុខរបរដែលមានសក្ដានុពលខាងលើដើម្បីចាប់ផ្ដើមអាជីវកម្មបាន៕  អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 0963517713	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T06:59:02.077Z", "category": "ភាពជាអ្នកដឹកនាំ", "views": 1505, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អ្នកស្រី ហេង ស្រីសុភី ម្ចាស់ភោជនីដ្ឋានផ្ទះចម្ការ ប្រើយុទ្ធសាស្រ្តមាស៣នេះ ទាញភ្ញៀវចូលឥតដាច់	https://business-cambodia.com/articles/home-chamkar-heng-srey-sophy	បច្ចុប្បន្នភោជនីដ្ឋាននៅតាមតំបន់ជាយក្រុងកំពុងរីកដូចផ្សិតនិងពេញនិយមយ៉ាងខ្លាំង ហើយទន្ទឹមនឹងភាពពេញនិយមការបើកភោជនីដ្ឋានបែបជាយក្រុង ក៏អាចជួយបងប្អូនកសិករនៅក្នុងតំបន់បានមួយផ្នែកផងដែរ។ មិនតែប៉ុណ្ណោះភោជនីដ្ឋានជាយក្រុង នេះមិនត្រឹមជាកន្លែងដែលមនុស្សទៅគ្រាន់តែមកញាំបាយថ្ងៃត្រង់ហើយទៅវិញនោះទេ  វាក៏ជាកន្លែងដែលមនុស្សអាចទៅពិភាក្សាការងារ និងណាត់ជួបមិត្តភក្តិមើលទេសភាពទីក្រុង ក៏ដូចជាលំហែកាយ ដើម្បីកាត់ស្រ្តេស បានផងដែរ ។ ទន្ទឹមនឹងមុខរបរដ៏ពេញនិយមមួយនេះកំពុងមានសន្ទុះខ្លាំងក្នុងនោះក៏មានហាងមិនតិចទេដែលបើកមិនទាន់បានមួយឆ្នាំស្រួលបួលផងក៏បិទទ្វារទៅវិញបាត់ដោយសារតែខ្វះទិចនិកនិងមិនមានក្បួន តែបើក្រឡេកមកមើលភោជនីដ្ឋាន Home Chamkar ទើបប្រឡូកក្នុងវិស័យនេះបានជាងមួយឆ្នាំតែអាចទាញភ្ញៀវចូលឥតដាច់។ យោងតាមកិច្ចសម្ភាសន៍ផ្ទាល់ជាមួយក្រុមការងារ Business អ្នកស្រី ហេង ស្រីសុភី ជាម្ចាស់ភោជនីដ្ឋានHome Chamkar  បានលើកឡើងថា “ដើម្បីឱ្យហាងអាជីវកម្មមានគេស្គាល់ច្រើនហើយភាពរឹងមាំនិងឈរជើងបានយូរយើងត្រូវចេះប្រើក្បួន”។ តាមការបញ្ជាក់របស់អ្នកស្រី ហេង ស្រីសុភី ក្បួនលក់របស់ Home Chamkar មានចំនួន៣ ដែលធ្វើឲ្យភ្ញៀវចូលឥតដាច់ ដោយក្បួនទាំងនោះរួមមាន៖ ១.បរិយាកាស ទាក់ទងនិងបរិយាកាស អ្នកស្រី បានលើកឡើងថាបរិយាកាសគឺជាភាពទាក់ទាញយ៉ាងសំខាន់ ព្រោះថាមនុស្សភាគច្រើនគឺ ស្រ្តេសច្រើន ដូច្នេះហើយតែងតែចង់បានបរិយាកាសបែបស្រឡះស្រស់ស្រាយបែបធម្មជាតិនិងភាពស្ងប់ស្ងាត់។ ក្នុងនោះដែរចំពោះភោជនីដ្ឋាន Home Chamkar គឺមានបរិយាកាសបែបធម្មជាតិអមជាមួយទេសភាពទីក្រុងពីត្រើយម្ខាងនិងមើលថ្ងៃលិចបានផងដែរ។ ២.តម្លៃ បន្ទាប់ពីបរិយាកាស អ្វីដែលត្រូវមាននិងមិនអាចខ្វះបានគឺតម្លៃ ប្រសិនបើសបរិយាកាសស្អាតហើយ ល្អហើយតែតម្លៃខ្ពស់ពេក អតិថិជនខ្លះក៏ពិបាកទទួលយកផងដែរ។ ចំពោះ Home chamkar វិញគឺមានតម្លៃសមរម្យ ដែលអាចឱ្យអតិថិជន គ្រប់វ័យចូលបានផងដែរ។ ៣.រសជាតិ បរិយាកាស តម្លៃ អ្វីដែលខ្វះមិនបានគឺរសជាតិ អ្នកស្រី សុភី បានឱ្យដឹងថាប្រសិនបើបរិយាកាស ល្អហើយ តម្លៃសមរម្យ តែបែជារសជាតិម្ហូបពិបាកទទួលយកក៏ជារឿងមិនល្អដែរ សម្រាប់ភោជនីដ្ឋាននីមួយៗ។ ចំណុចចុងក្រោយនេះអ្នកស្រី បានឱ្យដឹងថាចំពោះម្ហូបនៅក្នុងភោជនីដ្ឋានរបស់អ្នកស្រី គឺថ្មីរាល់ថ្ងៃ មិនថាគ្រឿងទេស ឬក៏ត្រីសាច់បន្លែនោះទេ ក៏អ្នកស្រីជាអ្នកធ្វើដោយផ្ទាល់ដៃដែរ។ សូមជម្រាបផងដែរថា HOME Chamkar គឺជាភោជនីយដ្ឋាន និងហាងកាហ្វេមួយ ដែលមានទីតាំងស្ថិតនៅ ភូមិស្វាយជ្រំ ឃុំស្វាយជ្រំ ស្រុកខ្សាច់កណ្ដាល ខេត្តកណ្ដាល មានចម្ងាយ ២ គីឡូម៉ែត្រពីកំពង់ចម្លងអរិយក្សត្រ។ ក្រៅពី Coffee និង អាហារ Home Chamkar មានបរិយាកាសបរិសុទ្ធល្អ ទេសភាពស្រស់បំព្រង អាហារដែលមានអនាម័យខ្ពស់ សេវាកម្មល្អ មានកន្លែងអង្គុយក្បែរមាត់ទឹក មើលទេសភាពទីក្រុងភ្នំពេញពីត្រើយម្ខាង និងបានដាំដុះដំណាំហូបផ្លែ និងបន្លែច្រើនប្រភេទសម្រាប់ជូនភ្ញៀវដែលបានមកស្រស់ស្រូបអាហារនៅក្នុងភោជនីយដ្ឋាន។ សម្រាប់ព័ត៌មានបន្ថែមអាចទាក់ទាងតាមរយៈpage HOME Chamkar ឬទាក់ទងតាមរយៈលេខទូរស័ព្ទ 017937008/010266008 ៕  location៖ https://goo.gl/maps/Q7ANNDn49bZCqgjJ6 អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T05:14:08.454Z", "category": "អចលនទ្រព្យ", "views": 2163, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បាត់អត្តសញ្ញាណប័ណ្ណ ឬផុតកំណត់ ហើយចង់ធ្វើថ្មី! នេះជាឯកសារដែលត្រូវតែមាន និងទីតាំងដែលត្រូវទៅ	https://business-cambodia.com/articles/khmer-identity-card	សម្រាប់បងប្អូនដែលបាត់អត្តសញ្ញាណប័ណ្ណ ឬ ផុតកំណត់ហើយចង់ធ្វើថ្មី អាចទៅធ្វើបាននៅ នៅប៉ុស្តិ៍នគរបាលរដ្ឋបាលឃុំ សង្កាត់ ឬ អធិការដ្ឋាននគរបាលក្រុង ស្រុក ខណ្ឌ ឬ ស្នងការដ្ឋាននគរបាលរាជធានី ខេត្ត ឬ នៅនាយកដ្ឋានអត្តសញ្ញាណប័ណ្ណសញ្ជាតិខ្មែរ ឬ នៅសាខាអត្តសញ្ញាណប័ណ្ណផ្សារទំនើប AEON2។ ចំពោះការស្នើសុំផ្តល់ថ្មី ប្តូរ ទុតិយតា ឬកែតម្រូវ សាមីខ្លួនត្រូវមានអាយុយ៉ាងតិច ១៥ឆ្នាំ ត្រូវមានវត្តមានដោយផ្ទាល់ ដើម្បីបំពេញបែបបទ និងមានភ្ជាប់ឯកសារមួយចំនួនដូចខាងក្រោម៖ ក.ឯកសារដែលត្រូវមាន     ១.ករណីសុំផ្តល់ថ្មី ត្រូវមានឯកសារ សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត ដែលចេញដោយមន្ត្រីអត្រានុកូលដ្ឋាន ឃុំ សង្កាត់ ឬ ចេញដោយសាលាក្រុង ស្រុក ខណ្ឌ ដែលបានចុះបញ្ជី ឬចេញដោយនាយកដ្ឋានអត្រានុកូលដ្ឋាន សៀវភៅស្នាក់នៅ ឬសៀវភៅគ្រួសារ (ច្បាប់ដើម ឬច្បាប់ចម្លងមានបញ្ជាក់ត្រឹមត្រូវតាមច្បាប់ដើម)    ២.ករណីផុត ឬជិតផុតសុពលភាព ត្រូវមានឯកសារ អត្តសញ្ញាណប័ណ្ណសញ្ជាតិខ្មែរដែលផុតសុពលភាព ឬមុនផុតសុពលភាពយ៉ាងច្រើន៩០ថ្ងៃ ឯកសារសំអាងផ្សេងៗ ករណីមានការកែតម្រូវទិន្នន័យក្នុងអត្តសញ្ញាណប័ណ្ណសញ្ជាតិខ្មែរ ឧទាហរណ៍ដូចជាអាសយដ្ឋាន ជាដើមដែលត្រូវភ្ជាប់ជាមួយសៀវភៅស្នាក់នៅ។    ៣.ករណីបាត់ ត្រូវស្នើសុំទុតិយតា និងមានឯកសារ ៖ ពាក្យបណ្តឹងបាត់ និងពាក្យស្នើសុំទុតិយតា ពីប៉ុស្តិ៍នគរបាលរដ្ឋបាល    ៤.ករណីខូច ៖ ត្រូវមានអត្តសញ្ញាណប័ណ្ណសញ្ជាតិខ្មែរដែលខូច    ៥.ករណីកែតម្រូវ ត្រូវមានឯកសារ អត្តសញ្ញាណប័ណ្ណសញ្ជាតិខ្មែរដែលខុសទិន្នន័យ សេចក្តីចម្លងសំបុត្រកំណើត ឬ សេចក្តីចម្លងសំបុត្របញ្ជាក់កំណើត សៀវភៅស្នាក់នៅ និងសៀវភៅគ្រួសារ និងឯកសារថតចម្លងដែលមានបញ្ជាក់ត្រឹមត្រូវតាមច្បាប់ដើម ករណីខ្លះទាមទារឯកសារគល់បញ្ជីអត្រានុកូលដ្ឋាន សេចក្តីសម្រេចកែតម្រូវ ចេញដោយមន្ត្រីអត្រានុកូលដ្ឋានថ្នាក់ជាតិ ឬសេចក្តីសម្រេចរបស់តុលាការ ដែលមានការទទួលស្គាល់ឱ្យកែតម្រូវពីនាយកដ្ឋានអត្រានុកូលដ្ឋាន។ល។ ខ.ទីតាំងផ្តល់សេវា អត្តសញ្ញាណប័ណ្ណសញ្ជាតិខ្មែរអាចធ្វើនៅប៉ុស្តិ៍នគរបាលរដ្ឋបាលឃុំ សង្កាត់ ឬ អធិការដ្ឋាននគរបាលក្រុង ស្រុក ខណ្ឌ ឬ ស្នងការដ្ឋាននគរបាលរាជធានី ខេត្ត ឬ នៅនាយកដ្ឋានអត្តសញ្ញាណប័ណ្ណសញ្ជាតិខ្មែរ ឬ នៅសាខាអត្តសញ្ញាណប័ណ្ណផ្សារទំនើប AEON2 ។ សាខាអត្តសញ្ញាណប័ណ្ណផ្សារទំនើប AEON2 មានបម្រើសេវាថ្ងៃសៅរ៍ និងអាទិត្យ លើកលែងតែថ្ងៃបុណ្យជាតិ។ អត្តសញ្ញាណប័ណ្ណសញ្ជាតិខ្មែរមិនអាចថតធ្វើលើសពីមួយដងទេ ក្នុងករណីបាត់ ឬ ខូច លោកអ្នកអាចដាក់ពាក្យបណ្តឹង និងស្នើសុំទុតិយតាបាន។ ករណីហួសសុពលភាព សាមីខ្លួនត្រូវទៅបំពេញបែបបទថតធ្វើថ្មី។ សម្រាប់ព័ត៌មានបន្ថែម សូមDownload កម្មវិធី GDI eServices ឬ ទាក់ទងលេខ ១២៧១ / ០១៧ ៨៩៨៩១៥ រៀងរាល់ម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T05:04:04.190Z", "category": "ព័ត៌មានថ្មីៗ", "views": 58053, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឆ្នាំថ្មី២០២៣ គួរទិញដីតំបន់ណា? ខណៈអ្នកជំនាញបង្ហើបថាតំបន់២ នេះទិញហើយអាចមានឱកាសចំណេញច្រើន	https://business-cambodia.com/articles/chrek-sokim	ឆ្នាំថ្មី ២០២៣ ខិតជិតមកដល់ហើយ ហើយនៅឆ្នាំថ្មីខាងមុខនេះដែរ ប្រហែលមានបងប្អូនប្រជាពលរដ្ឋ ក៏ដូចជាវិនិយោគិនជាច្រើន កំពុងត្រៀមវិនិយោគបន្ថែមដើម្បីទទួលបានប្រាក់ចំណេញ ពិសេសគឺការវិនិយោគទៅលើវិស័យដីធ្លីតែម្ដង។ ពិតណាស់ការវិនិយោគដីធ្លីមិនមែនចេះតែវិនិយោគទៅចំណេញទេ ប្រសិនបើយើងទិញចំទីតាំងមិនល្អ ឬតំបន់ដែលមិនមានសក្ដានុពល និងការអភិវឌ្ឍ។ យ៉ាងណាថ្មីៗនេះលោក ច្រឹក សុខនីម ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានបង្ហើបពីទីតាំងដីដែលវិនិយោគិនគួរនិយោគនៅឆ្នាំថ្មី ២០២៣ ដែលអាចមានឱកាសចំណេញល្អ។ ដោយតំបន់ដីដែលគួរវិនិយោគទាំងនោះរួមមាន តំបន់ដីនៅផ្លូវវាត់ក្រុងទី៣ និងដីនៅតំបន់ផ្លូវក្រវាត់ក្រុងទី៤ នៃភូមិសាស្រ្ដរាជធានីភ្នំពេញ។ ថ្លែងប្រាប់ Business Cambodia លោក ច្រឹក សុខនីម បានបញ្ជាក់ថា «ដីធ្លីនៅភ្នំពេញ និងជាយរាជធានីភ្នំពេញ និងតាមបណ្ដាក្រវាត់ក្រុងទី៣ ទី៤ គឺជាចំណុចសំខាន់និងផ្ដល់សក្ដានុពលក្នុងការវិនិយោគអាចទទួលបានប្រាក់ចំណេញគួរសម នៅក្នុងកាលានុវត្ដភាព នៅពេលស្ថានភាពគាប់ប្រសើរឡើងវិញ នូវបញ្ហា ឬភាពលំបាកក្នុងវិស័យសេដ្ឋកិច្ចនាពេលបច្ចុប្បន្ន»។ ប្រធានសមាគមខាងលើបន្ដថា «តាមទស្សនផ្ទាល់ខ្លួនរបស់ខ្ញុំ ខ្ញុំលើកទឹកចិត្ដឲ្យបងប្អូនអ្នកវិនិយោគិនគួរវិនិយោគទៅលើគម្រោងក្រវាត់ក្រុងទី៣ និងទី៤ ដែលជាផ្នែកដ៏សំខាន់ក្នុងការអភិវឌ្ឍ។ ពីព្រោះយន្ដការនៅក្នុងការអភិវឌ្ឍ ក្នុងក្រវាត់ក្រុងទី៣ និងទី៤ ជួយជំរុញឲ្យផ្លូវផ្សេងៗទៀតនៅក្នុងក្រវាត់ក្រុងនេះទទួលបាននូវភាពរីកចម្រើន និងគួបផ្សំទៅនឹងកាលានុវត្ដភាពនៃទីផ្សារអចលនទ្រព្យផងដែរ»៕ អត្ថបទ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T04:20:14.333Z", "category": "អចលនទ្រព្យ", "views": 21730, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កាន់តែទំនើប! ក្រុមហ៊ុនធំ១របស់អឺរ៉ុប ចាប់អារម្មណ៍ចង់មកវិនិយោគកន្រ្តកខ្សែកាបនៅកម្ពុជា	https://business-cambodia.com/articles/one-of-the-largest-european-companies-interested-in-investing-in-cable-baskets-in-cambodia	ក្រុមហ៊ុន Doppelmayr Group គឺជាក្រុមហ៊ុនធំមួយនៅអឺរ៉ុប ដែលមានជំនាញក្នុង រៀបចំផែនការ អភិវឌ្ឍរចនា ផលិតសាងសង់ និងគាំទ្រគម្រោងច្នៃប្រឌិត ដែលទាក់ទងនឹងវិស័យដឹកជញ្ជូនសាធារណៈ ដោយកន្រ្តកខ្សែកាប(Cable Car) ដែលមានប្រសិទ្ធភាពខ្ពស់សម្រាប់ការដឹកជញ្ជូនអ្នកដំណើរប្រកដោយបទពិសោធន៍ និងការច្នៃប្រឌិតខ្ពស់។ ជាមួយគ្នានោះដែរ បើយោងតាមការចេញផ្សាយដោយក្រសួងសាធារណការ និងដឹកជញ្ជូន កាលពីម្សិលមិញនេះបានឱ្យដឹងថា ឯកឧត្តម តូច ចាន់កុសល រដ្ឋលេខាធិការប្រចាំការ តំណាងដ៏ខ្ពង់ខ្ពស់ ឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន នៃព្រះរាជាណាចក្រកម្ពុជា បានអញ្ជើញទទួលជួបពិភាក្សាការងារជាមួយលោក Peter Vogelmann នាយកផ្នែកលក់អន្តរជាតិ តំណាងក្រុមហ៊ុន Doppelmayr Group និងសហការី ដោយមានការចូលរួមផងដែរពីសំណាក់ថ្នាក់ដឹកនាំ និងមន្ត្រីពាក់ព័ន្ធ។ នៅក្នុងជំនួបនេះផងដែរ លោក Peter Vogelmann ដែលជានាយកផ្នែកលក់អន្តរជាតិ តំណាងក្រុមហ៊ុន Doppelmayr Group ក៏ចង់មកវិនិយោគលើវិស័យដឹកជញ្ជូនសាធារណៈនៅក្នុងប្រទេសកម្ពុជា ជាពិសេសនៅភូមិសាស្ត្ររាជធានីភ្នំពេញផ្ទាល់ ដែលមាននិន្នាការ ងាកទៅរកការដឹកជញ្ជូនរួមមួយ ប្រកបដោយនិរន្តភាព(Sustainability) និងការគិតគូរដល់បរិស្ថាន(Environmental Friendly) ផងដែរ។ ទន្ទឹមជាមួយគ្នានេះដែរ ឯកឧត្តមរដ្ឋលេខាធិការប្រចាំការ បានបង្ហាញចំណាប់អារម្មណ៍លើគម្រោងដែលក្រុមហ៊ុនលើកយកមកបង្ហាញនិងបានគូសបញ្ជាក់ពីវិស័យដឹកជញ្ជូនសាធារណៈ ដែលក្រសួងសាធារណការនិងដឹកជញ្ជូនក្នុងនាមរាជរដ្ឋាភិបាលកម្ពុជាបាននិងកំពុងខិតខំប្រឹងប្រែងគិតគូរនិង ស្វែងរកដៃគូអភិវឌ្ឍន៍ដើម្បីកាត់បន្ថយការកកស្ទះចរាចរណ៍ និងលើកកម្ពស់ជីវភាពរស់នៅរបស់ប្រជាពលរដ្ឋនៅក្នុងទីក្រុងនិងទីប្រជុំជនឱ្យកាន់តែប្រសើរឡើងថែមទៀតផងដែរ៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T03:21:09.530Z", "category": "ចាប់ផ្តើមអាជីវកម្ម", "views": 2842, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រសើរណាស់! អាជីវកម្ម ២ប្រភេទក្នុងវិស័យកសិកម្ម អាចនឹងត្រូវលើកលែងពន្ធរយៈពេល៥ឆ្នាំបន្តទៀត	https://business-cambodia.com/articles/2-business-in-agriculture	វិស័យស្រូវអង្ករ គឺជាវិស័យដ៏សំខាន់មួយ ដែលរាជរដ្ឋាភិបាល បាននិងកំពុងជំរុញឱ្យមានការវិនិយោគបន្ថែម និងការពង្រីកទីផ្សារ ទៅកាន់ទីផ្សារអន្តរជាតិ។ក្នុងនោះដែរ ក្រសួងពាណិជ្ជកម្ម បានខិតខំស្វះស្វែងរកគ្រប់មធ្យោបាយក្នុងការជួយដល់វិស័យនេះឱ្យមានភាពប្រកួតប្រជែងកាន់តែប្រសើរឡើង។ ហេតុនេះហើយទើបកាលពីឆ្នាំ ២០២០ និងឆ្នាំ២០២១ ក្រសួងពាណិជ្ជកម្ម បានរៀបចំឱ្យមានការសិក្សាយ៉ាងស៊ីជម្រៅ និងគ្រប់ជ្រុងជ្រោយ ស្តីអំពីថ្លៃដើមពីការផលិតរហូតដល់នាំចេញអង្ករទៅកាន់ទីផ្សារ ដែលការងារនេះទទួលបានកិច្ចសហប្រតិបត្តិការ និងជួយផ្នែកហិរញ្ញវត្ថុពីកម្មវិធីខ្សែច្រវ៉ាក់កសិកម្មកម្ពុជា អូស្ត្រាលី (CAVAC) ដែលការសិក្សានេះ គឺជាមូលដ្ឋានយ៉ាងសំខាន់សម្រាប់រៀបចំយុទ្ធសាស្ត្រ និងផែនការលើកទឹកចិត្តនានា សម្រាប់ធ្វើឱ្យវិស័យស្រូវអង្ករកម្ពុជាយើងកាន់តែមានភាពប្រកួតប្រជែង។ ជាមួយគ្នានេះដែរ ដើម្បីលើកស្ទួយវិស័យស្រូវអង្ករកម្ពុជាឱ្យកាន់តែមានភាពប្រសើរឡើងបន្ថែមទៀត កាលពីថ្ងៃទី ២៣ ខែ វិច្ឆិកា ឆ្នាំ ២០២២កន្លងទៅ ក្នុងកម្ម ពិធីបើកសន្និបាតបូកសរុបការងារឆ្នាំ២០២២ និងលើកទិសដៅការងារឆ្នាំ២០២៣ និងកម្មវិធីបោះឆ្នោតជ្រើសតាំងប្រធានក្រុមប្រឹក្សាភិបាល ប្រធានសហព័ន្ធ និងសមាជិកក្រុមប្រឹក្សាភិបាល សម្រាប់អាត្តិទី៤ របស់សហព័ន្ធស្រូវអង្ករកម្ពុជា ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម បានធ្វើការស្នើទៅក្រសួងសេដ្ឋកិច្ច និងហិរញ្ញវត្ថុ និងផ្នែកពន្ធដារធ្វើការលើកលែងពន្ធលើប្រាក់ចំណូលចំនួន ៥ឆ្នាំបន្តទៀត ដល់ក្រុមហ៊ុននាំចេញអង្ករ និងរោងម៉ាស៊ីនកិនស្រូវ ដែលបានផុតអាយុកាលនៃការលើកលែងពន្ធតាមសេចក្តីប្រកាសរបស់ក្រសួងសេដ្ឋកិច្ច និងហិរញ្ញវត្ថុ។ ឯកឧត្តមរដ្ឋមន្ត្រី បញ្ជាក់បន្ថែមទៀតថា ក្រសួងពាណិជ្ជកម្ម មិនត្រឹមតែគិតគូរលើការនាំចេញស្រូវអង្ករតែមួយជ្រុងតែប៉ុណ្ណោះទេ តែក្រសួងបានខិតខំជួយដល់កសិករខ្នាតតូចឱ្យរៀបចំខ្លួនឱ្យបានកាន់តែប្រសើរឡើង ជាពិសេស ការជួយជំរុញឱ្យមានកិច្ចសន្យាកសិកម្ម រវាងកសិករខ្នាតតូច ជាមួយរោងម៉ាស៊ីនកិនស្រូវ ដែលការងារធ្វើឡើងតាមរយៈគម្រោងជំរុញទីផ្សារសម្រាប់កសិកម្មខ្នាតតូច (AIMS) ដែលទទួលបានការគាំទ្រហិរញ្ញវត្ថុ ដោយរាជរដ្ឋាភិបាល និង IFAD ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T02:36:45.943Z", "category": "ចាប់ផ្តើមអាជីវកម្ម", "views": 388, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ម្ចាស់ជ័យលាភីទាំង៤រូបនៃពានរង្វាន់សហគ្រិនថ្នាក់ជាតិឆ្នាំ២០២២ ត្រូវបានរកឃើញបន្ទាប់ពីការប្រកួតប្រជែងយ៉ាងស្វិតស្វាញ	https://business-cambodia.com/articles/national-entrepreneurship-award-2022	ភ្នំពេញ៖ នាល្ងាចថ្ងៃទី២៣ ខែវិច្ឆិកា ឆ្នាំ២០២២ វិទ្យាស្ថានជាតិសហគ្រិនភាពនិងនវានុវត្តន៍(NIEI) ក្រោមកិច្ចសហការ ក្នុងភាពជាដៃគូជាមួយ សហគ្រិនខ្មែរ(KE) បានរៀបចំ កម្មវិធីប្រគល់ពានរង្វាន់សហគ្រិនថ្នាក់ជាតិឆ្នាំ២០២២ ប្រព្រឹត្តទៅនៅសណ្ឋាគារហ៊ីម៉ាវ៉ារី ក្រោមអធិបតីភាពដ៏ខ្ពង់ខ្ពស់របស់ ឯកឧត្តមបណ្ឌិត ពេជ សោភ័ន រដ្ឋមន្រ្តីប្រតិភូអមនាយករដ្ឋមន្រ្តី និងជារដ្ឋលេខាធិការប្រចាំការនៃក្រសួងការងារ និងបណ្តុះបណ្តាលវិជ្ជាជីវៈ។ នេះជាលើកទី៣ហើយ ដែលវិទ្យាស្ថានជាតិសហគ្រិនភាពនិងនវានុវត្តន៍ និងសហគ្រិនខ្មែរ បានរួមគ្នាបង្កើត ឱ្យមាន កម្មវិធីប្រកួតប្រជែងពានរង្វាន់សហគ្រិនថ្នាក់ជាតិឆ្នាំ២០២២ ក្នុងគោលបំណងអបអរសាទរ និងរៀបចំពានរង្វាន់សហគ្រិនថ្នាក់ជាតិចរបណ្តាលបច្ចេកទេស និងវិជ្ជាជីវៈសម្រាប់សហគ្រិនកម្ពុជា ឱ្យយល់ដឹងជាសាធារណៈ អំពីតួនាទីសំខាន់ៗរបស់សហគ្រិនក្នុងការគ្រប់គ្រងអាជីវកម្មធុនតូច និងមធ្យម ពង្រឹង និងពង្រីកភាពជាដៃគូ រវាងវិស័យសាធារណៈ និងឯកជន និងទំនួលខុសត្រូវសង្គមតាមរយៈកសាងអនាគតសហគ្រិននៅប្រទេសកម្ពុជា។ តាមរយៈការប្រកួតប្រជែងយ៉ាងស្វិតស្វាញ និងប្រកបដោយសុក្រឹតភាពអស់រយៈពេលប្រមាណ៣ខែ កន្លងមកនេះ កម្មវិធីបានរកឃើញ បេក្ខជនជាជ័យលាភីចំនួន២០រូបមកពី៥តំបន់ផ្សេងៗគ្នានៅទូទាំងប្រទេសដើម្បីចូលរួមធ្វើបទបង្ហាញអំពីគំរូអាជីវកម្ម និងសក្តានុពលរបស់ខ្លួនក្នុងវគ្គផ្ដាច់ព្រ័ត្រនៅចំពោះមុខគណៈកម្មការចំនួន៧រូប ដែលមកពីអង្គភាព-ស្ថាប័នចម្រុះ។ ជាលទ្ធផល កម្មវិធីក៏បានស្វែងរកឃើញម្ចាស់ជ័យលាភីពានរង្វាន់សហគ្រិនថ្នាក់ជាតិឆ្នាំ២០២២ ទំាង៤រូប ដែលរួមមាន៖ ម្ចាស់ជ័យលាភីលេខ៤ បានទៅលើ លោកស្រី ម៉ៅ សុធា(ក្រុមហ៊ុន SHE Agrocam Products Co., Ltd មកពីខេត្តកណ្តាល) ម្ចាស់ជ័យលាភីលេខ៣ បានទៅលើ លោកស្រី ងន វ៉ាន់ថា (សហគ្រាស Color Silk Enterprise មកពីរាជធានីភ្នំពេញ ម្ចាស់ជ័យលាភីលេខ២បានទៅលើ លោកស្រី ទ្រី មុយគា (សហគ្រាសផលិតឱសថប៉េប៉េអឹម មកពីរាជធានីភ្នំពេញ) ម្ចាស់ជ័យលាភីលេខ១បានទៅលើ លោក ឈរ រិទ្ធី(ក្រុមហ៊ុន ខ្មែរ ហ្វ្រេស មិល ឯ.ក មកពីខេត្តតាកែវ)។ វិទ្យាស្ថានជាតិសហគ្រិនភាព និងនវានុវត្តន៍ និងសហគ្រិនខ្មែរ មានមោទកភាពដែល កម្មវិធីពានរង្វាន់ សហគ្រិនថ្នាក់ជាតិឆ្នាំ២០២២ ទទួលបានការដាក់ពាក្យចូលរួមរហូតដល់ ២៥៤ ក្រុមហ៊ុន ខ្ពស់ជាង ឆ្នាំមុនប្រមាណ ២១% ពីទូទាំងប្រទេសកម្ពុជា មាន២៥រាជធានី-ខេត្តដែលបែកចែកទៅជា៥តំបន់រួមមាន តំបន់បាត់ដំបង តំបន់សៀមរាប តំបន់កំពង់ចាម តំបន់កណ្តាល និងតំបន់កំពត ។ កម្មវិធីប្រកួតប្រជែងពានរង្វាន់សហគ្រិនថ្នាក់ជាតិឆ្នាំ២០២២ នេះត្រូវបានបញ្ចប់វគ្គប្រកួតផ្ដាច់ព្រ័ត្រ ដោយជោគជ័យ ក្រោមអធិបតីភាពថ្នាក់ដឹកនាំ នៃក្រសួងការងារ និងបណ្តុះបណ្តាលវិជ្ជាជីវៈ ក្រសួងសេដ្ឋកិច្ច និងហិរញ្ញវត្ថុ សហគ្រិនខ្មែរ វិទ្យាស្ថានជាតិសហគ្រិនភាព និងនវានុវត្តន៍ ធនាគារ ព្រីនស៍ ព្រមទាំងស្ថាប័ន ពាក់ព័ន្ធនានាមកពីវិស័យសាធារណៈ និងឯកជនជាច្រើនរូប។ គួរបញ្ជាក់ផងដែរថា វិទ្យាស្ថានជាតិសហគ្រិនភាព និងនវានុវត្តន៍គឺជាគ្រឹះស្ថានជាតិផ្តល់នូវជំនាញសហគ្រិនភាព បច្ចេកទេស និងវិជ្ជាជីវៈដែលត្រូវបានទទួលស្គាល់ជាលក្ខណៈជាតិ និងអន្តរជាតិ តាមរយៈការប្រើប្រាស់នូវសម្ភារបណ្តុះបណ្តាលទំនើបៗជាមួយសាស្ត្រាចារ្យឯកទេសដែលមានគុណវុឌ្ឍិខ្ពស់។ សហគ្រិនខ្មែរត្រូវបានបង្កើតឡើងដោយក្រសួងសេដ្ឋកិច្ច និងហិរញ្ញវត្ថុក្នុងគោលបំណងធ្វើការដោយផ្ទាល់ជាមួយស្ថាប័នដៃគូ និងអ្នកពាក់ព័ន្ធនានានៅក្នុងប្រព័ន្ធអេកូឡូស៊ី សហគ្រិនភាពនៅកម្ពុជា។ សហគ្រិនខ្មែរមានចក្ខុវិស័យក្លាយជាថ្នាលជាតិសម្រាប់ការលើកកម្ពស់ សហគ្រិនភាព តាមរយៈការគាំទ្រទាំងហិរញ្ញវត្ថុ និងមិនមែនហិរញ្ញវត្ថុដល់ធុរកិច្ចថ្មី និងសហគ្រាសធុនតូច និងមធ្យមដែលមានសក្ដានុពលនៅក្នុងវិស័យអាទិភាពដូចជាវិស័យព័ត៌មានវិទ្យា សេវាកម្ម កម្មន្តសាល និងផលិតកម្មឱ្យបានច្រើនដើម្បីចូលរួមលើកកម្ពស់សេដ្ឋកិច្ចជាតិ ៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-24T01:18:23.568Z", "category": "ចាប់ផ្តើមអាជីវកម្ម", "views": 456, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
ជិតដាច់ឆ្នាំតែមិនដាច់លុយ! អ្នកជំនាញបង្ហើបច្បាប់ចាយលុយ២ បើធ្វើបានសល់លុយច្រើនជាងមុន	https://business-cambodia.com/articles/how-to-save-money-when-buying-things	ការចាយលុយមិនដឹងមុខក្រោយ និងមិនបានកំណត់ខ្ទង់ចំណាយឲ្យបានត្រឹមត្រូវគឺធ្វើឲ្យអ្នកចាយលុយអស់ច្រើនទាំងមិនដឹងខ្លួន ហើយក៏ជាហេតុធ្វើឲ្យបងប្អូនមិនងាយសល់លុយនោះទេ ទោះជារកលុយបានច្រើនក៏ដោយ។ ទាក់ទងនឹងការចាយលុយនេះដែរ លោកស្រី Bernadette Joy ដែលជាគ្រូបង្វឹកផ្នែកហិរញ្ញវត្ថុ និងជាស្ថាបនិក Crush Your Money Goals បានចែករំលែកពីច្បាប់២ដែលលោកស្រីបានអនុវត្តន៍ហើយជួយឲ្យសន្សំលុយបានច្រើន។ ១. ច្បាប់១ដុល្លារ ច្បាប់១ដុល្លារគឺវាសាមញ្ញាបំផុត។ លោកស្រីថាបើរបស់ឬទំនិញតម្លៃ១ដុល្លារឬតិចជាង១ដុល្លារ ក្នុងការប្រើប្រាស់ម្ដង លោកស្រីផ្ដល់ភ្លើងខៀវក្នុងការទិញរបស់នោះ។ ច្បាប់១ដុល្លារ គឺអ្នកផ្ដល់ការអនុញ្ញាតសម្រាប់ខ្លួនឯងក្នុងការទិញរបស់ដែលអ្នកប្រើប្រាស់ជាញឹកញាប ហើយរារាំងអ្នកមិនឲ្យទិញអ្វីមួយភ្លាមៗដែលមិនបានព្រាងទុកដែលវាអាចជាចំណាយមិនចាំបាច់។ លោកស្រីបានបញ្ជាក់ថាច្បាប់១ដុល្លារនេះគឺជួយអ្នកឲ្យជៀសវាងការចំណាយលុយច្រើនហើយខុសគោលដៅ។ លោកស្រីបានលើកឧទាហរណ៍ របស់មួយតម្លៃ១០០ដុល្លារ តែឥឡូវគេលក់បញ្ចុះតម្លៃមកនៅត្រឹមតែ៧៥ដុល្លារ អ្នកឃើញលក់បញ្ចុះតម្លៃក៏ចង់ទិញ ទាំងមិនមែនជារបស់ចាំបាច់។ អ៊ីចឹងបើអ្នកមានច្បាប់ចាយលុយច្បាស់លាស់នោះ ទោះជារបស់នោះគេលក់បញ្ជុះតម្លៃក៏អ្នកមិនត្រូវចំណាយលុយដែរព្រោះវាមិនមែនជារបស់ចាំបាច់ត្រូវទិញ។ ២. ច្បាប់៨០/២០ ច្បាស់៨០/២០គឺច្បាប់មួយដែលជួយឲ្យអ្នកគិតថាតើអ្នកប្រើរបស់ដែលបម្រុងនឹងទិញនោះបានរយៈពេលប៉ុនណា។  បើសិនបើអ្នកជឿថាអ្នកប្រើប្រាស់របស់នោះបាន៨០%នៃពេលវេលាក្នុងមួយថ្ងៃគឺមានន័យវាមានតម្លៃសម្រាប់ឲ្យអ្នកចំណាយលុយទិញរបស់នោះ។ ត្រង់ណុចនេះលោកស្រីថាលោកស្រីធ្លាប់ត្អួញត្អែរទៅកាន់មិត្តភក្ដិគាត់ម្នាក់ថាមិនចង់ទិញកុំព្យូទ័រនិងទូរស័ព្ទថ្មីនោះទេព្រោះត្រូវចាយលុយច្រើន។ ប៉ុន្ដែលោកស្រីយល់ឃើញថា កុំព្យូទ័រនិងទូរស័ព្ទគឺលោកស្រីត្រូវប្រើប្រាស់វារាល់ថ្ងៃ លោកស្រីគិតថាវាមិនមែនចំណាយច្រើន ព្រោះព្យូទ័រនិងទូរស័ព្ទគឺជារបស់ចាំបាច់ដែលលោកស្រីត្រូវការរាល់ថ្ងៃ។ ប្រសិនបើអ្នកនឹងប្រើរបស់ឬផលិតផលនោះត្រឹមតែ២០% នៃពេលវេលាប្រចាំថ្ងៃរបស់អ្នកទេ ប៉ុន្ដែអ្នកចង់បានរបស់នោះ  អ្នកគួរពិចារណាម្ដងទៀតថាតើគួរចំណាយលុយទិញវាឬទេ ខណៈពេលដែលទិញមកអ្នកប្រើវាតិចតួចប៉ុណ្ណោះដូច្នេះវាមិនសូវចាំបាច់នោះទេ។ យ៉ាងណាមិញបើអ្នកប្រើរបស់នោះរហូតដល់៨០%នៃពេលវេលាប្រចាំ អ្នកអាចគិតគូចំណាយលុយទិញបានព្រោះវាជារបស់ចាំបាច់ក្នុងការប្រើប្រាស់ប្រចាំថ្ងៃ៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:57:35.381Z", "category": "ហិរញ្ញវត្ថុ", "views": 477, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
CEO ស្ត្រីខ្លាំង ធ្លាប់ជួយសង្គ្រោះក្រុមហ៊ុនល្បីឈ្មោះXerox ពីការក្ស័យធន ដោយប្រើយុទ្ធសាស្ត្រ៥យ៉ាង	https://business-cambodia.com/articles/ceo-anne-mulcahy-save-xerox	សាជីវកម្ម Xerox គឺជាសាជីវកម្មអាមេរិកមួយដែលលក់ផលិតផល និងសេវាកម្មបោះពុម្ពឯកសារឌីជីថល ដែលបានពង្រីកអាជីវកម្មរបស់ខ្លួនរហូតដល់ទៅជាង ១៦០ ប្រទេស។ នៅក្នុងឆ្នាំ ២០១៧ ក្រុមហ៊ុននេះមានតម្លៃខ្លួនរហូតដល់ទៅ ៥.២៥៦ ពាន់លានដុល្លារ ដែលនេះជាតម្លៃមួយដ៏ច្រើនសម្បើមផងដែរ។ ប៉ុន្តែទម្រាំអាចដើរមកដល់ចំណុចនេះ Xerox ក៏ធ្លាប់ឆ្លងកាត់ព្យុះភ្លៀង ស្ទើរតែក្ស័យធុនផងដែរនៅអំឡុងឆ្នាំ ២០០១ ដល់ ២០០៣។ នៅពេលនោះជាពេលដែលអាជីវកម្ម Xerox មានបញ្ហានិងរកស៊ីខាតយ៉ាងខ្លាំង ដោយសារតែពេលនោះមានការប្រកួតប្រជែងគ្នាយ៉ាងខ្លាំងលើវិស័យដែល Xerox កំពុងតែធ្វើនេះ។ មិនយូរប៉ុន្មាន CEO ដែលធ្លាប់កាន់តំណែងក្នុងក្រុមហ៊ុនត្រូវបានគេដកចេញពីតំណែងហើយត្រូវជំនួសវិញដោយ CEO ស្រីដែលមានឈ្មោះថា Anne Mulcahy។ នៅក្នុងស្ថានភាពដ៏អាប់អួរបែបនេះ អ្នកស្រីត្រូវប្រឈមមុខយ៉ាងលំបាកដើម្បីដោះស្រាយនូវបញ្ហាដែលក្រុមហ៊ុនកំពុងជួបប្រទះ ដើម្បីស្ដារក្រុមហ៊ុនឱ្យបន្តរស់រានមានជីវិតបន្តទៀត។ ក្រោយឡើងកាន់តំណែងជា CEO ភ្លាម អ្នកស្រី Anne Mulcahy មិនបង្អង់យូរបានចាត់នូវវិធានការក្ដៅជាបន្តបន្ទាប់ដូចជា៖ ១. កាត់បន្ថយនូវរាល់ការចំណាយដែលខ្ជះខ្ជាយនិងមិនសូវចាំបាច់ចោលឱ្យអស់ ព្រមទាំងបញ្ឈប់បុគ្គលិករហូតដល់ទៅ ២២០០០នាក់ ដើម្បីទប់ទល់ការចំណាយផ្សេងៗដើម្បីឱ្យអាជីវកម្មអាចរស់រានបន្ត។ ២. យកប្រាក់មួយផ្នែកដែលនៅសល់វិនិយោគទៅលើការសិក្សាស្រាវជ្រាវដើម្បីអភិវឌ្ឍន៍ផលិតផល ឬសេវាកម្មថ្មីៗ ដើម្បីអាចប្រកួតប្រជែងជាមួយនឹងដៃគូរប្រកួតប្រជែងរបស់ខ្លួន។ បើទោះបីជាពេលនោះក្រុមហ៊ុនប្រឈមនឹងការប្រកួតប្រជែងយ៉ាងក្ដៅគគុកយ៉ាងណាក៏ដោយ ក៏ Xerox មិនបានសម្រេចចិត្តបញ្ចុះតម្លៃផលិតផល និងសេវាកម្មរបស់ខ្លួនដើម្បីបង្កើនការលក់ជាដាច់ខាត ប៉ុន្តែ Xerox ផ្ដោតទៅលើការពង្រឹងនូវគុណភាពរបស់ផលិតផល និងសេវាកម្មរបស់ខ្លួនឱ្យកាន់តែប្រសើរឡើងវិញ។ ៣. ផ្លាស់ប្ដូរនូវរចនាសម្ព័ន្ធមួយចំនួន ជាពិសេសរើសមេដឹកនាំដែលមានសមត្ថភាព និងបណ្ដុះបណ្ដាលពួកគេឱ្យមានសមត្ថភាពកាន់តែខ្ពស់ ដើម្បីដឹកនាំផ្នែកសំខាន់ៗផ្សេងៗនៅក្នុងអាជីវកម្ម។ ៤. គាត់បានចំណាយពេលវេលាសរុបរហូតដល់ទៅ ៩០ ថ្ងៃ ដើម្បីហោះហើរទៅកាន់ការិយាល័យផ្សេងៗរបស់ក្រុមហ៊ុនដើម្បីស្ដាប់មតិយោបល់របស់បុគ្គលិក និងមនុស្សនៅតាមសាខាផ្សេងៗ ទៅលើការយល់ឃើញរបស់ពួកគេចំពោះបញ្ហាដែលកំពុងជួបប្រទះ និងការយល់ឃើញរបស់ពួកគេថាអ្វីខ្លះដែលបានបង្កជាបញ្ហាមកដល់ពួកគេ។ ៥. ជំនួសឱ្យការវិនិយោគនៅក្រៅប្រទេសដើម្បីប្រកួតប្រជែងនៅក្នុងទីផ្សារ អ្នកស្រីបានសម្រេចចិត្តលុបចោលការពង្រីកខ្លួនបន្ថែម ហើយប្ដូរមកវិញដោយផ្ដោតទៅលើការអភិវឌ្ឍន៍ទៅលើផលិតផលដែលកំពុងពេញនិយមរបស់ខ្លួនវិញ និងខិតខំស្វែងរកនូវបច្ចេកវិទ្យាថ្មីដើម្បីអភិវឌ្ឍន៍ផលិតផលរបស់ខ្លួនឱ្យកាន់តែលេចធ្លោ។ តាមរយៈការចាត់នូវវិធានការណ៍ទាំងប៉ុន្មានខាងលើរបស់អ្នកស្រី ក៏ទទួលបាននូវការរិះគន់មួយចំនួនផងដែរ។ ប៉ុន្តែបើទោះបីជាយ៉ាងណាក៏ដោយក្នុងនាមជាមេដឹកនាំពេលខ្លះក៏ត្រូវសម្រេចចិត្តដ៏លំបាក ខាំមាត់សង្កត់ចិត្ត អត់ធ្មត់និងបិទភ្នែកបិទត្រចៀករបស់ខ្លួនមួយពេលដើម្បីអាចសម្រេចបាននូវភាពជោគជ័យរបស់អាជីវកម្មនាពេលអនាគត។ តាមរយៈសកម្មភាពទាំងប៉ុន្មានរបស់អ្នកស្រីគឺបានជួយសង្គ្រោះក្រុមហ៊ុន Xerox បានពិតមែន។ នៅឆ្នាំ ២០០០ Xerox ខាតបង់ប្រាក់រហូតដល់ទៅ ២៧៣ លានដុល្លារ។ រីឯនៅឆ្នាំ ២០០១ នៅពេលដែលក្រុមហ៊ុនសម្រេចជ្រើសរើសឱ្យអ្នកស្រីឡើងកាន់តំណែង ក្រុមហ៊ុនបានមានបំណុលជាប់ខ្លួនរហូតដល់ទៅជាង ១៧ ពាន់លានដុល្លាររួចទៅហើយ។ ប៉ុន្តែមកដល់ឆ្នាំ ២០០៣ ពោលគឺរយៈពេល ២ឆ្នាំនៃការគ្រប់គ្រងរបស់អ្នកស្រី បានធ្វើឱ្យក្រុមហ៊ុនអាចរកប្រាក់ចំណេញបានរហូតដល់ទៅ ៩១ លានដុល្លារក្នុងមួយឆ្នាំ និងអាចជួយសង្គ្រោះក្រុមហ៊ន Xerox ដែលកំពុងប្រឈមនឹងការក្ស័យធន ឱ្យរស់រានមានជីវិតនិងរីកចម្រើនរហូតមកទល់នឹងបច្ចុប្បន្ន៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:49:10.785Z", "category": "ភាពជាអ្នកដឹកនាំ", "views": 389, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អតីតប្រធានផ្នែកធនធានមនុស្ស នៅក្រុមហ៊ុន Amazon ប្រាប់គន្លឹះ៥យ៉ាងទាក់ចិត្តគេភ្លាមៗអំឡុងពេលសម្ភាសន៍	https://business-cambodia.com/articles/amazon-human-resource-manager-	ក្រោយបានចាប់អាជីពជាប្រធានផ្នែកធនធានមនុស្ស អស់រយៈពេល១២ឆ្នាំនៅក្នុងក្រុមហ៊ុនGoogle និងជាដៃគូអាជីវកម្មប្រតិបត្តិនៅ Amazon របស់លោក Jeff Bezos ផងដែរនោះ។ កញ្ញា  Ann Hiatt  បន្ទាប់ពីបានចំណាយពេលវេលាជាច្រើនជាមួយមេដឹកនាំល្បីៗជោគជ័យនិងមានឥទ្ធិពលបំផុតក្នុងពិភពលោកនាងបានដកពិសោធន៏ឃើញថាបេក្ខជនដែលមានលក្ខណៈគ្រប់គ្រាន់ដែលធ្វើឱ្យប្រធានផ្នែកនីមួយៗពេញចិត្តភ្លាមៗនោះគឺមានគន្លឺះសម្ងាត់៥យ៉ាងនេះ។ ១. ប្រាប់រឿងដែលមិនអាចបំភ្លេចបានអំពីចំណូលចិត្ត និងចំណាប់អារម្មណ៍ បង្ហាញពីចំណង់ចំណូលចិត្តគួរឱ្យចាប់អារម្មណ៍ វាអាចបញ្ជាក់ពីជម្រៅនៃចំណេះដឹង និងចំណង់ចំណូលចិត្តនៅខាងក្រៅការងាររបស់ពួកគេបានមួយផ្នែកផងដែរ។ ២. និយាយពីអ្វីដែលអ្នកមិនដឹង ប៉ុន្តែចង់រៀន គេថារៀនមិនពិបាកនោះទេ ប៉ុន្តែមានតែមនុស្សមិនចង់រៀនទេដែលពិបាក។ មនុស្សដែលបង្ហាញពីភាពចង់ដឹងចង់ឮលើរឿងមានប្រយោជន៍ ជាមនុស្សដែលគេចូលចិត្តបង្រៀននឹងចាត់ទុកថាជាមនុស្សឆ្លាតមួយប្រភេទដែរ។ ៣. ប្រើពាក្យការងារជាក្រុមដូចជា "យើង" និង "ក្រុមរបស់ខ្ញុំ" មនុស្សដែលមានបុគ្គលលក្ខណៈបែបនេះបង្ហាញថាពួកគេជាមនុស្សយកចិត្តទុកដាក់លើអ្នកដទៃ មិនអាត្មានិយមគិតតែផលប្រយោជន៍ខ្លួនឯងជាដើម។ ៤.ហ៊ាននិយាយអំពីគំនិតដែលបរាជ័យ ជំនួសឱ្យអារម្មណ៍បាក់ទឹកចិត្ត បុគ្គលិកល្អបំផុតត្រូវបានផ្តល់ថាមពល និងលើកទឹកចិត្តដោយការបរាជ័យរបស់ពួកគេ ហើយពេលវេលាដែលលំបាកៗទាំងអស់នោះហើយដែលធ្វើឱ្យពួកគេមានការតាំងចិត្តខ្ពស់បំផុត។ ៥.ហួសពីការងារ និងមានចក្ខុវិស័យទៅអនាគត រឿងចុងក្រោយដែលអ្នកគ្រប់គ្រងចង់ឮគឺការរៀបរាប់ឡើងវិញនៃការងារដែលពួកគេបានសរសេរ និងគោលដៅអនាគតដ៏ច្បាស់លាស់មួយជាមួយខ្លួនឯង ឬគោលដៅរួមមួយជាមួយក្រុមហ៊ុនទៅកាន់់អនាគត។ គួរបញ្ជាក់ផងដែរថា កញ្ញា Ann Hiatt គឺជាអតីតបុគ្គលិកនៅ Silicon Valley និងជាអ្នកនិពន្ធល្បីឈ្មោះ ដែលមានបទពិសោធន៍ ១៥ឆ្នាំធ្វើការជាដៃគូអាជីវកម្មប្រតិបត្តិសម្រាប់លោកJeffBezosថ្មីៗនេះរូបនាងបានបង្កើតក្រុមហ៊ុនប្រឹក្សាយោបល់ជាមួយអតិថិជនដែលជាCEO ទូទាំងពិភពលោក សម្រាប់ផ្តល់មេរៀននឹងអនុវត្តនៃការច្នៃប្រឌិត មហិច្ឆតា កំណើន និងការគិតឆ្ពោះទៅមុខ ក្នុងភាពជាអ្នកដឹកនាំដែលនាងបានរៀននៅ Amazon និង Google ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:45:31.884Z", "category": "ភាពជាអ្នកដឹកនាំ", "views": 355, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កម្រមានអ្នកដឹង! ស្ត្រីឈាមជ័រខ្មែរម្នាក់ កំពុងបម្រើការងារនៅអង្គការអវកាសលំដាប់ពិភពលោក NASA	https://business-cambodia.com/articles/khanara-tauch-ellers-work-at-nasa	តើអ្នកជឿទេថា រូបភាពដែលអ្នកចាប់អារម្មណ៍តាំងពីក្មេងៗ ប្រហែលជាក្ដីស្រមៃដែលអ្នកចង់ធ្វើបំផុតពេលដែលអ្នកធំឡើង? វាជាដំណើរជីវិតដ៏គួរឱ្យចងចាំរបស់ស្ត្រីខ្មែរវ័យ៥០ឆ្នាំម្នាក់ឈ្មោះ  Khanara Tauch Ellers ដែលបច្ចុប្បន្នកំពុងតែបម្រើការងារជាវិស្វករផ្នែក Engineer NASA's Jet Propulsion Laboratory របស់អង្គការណាសា ដែលចំណុចចាប់ផ្ដើមរបស់លោកស្រីជាមួយនឹងផ្នែកអវកាស គឺបានផុសឡើងនៅពេលដែលលោកស្រីបានឃើញ យានអវកាសអាប៉ូឡូ នៅក្នុងទូរទស្សន៍សខ្មៅមួយគ្រឿង ដែលឪពុកម្ដាយរបស់លោកស្រី បានចូលលុយគ្នាជាមួយនិងឪពុកមា ដើម្បីទិញ។ ពេលនោះហើយដែលលោកស្រីមានក្ដីស្រមៃថា ខ្ញុំនឹងធ្វើជាវិស្វករម្នាក់ពេលដែលធំឡើង។ ប៉ុន្តែក្ដីស្រមៃស្ត្រីដែលមានដើមកំណើតមកពីខេត្តបាត់ដំបងរូបនេះ ធ្លាប់ត្រូវបានបំផ្លាញក្រោយពេលដែលប្រទេសកម្ពុជាធ្លាក់ចូលក្នុងរបបខ្មែរក្រហម ដែលធ្វើឱ្យលោកស្រីត្រូវនិរាសព្រាត់ប្រាសពីគ្រួសារជាទីស្រលាញ់រួមមានឪពុកម្ដាយ និងបងប្អូនប្រុសស្រីលោកស្រី។ ក្រោយមកលោកស្រីបានភៀសខ្លួនមករស់នៅលើទឹកដីថៃរយៈពេល១ឆ្នាំ មុនពេលមានឱកាសហោះមកកាន់ទឹកដីអាមេរិក ដែលជាប្រទេសអភិវឌ្ឍន៍។ ឆ្ពោះមកដល់ទឹកដីថ្មី លោកស្រីបានបានមក JPL [Jet Propulsion Laboratory របស់ NASA] ក្នុងនាមជាអ្នកហាត់ការ នៅពេលដែលគាត់បានបញ្ចប់ការសិក្សានៅ Cal Poly Pomona [California State Polytechnic University]។ ក្រោយមកលោកស្រីបានក្លាយជាបុគ្គលិកក្រៅម៉ោងសិក្សា ហើយបន្ទាប់មកបានក្លាយជាវិស្វករ JPL បន្ទាប់ពី បានទទួលបរិញ្ញាបត្រវិទ្យាសាស្ត្រផ្នែកវិស្វកម្មមេកានិចក្នុងឆ្នាំ១៩៨៨។ លោកស្រីបានរៀបរាប់ថា ភាសាអង់គ្លេសគឺជាបញ្ហាប្រឈមដ៏ធំបំផុតសម្រាប់ខ្ញុំ ក្នុងការជម្នះដើម្បីសម្រេចក្តីសុបិន។ ខ្ញុំមកសហរដ្ឋអាមេរិកក្នុងនាមជាជនភៀសខ្លួនកម្ពុជា បន្ទាប់ពីបានរត់គេចពីរបបខ្មែរក្រហម (បក្សកុម្មុយនិស្ត)។ លោកស្រីក៏បានរំលឹកបន្ថែមពីបទពិសោធន៍ជូរចត់បន្ថែមថា ខ្មែរក្រហមបានបិទសាលារៀន ហើយតម្រូវឱ្យពលរដ្ឋខ្មែរភាគច្រើនធ្វើស្រែ។ ខ្ញុំទើបតែរៀនថ្នាក់ទី១០ នៅពេលដែលពួកគេបានបិទសាលាក្នុងឆ្នាំ១៩៧៥ ហើយខ្ញុំមិនមានការអប់រំបន្ថែមទេរហូតដល់ឆ្នាំ ១៩៨១ ដែលជាពេលដែលខ្ញុំចាប់ផ្តើមរៀនភាសាអង់គ្លេស។ ដំបូងខ្ញុំចូលរៀនថ្នាក់អប់រំមនុស្សពេញវ័យនៅពេលល្ងាច បន្ទាប់ពីធ្វើការក្នុងរោងចក្រកាត់ដេរ។ ខ្ញុំមានបំណងប្រាថ្នាចង់ធ្វើតាមសុបិនកាលពីកុមារភាពរបស់ខ្ញុំ ហើយដោយមានការណែនាំពីគ្រូនិងអ្នកប្រឹក្សារបស់ខ្ញុំ ខ្ញុំបានចាប់ផ្ដើមចូលរៀនថ្នាក់ភាសាអង់គ្លេស។ ខ្ញុំបានចាប់ផ្តើមនៅសិក្សានៅ Cal Poly Pomona ក្នុងឆ្នាំ ១៩៨៤ ហើយបានទទួលបរិញ្ញាបត្រវិទ្យាសាស្ត្រផ្នែកវិស្វកម្មមេកានិក (BSME) ក្នុងឆ្នាំ១៩៨៨។ ទាក់ទិននឹងគន្លឹះនៃភាពរីកចម្រើនរបស់លោកស្រី ធ្វើឱ្យមានថ្ងៃនេះគឺលោកស្រីមានប្រសាសន៍ថា៖ មិនដែលបោះបង់! ចូរផ្តោតអារម្មណ៍ និងប្រឹងប្រែងឆ្ពោះទៅរកក្តីសុបិនរបស់អ្នក! កុំអនុញ្ញាតឱ្យអ្វីដែលកើតឡើងក្នុងជីវិតធ្វើឱ្យការផ្តោតអារម្មណ៍របស់អ្នកស្រពិចស្រពិល។ ជីវិតផ្តល់ឱ្យអ្នកនូវរឿងដែលមិននឹកស្មានជាច្រើន ហើយវាក៏ផ្តល់ឱ្យអ្នកនូវឱកាសដើម្បីរីកចម្រើន និងកសាងអត្តចរិតរបស់អ្នក។ អ្នកមិនដែលចាស់ពេកក្នុងការដើរតាមសុបិនរបស់អ្នក។ សហរដ្ឋអាមេរិកគឺជាទឹកដីនៃឱកាសដែលអនុញ្ញាតឱ្យអ្នកបន្តការសិក្សារបស់អ្នកដោយមិនគិតពីអាយុរបស់អ្នក៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 0963517713	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:17:35.998Z", "category": "ភាពជាអ្នកដឹកនាំ", "views": 1096, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ប្រយ័ត្នយកលុយទិញប៉ះដីខ្យល់! រំលស់ដីនិងផ្ទះបានពាក់កណ្ដាលទីបើគម្រោងជាប់គាំងគួរធ្វើបែបណាទើបល្អ?	https://business-cambodia.com/articles/how-to-solve-in-real-estate-project	មនុស្សគ្រប់គ្នារំលស់ដីឬផ្ទះដោយក្ដីសង្ឃឹមថាគម្រោងដីឡូតិ៍ឬសំណង់ផ្ទះដែលខ្លួនកំពុងទិញនឹងមានការរីកចម្រើនឬនឹងសាងសង់ដូចអ្វីដែលអ្នកលក់បាននិយាយប្រាប់។ ប៉ុន្តែពេលកំពុងរំលស់គម្រោងសាងសង់នោះបែរជាមានភាពមិនប្រក្រតី ឬជាប់គាំងនៅមួយកន្លែង តើត្រូវបន្តបង់រំលស់ឬឈប់បង់? ជាក់ស្ដែងសព្វថ្ងៃនេះមានអ្នកទិញដីឡូតិ៍ជាច្រើនដែលកំពុងតែជួបបញ្ហានេះ ហេតុនេះហើយ Business Cambodia សូមលើកឡើងជាដំណោះស្រាយមួយចំនួនដើម្បីបានជាគំនិតបន្ថែមសម្រាប់ឱ្យអ្នកជួបបញ្ហាអាចរកច្រកចេញបាន។ មែនទែនទៅយើងមិនអាចឆ្លើយបានឡើយថាត្រូវឈប់ឬក៏បន្ត វាអាស្រ័យទៅលើស្ថានភាពជាក់ស្ដែង ហើយស្ថានភាពនេះមានតែបងប្អូនអ្នកទិញផ្ទាល់ទេដែលអាចដឹងបាន។ ដោយឡែកប្រសិនបើបងប្អូនមានការសង្ស័យ យើងលើកទឹកចិត្តឱ្យបងប្អូនសួរទៅកាន់ក្រុមហ៊ុនដែលបងប្អូនបានទិញផ្ទាល់។ ឧទាហរណ៍ថាបងប្អូនទិញដីឡូតិ៍ ហើយបងប្អូនឃើញថាគម្រោងមិនមានការសាងសង់ផ្លូវ មិនដាក់លូ ឬមិនសង់ផ្សារតាមសន្យាដែលបាននិយាយគ្នាមុនពេលទិញ។ បងប្អូនមានសិទ្ធិសួរទៅកាន់ម្ចាស់គម្រោងថាហេតុអ្វីបានជាមិនឃើញសាងសង់? មួយវិញទៀតប្រសិនបើបងប្អូនបានដឹងច្បាស់ថាក្រុមហ៊ុននោះមានជាប់បំណុលច្រើនហើយ គ្មានសង្ឃឹមអាចដំណើរការទៅមុខបានទៀតទេបងប្អូនគួរតែដកខ្លួនទៅ ព្រោះថាបន្តបង់លុយនឹងបន្តខាតលុយ ហេតុអ្វីដឹងទេ? បងប្អូនគិតទៅមើល៍បើម្ចាស់គម្រោងនេះជាប់បំណុលធនាគារច្រើនហើយ គេយកលុយដែលលក់ដីបានដើម្បីបង់ធនាគារជាប្រចាំ ចុះគេបានលុយឯណាមកសាងសង់គម្រោងតាមការសន្យា? ម្យ៉ាងទៀតនៅពេលគម្រោងលក់លែងដាច់អស់លទ្ធភាពបង់ធនាគារ គម្រោងនឹងគាំងលែងដើរទៅមុខហើយ។ គួរតែឈប់បង់លុយ។ ឧទាហរណ៍ថាដីតម្លៃ ១ម៉ឺនដុល្លារ បងប្អូនបង់បាន ៤០% លុយនៅសល់ត្រូវបង់គឺ៦,០០០ដុល្លារ បើបងប្អូនឈប់ពេលនេះបងប្អូនខាត៤០០០ដុល្លារតែបើបន្តទាំងដឹងច្បាស់ថាគម្រោងមានបញ្ហាបងប្អូនអាចនឹងខាតដល់១ម៉ឺនដុល្លារ ឬក្បែរ១ម៉ឺនដុល្លារក៏ថាបាន៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:11:55.197Z", "category": "អចលនទ្រព្យ", "views": 331, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកលក់ខ្សត់ភ្ញៀវ គួរប្រើក្បួនលក់ពិសេស៣នេះដើម្បីទាញភ្ញៀវមកវិញ	https://business-cambodia.com/articles/sale-tips-attract-custumer	ខណៈពេលដែលបញ្ហាកូវិដ១៩ និងអតិផរណាកើនឡើងបានធ្វើឱ្យ អាជីវកម្មមួយចំនួនត្រូវបានរាំងស្ទះ ទំនិញឡើងថ្លៃ ការរកស៊ីក៏មានបញ្ហាមួយចំនួនដែរ ពោលគឺលក់មិនសូវដាច់ ខ្សត់ភ្ញៀវជាដើម។ ជំុវិញបញ្ហាមួយនេះ យើងនឹងធ្វើការលើកពិសេសៗមួយចំនួនដើម្បីជាគំនិតមួយផ្នែកតូចចែករំលែកទៅកាន់បងប្អូនទាំងអស់គ្នា កំពុងតែរកស៊ី លក់ដូរ ធ្វើយ៉ាងណាអាចទាញភ្ញៀវទិញនៅសេវាកម្ម ឬផលិតផលរបស់យើង ៖  ១. លក់ចំណុចពិសេស៖ ក្នុងបរិបទសង្គមរាល់ថ្ងៃនេះ មនុស្សចូលចិត្តចង់ដឹង ចង់ឮអ្វីដែលថ្មី ដូច្នេះហើយការធ្វើអាជីវកម្មដូចគ្នា ប្រសិនបើអ្នករកឃើញអ្វីថ្មីមុនគេនោះ ឱកាសគេស្គាល់អ្នកច្រើន ប៉ុន្តែបើអ្នកធម្មតាដូចតែគេទេ ឱកាសលិចធ្លោរក៏មិនមានដែរ។ ជាឧទាហរណ៍ ក្រុមហ៊ុនផលិតរថយន្ត Tesla បានយកវិធីសាស្រ្តពិសេសមួយក្នុងការផលិតរថយន្តអគ្គិសនីរបស់ខ្លួននៅលើទីផ្សារ ជំនួសឱ្យការបង្កើតរថយន្តដែលមានតម្លៃសមរម្យដែលមាននៅលើទីផ្សាររួចហើយ។ ភាពខុសប្លែកពីគេ ហើយចំណេញដល់អ្នកជិះ ទាំងនេះហើយបានធ្វើឱ្យ Tesla កំពុងក្តាប់លុយរាប់ពាន់លានដុល្លារក្នុងដៃតាមរយៈការលក់ផលិតផលរបស់ខ្លួន ។ ២. លក់ដំណោះស្រាយ៖ ដូចដែលយើងបានលើកឡើងកាលពីអត្ថបទមុនរួចមកហើយ “អ្នកលក់ដែលពូកែរគឺជាអ្នកលក់ដែលពូកែដោះស្រាយបញ្ហាជួនភ្ញៀវ” ជាការពិតណាស់់នៅពេលដែលផលិតផល ឬសេវាកម្មរបស់អ្នកជាអ្វីដែលអតិថិជនចង់បានឬត្រូវការនោះពួកគេនឹងធ្វើការបញ្ជាទិញ ហើយអ្នកអាចលក់ដាច់បានដូចគ្នាលុះត្រាតែអ្នកដឹងអំពីបញ្ហារបស់ភ្ញៀវ ទើបអ្នកអាចណែនាំទៅបានចំល្អ ជាពិសេសនោះគឺអាចដោះស្រាយបញ្ហារបស់ពួកគេបាន ។  ឧទាហរណ៍ថា អតិថិជនចង់បានស្បែកជើងដើម្បីពាក់ចូលរួមកម្មវិធីអាពាហ៍ពិពាហ៍ តែនៅពេលដែលយើងមិនយល់ច្បាស់ពីតម្រូវការភ្ញៀវ ដោយអ្នកបែជាណែនាំស្បែកជើងប៉ាត់តាទៅកាន់ភ្ញៀវទៅវិញ ដូច្នេះហើយការដឹងបញ្ហាភ្ញៀវគឺជារឿងសំខាន់។ ៣. លក់អារម្មណ៍អោយភ្ញៀវ ៖ ជាការពិតណាស់ក្នុងនាមជាអ្នកលក់យកអារម្មណ៍ពីភ្ញៀវបានគឺជារឿងដែលអស្ចារ្យខ្លាំង ហើយនៅពេលដែលយើងយកចិត្តពួកគាត់បានហើយ គាត់លែងទៅរកគេទៀតហើយ ។ ជាអ្នកលក់រៀនធ្វើឱ្យុភ្ញៀវសប្បាយចិត្ត ឱ្យបាននៅពេលដែលគេទិញផលិតផលរបស់យើង លុយគឺយើងចង់បាន តែក្រៅពីលុយនោះគឺធ្វើឱ្យភ្ញៀវសប្បាយចិត្តនឹង ទិញយើង ហើយចាយលុយមិនស្តាយក្រោយ ។  ជាឧទារហណ៍ថា អ្នកលក់ផ្ទះ រៀនFreeដើមឈើ ខណៈដែលទីតាំងអ្នកផ្សេងមិនមានដាំដើមឈើរfreeទេ តែបើក្រឡេកមកមើលអ្នកវិញគឺយើងអាចធ្វើបាន ការថែមពេលខ្លះវាមិនខាតទេ តែវាជាឱកាសទទួលបានអារម្មណ៍ពីភ្ញៀវទៅ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:08:31.426Z", "category": "កំពូលអ្នកលក់", "views": 383, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
ទើបបើកប្រាក់ខែសោះចាយស្ទើរអស់បាត់! ស្នៀតពិសេស៣នេះ អាចទប់ឱ្យលុយសល់បានយូរ	https://business-cambodia.com/articles/the-best-3-money-tips	ប្រាក់ខែមិនទាន់បានបើកស្រួលបួលផង មនុស្សមួយចំនួនរៀបគម្រោងសម្រាប់ចាយវាយរួចទៅហើយ។ ហេតុនេះហើយទើបធ្វើឱ្យជួបបញ្ហាចំណាយលើសចំណូល លុយចូលមិនទាន់ចេញវិញអស់ ចាយចុះចាយឡើងសល់ចុងខែរាល់ពេល។ យោងតាមការចុះផ្សាយរបស់សារព័ត៌មាន CNBC អ្នកស្រី Maia Monell សហស្ថាបនិកនៃកម្មវិធី Nav.it បានចែករំលែកនូវគន្លឹះពិសេស៣ដែលអាចជួយដោះស្រាយបញ្ហាចាយលុយលឿនបាន។ ស្នៀតពិសេសទាំង៣នោះរួមមាន៖ ១. ស្វែងរកតម្លៃពិតរបស់ខ្លួនឯង ការចាយលុយលឿនគឺកើតចេញពីការចាយទៅលើរបស់មិនចាំបាច់ ហេតុនេះអ្នកស្រី Monell និយាយថា “ជំហានដំបូងគឺត្រូវយល់ឱ្យច្បាស់អំពីអ្វីដែលសំខាន់ពិតប្រាកដសម្រាប់ជីវិតអ្នក”។ ការកំណត់ឱ្យស្គាល់តម្រូវការពិតប្រាកដបែបនេះ នឹងធ្វើឱ្យអ្នកជៀសផុតពីការចាយខ្ជះខ្ជាយមិនត្រូវជ្រុង។ ឧទាហរណ៍ថាការធ្វើដំណើរកំសាន្តជាមួយគ្រួសារជារឿងសំខាន់សម្រាប់អ្នក ដូច្នេះអ្នកនឹងជ្រើសរើសចំណាយលុយទៅលើរឿងនេះ ជាជាងយកលុយទៅទិញរបស់ទំនើបដូចជាទូរស័ព្ទឬឡានសេរីថ្មីដែលមិនចាំបាច់ចំពោះអ្នក។ ២. តាមដានការចំណាយរបស់អ្នក វាជាចំណុចទូទៅមួយទេប៉ុន្តែមានមនុស្សជាច្រើនណាស់ដែលមើលរំលងរឿងសាមញ្ញមួយនេះ ការតាមដានចំណាយជាប្រចាំ អាចជួយឱ្យអ្នករកឃើញថាខ្លួនឯងបានចាយទៅលើអ្វីខុសខ្លះ។ មិនតែប៉ុណ្ណោះវាអាចក្លាយជាផ្លូវនាំឱ្យអ្នកចេះរៀបចំគម្រោងប្រាក់ចំណាយ ធ្វើឱ្យការចាយលុយរបស់អ្នកកាន់តែមានប្រសិទ្ធភាពល្អទៀតផង។ ក្នុងការតាមដានការចំណាយអ្នកអាចប្រើជាសៀវភៅ ឬកម្មវិធីនៅលើទូរស័ព្ទដៃមួយចំនួនដូចជា កម្មវិធីចំណាយ ឬកត់លុយជាដើម។ ៣. បង្កើតរឿងទាក់ទាញខ្លួនឯង មនុស្សយើងធ្វើរឿងអ្វីមួយបានយូរលុះត្រាតែមានគុណប្រយោជន៍សំខាន់ឬរង្វាន់ពិសេសដែលទាក់ទាញចចិត្តនៅពីក្រោយ។ ហេតុនេះហើយដើម្បីទាញខ្លួនឯងឱ្យធ្លាក់ចូលទៅក្នុងទម្លាប់ចេះចាត់ចែងឱ្យ អ្នកគួរតែឱ្យរង្វាន់ខ្លួនឯងដើម្បីជាការលើកទឹកចិត្តឱ្យខំប្រឹងបន្ត។ អ្នកអាចផ្ដល់ឱ្យខ្លួនឯងនូវអ្វីដែលអ្នកចូលចិត្តដូចជា អាហារឆ្ងាញ់ៗ១ខែម្ដង ឬទៅកន្លែងដែលអ្នកចូលចិត្តទៅកម្សាន្តជាដើម។ អ្នកស្រី Monell លើកឡើងថា “សូមកុំព្យាយាមចង់ឱ្យខ្លួនឯងល្អឥតខ្ចោះអី អ្នកមិនបាច់តឹងតែងចំពោះការចាយលុយពេកនោះទេ”។ មានន័យថាអ្នកមិនចាំបាច់បន្ទោសខ្លួនឯងពេលដែលថ្ងៃណាមួយអ្នកចាយទៅលើរបស់ខុសនោះទេ គ្រាន់តែព្យាយាមរកមូលហេតុដែលធ្វើឱ្យអ្នកសម្រេចចិត្តបែបនោះ ហើយរកវិធីកែលម្អវានៅថ្ងៃក្រោយទៅបានហើយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:06:59.850Z", "category": "ហិរញ្ញវត្ថុ", "views": 421, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
វិធីសំខាន់ៗចំនួន៣ជួយឱ្យម្ចាស់អាជីវកម្មខ្នាតតូចៗអាចទប់នឹងវិបត្តិលុយកាកបាន	https://business-cambodia.com/articles/sale-tips-for-seller-saving	តើម្ចាស់អាជីវកម្មគួរតែធ្វើដូចម្តេចដើម្បីអាចស៊ូជាមួយអតិផរណានេះបាន?ខាងក្រោមនេះគឺជាចឲវិធីសាស្រ្តខ្លះដែលអាចជួយម្ចាស់អាជីវកម្ម អាចទប់ទល់ជាមួយវិបិត្តបានមួយជំនួន៖ ១. បង្កើនតម្លៃតែមិនហួស៖ ម្ចាស់អាជីវកម្មខ្នាតតូចតែងតែបារម្ភថាពួកគេនឹងបាត់បង់អតិថិជន ប្រសិនបើពួកគេដំឡើងថ្លៃ។ ប៉ុន្តែប្រសិនបើការចំណាយរបស់អ្នកកើនឡើង ហើយអ្នកមិន ដំឡើងថ្លៃទេនោះ អ្នកអាចនឹងបាត់បង់អាជីវកម្មរបស់អ្នក។ ស្របគ្នានេះដែរ ទោះបីជាអតិថិជន របស់អ្នកអាចនឹងមិនសប្បាយចិត្តជាមួយនឹងការកើនឡើងតម្លៃក៏ដោយ តែអ្នកត្រូវដឹងថា មិនមែនតែអ្នកទេដែលតម្លើងតម្លៃនេះ ហើយមានភ្ញៀវមួយចំនួនក៏បានយល់នៅការកើនឡើងនេះដែរ ត្រង់ចំណុចនេះ ការឡើងថ្លៃប៉ុន្តែដាច់ខាតកុំអោយលើលុបពេក ពោលគឺទៅតាមទីផ្សារតម្លូវ ។ ២. លុបបំបាត់ការផ្តល់ជូនដែលមិនទទួលបានផលចំណេញ៖ តើអ្នកកំពុងស្តុកទុកផលិតផលច្រើន ហើយលក់មិនដាច់មែនទេ? តើប្រាក់ចំណេញរបស់អ្នកទាបពេកមែនទេ?ប្រសិនបើអ្នកមានផលិតផល ឬសេវាកម្មដែលលក់មិនបានផលចំណេញ ព្យាយាមឃ្លាស្តុឱ្យអស់ តាមរយៈការធ្វើប្រូមូហ្សិន ទិញថែម ជាដើម លក់មិនសូវចំណេញ ប្រសើរជាងទុកទំនិញខាតលុយដុំ ។ ត្រង់ចំណុចនេះទាំងអស់គ្នាព្យាយាម យកទំនិញទាំងឡើយណាដែល ដែលជាតម្រូវការរបស់អ្នកទិញច្រើន ដោយធ្វើការសង្កេតទៅលើទីផ្សារ នាពេលបច្ចុប្បន្ន ព្រោះទំនិញខ្លះយកមកកប់ដើមចោល បង្វិលមិនចេញហួសថ្ងៃផុតកំណត់ទៀត ។ ៣. កាត់បន្ថយការចំណាយ ៖ ពិនិត្យមើលវិក្កយបត្រប័ណ្ណឥណទាន(កាចំណាយទាំងអស់)របស់អ្នក ដើម្បីមើលថាតើមានការគិតថ្លៃប្រចាំខែណាមួយដែលខ្ពស់ជាងគេ មានន័យថាព្យាយមគ្រប់គ្រងការចំ ណាយទៅចក្រណាដែលខ្ពស់ជាងគេ តាមដាន និងគ្រប់គ្រងអោយខ្លាំង ព្រោះបើនៅតែបណ្តាយទៀត អាចនឹងមានបញ្ហាដល់អាជីវកម្មទាំងអស់គ្នាជាពុំខាន ។ ឧទាហរណ៍ថាប្រសិនបើអ្នកបើកហាងលក់ម្អូប អាហារ ដូច្នេះការចំណាយធំៗដែលអ្នកមាននោះ ដូចជាទាក់ទងទៅនឹង បុគ្គលិក ការបញ្ជាទិញវត្ថុ ធាតុដើម ថ្លៃជួលកន្លែងជាដើម គឺត្រូវគ្រប់គ្រង និងកាត់បន្ថយតាមតែអាចធ្វើទៅបាន ។ គួរជម្រាបផងដែរថា ទោះបីជាតម្លៃអាចកើនឡើងក៏ដោយ ក៏អាជីវកម្មរបស់អ្នកអាចទប់ទល់ នឹងនិន្នាការអតិផរណាបានដែរ ដោយអ្នកគួរតែកាត់បន្ថយចំណាយមួយចំនួនដែលមិនចាំបាច់ រៀបចំតម្លៃឱ្យបានត្រឹមត្រូវ ច្បាស់លាស់ និងកុំលក់ទំនិញណាដែលមិនផ្តល់ប្រាក់ចំនិញ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T09:05:43.474Z", "category": "កំពូលអ្នកលក់", "views": 372, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
អ្នកជំនាញហិរញ្ញវត្ថុបង្ហើបក្បួនទាំងនេះ បើធ្វើបានលែងជួបបញ្ហាលុយកាក់ នៅឆ្នាំ២០២៣	https://business-cambodia.com/articles/money-tips-for-2023	ភ្លេចៗខ្លួនកន្លងផុតពាក់កណ្ដាលឆ្នាំ២០២២ បាត់ទៅហើយ កាលពីដើមឆ្នាំធ្លាប់និយាយថា ឆ្នាំថ្មីទម្លាប់សន្សំលុយថ្មី ប៉ុន្តែមានឯណាឆ្នាំថ្មីជិតក្លាយជាឆ្នាំចាស់ទៅហើយតែអត់សល់អ្វីសោះ។ សូមកុំបណ្ដោយទៀត គួរតែចាប់ផ្ដើមអនុវត្តន៍ផែនការចាត់ចែងលុយសម្រាប់ឆ្នាំ២០២៣ កុំឱ្យដល់ឆ្នាំថ្មីនៅតែមិនសល់អ្វីដូចឆ្នាំនេះ។ មុននឹងអាចសម្រេចគោលដៅហិរញ្ញវត្ថុនៅឆ្នាំថ្មី សូមលោកអ្នកឆ្លៀតពេលមួយម៉ោងមកត្រៀមផែនការរៀបចំលុយកាក់ឱ្យបានរួចរាល់។ ហើយទាំងនេះគឺជាវិធីរៀបផែនការលុយកាក់៥ជំហាន ដែលបង្រៀនដោយអ្នកជំនាញហិរញ្ញវត្ថុ ហេតុដូច្នេះហើយប្រិយមិត្តអាចអាននឹងច្បិចយកគន្លឹះខ្លះៗ ដើម្បីរៀបផែនការរបស់លោកអ្នកបាន។ ១. វិភាគថវិកាកន្លងមក ជំហានទី១ជាចំណុចសំខាន់ខ្លាំង អ្នកជំនាញលើកឡើងថាការវិភាគលើថវិកាឬលុយកាក់កន្លងមកចែកចេញជា២ចំណុចគឺ៖ -វិភាគមើលកំហុសរបស់ខ្លួនឯង: គឺជាការពិនិត្យមើលថាកន្លងមកចាយខុសលើអ្វីខ្លះ រួចកត់សម្គាល់វាទុកដើម្បីមិនឱ្យចាយខុសទៀត -វិភាគលើលទ្ធផលល្អរបស់ខ្លួនឯង: កុំមើលតែកំហុស សូមលើកសរសើរនូវលទ្ធផលល្អៗដែលធ្លាប់បានធ្វើកន្លងមក ដូចជាការសន្សំលុយបាននៅក្នុងខែណាមួយ ឬការចាយលុយបានត្រឹមត្រូវ ឬការមិនខ្ជះខ្ជាយលុយ។ វិភាគពីចំណុចដើម្បីលកទឹកចិត្តខ្លួនឯង បន្ទាប់មកកត់រឿងល្អនោះទុកដើម្បីធ្វើវាឱ្យកាន់តែល្អនៅពេលបន្តទៅទៀត។ ២. សរសេរគោលដៅទុក អ្នកជំនាញបញ្ជាក់ថា ប្រសិនបើអ្នកមិនសរសេគោលដៅទុកទេនោះលទ្ធភាពដែលអាចសម្រេចគឺមានតិចណាស់។ ហេតុនេះហើយលោកអ្នកគួរតែសរសេរអំពីអ្វីដែលចង់បាននៅចុងឆ្នាំ ឧទាហរណ៍ថាអ្នកចង់សន្សំលុយឱ្យបាន ១ពាន់ដុល្លារ កត់វាទុកជាគោលដៅទៅ។ សូមជម្រាបថាចំនួនដែលកំណត់គឺវាតិចឬច្រើនអាស្រ័យទៅលើលទ្ធភាពដែលលោកអ្នកអាចរកចំណូលបាន ហេតុដូច្នេះកុំខ្វល់ថាគោលដៅតិចឬច្រើន សំខាន់ឱ្យតែមានគោលដៅមួយដែលសមនឹងអ្នកទៅបានហើយ។ ៣. បង្កើតទម្លាប់សាមញ្ញដែលមានផលល្អដល់ការសន្សំ ជារឿយៗឧបសគ្គដែលធ្វើឱ្យការសន្សំមិនទទួលបានផលព្រោះតែការមិនឱ្យតម្លៃទៅលើវា មនុស្សមួយចំនួននិយាយថាចង់សល់លុយចង់ចេះសន្សំប៉ុន្តែមិនយកចិត្តទុកដាក់ពិតប្រាកដ។ ដូច្នេះហើយបើជ្រុលជាដាក់ចិត្តថាចង់សល់លុយ ចង់សន្សំលុយគួរតែទុកវាជាអាទិភាព មានន័យថាយកការសន្សំមកដាក់មុខការចំណាយ ពេលបើកប្រាក់ខែ ឬពេលបានលុយមកគួរដកសន្សំមុនគេបង្អស់។ បន្ទាប់មកតាមដានរាល់ខែថាលុយដែលសន្សំវាត្រូវតាមអ្វីដែលបានកំណត់ទេ ឧទាហរណ៍ថា ចង់សន្សំឱ្យបាន ៦០០ដុល្លារក្នុងពេល៦ខែ តើពីរខែហើយលុយសន្សំមានចំនួន ២០០ដុល្លារទេ? ៤. វិនិយោគលើចំណេះដឹងផ្នែកហិរញ្ញវត្ថុ ជំហានមួយនេះ តម្រូវឱ្យលោកអ្នកបង្វឹកខួរក្បាលរបស់ខ្លួនឯងឱ្យមានចំណេះដឹងកាន់តែទូលំទូលាយទាក់ទងនឹងលុយកាក់តាមរយៈការរៀនសូត្របន្ថែម។ លោកអ្នកអាចរៀនសូត្រដោយការស្រាយជ្រាវតាមអ៊ីនធឺណេតឬមើល YouTube និងរៀនពីអ្នកជំនាញណាម្នាក់ ជាពិសេសអ្នកជំនាញផ្នែកវិនិយោគ។ លោកអ្នកត្រូវដឹងថាលុយពេលសន្សំបានបើទុកវាចោលគឺខាតណាស់ ខាតទីមួយខាតពេលលុយធ្វើការ លុយក៏វាចេះរកចំណូលដែលបើលោកអ្នកយកវាទៅវិនិយោគ ហើយខាតទីពីរដែលអាចកើតឡើងនោះគឺ ពេលឃើញលុយច្រើនចេះតែច្រឡំចង់បានរបស់នេះរបស់នោះ អាចនឹងភ្លេចខ្លួនបន្តិចយកទៅទិញឡានថ្មីបាត់អស់លុយរលីងទៅ។ ត្រឡប់មកវិញគឺសូមបញ្ជាក់ថាបងប្អូនខំពង្រឹងចំណេះដឹងសិន រួចហើយរៀនវិនិយោគដើម្បីបានចំណូលបន្ថែមលុយកាន់តែកើន។ ៥. ចាប់ផ្ដើមឥឡូវទៅ ចំណុចចុងក្រោយនិងសំខាន់បំផុតសម្រាប់មេរៀនថ្ងៃនេះគឺ ចាប់ផ្ដើមពេលនេះ។ សូមឈប់ចាំទៀតទៅ ឈប់ចាំស្អែក ឈប់ចាំខែក្រោយ ធ្វើពេលនេះ ទាញប៊ិកសៀវភៅមកកត់គោលដៅ និងរៀបផែនការ សួរថាខ្លួនឯងគួរសល់លុយប៉ុន្មាននៅចុងឆ្នាំនេះ សួរថាក្នុងមួយខែត្រូវទុកប៉ុន្មាន។ សូមធ្វើវាពេលនេះទៅរួចចាំមើលលទ្ធផលនៅចុងឆ្នាំនេះ បានផលបែបណាត្រឡប់មកប្រាប់វិញផង៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T08:59:05.183Z", "category": "ហិរញ្ញវត្ថុ", "views": 441, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចំណុចបង្កជាបញ្ហាប្រឈមធំៗ ៤ យ៉ាងដែលលោកអ្នកត្រូវដឹង នៅក្នុងវិស័យអចលនទ្រព្យ	https://business-cambodia.com/articles/top-4-challenges-you-need-to-know-in-real-estate	មែនទែនទៅនៅក្នុងការប្រកបអាជីវកម្មតែងតែជួបនូវបញ្ហាប្រឈម តែបញ្ហាខ្លះយើងធ្វេសប្រហែសមិនបានចាប់អារម្មណ៍ដែលអាចនាំឱ្យបញ្ហាតូចមួយក្លាយទៅជាហានីភ័យធំសម្រាប់អាជីវកម្មនៅថ្ងៃមុខ។ថ្ងៃនេះសាលាអចលនទ្រព្យកម្ពុជាសូមលើកយកបញ្ហាប្រឈមទាំង៤ធំៗនៅក្នុងវិស័យអចលនទ្រព្យដើម្បីបងប្អូនបានត្រៀមខ្លួនដោះស្រាយ និងគ្រប់គ្រងបាន។ ជាក់ស្ដែងយោងតាមការដកស្រង់ចេញពីគេហទំព័រ officeretinfo ក៏បានបង្ហាញពីកំហុសចំនួន៤យ៉ាង ដែលជាចំណុចបង្កបញ្ហាប្រឈមធំ នៅក្នុងវិស័យអចលនទ្រព្យ៖ ១.ការឡើងថ្លៃដី និងតម្លៃសំណង់   អ្វីៗនៅតែអាចលក់បន្តបាន ហើយជាលទ្ធផល កត្តានិរន្តរភាពត្រូវបានទុកចោលក្នុងគម្រោងមួយចំនួន។ ប៉ុន្តែតើនឹងមានអ្វីកើតឡើងចំពោះអគារដែលមិនត្រូវបានសាងសង់ក្នុងលក្ខណៈបត់បែន និងមានគុណភាព នៅពេលដែលអត្រាការប្រាក់កើនឡើង ហើយតម្លៃផ្ទះធ្លាក់ចុះ? ប្រធានបទនៃការប្រែចិត្តជឿកាន់តែសំខាន់។ ២.ដីដែលមិនទាន់ប្រើប្រាស់ ហេតុអ្វីបានជារដ្ឋាភិបាលយើងយកពន្ធលើដីមិនប្រើប្រាស់? ព្រោះដីដែលមិនបានប្រើប្រាស់ គឺជាការខាតប្រយោជន៍មួយជារួមប្រសិនបើដីហ្នឹងត្រូវបានគេសាងសង់Office សម្រាប់ជួល ។ ៣.ការប្រើប្រាស់ដីដែលមិនអស់លទ្ធភាព ការប្រើប្រាស់ដីមិនអស់លទ្ធភាព៖ ត្រូវគិតថាដីដែលនៅសល់យើងអាចយកមកប្រើប្រាស់ជាប្រភេទអ្វីខ្លះបាន។ ជាទូទៅ នៅក្នុងការអភិវឌ្ឍន៍ដីនេះដែរយើងមាន៤ប្រភេទដូចជា ប្រភេទលំនៅដ្ឋាន(Residential) ប្រភេទអាជីវកម្ម (Commercial)ប្រភេទរោងចក្រ(Industry) និងប្រភេទផ្សារលក់រាយ(Retail)។ ពេលខ្លះអាចធ្វើជាអាជីវកម្ម មានផ្សារ សាលារៀន លំនៅដ្ឋាន ជាដើម។ ៤. គឺតម្លៃប៉ោងខ្លាំងពេក តម្លៃប៉ោងខ្លាំងនាំឱ្យគ្មានតុល្យភាពទៅនឹងចំណូលរបស់ប្រជាពលរដ្ឋដែលរស់នៅក្នុងស្រុក។គេរកឃើញថា អ្នកអភិវឌ្ឍន៍លំនៅដ្ឋានក្នុងស្រុកមានរហូតដល់៥២% ជាជនជាតិខ្មែរយើងបន្ទាប់មកយើងមានចិន តៃវ៉ាន់ ម៉ាឡេស៊ី កូរ៉េ ជប៉ុន សាំងហ្គាពួរ ដែលមានត្រឹមតែ២%ប៉ុណ្ណោះដូច្នេះអ្នកដែលវិនិយោគជាមួយយើង ឬអ្នកដែលនៅជាមួយយើងរហូត គឺជាប្រជាពលរដ្ឋនៅក្នុងស្រុកហ្នឹងហើយ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T08:56:22.611Z", "category": "អចលនទ្រព្យ", "views": 453, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កំហុសធំ១ធ្វើឱ្យខាតលុយជាងកន្លះលាន$លោកចាន់សាវឿតងាកមកច្នៃផលិតផលផ្ទាល់ខ្លួនលក់អាចរកចំណូលពាន់$	https://business-cambodia.com/articles/chan-savoeurth-khmer-shake-founder	នៅពេលជួបបញ្ហាក្នុងជីវិត យើងមានជម្រើសពីរដើម្បីរើសគឺបោះបង់និងដើរទៅមុខ។ ផ្ទុយមកវិញ តើមានមនុស្សប៉ុន្មាននាក់ដែលមានភាពក្លាហានដើម្បីក្រាញននៀលនឹងការលំបាកមិនព្រមបោះបង់នោះ? ជាក់ស្តែងឆ្លងកាត់តាមរយៈបទពិសោធន៍របស់អ្នករកស៊ីមួយរូប លោក ចាន់ សាវឿត ធ្លាប់សាងកំហុសធំមួយធ្វើឱ្យលោករកស៊ីជាប់បំណុលជាងកន្លះដុល្លារ អាចងាកមកច្នៃផលិតផលផ្ទាល់ខ្លួនអាចលក់ចេញទៅតាមភោជនីយដ្ឋានធំៗនៅក្នុងស្រុក។ ផ្តើមចេញពីកូនកសិករជាយដែន អតីតវិស្វិករនិងជាម្ចាស់ក្រុមហ៊ុនសំណង់ធំមួយក្នុងស្រុកកំឡុងឆ្នាំ២០១៥ ដែលផុងខ្លួនធ្លាប់រកស៊ីខាតជាប់បំណុលគេរហូតដល់ទៅជាង៥០ម៉ឺនដុល្លារ ព្រោះកំហុសធំមួយដែលលោកខិតខំធ្វើការពេកមិនគិតពីសុខភាពរហូតធ្លាក់ខ្លួនឈឺជម្ងឺសន្លាក់ មិនអាចបន្តការងារម៉ៅការសំណង់គម្រោងរាប់លានដុល្លារបន្តទៀត។ ថ្លែងប្រាប់ក្រុមការងារចាបក្រហមលាយឡំជាមួយអារម្មណ៍ក្តុ្កកក្តួលបន្តិចបន្តួច បុរសវ័យ៤២ឆ្នាំរូបនេះបានរំលឹកទៅកាន់អតីតកាលនៃការចេញពីបន្ទាយមានជ័យក្នុងគ្រួសារក្រលំបាក ដើម្បីឆ្ពោះមកកាន់ទីក្រុងភ្នំពេញក្នុងឆ្នាំ២០០០ ដើម្បីស្វែងរកជីវិតដ៏ល្អប្រសើរមួយ ក្រោមការផ្តត់ផ្គង់ពីអង្គការមួយ ក្រោយគេឃើញពីភាពឧស្សាហ៍ព្យាយាមមិនបោះបង់របស់លោក ទោះសាច់ឈាមរបស់លោកមិនសមជាកូនអ្នកក្រខ្សត់ក្តី។ ក្នុងឆ្នាំ២០០៦ ក្រោយបញ្ចប់ថ្នាក់បរិញ្ញាប័ត្រសំណង់ស៊ីវិលនៅសាលាបចេ្ចកវិទ្យាតិចណូ លោកអាចរកការងារល្អៗបានធ្វើ ព្រោះលោកចេះចាប់ឱកាសនិងធ្វើឱ្យបានកាន់តែល្អឡើងៗ រហូតអាចចិញ្ចឹមបងប្អូនឱ្យបានរៀនសូត្រចប់ចុងចប់ដើមគ្រប់គ្នា។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T08:11:19.862Z", "category": "ភាពជាអ្នកដឹកនាំ", "views": 51, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុន Tesla ប្រមូលរថយន្ត២ ម៉ូឌែលនេះចូលឃ្លាំងវិញជាង ៣សែនគ្រឿង ក្រោយរកឃើញបញ្ហា១នេះ	https://business-cambodia.com/articles/tesla-recalls-more-than-300-000-of-these-two-models	យោងតាមការចេញផ្សាយដោយសារព័ត៌មានរ៉យទ័រ បានឱ្យដឹងថា ក្រុមហ៊ុន Tesla កំពុងប្រមូលរថយន្តជាង ៣២១,០០០ គ្រឿងនៅក្នុងសហរដ្ឋអាមេរិកចូលឃ្លាំងវិញ បន្ទាប់ពីរកឃើញថាមានបញ្ហាជាមួយហ្នឹងប្រព័ន្ធភ្លើងស្តុបក្រោយរថយន្តមិនអាចដំណើរការបានល្អ។ ប្រភពដដែលបានបន្តថាក្រុមហ៊ុន Tesla បានប្រមូលរថយន្ត Model 3 ស៊េរីឆ្នាំ ២០២៣ និង Model Y ស៊េរីឆ្នាំ ២០២០- ២០២៣ ដែលផលិតឡើងសម្រាប់អតិថិជននៅសហរដ្ឋអាមេរិក។ អ្នកតំណាងឱ្យក្រុមហ៊ុន  Tesla ដែលមានមូលដ្ឋាននៅរដ្ឋTexas បាននិយាយថា ខ្លួននឹងដាក់ពង្រាយការអាប់ដេត ដើម្បីកែបញ្ហាភ្លើងខាងក្រោយ ហើយក្រុមហ៊ុនក៏មិនទាន់ទទួលបានរបាយការណាមួយជុំវិញនៅបញ្ហាគ្រោះថ្នាក់ចរាចរណ៍ បង្កឡើងដោយបញ្ហាមួយនេះឡើយ ។ សូមបញ្ជាក់ថា ចំពោះការប្រមូលមកវិញនេះ គឺបានធ្វើឡើងបន្ទាប់ពីមានការត្អូញត្អែរពីអតិថិជន ដែលភាគច្រើនមកពីទីផ្សារបរទេស ដោយពួកគេបានអះអាងថា ភ្លើងកន្ទុយរថយន្តមិនភ្លឺឡើយ។ ក្រោយពីបានដឹងដំណឹងនេះ ក្រុមហ៊ុនក៏ស៊ើបអង្កេតហើយបានរកឃើញនៅក្នុងករណីដ៏កម្រ ភ្លើងអាចមិនដំណើរការជាបណ្តើរៗ ដោយសារភាពខុសប្រក្រតី ដែលអាចបណ្តាលឱ្យមានការរកឃើញកំហុសខុសឆ្គងក្នុងអំឡុងពេលដំណើរការ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T07:56:43.952Z", "category": "មុខរបរបច្ចេកវិទ្យា", "views": 429, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ការទន្ទឹងរង់ចាំ…!!! ជាមួយនឹង ALL NEW ADV160 បានមកដល់ហើយ!!!	https://business-cambodia.com/articles/all-new-adv-160	ក្រុមហ៊ុន NCX  ដែលជាក្រុមហ៊ុននាំចូល និងចែកចាយផ្តាច់មុខនូវផលិតផលរបស់ Honda ជាច្រើនប្រភេទដើម្បីបំពេញរាល់សេចក្តីត្រូវការរបស់អតិថិជននៅក្នុងព្រះរាជាណាចក្រកម្ពុជា ប្រកបដោយគុណភាពខ្ពស់ និងបច្ចេកវិទ្យាឈានមុខគេរួមមានដូចជា៖ ម៉ូតូ Honda រថយន្ត Honda  និងម៉ាស៊ីនកសិឧស្សាហកម្ម Honda ដូចដែលយើងដឹងហើយថា ALL NEW Honda ADV160 ពិតជាសាកសមជាដៃគូរសម្រាប់ “URBAN EXPLORER READY FOR NEW JOURNEY” ទាំងអស់ក្នុងដំណើរកម្សាន្តថ្មី ដែលនឹងនាំលោកអ្នកឆ្ពោះទៅកាន់កន្លែងឆ្ងាយៗនាចុងសប្តាហ៏។គ្មានអ្វីដែលអាចបញ្ឈប់អ្នកបានជាមួយនឹង All-New ADV160 មុខមាត់ថ្មីជាកំពូលអ្នកធ្វើដំណើរគ្រប់ទិសទី URBAN EXPLORER READY FOR NEW JOURNEY ។ និងកាន់តែរំជើបរំជួលជាមួយកម្លាំងម៉ាស៊ីន160cc រួមទាំងបច្ចេកវិទ្យាហុងដាលំដាប់ពិភពលោក eSP+ ផ្តល់ថាមពលដ៏អស្ចារ្យគ្មានគូរប្រៀបគ្រប់ដងវិថី។ តោះ!! ចឹងមកស្វែងយល់បន្ថែមជាមួយនឹងមុខងារ ដែលបំពាក់នៅលើម៉ូតូ Honda ALL NEW ADV160 FULL LED HEADLIGHT WITH DAYTIME RUNNING LIGHT (DRL) AND EMERGENCY STOP SIGNAL (ESS) ចង្កៀងមុខ បំពាក់ដោយ LED ទំនើបចុងក្រោយ បញ្ចេញពន្លឺដ៏មុតស្រួច និងភ្លើងកន្ទុយក្រោយបំពាក់ប្រព័ន្ឋ ESS ផ្តល់សញ្ញាភ្លើងញាក់ផ្តល់ជាដំណឹង  ពេលជាន់ហ្រ្វាំងបន្ទាន់។ HONDA SMART KEY SYSTEM កាន់តែទំនើប! ជាមួយកូនសោដ៏ឆ្លាតវៃជំនាន់ចុងក្រោយ បញ្ឆេះម៉ាស៊ីនដោយមិនប្រើកូនសោ និងប្រព័ន្ឋឆ្លើយតបត្រលប់មកវិញផ្តល់សុវត្ថិភាពខ្ពស់។ NEW FULL DIGITAL SPEEDOMETER ថ្មី ទំនើបឈានមុខគេ កុងទ័រ Full Digital បង្ហាញគ្រប់មុខងារ ដូចជាល្បឿន ចំងាយចរ នាឡិកា ភ្លើងសញ្ញាឈប់រយៈពេលខ្លី ភ្លើងជូនដំណឹង ការគណនាប្រេងសាំង និងមុខងារ    ផ្សេងៗទៀតសម្រាប់ការប្រើប្រាស់គ្រប់តួនាទីក្នុងកំឡុងពេលបើកបរ។ NEW USB CHARGER IN CONSOLE BOX កន្លែងសាកថ្មថ្មី! បំពាក់បន្ថែមជាមួយ USB ប្រភេទ A នៅផ្នែកខាងឆ្វេង សម្រួលដល់តម្រូវការ សាកថ្មគ្រប់ពេលវេលារក្សាទំនាក់ទំនងរបស់លោកអ្នកបានគ្រប់ពេលវេលា និងគ្រប់ទីកន្លែង។ NEW GENERATION OF ENGINE TECHNOLOGY eSP+ ថ្មី! ម៉ាស៊ីន160cc eSP+ បំពាក់មកជាមួយស៊ូប៉ាប់4  និងប្រព័ន្ឋប៊ិចសាំង PGM-FI ផ្តល់នូវអានុភាពកាន់តែខ្លាំង ធ្វើឲ្យការបើកបររបស់ម៉ូតូអូតូបែប CROSSOVER A.T. កាន់តែរំជើបរំជួល សន្សំសំចៃប្រេងសាំង បានយ៉ាងល្អឥតខ្ចោះ និងជួយកាត់បន្ថយជាតិពុលទៅក្នុងបរិស្ថាន។ NEW ADJUSTABLE WINDSCREEN ថ្មី! កញ្ចក់បាំងខ្យល់ខ្ពស់ជាងមុននៅខាងមុខសម្រួលបានពីរកម្រិត ជួយកាត់បន្ថយកម្លាំងខ្យល់បោកបក់សម្រួលដល់ការធ្វើដំណើរផ្លូវឆ្ងាយ កាន់តែងាយស្រួល ។ WAVY DISCS AND ABS SYSTEM បំពាក់ជាមួយប្រពន្ធ័ហ្រ្វាំងមុខ ABS ព្រមទាំងបន្ទះហ្រ្វាំងបែប WAVY DISC បញ្ឈប់ម៉ូតូបានដោយ សុវត្ថិភាពគ្រប់ស្ថានការណ៍។ ជាមួយនឹងជម្រើសរហូតទៅដល់៣ពណ៌ ៖ ពណ៌ក្រហម, ពណ៌ខ្មៅ, និង ពណ៌ប្រផេះ ដើម្បីជាការឆ្លើយតបទៅនឹងតម្រូវការជាក់ស្តែង នៅថ្ងៃទី ២៣ ខែវិច្ឆិកា ឆ្នាំ ២០២២ ALL NEW ADV160 គ្រប់អតិថិជនទាំងអស់អាចរកទិញបាននៅគ្រប់បណ្ដាហាងលក់ម៉ូតូហុងដាទាំងអស់នៅ ទូទាំងប្រទេស ហើយកាន់តែពិសេសទៅទៀត មានការធានាជូនរយៈពេល២ឆ្នាំ ឬ ២៤,០០០ គីឡូម៉ែត្រ។ លេខទំនាក់ទំនងសម្រាប់ព័ត៌មានបន្ថែម៖ ០១០ ៩២២ ៩២២ ។ Web : https://bit.ly/AllNewADV160	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T07:18:40.238Z", "category": "PR", "views": 725, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
តំបន់រុករករ៉ែថ្មី! កម្ពុជាមានតំបន់រុករករ៉ែថ្មីជាង ១០០ហិកតា កំពុងប្រកាសឱ្យក្រុមហ៊ុនធំៗស្នើសុំអាជ្ញាបណ្ណរុករក	https://business-cambodia.com/articles/cambodia-has-more-than-100-hectares-of-new-mining-areas-are-announcing	កម្ពុជាមានតំបន់រុករករ៉ែថ្មីមួយកន្លែងទៀតហើយ នៅលើផ្ទៃដីទំហំ ១៥៥ ហិកតា ស្ថិតនៅក្នុងតំបន់ភ្នំទ្វារប្រាំបី និងភ្នំជ្រោះកណ្តាល នៅឃុំតាកែន ស្រុកទឹកឈូក ខេត្តកំពត។ហើយពេលនេះតំបន់រុករកថ្មីនេះកំពុងឱកាសឱ្យក្រុមហ៊ុនជាតិ និងអន្តរជាតិ ធំៗដាក់ពាក្យស្នើសុំអាជ្ញាបណ្ណរុករកផងដែរ។ បើយោងតាមសេចក្តីជូនដំណឹងរបស់ក្រសួងរ៉ែនិងថាមពលបានឱ្យដឹងថា ក្រសួងរ៉ែនិងថាមពល សូមធ្វើការប្រកាសបើឱ្យដាក់ពាក្យប្រកួតប្រជែងជាសាធារណៈសម្រាប់ទទួលបានអាជ្ញាបណ្ណស្វែងរុករក ចំពោះតំបន់សម្បទានស្វែងរុករករ៉ែចំនួន១តំបន់ ដែលទីតាំងស្ថិតនៅខេត្តកំពតជាជាផ្លូវការ។ដូច្នេះតាមបណ្តាក្រុមហ៊ុនជាតិនិងអន្តរជាតិ ដែលចាប់អារម្មណ៍អាចធ្វើការដាក់ពាក្យស្នើសុំ អាជ្ញាបណ្ណស្វែងរុករកបាននៅ នាយកដ្ឋានឧស្សាហកម្មអាជីវកម្មធនធានរ៉ែ ជាន់ទី៣ នៅទីស្តីការក្រសួងរ៉ែនិងថាមពលបានចាប់ពីថ្ងៃជូនដំណឹងនេះតទៅ។ គួរបញ្ជាក់ផងដែរថា កន្លងមកកម្ពុជាមានតំបន់រុករករ៉ែជាកន្លែងផងដែរ ដូចជា កំពង់ចាម ខេត្តរតនៈគិរី ខេត្តមណ្ឌលគីរី ខេត្តប៉ៃលិន និងខេត្តមួយចំនួនផ្សេងទៀត។ជាមួយគ្នានេះដែរ កន្លងទៅ រាជរដ្ឋាភិបាលកម្ពុជាក៏ធ្លាប់ ទទួលចំណូលជាង១.៦លានដុល្លារ ពីអាជីវកម្មរ៉ែមាសនៅតំបន់អូខ្វាវ ខេត្តមណ្ឌលគីរី នេះបើយោងតាមការចុះផ្សាយរបស់ក្រសួងសារព័ត៌មាន៕ អត្ថបទដោយ៖ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T05:55:52.026Z", "category": "ចាប់ផ្តើមអាជីវកម្ម", "views": 533, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រកផ្លូវវាង! រដ្ឋបាលរាជធានីភ្នំពេញនឹងផ្អាកចរាចរយានជំនិះគ្រប់ប្រភេទនៅកំណាត់ផ្លូវនរោត្តមនៅថ្ងៃទី ២៦ខាងមុខនេះ	https://business-cambodia.com/articles/closed-the-street	នៅថ្ងៃទី២៦ ខែវិច្ឆិកា ឆ្នាំ២០២២ ខាងមុខនេះ រដ្ឋបាលរាជធានីភ្នំពេញនឹងធ្វើការបញ្ចៀសចរាចរយាន្ដជំនិះគ្រប់ប្រភេទនៅលើកំណាត់មហាវិថីព្រះនរោត្តម (ចាប់ពីស្តុបជលផល ដល់ស្ពានអាកាសក្បាលថ្នល់)។ នេះបើយោងតាមសេចក្ដីជូនដំណឹងរបស់រដ្ឋបាលរាជធានីនៅថ្ងៃទី២៣ ខែវិច្ឆិកា ឆ្នាំ២០២២នេះ។ តាមការបញ្ជាក់នៅក្នុងសេចក្ដីជូនដំណឹងខាងលើ ការផ្អាកនេះដោយសារ គណៈកម្មាធិការកណ្តាលគណបក្សប្រជាជនកម្ពុជានឹងរៀបចំប្រារព្ធពិធីជួបជុំសំណេះសំណាលជាមួយមន្ត្រីគណបក្សប្រជាជនកម្ពុជានៅវិមាន៧មករា ស្ថិតនៅក្នុងសង្កាត់ទន្លេបាសាក់ ខណ្ឌចំការមន រាជធានីភ្នំពេញ ក្រោមអធិបតីដ៏ខ្ពង់ខ្ពស់របស់ សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា និងសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុន សែន។ ដូច្នេះដើម្បីឲ្យកម្មវិធីខាងលើប្រព្រឹត្ដិទៅដោយរលូន រក្សាបានសន្ដិសុខ សុវត្ថិភាព សណ្ដាប់ធ្នាប់ និងរបៀបរៀបរយសាធារណៈ រដ្ឋបាលរាជធានីភ្នំពេញធ្វើការបញ្ចៀស និងផ្អាកចរាចរជាបណ្ដោះអាសន្នជុំវិញទីតាំងប្រារព្ធពិធីរហូតដល់បញ្ចប់កម្មវិធី ។ ជាមួយគ្នានេះ រដ្ឋបាលរាជធានីធានភ្នំពេញក៏បានសូមការយោគយល់ និងអធ្យាស្រ័យ ដល់ប្រជាពលរដ្ឋដែលធ្វើដំណើរឆ្លងកាត់ខាងលើ ពីការបញ្ចៀសនិងផ្អាកការធ្វើដំណើរបណ្ដោះអាសន្ននេះដោយក្ដីអនុគ្រោះ។ នៅផុតរយៈពេលនៃការហាមឃាត់បណ្ដោះអាសន្ននេះ រដ្ឋបាលរាជធានីភ្នំពេញនឹងបើកឲ្យចរាចរជាធម្មតាវិញ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T05:05:54.157Z", "category": "ព័ត៌មានថ្មីៗ", "views": 5734, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សប្បាយទិញ! កន្លែងលក់អីវ៉ាន់ធំ១នៅភ្នំពេញ បើកលក់ទំនិញជាង១ម៉ឺនមុខ តម្លៃត្រឹមតែ ១.១ដុល្លារ	https://business-cambodia.com/articles/winsou-cambodia	ផ្សារនិងកន្លែងលក់អីវ៉ាន់មានច្រើន ប៉ុន្តែកន្លែងដែលមានលក់របស់ប្រើប្រាស់ដ៏សម្បូរបែប និងតម្លៃធូរថ្លៃមិនសូវមានឡើយនៅភ្នំពេញ។ដូច្នេះក្នុងថ្ងៃនេះ Business Cambodia នឹងនាំបងប្អូនទាំងអស់គ្នាទៅស្គាល់កន្លែងមួយដែលមានលក់សម្ភារប្រើប្រាស់ របស់របរជាច្រើនប្រភេទជាង១ម៉ឺនមុខក្នុងតម្លៃធូរថ្លៃបំផុតគឺត្រឹមតែ ១.១ដុល្លារប៉ុណ្ណោះ។ កន្លែងលក់ទំនិញនោះគឺមានឈ្មោះថា WinSou ជាកន្លែងលក់របស់របរ សម្ភារប្រើប្រាស់ជាច្រើនសម្បូរបែបចម្រុះពណ៍គ្នា មានទាំងរបស់ប្រើក្នុងផ្ទះបាយ បន្ទប់គេង សម្ភារក្នុងការិយាល័យ បន្ទប់ទឹក និងកន្លែងផ្សេងទៀត សរុបមានជាង ១ម៉ឺនមុខទំនិញ។អ្វីដែលកាន់តែពិសេសទៀតនោះ គ្រប់មុខទំនិញដែលមានលក់នៅក្នុងផ្សារ WinSou លក់ក្នុងតម្លៃត្រឹមតែ ១.១ដុល្លារគ្រប់មុខទាំងអស់។ ហេតុដូចនេះសម្រាប់ អ្នកដែលចូលចិត្តដេគ័របន្ទប់គេង កន្លែងធ្វើការ និងផ្ទះ ហើយចង់បានរបស់ស្អាតៗមានគុណភាព តម្លៃធូរថ្លៃអាចទៅទិញនៅផ្សារទំនើប WinSou បានទាំង ៤ សាខារួមមាន ៖ ស្ទឹងមានជ័យ ចោមចៅ ផ្សារដីហ៊ុយ និង សាខាច្បារអំពៅ បានចាប់ពីម៉ោង ៨ ព្រឹកដល់ម៉ោង ៨យប់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T03:24:58.619Z", "category": "ចាប់ផ្តើមអាជីវកម្ម", "views": 446, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កាន់តែពិសេសខ្លាំង ពីបុរី ប៉េង ហួត! ទិញផ្ទះ ឈ្នះដំណើរកម្សាន្ត VIP ប្រភេទ Business Class ទៅក្រៅប្រទេស	https://business-cambodia.com/articles/even-more-special-from-borey-peng-huoth-buy-a-house-win-a-business-class-vip-trip-abroad	រាជធានីភ្នំពេញ៖ បានទាំងផ្ទះ បានទាំងឈ្នះ ដំណើរកម្សាន្ត VIP ប្រភេទ Business Class ទៅក្រៅប្រទេស។ បុរី ប៉េង ហួត សូមផ្ដល់ជូនកាដូដ៏ពិសេសនេះ សម្រាប់អតិថិជនទាំងអស់ ដែលបានទិញគ្រប់ប្រភេទផ្ទះ គ្រប់គម្រោង លើសពីនេះទៅទៀត អតិថិជនក៏នឹងទទួលបានផលចំណេញជាច្រើនបន្ថែមទៀត។ អតិថិជននឹងមានឱកាសទទួលបានកញ្ចប់ដំណើរកម្សាន្តជាមួយមនុស្សជាទីស្រលាញ់ ទៅកាន់ប្រទេសស្វីស+បារាំង ឬប្រទេសជប៉ុន ប្រកបដោយសេចក្ដីសុខ និងភាពសប្បាយរីករាយ។ ក្រៅពីឱកាសទទួលបានកញ្ចប់ដំណើរកម្សាន្តខាងលើ អតិថិជនក៏នឹងទទួលបានការផ្ដល់ជូនគោលការណ៍បង់់ប្រាក់ដែលមានភាពងាយស្រួលជាងមុនមិនធ្លាប់មាន ឬជម្រើសបង់រំលស់ជាមួយធនាគារដៃគូទាំង10 ក្នុងអត្រាការប្រាក់សមរម្យ និងកម្ចីឆាប់រហ័ស ព្រមទាំងការបញ្ចុះតម្លៃបន្ថែមលើប្រភេទផ្ទះនីមួយៗថែមទៀតផង។ ដើម្បីជ្រាបកាន់តែច្បាស់អំពីប្រូម៉ូសិន ទិញផ្ទះ ឈ្នះដំណើរកម្សាន្ត VIP ក៏ដូចជាគោលការណ៍ចំណេញផ្សេងៗទៀត សូមអញ្ជើញមកសាកសួរព័ត៌មាននៅគ្រប់ការិយាល័យលក់របស់បុរី ប៉េង ហួត ឬទាក់ទងតាមលេខទូរសព្ទ  𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមតាម Telegram : https://t.me/boreypenghuoth ។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-23T03:12:20.750Z", "category": "PR", "views": 47, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
អតីតអ្នករត់ម៉ូតូឌុប ឆាយ ប៊ុនឡាយ ច្នៃគំនិតរកស៊ីស្រុកថៃមករកស៊ីនៅខ្មែរ ក្លាយជាថៅកែហាងបង់រំលស់ធំមាន២សាខា	https://business-cambodia.com/articles/mr-chhay-bunlay	សាលារៀនជីវិតគឺគ្មានដំបូលទេ ហើយអ្នកអាចរៀនបានគ្រប់ទីកន្លែង និងរៀនបានពីអ្វីៗគ្រប់យ៉ាង។ ជាក់ស្ដែងសម្រាប់ដំណើរជីវិតអ្នកជំនួញវ័យក្មេងគឺ លោក ឆាយ ប៊ុនឡាយ ធ្លាប់មានប្រវត្តិបោះបង់ការសិក្សាចោលទាំងវ័យក្មេង និងធ្លាប់ប្រឡូកការងារជាច្រើនយ៉ាង រហូតប្រែក្លាយជាថៅកែហាងបង់រំលស់ល្បីឈ្មោះមួយឈ្មោះ អាប៊ុនលីប៊ុនឡាយ ផ្សារបង់រំលស់ ខេត្តបន្ទាយមានជ័យ នៅលើទឹកដីក្រុងប៉ោយប៉ែត។ អតីតយុវជនវ័យក្មេង ដែលធ្លាប់វង្វេងគ្មានគោលដៅ រហូតដឹកនាំជីវិតវិលវល់់ រហូតរសាត់អណ្ដែតដល់ទឹកដីថៃ ធ្វើជាកម្មករកាច់ពោតឱ្យគេ ធ្វើការសំណង់ ធ្លាប់រត់ម៉ូតូឌុបផង និងត្រឡប់ទៅរៀនជំនាញជាងទូរស័ព្ទនៅភ្នំពេញ មុនសន្សំគំនិតចេញរកស៊ីដោយខ្លួនឯង។ រស់នៅក្បែរព្រំដែនថៃ លោកតែងតែឮប្រជាជនខ្មែរនិយាយគ្នាថា នៅថៃចង់ទិញទំនិញនេះទំនិញនោះ មិនបាច់ប្រើលុយទាំងដុលទៅទិញទេ គឺអាចបង់រំលស់បាន ដែលបែបនេះធ្វើឱ្យលោកចាប់អារម្មណ៍ការបង់រំលស់កាន់តែខ្លាំងជាងមុន។ ដោយសង្កេតថាឃើញនៅស្រុកថៃ វិស័យបង់រំលស់គឺមានភាពរីកចម្រើនខ្លាំង ប្រជាជនគាំទ្រច្រើន ទើបលោកពាំនាំគំនិតរកស៊ីស្រុកថៃ ច្នៃយកមករកស៊ីនៅកម្ពុជា រហូតទទួលបានភាពរីកចម្រើនជាបន្តបន្ទាប់ដូចពេលបច្ចុប្បន្ន។ រំលឹកទៅកាន់អតីតកាលនៃការចេញរកស៊ីបន្តិច លោកបានរៀបរាប់ថាការចាប់ផ្ដើមដំបូង គឺលំបាកខ្លាំងណាស់ ព្រោះជំនួញនេះត្រូវការដើមទុនធំ តែលោកមិនមានលុយច្រើនដើម្បីរកស៊ីនោះទេ។ គ្មានផលិតផលតាំងដូចជា ម៉ូតូ ទូរស័ព្ទ ទូរទឹកកក…អីនោះទេ ដូច្នេះដំណោះស្រាយ គឺគាត់បានចាប់ផ្ដើមដើរសុំថតរូបម៉ូតូ ទូរស័ព្ទដៃ គ្រឿងឧបករណ៍អេឡិចត្រូនិកផ្សេងៗពីហាងគេ ដើម្បីយកមកផុសជាហូរហែរនៅលើបណ្ដាញសង្គមហ្វេសប៊ុក និងបណ្ដាញសង្គមនានា។ ជាសំណាងល្អ ដោយសារតែលោកដឹងពីឥទ្ធិពលនៃការប្រើប្រាស់បណ្ដាញសង្គម ប្រើប្រាស់អ៊ីនធឺណែត បានធ្វើឱ្យអាជីវកម្មលោក អាចទាក់ទាញអតិថិជនបាន តាំងពីពេលចាប់ផ្ដើមថ្មីថ្មោង ដំណឹងក៏រីកសាយភាយ រហូតមានអតិថិជនគាំទ្រជាបន្តបន្ទាប់ រហូតអាចពង្រីកខ្លួនលឿនមកទល់នឹងចំណុចបច្ចុប្បន្ន។ ឆ្លងកាត់បទពិសោធន៍តស៊ូយ៉ាងក្រាស់ក្រែល លោកបានចែករំលែកអំពីគន្លឹះជោគជ័យផ្ទាល់ខ្លួនរបស់លោកថា៖ ប្រសិនបើយុវជនជំនាន់ក្រោយ ចង់ចេញរកស៊ី គាត់គប្បីត្រូវមានធាតុផ្សំសំខាន់ៗដូចជា ត្រូវមានជំនាញច្បាស់លើអាជីវកម្មដែលខ្លួនកំពុងធ្វើ ឬគ្រោងនឹងធ្វើ ត្រូវមានភាពស្មោះត្រង់ជាចាំបាច់ ត្រូវសិក្សាចំណេះដឹងទូទៅបន្ថែមរហូតជាពិសេសចំណេះដឹងបច្ចេកវិទ្យា ព្រោះជាក់ស្ដែងភាពជោគជ័យនៃអាជីវកម្មលោក មួយផ្នែកធំមកពីចំណេះដឹងនៃការប្រើប្រាស់បច្ចេកវិទ្យាសំខាន់ៗ ដូចជាបណ្ដាញសង្គមហ្វេសប៊ុក Tik Tok យូធូបជាដើម ដែលធ្វើឱ្យគេស្គាល់ គេជឿជាក់ ទុកចិត្តលើអាជីវកម្មលោកមកទល់នឹងពេលឥឡូវ។ ជាសាខ្លីខ្លឹមចុងក្រោយ លោកលើកទឹកចិត្តអ្នកដែលរៀនមិនបានខ្ពស់កុំអស់សង្ឃឹម ហើយប្រសិនបើអ្នកមានឱកាសរៀន ត្រូវរៀនឱ្យបានខ្លាំងក្លា។ បន្ទាប់ពីនោះប្រសិនបើគាត់ពិតជាចង់ក្លាយជាអ្នករកស៊ី គប្បីត្រូវមើលពីតម្រូវការរបស់ប្រជាជនខ្មែរ ហើយរកស៊ីត្រូវប្រកាន់យកភាពស្មោះត្រង់ជាចាំបាច់ ព្រោះបើគ្មានភាពស្មោះត្រង់ទេគឺមិនអាចរីកចម្រើននោះទេ៕ សម្រាប់ព័ត៌មានបន្ថែម សូមទំនាក់ទំនង៖  អាប៊ុនលីប៊ុនឡាយ ផ្សារបង់រំលស់ ខេត្តបន្ទាយមានជ័យ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 0963517713	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T09:57:44.229Z", "category": "ភាពជាអ្នកដឹកនាំ", "views": 1818, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
គម្រោងរៀបចំច្រកទ្វារអន្តរជាតិស្ទឹងបត់ និងសាងសង់ផ្លូវតភ្ជាប់មកផ្លូវជាតិលេខ៥ អាចនឹងត្រូវពន្យារពេល	https://business-cambodia.com/articles/border-gate	នៅថ្ងៃទី២១ ខែវិច្ឆិកា ឆ្នាំ២០២២ ឯកឧត្តម សុខុម ភគវន្តមុនី រដ្ឋលេខាធិការក្រសួងសាធារណការ និងដឹកជញ្ជូន ទទួល បន្ទុកជាប្រធានគណៈកម្មការវិវេចនាលទ្ធកម្ម(PRC) បានអញ្ជើញដឹកនាំគណៈកម្មការវិវេចនាលទ្ធកម្ម (PRC) ស្តីពីគម្រោងរៀបចំច្រកទ្វាអន្តរជាតិស្ទឹងបត់ និងផ្លូវតភ្ជាប់មកផ្លូវជាតិលេខ៥ ដោយមានការចូល រួមពីថ្នាក់ដឹកនាំក្រសួង តំណាងក្រសួងសេដ្ឋកិច្ច និងហិរញ្ញវត្ថុ និងមន្ត្រី ជំនាញផងដែរ។ កិច្ចប្រជុំនេះរៀបចំឡើងក្នុងគោលបំណងដើម្បីពិភាក្សាលើការងារពន្យារពេលសាងសង់ បម្រែបម្រួល ការងារក្នុងកិច្ចសន្យា ការពន្យាពេលកិច្ចសន្យា និងការបន្ថែមប្រាក់ឈ្នួលសម្រាប់សេវាត្រួតពិនិត្យបច្ចេក ទេសគម្រោង ព្រមទាំងការស្នើសុំពិនិត្យលើបម្រែបម្រួលតម្លៃសម្ភារៈសំណង់ និងអត្រាប្តូរប្រាក់របស់ ក្រុមហ៊ុនសាងសង់ផងដែរ។  តាមការបញ្ជាក់ពីក្រសួង គម្រោងសាងសង់ស្ថានីយច្រកទ្វារព្រំដែនស្ទឹងបត់ និងផ្លូវតភ្ជាប់ទៅផ្លូវជាតិលេខ៥ គិតរហូតមកទល់ពេលនេះ សម្រេចវឌ្ឍនភាពការងារបាន៧២%ហើយ ដែលក្នុងនោះរួមមាន៖ អគារច្រក ទ្វារអន្តរជាតិ និងផ្លូវតភ្ជាប់ទៅផ្លូវជាតិលេខ៥  អគារអន្តេវាសិកដ្ឋាន ចំណតផ្ទេរផ្ទុកទំនិញ ឃ្លាំង និង ទីលានកុងតឺន័រផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T09:55:55.300Z", "category": "អចលនទ្រព្យ", "views": 190, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គេធ្វើបានអ្នកក៏ធ្វើបាន! ស្រ្តីវ័យ៣៤ឆ្នាំ ទាញចំណូលអកម្មជាង៥ពាន់$ ក្នុង១ខែ ពីប្រភពពិសេស៣នេះ	https://business-cambodia.com/articles/the-passive-income	ឆ្នាំ 2015 នៅអាយុ 26 ឆ្នាំខ្ញុំត្រូវបានគេបញ្ឈប់ពីការងារចំនួនប្រាំមួយរូបរបស់ខ្ញុំជាអ្នកចម្លង។ វាមានអារម្មណ៍ថាជាការថយក្រោយដ៏សំខាន់នៅពេលនោះ។ ប៉ុន្តែក្រឡេកមើលទៅក្រោយ វាគឺជាកម្លាំងចិត្តដែលខ្ញុំត្រូវការ ដើម្បីក្លាយជាចៅហ្វាយរបស់ខ្ញុំ។ ភ្លាមៗបន្ទាប់ពីឈប់ពីការងារ ខ្ញុំត្រូវបានគេសុំធ្វើជាកូនក្រមុំសម្រាប់ពិធីមង្គលការពីរ ។ ប៉ុន្តែ ជាជាងមានអារម្មណ៍តានតឹង ខ្ញុំបានឃើញឱកាសមួយ។ ពីមុនខ្ញុំធ្លាប់ធ្វើជាកូនក្រមុំជិតដប់ដង ហើយមិនត្រឹមតែសប្បាយទេ ខ្ញុំក៏ ពូកែ ខាង វាដែរ។ ដូច្នេះខ្ញុំបានបង្ហោះការផ្សាយពាណិជ្ជកម្មសេវាកម្មកូនក្រមុំនៅលើ Craigslist ហើយទទួលបានការសាកសួរជាង 300 ។ អ្នកខ្លះមានមិត្តភ័ក្តិជិតស្និទ្ធដែលមិនអាចរៀបចំថ្ងៃរៀបការបាន អ្នកខ្លះទៀតមិនត្រូវការអ្នករៀបការពេញលេញទេ ប៉ុន្តែចង់បានជំនួយខ្លះៗក្នុងការរៀបចំផែនការដឹកជញ្ជូន។ នោះហើយជារបៀបដែល Bridesmaid for Hire បានកើតក្នុងឆ្នាំ 2015។ បន្ទាប់ពីបានបម្រើអាពាហ៍ពិពាហ៍ជាង 125 ដង ខ្ញុំអាចប្រើម៉ាករបស់ខ្ញុំដើម្បីបង្កើតលំហូរប្រាក់ចំណូលអកម្មចំនួន 3 ដែលរកបានច្រើនជាង $5,100 ក្នុងមួយខែ។ នេះជាការមើលឲ្យបានដិតដល់លើចំណូលនីមួយៗ៖ 1. ការចែករំលែកផលិតផលដែលខ្ញុំស្រលាញ់ ប្រាក់ចំណូលអកម្ម៖ 3,000 ដុល្លារក្នុងមួយខែ ខ្ញុំបាន សរសេរប្លុក អំពីការរៀបគម្រោងអាពាហ៍ពិពាហ៍តាំងពីឆ្នាំ 2011។ ខ្ញុំចូលចិត្តចែករំលែកទិដ្ឋភាពពីក្រោយទិដ្ឋភាពជីវិត និងអាជីវកម្មរបស់ខ្ញុំជាមួយអ្នកតាមដានប្រព័ន្ធផ្សព្វផ្សាយសង្គម 100,000 របស់ខ្ញុំ និង អ្នកជាវ ព្រឹត្តិបត្រព័ត៌មាន ចំនួន 40,000 នាក់។ កាលពីឆ្នាំមុន បន្ទាប់ពីនិយាយជាមួយមិត្តភ័ក្តិដែលមានឥទ្ធិពលមួយចំនួន ខ្ញុំបានចាប់ផ្តើមស្ទ្រីមចំណូលថ្មីក្នុងការរកលុយក្នុងនាមជាសាខាម៉ាកតាមរយៈវេទិកាដូចជា Amazon Affiliate Program និង RewardStyle ។ 2. ការបង្កើតវគ្គសិក្សាតាមអ៊ីនធឺណិត ប្រាក់ចំណូលអកម្ម៖ 2,000 ដុល្លារក្នុងមួយខែ ក្នុងឆ្នាំ 2017 ខ្ញុំបានបង្កើតវគ្គសិក្សាដំបូងរបស់ខ្ញុំដើម្បីបង្រៀនមនុស្សពីរបៀបចាប់ផ្តើមអាជីវកម្មអាពាហ៍ពិពាហ៍។ ក្នុងអំឡុងពេលនៃជំងឺរាតត្បាតនេះ ខ្ញុំបានចេញផ្សាយវគ្គសិក្សាផ្សេងទៀតស្តីពីម៉ាកយីហោផ្ទាល់ខ្លួន ការនិយាយជាសាធារណៈ និងវិធីធ្វើឱ្យមិនជាប់គាំងក្នុងអាជីពរបស់អ្នក។ ឥឡូវនេះខ្ញុំផ្តល់ជូននូវ វគ្គសិក្សាតាមអ៊ីនធឺណិត សរុបចំនួន ប្រាំ ។ នៅពេលបង្កើតវគ្គសិក្សាថ្មី ខ្ញុំគិតអំពីផ្នែកដែលខ្ញុំជាអ្នកជំនាញ ហើយខ្ញុំសួរទស្សនិកជនរបស់ខ្ញុំនូវអ្វីដែលពួកគេចាប់អារម្មណ៍ជាងគេ។ ជាធម្មតាខ្ញុំធ្វើបែបនេះដោយផ្ញើការស្ទង់មតិ និងការស្ទង់មតិពួកគេទាំងនៅលើប្រព័ន្ធផ្សព្វផ្សាយសង្គម ឬតាមរយៈព្រឹត្តិបត្រព័ត៌មានរបស់ខ្ញុំ។ ការដាក់បញ្ចូលគ្នានូវក្របខ័ណ្ឌនៃវគ្គសិក្សាអាចចំណាយពេលពីពីរបីសប្តាហ៍ទៅពីរបីខែ អាស្រ័យលើរបៀបដែលខ្ញុំទៅស៊ីជម្រៅ។ ខ្ញុំប្រើ iMovie ឬ CapCut នៅលើទូរសព្ទរបស់ខ្ញុំ ដើម្បីថត និងកែសម្រួលវីដេអូវគ្គសិក្សា។ ខ្ញុំក៏ប្រើវេទិកាទីផ្សារអ៊ីម៉ែលដែលហៅថា FloDesk ដែលមានតម្លៃ $228 ក្នុងមួយឆ្នាំ ហើយវេទិកាបង្ហោះមួយហៅថា Thinkific ដែលមានតម្លៃ $948 ក្នុងមួយឆ្នាំ។ 3. ការសរសេរសៀវភៅអេឡិចត្រូនិច ប្រាក់ចំណូលអកម្មប្រចាំខែ៖ 100 ដុល្លារក្នុងមួយខែ ខ្ញុំបាន សរសេរសៀវភៅចំនួនបី ។ ទីមួយរបស់ខ្ញុំ “All My Friends Are Engaged” គឺនិយាយអំពីអ្វីដែលជំរុញឱ្យអាជីវកម្មរបស់ខ្ញុំ។ “Always a Bridesmaid for Hire” គឺនិយាយអំពីបទពិសោធន៍របស់ខ្ញុំក្នុងការរីកលូតលាស់ក្រុមហ៊ុនរបស់ខ្ញុំ ហើយ ”ទីបំផុតកូនក្រមុំ” គឺអំពីអ្វីដែលខ្ញុំបានរៀនពីការរៀបចំផែនការអាពាហ៍ពិពាហ៍របស់ខ្ញុំ។ “All My Friends Are Engaged” ត្រូវបានចេញផ្សាយតាមរយៈអ្នកបោះពុម្ពផ្សាយតាមអ៊ីនធឺណិត។ ខ្ញុំបានធ្វើការជាមួយក្រុមហ៊ុនបោះពុម្ពផ្សាយបែបប្រពៃណីមួយក្នុងឆ្នាំ 2018 សម្រាប់ “Always a Bridesmaid for Hire” ដែលបានបង់ថ្លៃផ្ទះឱ្យខ្ញុំដើម្បីសរសេរវា ហើយខ្ញុំមិនទទួលបានកម្រៃពីការលក់ណាមួយឡើយ។ ជាមួយនឹង ”ទីបំផុតកូនក្រមុំ” ខ្ញុំចង់កាន់កាប់ភាពជាម្ចាស់បន្ថែមទៀតនៃដំណើរការនេះ។ ខ្ញុំបានចេញផ្សាយជំពូកថ្មីជារៀងរាល់ខែ (អ្នកបោះពុម្ពផ្សាយបែបប្រពៃណីនឹងមិនអាចគាំទ្រវាបានទេ) ហើយខ្ញុំទទួលបានប្រាក់ចំណេញ 100% ។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T09:54:37.424Z", "category": "ហិរញ្ញវត្ថុ", "views": 288, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
កុំមើលស្រាលលុយកាក់សេន! ប្ដីប្រពន្ធ១គូសន្សំលុយលេងៗ អាចបង្កើតចំណូលគ្រាក់ៗ សល់ទ្រព្យជាង១លាន$	https://business-cambodia.com/articles/a-couple-always-save-money	ស្របពេលអ្នកធ្វើការជាច្រើនកំពុងតែជួបបញ្ហា ប្រាក់ខែបើកមកមិនដែលសល់ ព្រោះត្រូវចាត់ចែងចំណាយសព្វមុខ ប្ដីប្រពន្ធមួយគូបែរជាអាចឆ្លៀតដកលុយសន្សំរាល់ខែ ទុកដោះស្រាយបញ្ហាចំណាយចាំបាច់ រហូតអាចប្រែក្លាយជាទ្រព្យប្រមាណ១.៥លានដុលា្លរ។ នេះបើយោងតាមការចុះផ្សាយរបស់សារព័ត៌មាន CNBC។  អ្នកស្រី Debbie Emick និងស្វាមីរបស់គាត់ លោក Chris តែងតែដកលុយសន្សំពីប្រាក់ចំណូលក្រោមហេតុផលដ៏សាមញ្ញមួយគឺ ទុកបង់វិក្ក័យបត្រជួល ឬដោះបំណុល។ មានន័យថា ពួកគាត់ដកលុយដែលរកបានក្នុងខែនេះ ទុកចំណាយនៅខែក្រោយ ហើយធ្វើបែបនេះជាបន្តបន្ទាប់។ និយាយទៅវាហាក់ដូចជា សន្សំកញ្ចប់លុយបម្រុងគ្រាអាសន្នដែរ ប៉ុន្តែពួកគាត់ជ្រើសរើសសន្សំមួយខែ សម្រាប់មួយខែ មិនមានគោលដៅសន្សំឱ្យបានច្រើននោះឡើយ។ ដោយសារតែប្រកាន់ភ្ជាប់ទម្លាប់សន្សំបែបនេះ អ្នកទាំង២ ក៏បានដោះបំណុលអស់់ ហើយ អ្នកស្រី Debbie បាននិយាយថា "កត្តាសន្តិសុខផ្នែកហិរញ្ញវត្ថុពិតជាសំខាន់ណាស់ ខ្ញុំមានតួនាទីរក្សាជីវិត មិនឱ្យជួបអសន្តិសុខផ្នែកហិរញ្ញវត្ថុនេះហើយ"។ ហេតុនេះហើយទោះអស់បំណុលក៏ពួកគាត់មិនឈប់ទម្លាប់សន្សំសំចៃនេះដែរ។ ដោយសារតែលែងត្រូវដកសងបំណុល ហេតុនេះលុយរបស់ពួកគាត់ក៏សល់ជាបន្តបន្ទាប់។ ក្រោយពេលសន្សំបានប្រមាណ ៩ម៉ឺនដុល្លារ ប្ដីប្រពន្ធមួយគូនេះ ក៏មានគំនិតចង់ក្លាយជាម្ចាស់អចលនទ្រព្យ។ ដូច្នេះពួកគាត់ក៏បានសម្រេចចិត្តទិញអចលនទ្រព្យចំនួន ២កន្លែង ដែលមានតម្លៃសរុបប្រមាណ ៦ម៉ឺនដុល្លារ ទុកដាក់ជួលយកចំណូលបន្ថែម។  របត់មួយនេះ បានធ្វើឱ្យពួកគាត់ឃើញថា អចលនទ្រព្យអាចក្លាយជាប្រភពចំណូលដ៏សំខាន់មួយសម្រាប់គ្រួសារ។ ដូច្នេះហើយ អ្នកទាំង២ ក៏សម្រេចចិត្ត ប្រមូលប្រាក់សន្សំប្រចាំខែ រួមជាមួយនឹងប្រាក់ចំណេញដែលរកបានពីអ្នកជួល វិនិយោគលើអចលនទ្រព្យបន្តបន្ទាប់ទៀត។ ត្រឹមតែរយៈពេល៤ឆ្នាំប៉ុណ្ណោះ អ្នកទាំង២ ទិញបានអចលនទ្រព្យសរុប ១៩កន្លែង សម្រាប់ដាក់ជួលយកចំណូលផ្គត់ផ្គង់គ្រួសារ។ បន្ថែមពីលើចំណូលពីអចនទ្រព្យ អ្នកទាំង២ បានបង្កើតវគ្គបង្រៀនមួយឈ្មោះថា "Go Bucket Yourself" ដែលជួយមនុស្សឱ្យចេះចាត់ចែងលុយដូចគាត់។ ទន្ទឹមនឹងនោះប្ដីប្រពន្ធទាំង២ ក៏បានសម្រេចចិត្តចូលនិវត្តន៍ឈប់ធ្វើការ ជាមួយនឹងទ្រព្យសរុបប្រមាណ ១.៥លានដុល្លារ។ ពីមុនគាត់ធ្លាប់ធ្វើការ ៤៨សប្តាហ៍ សម្រាកបានតែ៤សប្តាហ៍ក្នុងមួយឆ្នាំ ប៉ុន្តែឥឡូវវិញពួកគាត់ធ្វើការតែ៤សប្តាហ៍ និងសម្រាក៤៨សប្តាហ៍វិញម្ដង៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T09:54:29.847Z", "category": "ហិរញ្ញវត្ថុ", "views": 329, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ប្រាក់ខែ២០០ទៅ៣០០ដុល្លារ គួរចាយលុយបែបណាទើបចាយសល់ហើយមានសេរីភាព?	https://business-cambodia.com/articles/how-to-manage-money-with-low-income	បងប្អូនទាំងអស់គ្នាដែរឆ្ងល់ខ្លួនឯងទេ ធ្វើការងារយូដែរ តែមានអារម្មណ៍ថាខ្លួនឯងមិនមានលុយជាប់ខ្លួនជាដុំកំភួនអីសោះ ហើយអ្នកខ្លះក៏ត្រូវមិត្តភក្ដិឬសាច់ញាតិបងប្អូននិយាយពាក្យនេះចំអកទៀតផង។ តាមពិតទៅមូលហេតុដែលអ្នកធ្វើការយូដែរតែគ្មានសល់ជាប់ខ្លួន ដោយសារតែអ្នកមិនចេះគ្រប់គ្រងលុយប្រចាំខែរបស់អ្នក។ ថ្ងៃនេះខ្ញុំផ្ដល់ជាយោបល់ឬយុទ្ធសាស្រ្តខ្លះៗ សម្រាប់បងប្អូនមានប្រាក់ចំណូលពី២០០ទៅ៣០០ដុល្លារក្នុងគ្រប់គ្រងលុយប្រចាំខែឲ្យមានប្រសិទ្ធភាព ហើយថែមទាំងអាចសល់លុយខ្លះៗទោះជាអ្នកគិតថាខ្លួនឯងមានប្រាក់ចំណូលទាបក៏ដោយ។ ដើម្បីគ្រប់គ្រងលុយបានលុយប្រចាំខែបានល្អ សល់លុយ ហើយថែមទាំងទទួលបានចំណេះដឹងព្រមទាំងជីវិតរីករាយមិនរងសម្ពាធនៃលុយកាក់ អ្នកចាំបាច់ត្រូវបែងចែក ប្រភេទចំណាយឲ្យបានច្បាស់លាស់។ ខាងក្រោមនេះគឺជាការបែងចែកប្រភេទចំណាយ សម្រាប់អ្នកដែលប្រាក់ខែខ្ទង់ ២០០ទៅ៣០០ដុល្លារ ១០%នៃ ចំណូលសម្រាប់សន្សំឬវិនិយោគ បើអ្នកមានប្រាក់ចំណូល ២០០ទៅ៣០០ដុល្លារបច្ចុប្បន្ន មានន័យថាអ្នកមិនមានប្រាក់ចំណូលច្រើន ហើយក៏មិនមែនមាន័យថាទាប់ពេកដែរ។ អញ្ចឹងអ្នកនៅតែមានលទ្ធភាពក្នុងការដកលុយសម្រាប់ដាក់សន្សំឬវិនិយោគបានជាពិសេសគឺសន្សំតែម្ដង។ ដូច្នេះបើចង់សល់លុយអ្នកត្រូវដាច់ខាតត្រូវដក់១០%នៃចំណូលសរុបសម្រាប់សន្សំប្រចាំខែ។អ្នកបើមានចំណូល២០០ អ្នកអាចសន្សំបាន ២០ដុល្លារ បើមានចំណូល៣០០ អាចសន្សំបាន ៣០ដុល្លារក្នុងមួយខែដែរ។ ៦០%នៃចំណូល លើតម្រូវការចាំបាច់ នេះជាផ្នែកសំខាន់ដែលអ្នកត្រូវដកលុយភាគច្រើននៃប្រាក់ចំណូលសរុបមកចំណាយលើវា ព្រោះនៅក្នុងជីវិតរស់នៅប្រចាំថ្ងៃ មនុស្សមានតម្រូវជាការច្រើនដូចជា អាហារហូបចុក សំលៀកបំពាក់ ការស្នាក់នៅ និងការធ្វើដំណើរទៅធ្វើការជាដើម។ ទោះវាជាតម្រូវការចាំបាច់ក៏ដោយក៏អ្នកត្រូវតែដាក់វិន័យចំពោះខ្លួនឯងថាត្រូវតែចាយទៅតាមចំនួនដែលបានកំណត់ប្រចាំខែ។ ឧទាហរណ៍ បើអ្នកមានប្រាក់ខែ ៣០០ដុល្លារ អ្នកត្រូវដក ១៨០ដុល្លារសម្រាប់ចំណាយលើតម្រូវការចាំបាច់នេះ។ ២០%នៃចំណូលសម្រាប់កម្សាន្ត បើអ្នករស់នៅក្នុងជីវិតដោយគ្មានការកម្សាន្តនោះទេ ជីវិតអ្នកអាចពោពេញទៅដោយភាពស្មុគស្មាញ តានតឹងជាមិនខានឡើយ។ ដូច្នេះក្នុងមួយខែ អ្នកត្រូវមានកញ្ចប់លុយសម្រាប់ចំណាយលើការកម្សាន្តនានា ដូចជួបជុំមិត្តភក្តិ ដើរលេងកម្សាន្តជាដើម។ ត្រង់នេះខ្ញុំចង់សង្កត់ធ្ងន់ថា មនុស្សមួយចំនួនរកលុយមិនងាយសល់គឺដោយសារពួកគេ ចំណាយលើការកម្សាន្តសប្បាយជាច្រើនពេក។ អញ្ចឹងបើអ្នកមិនកំណត់ការចាយលើការកម្សាន្តនេះទេ អ្នកនឹងចាយលុយអស់ច្រើនណាស់។ ១០%នៃចំណូល លើចំណេះដឹង គេថាចំណេះដឹងគឺជាឃ្លាំងនៃទ្រព្យរបស់មនុស្សដែលមិនចេះរីងស្ងួតឡើយ ដូច្នេះបើអ្នកចង់ផ្លាស់ប្ដូរស្ថានភាពជីវិតឆ្ពោះទៅរកភាពមានបាន អ្នកចំបាច់ត្រូវដុសខាតចំណេះដឹងនិងជំនាញរបស់អ្នកជានិច្ច។ ដូច្នេះរាល់ចំណូលប្រចាំខែដែលអ្នករកបាន អ្នកគួរតែដកយ៉ាងតិច១០% សម្រាប់ចំណាយដើម្បីពង្រីកចំណេះដឹង ដូចជាចំណាយលើការទិញសៀវភៅអាន ចំណាយលើការសិក្សាឬអភិវឌ្ឍនជំនាញផ្សេងៗទៀត។ គួរបញ្ជាក់ផងដែរថាទាំងប៉ុន្មានចំណុចខាងលើគឺជារបៀបក្នុងការកំណត់ខ្ទង់ចំណាយប្រចាំខែដើម្បីឲ្យអ្នកទាំងអស់គ្នាមានវិន័យក៏ដូចជាទម្លាប់ក្នុងការចាយលុយឲ្យមានប្រសិទ្ធភាព។ កាលណាអ្នកមានវិន័យក្នុងការចាយលុយមានន័យថាអ្នកអាចគ្រប់គ្រងលុយបានល្អ ហើយធ្វើឲ្យអ្នកអាចសល់លុយដើម្បីបំពេញតម្រូវការនៃគោលដៅហិរញ្ញវត្ថុធំៗក្នុងជីវិត ដូចជាទុនសម្រាប់រកស៊ីនិងវិនិយគ ឬវិនិយោគទិញផ្ទះជាដើម។ យើងមិនអាចអនុវត្តបាន១០០%នោះ តែបើអ្នកពិតជាតាំងចិត្តក្នុងការអនុវត្តតាមវិធីនេះមែនខ្ញុំគិតថាអ្នកនឹងអាចគ្រប់គ្រងលុយបានល្អជាងមុនហើយមិនរងសម្ពាធនៃលុយកាក់ក្នុងការរស់នៅឡើយ។  បើបងប្អូនជួបបញ្ហាលុយកាក់ រកបានមិនចេះសន្សំ រកចំណូលបានតែមិនសល់សោះ អាចសាកល្បងអានសៀវភៅលុយពិត របស់Business Cambodia ដើម្បីផ្លាស់ប្ដូរទម្លាប់ក្នុងការចាយលុយ។ ចង់ទិញសៀវភៅលុយពិតអាចទាក់ទងតាមតេឡេក្រាម https://t.me/hang24271	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T09:54:11.554Z", "category": "ហិរញ្ញវត្ថុ", "views": 1846, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អេមណាស់! ផ្សារទំនើបអ៊ីអន ផ្តល់ជូនការបញ្ចុះតម្លៃខ្នាតយក្សរហូតដល់ ៧0% នៅក្នុងកម្មវិធី Black Friday ខាងមុខនេះ	https://business-cambodia.com/articles/aeon-discount-70-percentage	មិនមានអ្វីចំឡែកទេ ជារៀងរាល់ចុងឆ្នាំ ផ្សារទំនើបអុីអន តែងតែរៀបចំឱ្យមាននៅកម្មវិធីដ៏ពិសេសលក់ប្រចាំឆ្នាំ ដើម្បីផ្តល់ជូនអតិថិជនរបស់ខ្លួននៅការបញ្ចុះតម្លៃដ៏ធំសម្បើម ជាមួយទំនិញរាប់ម៉ឺនមុខ រួមមានអាហារសម្រាប់បរិភោគ សម្លៀកបំពាក់ សម្ភារៈប្រើប្រាស់ក្នុងផ្ទះ និងគ្រឿងអេឡិចត្រូនិចគ្រប់ប្រភេទ។ យ៉ាងណាមិញកាលពីថ្មីៗនេះ បើយោងទៅតាមគណនីហ្វេសប៊ុកផេកផ្លូវការរបស់ AEON បានឱ្យដឹងថា ផ្សារទំនើបអ៊ីអន និងមានការបញ្ចុះតម្លៃខ្នាតយក្សរហូតដល់៧០ភាគរយ នៅក្នុងកម្មវិធី Black Friday នៅចុងឆ្នាំ២០២២នេះទាំងពីរសាខាតែម្តង។ ដោយក្នុងនោះរួមមាន Bar-B-Q Plaza ប៊ឺហ្គឺឃីង KFC Coach Crocs JBL FILA H&M IBC Ice-Watch iOne Jelly Bunny LYN Major-Cineplex Pedro សររ៉េ Routine The Pizza Adidas Taxas Toy&me Yole និងប្រេនជាច្រើនមុខទៀត ដែលសរុបទាំងអស់មានចំនួន២៦០ ហាង ព្រមទាំងទទួលការបញ្ចុះតម្លៃរហូតដល់ ៧០%។ គួរជម្រាបផងដែរថា ឱកាសពិសេសនេះមានតែនៅក្នុងកម្មវិធី Black Friday តែប៉ុណ្ណោះ ដែលមានរយ:ពេល ៣ថ្ងៃ ចាប់ពីថ្ងៃទី ២៥ វិច្ឆិកា រហូតដល់ ថ្ងៃទី ២៧ វិច្ឆិកា ២០២២ នៅក្នុងផ្សារទំនើប អ៊ីអន ម៉ល ភ្នំពេញ និងផ្សារទំនើប អ៊ីអន ម៉ល សែនសុខ ស៊ីធី។ អ្វីដែលកាន់តែអស្ចារ្យទៀតនោះ អតិថិជនទាំងអស់របស់ផ្សារទំនើប អ៊ីអន ម៉ល ដែលអញ្ជើញជាវទំនិញផ្សេងៗក្នុងកម្មវិធីពិសេសនេះ នឹងមានឱកាសទទួលបានកែវទឹកដ៏ស្រស់ស្អាតមួយឈុតដែលផលិតពីចំបើងស្រូវសាលីថែមទៀត។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T09:38:22.547Z", "category": "កំពូលអ្នកលក់", "views": 2905, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ផ្លូវថ្មី ២ ខ្សែត្រូវបានសិក្សាចប់សព្វគ្រប់ ខណៈកំពុងរង់ចាំថ្ងៃបើកការដ្ឋាន	https://business-cambodia.com/articles/new-road	បច្ចុប្បន្នផ្លូវ គឺជាសរសៃឈាមដ៏សំខាន់ នៅក្នុងការដឹកជញ្ជូនទំនិញ ក៏ដូចជាការធ្វើដំណើររបស់ប្រជាពលរដ្ឋ។ ហើយរាជរដ្ឋាភិបាល ក៏បានកំពុងសាងសង់ និងរៀបចំធ្វើផ្លូវថ្មីជាច្រើនខ្សែផងដែរ ដែលមានទាំងផ្លូវជាតិ ផ្លូវខេត្ដ និងផ្លូវដែកជាដើម។ ពេលនេះផងដែរ Business Cambodia នឹងលើកយកផ្លូវសំខាន់ចំនួន ២ ខ្សែដែលស្ថិតនៅក្នុងការសាងសង់របស់រាជរដ្ឋាភិបាល ខណៈបច្ចុប្បន្នគម្រោងផ្លូវទាំង ២ នេះត្រូវបានសិក្សារចប់សព្វគ្រប់ និងរង់ចាំតែថ្ងៃបើកការដ្ឋានសាងសង់តែប៉ុណ្ណោះ។ ១. ផ្លូវលេខ ២៣ ឯកឧត្ដម ស៊ុន ចាន់ថុល ទេសរដ្ឋមន្រ្ដីរដ្ឋមន្រ្ដីក្រសួងសាធារណការ និងដឹកជញ្ជូន បានលើកឡើងថា ផ្លូវលេខ ២៣ នេះគឺជាផ្លូវថ្មី ដែលតភ្ជាប់ត្រង់ពីឃុំលើកដែកស្រុកកោះធំ ទៅកាន់ស្រុកលើកដែក ខេត្ដកណ្ដាល។ នៅពេលផ្លូវនេះសាងសង់រួចរាល់ ប្រជាពលរដ្ឋដែលចង់ទៅលេងអ្នកលឿង ពីឃុំលើកដែកនៅស្រុកកោះធំ មិនបាច់ធ្វើដំណើរទៅរាជធានីភ្នំពេញ រួមបន្ដដំណើរតាមផ្លូវជាតិលេខ ១ ទៅអ្នកលឿងទៀតនោះទេ ដោយយើងអាចធ្វើដំណើរតាមផ្លូវលេខ ២៣ នេះត្រង់ទៅតែម្ដង។ តាមការបញ្ជាក់របស់ឯកឧត្ដម ផ្លូវថ្មីនេះត្រូវបានសិក្សារ និងដាក់ចេញថ្លៃចប់សព្វគ្រប់ហើយ ដោយបច្ចុប្បន្នរង់ចាំតែថ្ងៃបើកការដ្ឋានសាងសង់តែប៉ុណ្ណោះ។ ២. ផ្លូវ ៥០c ផ្លូវតភ្ជាប់ពីកំពង់ឆ្នាំងទៅកំពង់ធំ ឬផ្លូវ ៥០c ជាផ្លូវមួយដ៏មានសារៈសំខាន់ ក្នុងការដឹកជញ្ជូនកសិផល និងផលិតផល របស់ប្រជាពលរដ្ឋ ពីឧត្ដមានជ័យ ពីព្រះវិហារ កំពង់ធំ -ល- មកកំពង់ឆ្នាំងចុះទៅកំពង់ផែ។ តាមការបញ្ជាក់ពីឧត្ដម ស៊ុន ចាន់ថុល ផ្លូវនេះត្រូវបានសិក្សារចប់សព្វគ្រប់ ហើយការវាយតម្លៃលើបរិស្ថានក៏អត់មានបញ្ហាដែរ ខណៈរង់ចាំតែថ្ងៃបើកការដ្ឋានដូចគ្នា៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T09:06:48.442Z", "category": "អចលនទ្រព្យ", "views": 506, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រោយបើកការដ្ឋានជិត ១ ឆ្នាំ ផ្លូវជាតិលេខ៤៨ សាងសង់ដល់ណាហើយ? ខណៈតាមការគ្រោងទុកផ្លូវនេះនឹងបញ្ចប់នៅឆ្នាំ២០២៤	https://business-cambodia.com/articles/after-opening-the-construction-site-for-almost-a-year-how-long-has-national-road-48-been-built-while-the-road-is-scheduled-to-be-completed-in-2024	គិតត្រឹមខែវិច្ឆិកា ឆ្នាំ២០២២ ការសាងសង់ផ្លូវជាតិលេខ ៤៨ មានរយៈពេលជាង ១១ ខែហើយ ហើយគម្រោងផ្លូវជាតិដ៏សំខាន់នេះ បានសម្រេចវឌ្ឍនភាពការងារបាន ១១,៧៦%ហើយ ខណៈផ្លូវនេះគ្រោងនឹងបញ្ជាប់ការសាងសង់ក្នុងខែមិថុនា ឆ្នាំ២០២៤។ នេះបើយោងតាមបញ្ជាក់របស់ឯកឧត្តម ហេង រត្នពិសិដ្ឋ  អគ្គនាយក នៃអគ្គនាយកដ្ឋានសាធារណការ ក្រសួងសាធារណការ និងដឹកជញ្ជូន ក្នុងឱកាសចុះត្រួតពិនិត្យសម្រេចវឌ្ឍនភាពការងារផ្លូវជាតិលេខ៤៨ កាលពីថ្ងៃទី២១ ខែវិច្ឆិកា ឆ្នាំ២០២២ ។ ការចុះពិនិត្យនេះធ្វើឡើងក្នុងគោលបំណងដើម្បីពិនិត្យតាមដានពីស្ថានភាពវិវឌ្ឍនជាក់ស្ដែងក្នុងការដ្ឋាន សង់សង់ផ្លូវជាតិលេខ៤៨ ដែលអនុវត្តការសាងសង់ដោយក្រុមហ៊ុនកូរ៉េ IL SUNG & HANIL Joint Venture ដើម្បីអាចឱ្យក្រុមការងារអនុវត្តគម្រោងរៀបចំផែនការសកម្មភាពបន្ទាប់ សំដៅពន្លឿនការសាងសង់ឱ្យសម្រេចបញ្ចប់តាមផែនការកំណត់។ ជាមួយគ្នានេះដែរគម្រោងផ្លូវជាតិលេខ៥៨នេះតភ្ជាប់ចាប់ពីចំណុចប្រសព្វផ្លូវជាតិលេខ៤ ត្រង់គីឡូម៉ែត្រលេខ ១៤១+៧៥០ ដែលមានប្រវែងសរុប ១៤៨ គីឡូម៉ែត្រ មានទីតាំងស្ថិត ក្នុងភូមិអូរជ្រៅ ឃុំបឹងព្រាវ ស្រុកស្រែអំបិល រហូតដល់ក្រុងខេមរភូមិន្ទ ខេត្តកោះកុង។ គួរបញ្ជាក់ផងដែរថាគម្រោងសាងសង់ផ្លូវជាតិខាងលើនេះ បើកការដ្ឋានសាងសង់តាំងពីថ្ងៃទី៣ ខែកមរា ឆ្នាំ២០២២មកម៉្លេះ ដោយចំណាយថវិកាសរុបប្រមាណ ៦៥,១៤លានដុល្លារ ហើយផ្លូវនេះទៀតសោតបែងចែកជា២គន្លង ប្រវែង ១២២,៩គីឡូម៉ែត្រ និងផ្លូវ៤គន្លងមានប្រវែង ២៥,១គីឡូម៉ែត្រ ក្រាលដោយបេតុងកៅស៊ូ (AC) កម្រាស់ ០៧សង់ទីម៉ែត្រ រួមជាមួយបេតុងសរសៃដែក ដែលនឹងប្រើប្រាស់ត្រង់ផ្លូវប្រសព្វចំនួន៥ទីតាំង៕   អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T08:57:26.932Z", "category": "អចលនទ្រព្យ", "views": 313, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អតីតអ្នកនាំភ្ញៀវទេសចរណ៍ លោក ឈុន វីរៈ ប្រើយុទ្ធសាស្ត្រភ្នែកឥន្ទ្រី ទិញដីបានជាង១០០ហិកតា	https://business-cambodia.com/articles/chhun-virak-owner-teak-wood-funiture-cambodia	គេថាប្រសិនបើអ្នកចង់ក្លាយជាមនុស្សជោគជ័យ គប្បីត្រូវមានចក្ខុវិស័យទៅពេលអនាគតឱ្យបានវែងឆ្ងាយ ព្រោះមនុស្សដែលអាចសម្លឹងមើលទៅអនាគត បានវែងឆ្ងាយដូចជាឥន្ទ្រីដែលគេហៅថាជាស្ដេចបក្សី គឺអាចចាប់យកឱកាសធំៗបានមុនគេ។ ជាក់ស្ដែងសម្រាប់អតីតបុគ្គលិកអ្នកនាំភ្ញៀវទេសចរណ៍មួយរូបគឺ លោក ឈុន វីរៈ ដែលបច្ចុប្បន្នត្រូវបានគេស្គាល់ថាជា ម្ចាស់សិប្បកម្ម វីធីក ខេមបូឌា ធ្លាប់បានកែប្រែខ្លួនឯងពីអ្នកធ្វើការឱ្យគេប្រាក់ខែឡើងចុះមិនទៀងទាត់ រហូតអាចមានលទ្ធភាពវិនិយោគលើអចលនទ្រព្យជាង១០០ហិកតា និងដាំដើមឈើមៃសាក់ពាសពេញផ្ទៃដីទាំងនោះ។ អតីតយុវជនដែលមានស្រុកកំណើតនៅក្រុងសួង ខេត្តត្បូងឃ្មុំរូបនេះ បានរៀបរាប់ពីបទពិសោធន៍ថា ស្ថិតក្នុងវ័យ១២ឆ្នាំ លោកបានសម្រេចចិត្តឈប់រៀនត្រឹមតែថ្នាក់ទី៨ តែប៉ុណ្ណោះ ក្រោយពេលដែលលោកឪពុកដែលជាសរសេរទ្រូងរបស់គ្រួសារបានលាចាកលោក ធ្វើឱ្យជីវភាពគ្រួសារកាន់តែលំបាក។ បន្ទាប់ពីនោះ លោកក៏សម្រេចចិត្តដើរលក់កាសែត ដើម្បីផ្គត់ផ្គង់គ្រួសារ និងប្អូនៗក្រោមបន្ទុកគ្រួសារ។ ជាសំណាងល្អ ក្នុងឆ្នាំ ១៩៩៥ លោកមានឱកាសធ្វើការងារជាមួយម្ដាយមីងនៅខេត្តរតនគិរី ដែលមានផ្ទះសំណាក់ដាក់ជួលឱ្យភ្ញៀវទេសចរណ៍។ ពេលនោះហើយដែលលោកអាចមានឱកាសបានរៀនភាសាអង់គ្លេសពីភ្ញៀវទេសចរណ៍ និងអាចនាំភ្ញៀវទេសចរណ៍ដើរលេងកន្លែងនេះកន្លែងនោះពាសពេញខេត្ត ដោយទទួលចំណូល ១០ ទៅ១៥ដុល្លារក្នុងមួយថ្ងៃ។ ដើរច្រើនកើនគំនិត ភ្នែកក៏ភ្លឺជាងមុន លោកក៏បានប្រើយុទ្ធសាស្ត្រភ្នែកឥន្ទ្រី ដោយចេះប្រមើលមើលទំនោរវែងឆ្ងាយនាពេលអនាគតថា តិចឬច្រើនដីធ្លីនៅខេត្តរតនគិរីនឹងឡើងថ្លៃនាពេលអនាគត ពេលនោះលោកក៏បានបែកគំនិតធ្វើជាអ្នកគួកជេទិញលក់ដីផង សន្សំលុយទិញដីទុកផង ដែលពេលនោះដីមួយហិកតាមានតម្លៃចន្លោះពី ២០០ ទៅ៣០០ដុល្លារតែប៉ុណ្ណោះ។ ភាពឆ្លាតវៃចេះប្រមើលមើលបានវែងឆ្ងាយ សមត្ថភាពភាសាអង់គ្លេស និងការចេះកសាងបណ្ដាញទំនាក់ទំនងល្អៗ បានច្រើនជាមួយអ្នកនៅទីក្រុងភ្នំពេញ បានធ្វើឱ្យលោកអាចទិញលក់ដីបានកាក់កបគួរឱ្យសាទរ។  ក្រោយខំប្រឹងរកស៊ីសន្សំទុន លោកក៏មានគំនិតវិនិយោគបន្ថែម ដោយដើរទិញដីបណ្ដើរៗ និងបន្តពង្រីកជាបន្តបន្ទាប់រហូតលោកអាចទិញបានដីជាង ១០០ ហិកតា នៅលើទឹកដីត្រជាក់ត្រជុំសម្បូរព្រៃភ្នំគឺ ខេត្តរតនគិរី។ មិនទុកដីឱ្យនៅទំនេរ លោកបានកែច្នៃដីចម្ការ ឱ្យក្លាយជាចម្ការកៅស៊ូខ្ទង់៥០ហិកតា និងចម្ការកៅស៊ូខ្ទង់១០០ហិកតា ដែលជាង១ទសវត្សរ៍ក្រោយមក ដំណាំរបស់លោកក៏ផ្ដល់ផលមហាសាលដល់លោក ដែលធ្វើឱ្យលោកអាចកែច្នៃឈើម៉ៃសាករបស់ខ្លួន ធ្វើជាជ្រញ់ និងគ្រឿងសង្ហារឹមជាច្រើនប្រភេទ ហើយគ្រោងនឹងនាំចេញទៅក្រៅប្រទេសដល់ទឹកដីអឺរ៉ុបនាពេលឆាប់ៗផងដែរ។ ទាក់ទិននឹងដើមម៉ៃសាក់ លោកថាត្រូវការពេលដាំរហូតដល់ទៅ២០ឆ្នាំ ហើយអត្ថប្រយោជន៍យកឈើម៉ៃសាក់ធ្វើជ្រញ់ គឺវាល្អលេខ១ ព្រោះឈើម៉ៃសាក់វាអត់ពណ៌ អត់ក្លិន គ្មានជ័រ ដែលនាំឱ្យប៉ះពាល់សុខភាពនោះទេ។ ឆ្លងកាត់ភាពរីកចម្រើនមកដល់ចំណុចបច្ចុប្បន្ន លោកបានផ្ញើសារទៅកាន់យុវជនជំនាន់ក្រោយដែលមានបំណង ចង់ក្លាយជាអ្នករកស៊ីគឺ៖  “ពេលដែលធ្វើការឱ្យគេសូមកុំលាក់សមត្ថភាព ត្រូវខំប្រឹងបញ្ចេញឱ្យអស់ពីសមត្ថភាព ត្រូវយកភាពស្មោះត្រង់ជាគោល និងត្រូវមានភាពអត់ធ្មត់ឱ្យខ្ពស់បំផុត ដើម្បីសន្សំសមត្ថភាព បទពិសោធន៍មកចេញរកស៊ីខ្លួនឯង”។ ជាការសំណូមពរ លោកលើកទឹកចិត្តឱ្យប្រជាជនខ្មែរ គួរចូលរួមគាំទ្រផលិតផលក្នុងស្រុកឱ្យបានច្រើន ដើម្បីអាចជួយបង្កើតការងារបានកាន់តែច្រើន លើកស្ទួយផលិតផលក្នុងស្រុក អាចកាត់បន្ថយថ្លៃផលិតឱ្យកាន់តែចុះទាបជាងមុន ជួយជំរុញឱ្យសេដ្ឋកិច្ចក្នុងស្រុកកាន់តែរីកចម្រើន។ ចំណែកឯអ្នកផលិតក្នុងស្រុកវិញ សូមធ្វើការផលិតឱ្យមានគុណភាពស្ដង់ដារត្រឹមត្រូវ ដើម្បីរក្សាកេរ្តិ៍ឈ្មោះ និងកុំឱ្យប៉ះពាល់ផលិតផលក្នុងស្រុក៕ សម្រាប់ព័ត៌មានបន្ថែម សូមទំនាក់ទំនង៖ Teak wood funiture cambodia អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 0963517713	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T08:49:52.795Z", "category": "ភាពជាអ្នកដឹកនាំ", "views": 1468, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ធនាគារ ហ្វីលីព ចុះអនុស្សរណៈលើកិច្ចសហប្រតិបត្តិការអាជីវកម្ម ជាមួយសាកលវិទ្យាល័យគ្រប់គ្រង និងសេដ្ឋកិច្ចខេត្តបាត់ដំបង	https://business-cambodia.com/articles/phillip-bank-signs-memorandum-of-understanding-on-business-cooperation-with-battambang-university-of-management-and-economics	បាត់ដំបង ថ្ងៃទី២១ ខែវិច្ឆិកា ឆ្នាំ២០២២៖ សាកលវិទ្យាល័យគ្រប់គ្រង និងសេដ្ឋកិច្ច និងធនាគារ ហ្វីលីព ភីអិលស៊ី បានចុះអនុស្សរណៈយោគយល់គ្នាក្រោមហត្ថលេខានៃតំណាងថ្នាក់ដឹកនាំស្ថាប័នទាំងពីរ ទៅលើកិច្ចសហប្រត្តិបត្តការក្នុងការផ្តល់អត្ថប្រយោជន៍សម្រាប់និស្សិតសាកលវិទ្យាល័យ តាមរយៈសេវាទូទាត់តាមប្រព័ន្ធឌីជីថលដែលមានភាពងាយស្រួល លឿន រហ័ស និងទាន់សម័យ។ លើសពីនេះ ធនាគារ ហ្វីលីព ភីអិលស៊ី ថែមទាំងមានការផ្តល់ឱកាសហាត់ការព្រមទាំងឱកាសការងារ សម្រាប់និស្សិត នៃសាកលវិទ្យាល័យសិក្សា ដើម្បីទទួលបានបទពិសោធន៍ក្នុងអំឡុងពេលសិក្សាផងដែរ។ អំពីធនាគារ ហ្វីលីព ធនាគារ ហ្វីលីព ជាធនាគារពាណិជ្ជតែមួយគត់នៅកម្ពុជា ដែលមានភាគទុនិកជនជាតិសិង្ហបុរី។ ធនាគារ ហ្វីលីព ផ្តល់ជូនសេវាកម្ម និងផលិតផលយ៉ាងសំបូរបែបតាមតម្រូវការរបស់ សាជីវកម្មធំៗ សហគ្រាសខា្នតតូចនិងមធ្យម និង បុគ្គល។ ធនាគារ ជាសមាជិករបស់ ហ្វីលីពកាពីតាល់គ្រុប ដែលមានមូលដ្ឋាននៅសឹង្ហបុរី និងត្រូវបានបង្កើតឡើងតាំងពីឆ្នាំ ១៩៧៥។ ធនាគារ ហ្វីលីព ជាធនាគារពាណិជ្ជធំមួយនៅកម្ពុជា ដែលមានច្រើនជាង៧០សាខាទូទាំងប្រទេស។ អំពីសាកលវិទ្យាល័យ គ្រប់គ្រង និងសេដ្ឋកិច្ច ក្នុងឆ្នាំ ១៩៩៨ មជ្ឈមណ្ឌលបណ្តុះ បណ្តាលជំនាញជាន់ខ្ពស់ ដែលភាសាអង់គ្លេសហៅថា មជ្ឈមណ្ឌលបណ្តុះបណ្តាលជំនាញជាន់ខ្ពស់ បាត់ដំបង Battambang High Education Center (BHEC) ត្រូវបានបង្កើតឡើងដោយស្ថាបនិកមួយរូបគឺ លោក ទុន ភក្តី ដែលទើបតែបញ្ចប់ការសិក្សាពីសាកលវិទ្យាល័យវេទ មហាឬស្សី ស្រុកកំចាយមា ខេត្តព្រៃវែង សាកលវិទ្យាល័យនេះមានការគាំទ្រ ពីសម្តេច ជា ស៊ីម ឯកឧត្តមឧបនាយករដ្ឋមន្រ្តី ស ខេង និង អង្គការ AACF អូស្រ្តាលី។  បន្ទាប់មកក្នុងឆ្នាំ ២០០០ មជ្ឈមណ្ឌលមួយនេះ បានប្រែក្លាយទៅជា វិទ្យាស្ថានគ្រប់គ្រង និង សេដ្ឋកិច្ច ដែល ភាសាអង់ គ្លេសហៅថា Institute of Management and Economics (IME)។ នៅឆ្នាំ ២០០៦ ដោយមានកំណើននិស្សិតកាន់តែច្រើនឡើងៗ IME បានប្រែក្លាយទៅជា សាកលវិទ្យាល័យគ្រប់គ្រងនិង សេដ្ឋកិច្ច ឈ្មោះជាអង់គ្លេសហៅថា University of Management and Economics (UME) ។បច្ចុប្បន្ននេះ UME ផ្តល់ជូននូវកម្រិតសិក្សាចាប់ពីថ្នាក់ឆ្នាំ សិក្សាមូលដ្ឋាន បរិញ្ញាបត្ររង បរិញ្ញាបត្រ បរិញ្ញាបត្រជាន់ខ្ពស់ និង ថ្នាក់បណ្ឌិត លើមហាវិទ្យាល័យទាំង ៥ សំខាន់ៗដូចជា ៖ មហាវិទ្យាល័យគ្រប់គ្រងពាណិជ្ជកម្ម និងទេសចរណ៍ មហាវិទ្យាល័យ សិល្បៈ មនុស្សសាស្រ្ត និងភាសាបរទេស មហាវិទ្យាល័យវិទ្យាសាស្រ្ត និងបច្ចេកវិទ្យា មហាវិទ្យាល័យនីតិសាស្រ្ត និងសេដ្ឋកិច្ច និង មហាវិទ្យាល័យកសិកម្ម និងអភិវឌ្ឍន៍ជនបទព្រម ទាំងវគ្គសិក្សាជំនាញខ្លីៗ ជាច្រើនទៀត ។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T08:45:40.100Z", "category": "PR", "views": 163, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
វីឡាអភិជនថ្មី «ឃីង ម៉េនន័រ» ដោយជីប ម៉ុង លែន ប្រកាសបើកលក់ជាផ្លូវការថ្ងៃ ២៥វិច្ឆិកា ខាងមុខនេះ	https://business-cambodia.com/articles/new-noble-villa-king-manner-by-chip-monglen-officially-opens-for-sale-on-november-25	ភ្នំពេញ៖ កាលពីថ្ងៃទី២១ ខែវិច្ឆិកា ឆ្នាំ ២០២២ នៅសណ្ឋាគារ ហៃយ៉ាត់ រីជិនស៊ី ភ្នំពេញ ក្រុមហ៊ុន ជីប ម៉ុង លែន បានរៀបចំសន្និសីទព័ត៌មាន ប្រកាសបើកលក់ជាផ្លូវការវីឡាដ៏ប្រណីតចុងក្រោយគេបង្អស់គឺ «វីឡា ឃីង ម៉េនន័រ» ដែលនឹងប្រព្រឹត្តទៅនៅថ្ងៃទី ២៥ ខែវិច្ឆិកា ខាងមុខនេះ។ លោកឧកញ៉ា លាង ហួង (ហេនរី) អគ្គនាយក ក្រុមហ៊ុន ជីប ម៉ុង លែន   បានឱ្យដឹងថា «វីឡា ឃីង ម៉េនន័រ» ជាប្រភេទវិចិត្រកម្មដ័ប្រណីតចុងក្រោយ និងធំជាងគេ បែបភូមិគ្រឹះដ៏ស្តុកស្តម្ភ ក្រុមហ៊ុន ជីប ម៉ុង លែន សាងសង់ឡើង ដោយបង្កប់នូវអត្ថន័យនៃ មោទនភាព ភាពថ្លៃថ្នូរ និងសុខដុមរមនា។ រាល់ផ្នែកស្ថាបត្យកម្ម ត្រូវបានរចនាឡើងយ៉ាងផ្ចិតផ្ចង់ មានកំពស់ ៣ ជាន់និងមានបំពាក់ដោយជណ្តើរក្បាច់ទំនើប  ផ្ដល់ជូនប្រណីតភាពស្រស់ស្អាតគ្រប់សម័យកាល និងភាពគង់វង្សយូរអង្វែង បំពេញឲ្យការរស់នៅពោរពេញដោយភាពស្ញប់ស្ញែង ដែលជាកេរដំណែលតជំនាន់ គ្រប់គ្នាប្រាថ្នាចង់បាន។ លោក បន្ថែមថា «វីឡា ឃីង ម៉េនន័រ»  គឺជាវីឡាទោលដែលមានចំនួនកំណត់ និងមាននៅគម្រោង ២ ធំៗ គឺ គម្រោងហ្គ្រេនភ្នំពេញស៊ីធី  និង គម្រោងលែនម៉ាក 60M  ដែលសុទ្ធតែជាគម្រោងធំលំដាប់ប្រណីតៗ របស់ ជីប ម៉ុង លែន ដែលផ្ដល់នូវបទពិសោធន៍រស់នៅដ៏ល្អឥតខ្ចោះ ជាមួយនឹងហេដ្ឋារចនាសម្ព័ន្ធដ៏សម្បូរបែប បរិយាកាសស្រស់បំព្រងផ្តល់ផាសុកភាព និងផ្ដល់ភាពងាយស្រួលដល់អ្នករស់នៅ។ គួរបញ្ជាក់ថា «វីឡា ឃីង ម៉េនន័រ» មានបន្ទប់គេងចំនួន ៨ និងបន្ទប់ពហុមុខងារពិសេសៗ ដូចជា បន្ទប់កម្សាន្ត & ភាពយន្ត បន្ទប់បណ្ណាល័យ បន្ទប់ហាត់ប្រាណ បន្ទប់ធុរកិច្ច បន្ទប់សក្ការ និងបន្ទប់ពិសារតែដែលផ្តល់បរិយាកាសថ្មី។ មោទនភាពរាល់ពេលបោះជំហានចូលទៅក្នុងទីដ៏វិសេសវិសាល ដែលនឹងទទួលស្វាគមន៍ដោយ សាលទទួលភ្ញៀវ មានតុបាយធំវែង ស័ក្តិសមគ្រប់ពិធីការ និងធុរកិច្ចសំខាន់ៗ ។ ភាពស្រស់ស្រាយ នៃខ្យល់អាកាសបរិសុទ្ធ ដែលបានពីធម្មជាតិបៃតងនៃបន្ទប់ពិសាតែ រឹតតែបង្កើននូវភាពស្និទ្ធស្នាល និងការចងចាំល្អៗដល់គ្រប់សមាជិកគ្រួសារ។ ទំនើបភាពនៃគ្រប់បន្ទប់ និងគ្រឿងលម្អក្នុងផ្ទះទាំងអស់សុទ្ធតែឆ្លុះបញ្ចាំងពី ភាពថ្លៃថ្នូរ និងសម្បូរបែប ដល់ម្ចាស់ផ្ទះ។ វីឡានេះ មានបន្ទប់គេងមេគ្រួសារ ដែលផ្ដល់នូវបទពិសោធរស់នៅ ដែលគ្រប់គ្នាស្ញប់ស្ញែងប្រាថ្នាចង់បាន អមទៅដោយបន្ទប់សម្លៀកបំពាក់ស៊ីវិល័យធំទូលាយ បន្ទប់ទឹកលំដាប់ផ្កាយ ៥ និងការិយាល័យឯកជនដ៏ស្ងប់សុខ រចនាឡើងដើម្បីឯកជនភាព និងផ្ដល់មកនូវភាពសុខដុមរមនាក្នុងការរស់នៅ។ រឹតតែពិសេសជាមួយការផ្តល់ជូនដ៏អស្ចារ្យ ក្លាយជាម្ចាស់ផ្ទះវីឡាទោលលំដាប់អភិជនមួយនេះ ជាមួយដែលការផ្តល់ជូនមិនធ្លាប់មាន ពីធនាគា ជីប ម៉ុង ប៊ែង ដោយដាក់ប្រាក់បញ្ញើរ និងទទួលបានការអត្រាការប្រាក់ខ្ពស់រហូតដល់ 7.5% សម្រាប់អតិថិជនដែលបានចូលរួម ពិធីបើកលក់ជាផ្លូវការ វីឡា«ឃីង ម៉េនន័រ»។ សម្រាប់ព័ត៌មានបន្ថែម សូមតាមដានទំព័រហ្វេសប៊ុក www.facebook.com/chipmongland  ឬ ទាក់ទងផ្នែកលក់ តាមរយៈ ទូរស័ព្ទ៖ 𝟎𝟔𝟏 𝟗𝟗𝟕 𝟖𝟖𝟖 តេឡេក្រាមme/chipmongland	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T07:53:33.609Z", "category": "PR", "views": 170, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ក្រុមហ៊ុន Golden Cambodia Century និង Titan Stone Group រួមគ្នាបង្កើតយុគសម័យមាសសម្រាប់ប្រទេសកម្ពុជា	https://business-cambodia.com/articles/gcc-and-titan-stone-group	កាលពីថ្ងៃទី១៧ ខែវិច្ឆិកា ឆ្នាំ២០២២ ក្រុមហ៊ុនធំចំនួន ២ គឺ Golden Cambodia Century  (GCC) និង Titian Stone Group បានចុះហត្ថលេខានូវកិច្ចព្រមព្រៀងសហប្រតិបត្តិការមួយដើម្បីចាប់ផ្តើមកិច្ចសហប្រតិបត្តិការយុទ្ធសាស្ត្រ និងរួមគ្នាបង្កើតទំព័រថ្មីនៃការអភិវឌ្ឍន៍សហគ្រាស។ GCC គឺជាក្រុមហ៊ុនអន្តរជាតិដ៏ធំបំផុតមួយនៅក្នុងប្រទេសកម្ពុជា។ ដោយប្រកាន់ខ្ជាប់នូវមរតកនៃការច្នៃប្រឌិតឥតឈប់ឈរ និងការពង្រីបទពិសោធន៍អាជីវកម្មយ៉ាងទូលំទូលាយ GCC បានរីកចម្រើនពីមួយឆ្នាំទៅមួយឆ្នាំ ហើយបានអភិវឌ្ឍឧស្សាហកម្មចម្រុះជាច្រើនប្រភេទ ដែលមានសាខានៅក្នុងប្រទេសចិន ហុងកុង និងប្រទេសជប៉ុន។ GCC បានកំណត់ទស្សនវិស័យរបស់ខ្លួនលើវិស័យផ្សេងៗគ្នា និងពង្រីកយ៉ាងឆាប់រហ័សនៃអាជីវកម្មផ្សេងៗគ្នាក្នុងប្រទេសកម្ពុជា រួមទាំងការវិនិយោគដីធ្លី ការអភិវឌ្ឍន៍អចលនទ្រព្យ ការលក់ និងផ្នែកទីផ្សារ ការរចនាស្ថាបត្យកម្ម ហិរញ្ញវត្ថុ បច្ចេកវិទ្យាព័ត៌មាន ប្រព័ន្ធផ្សព្វផ្សាយ ផ្នែកម្ហូបអាហារ វិស័យវេជ្ជសាស្ត្រ និងការកម្សាន្ត។ល។ GCC មានការលេចធ្លោក្នុងវិស័យអភិវឌ្ឍន៍អចលនទ្រព្យ ហើយបានសាងសង់គម្រោងអចលនទ្រព្យល្បីៗជាច្រើននៅក្នុងតំបន់ដែលពេញនិយម។ ទ្រព្យ សកម្ម ក្រោម ការ គ្រប់ គ្រង មាន លើស ពី ៣ ពាន់ លាន ដុល្លារ អាមេរិក ហើយ ទុន បម្រុង ដី ធ្លីនៅកម្ពុជា បាន កើន ដល់ ៣ ពាន់ ហិកតា។ ដោយឡែកក្រុមហ៊ុន Titan Stone Group គឺជាអ្នកអភិវឌ្ឍទីផ្សារវិនិយោគហិរញ្ញវត្ថុថ្មី។ គ្រុបនេះ ត្រូវបានបង្កើតឡើងនៅក្នុងទីក្រុងហុងកុង ដែលជាមជ្ឈមណ្ឌលនៃពាណិជ្ជកម្មហិរញ្ញវត្ថុ និងការវិនិយោគនៅអាស៊ីក្នុងឆ្នាំ 2003។ បណ្តាញទំនាក់ទំនងយ៉ាងជិតស្និទ្ធនៃការិយាល័យទំនាក់ទំនងគ្នាត្រូវបានសាងសង់នៅក្នុងទីក្រុងធំៗនៅអាស៊ីដូចជា ហុងកុង សៀងហៃ សិនជិន ស៊ាមៀន តៃប៉ិ និងទីក្រុងភ្នំពេញដែលគ្របដណ្តប់ឧស្សាហកម្មដូចជា អចលនទ្រព្យនៅបរទេស ការរួមបញ្ចូលគ្នានិងការទិញភាគហ៊ុន ការគ្រប់គ្រងទ្រព្យសកម្ម ការគ្រប់គ្រងទ្រព្យសម្បត្តិឯកជន និងផ្នែកផ្សេងទៀតនៃការវិនិយោគផ្នែកធនាគារ រួមទាំងធនាគារឯកជន។ ក្រុមជំនាញហិរញ្ញវត្ថុ បានជួយអតិថិជនក្នុងការរៀបចំផែនការវិនិយោគ និងបង្កើតតម្លៃអស់រយៈពេលជាងដប់ឆ្នាំមកហើយ។ Titan Stone Group បានក្លាយជាម៉ាកយីហោសេវាកម្មហិរញ្ញវត្ថុឈានមុខគេនៅអាស៊ី ជាមួយនឹងទ្រព្យសម្បត្តិគ្រប់គ្រងមានតម្លៃ 700 លានដុល្លារអាមេរិក។ ក្នុងរយៈពេលប៉ុន្មានឆ្នាំចុងក្រោយនេះ Titan Stone Group បានពង្រីកទៅក្នុងវិស័យអចលនទ្រព្យបរទេស និងការធានារ៉ាប់រងនៅបរទេស ហើយបានពង្រាយការវិនិយោគរបស់ខ្លួន ដើម្បីផ្តល់សេវាកម្មគ្រប់គ្រងទ្រព្យសម្បត្តិពេញលេញ និងគុណភាពខ្ពស់សម្រាប់សហគ្រាស និងអតិថិជនលំដាប់ខ្ពស់។ កម្ពុជា ជាប្រទេសសេដ្ឋកិច្ចទីផ្សារបើកចំហដែលសម្រេចបានកំណើនសេដ្ឋកិច្ចយ៉ាងឆាប់រហ័សក្នុង រយៈពេល ១០ឆ្នាំ កន្លងមកនេះ។ កត្តាបរិយាកាសអំណោយផល ភាគីទាំងពីរបានព្រមព្រៀងគ្នាបង្កើតភាពជាដៃគូយុទ្ធសាស្ត្រដើម្បីបង្កើតកិច្ចសហប្រតិបត្តិការរវាងសហគ្រាសទាំងពីរ។ នៅពេលដែលកិច្ចសហប្រតិបត្តិការបន្តរីកចម្រើន អាជីវកម្មនឹងលូតលាស់ និងបង្កើតបរិយាកាសដែលផ្តល់ផលប្រយោជន៍ទៅវិញទៅមកសម្រាប់ភាគីទាំងពីរនាពេលអនាគត៕ អត្ថបទ៖ ពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T07:47:51.067Z", "category": "PR", "views": 182, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រកស៊ីមានក្បួនមាំមួនយូរអង្វែង! លោក ស៊ឺ វណ្ណៈ ផ្តាំអ្នករកស៊ីថ្មីថ្មោងគួរយល់ដឹងពីច្បាប់និងកាតព្វកិច្ចពន្ធដារសំខាន់ៗមុនចេញរកស៊ី	https://business-cambodia.com/articles/seu-vannak-expert-tax-accounting-service-	នៅពេលបើកអាជីវកម្ម ឬក្រុមហ៊ុនមួយ ជាទូទៅគេត្រូវការការចុះបញ្ជីអាជីវកម្មនៅបណ្ដាក្រសួងពាក់ព័ន្ធ ដូចជាក្រសួងពាណិជ្ជកម្ម អគ្គនាយកដ្ឋានពន្ធដារ និងក្រសួងការងារ និងបណ្តុះបណ្តាលវិជ្ជាជិវៈ និងអាចមានក្រសួងពាក់ព័ន្ធផ្សេងទៀត ទៅតាមវិស័យដែលម្ចាស់អាជីវកម្មកំពុងប្រកបមុខរបរ។ ជាក់ស្តែងជាអ្នកជំនាញលើវិស័យចុះបញ្ជី និងពន្ធដារដែលមានបទពិសោធន៍ជាង ១០ឆ្នាំ លោក ស៊ឺ វណ្ណៈ បានបង្ហើបឱ្យដឹងថា បើចង់រកស៊ីមាំមួន គួរស្វែងយល់ជាមុនពីច្បាប់ពាក់ព័ន្ធ និងចំណេះដឹងពន្ធដារជាមូលដ្ឋានដើម្បីនិរន្តរភាពយូរអង្វែង។ ថ្លែងប្រាប់ក្រុមការងារ Business Cambodia អគ្គនាយកក្រុមហ៊ុនប្រឹក្សាយោបល់ផ្តល់សេវាកម្មចុះបញ្ចី និងប្រកាសពន្ធបានឱ្យដឹងថា “អ្នករកស៊ីចាប់ផ្តើមអាជីវកម្មថ្មីថ្មោង គួរស្វែងយល់អំពីកាតព្វកិច្ចពន្ធដារ យ៉ាងហោចណាស់ចំណេះដឹងមូលដ្ឋាន ដើម្បីកាត់ហានិភ័យពេលអាជីវកម្មកំពុងដំណើរការ។ លើសពីនោះទៀត អាជីវកម្មត្រូវបានកំណត់ជា ៣កម្រិតទៅតាមផលរបរប្រចាំឆ្នាំ ឬទ្រព្យដែលមាននៅក្នុងអាជីវកម្ម។ នេះជាប្រភេទអ្នកជាប់ពន្ធ ដែលអ្នករកស៊ីថ្មីថ្មោងគួរយល់ដឹងជាមូលដ្ឋាន៖ ១. សហគ្រាសឯកបុគ្គល ឬអ្នកជាប់ពន្ធតូច ២. អាជីវកម្មខ្នាតមធ្យម ឬអ្នកជាប់ពន្ធមធ្យម  ៣. អាជីវកម្មខ្នាតធំ ឬអ្នកជាប់ពន្ធធំ   យ៉ាងណាមិញលោក ស៊ឺ វណ្ណៈ បានលើកឡើងបន្ថែមសម្រាប់បងប្អូនដែលចង់ចុះបញ្ជីនិងប្រកាសពន្ធដោយខ្លួនឯងយ៉ាងដូច្នេះថា "ការចុះបញ្ជីដោយខ្លួនឯងជាជម្រើសដែលចំណេញជាងប្រើប្រាស់សេវាភ្នាក់ងារ ប៉ុន្តែត្រូវមានជំនាញ និងយល់ច្បាស់ពីប្រព័ន្ធនៃការចុះបញ្ជី  ដំណាក់កាល និងការចំណាយផ្សេងៗ តម្រូវការឯកសារអ្វីខ្លះ បើមិនយល់ច្បាស់ទេគួរសិក្សាបន្ថែម ឬប្រើសេវាកម្មភ្នាក់ងារតែម្តងជៀសវាងខាតទាំងពេលវេលា និងថវិកា មួយវិញទៀតសម្រាប់ការប្រកាសពន្ធក៏ដូចគ្នា បើអាចធ្វើខ្លួនឯងបានក៏ជាជម្រើស ប៉ុន្តែបើប្រើសេវាកម្មភ្នាក់ងារ គឺមានទំនុកចិត្តខ្ពស់ជាង ចំណេញពេលវេលា មិនឈឺក្បាល និងកាត់បន្ថយហានិភ័យជាអតិបរមា។ គួរជម្រាបផងដែរថាលោក ស៊ឺ វណ្ណៈ គឺជាអគ្គនាយកក្រុមហ៊ុន Dynamic Accounting  Services Co., Ltd ដែលជាភ្នាក់ងារប្រឹក្សាយោបល់ និងមានសេវាកម្មប្រកាសនិងបង់ពន្ធ សេវាកម្មគណនេយ្យ សេវាកម្មចុះបញ្ជីតាមច្បាប់ជាដើម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T07:16:47.149Z", "category": "ភាពជាអ្នកដឹកនាំ", "views": 1407, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដឹកឱ្យភ្ញៀវស្ទើរគ្មានពេលទំនេរ! ជើងខ្លាំងលក់អនឡាញចាស់វស្សា២រូប បង្ហើបក្បួនលក់ដាច់ខ្លាំង តបឆាតភ្ញៀវមិនចង់ទាន់	https://business-cambodia.com/articles/online-sale-tips-for-seller	វិស័យលក់អនឡាញបានក្លាយទៅជាវិស័យមួយដែលមានភាពពេញនិយមខ្លាំងពីសំណាក់អតិថិជននាពេលបច្ចុប្បន្នព្រោះវាងាយស្រួលក្នុងការទិញមិនពិបាកចំណាយពេលដើរផ្សាររាប់ម៉ោង គ្រាន់តែមានទូរស័ព្ទនៅក្នុងដៃអាចកុម្មង់បានយ៉ាងងាយស្រួល។ ស្របជាមួយភាពជឿនលឿន និងពេញនិយមនេះ ក៏មានអ្នកលក់ចំនួនច្រើនដែលកំពុងជួបវិបាត់ ផុសទៅស្ងាត់ ផុសទៅមិនមានអ្នកចាប់អារម្មណ៍ ដូច្នេះហើយថ្ងៃនេះអ្នកជំនាញ ដែលមានបទពិសោធលក់រាប់ឆ្នាំមកចែករំលែកទិចនិកលក់ជូនដល់បងប្អូនទាំងអស់គ្នា។ ជាមួយគ្នានេះដែរ ថ្ងៃនេះ Business Cambodia សូមលើកយកបុគ្គលឆ្នើមពីររូប ដើម្បីចែករំលែកបទពិសោធន៍លក់ដាច់ គ្រាន់ទុកជាអាវុធការពារខ្លួនពេលចេញរកស៊ីក្នុងដំណើរលើវិថីក្នុងវិស័យមួយនេះ ក្នុងនោះរួមមាន អ្នកស្រី ខៀវ រតនា ជាស្ថាបនិកហាងអនឡាញ Metro Retail ដែលជាម៉ាកយីហោហាងលក់សម្លៀកបំពាក់ ស្បែកជើង កាបូប ចំណែកឯមួយរូបទៀតគឺ អ្នកស្រី ហេង មួយលាង ជាម្ចាស់ប្រេន អិលសប ខេមបូឌា (LShop Cambodia)។ ខាងក្រោមនេះគឺជាក្បួនដែលអ្នកទាំងពីរធ្វើកន្លងមកហើយទទួលបានការគាំទ្រខ្លាំងពីសំណាក់អតិថិជនរបស់ខ្លួន៖ ១. លក់ខ្លួនឯងជាមុនសិន អ្នកស្រីបានចែករំលែកថា មុនចូលឡាយឬផុសរូបគឺត្រូវតែរៀបចំខ្លួនឱ្យបានស្អាតបំផុត ហើយបើមិនទាន់ស្អាតគឺមិនចេញក្រៅដាច់ខាត ភាពស្អាតមិនត្រឹមតែទាក់ទាញចំណាប់អារម្មណ៍ភ្ញៀវនោះទេ តែវាជាទំនុកចិត្តយើងផ្ទាល់ខ្លួនដែរ ដូចជាការស្លៀកពាក់ ការ Make up ជាពិសេសនោះគឺ Background នៅក្នុងការឡាយគឺត្រូវតែមានភាពប្លែកជារៀងរាល់ថ្ងៃ។  ២. ពេលវេលាទៀងទាត់ ត្រង់ចំណុចនេះ អ្នកស្រី រតនា ជឿថា ការកំណត់ពេលវេលាឡាយលក់គឺជារឿងសំខាន់មួយ ប៉ុន្តែការកំណត់នោះ ត្រូវតែជាការកំណត់ដែលមានពេលវេលាជាក់លាក់ច្បាស់លាស់ ព្រោះវាជាហេតុផលមួយដែលជួយឱ្យភ្ញៀវ មានភាពងាយស្រួលតាមដានការឡាយរបស់យើង ដែលមិនពិបាកក្នុងរាវរកចាំមើលម៉ោងណាយើងផ្សាយបន្តផ្ទាល់នោះទេ។ ត្រឡប់មកវិញ ប្រសិនបើអ្នកធ្លាប់លក់ម៉ោង៨យប់ ដូច្នេះអ្នកត្រូវបន្តទម្លាប់របស់អ្នកដដែលនេះបន្តទៀត ដើម្បីឱ្យភ្ញៀវងាយស្រួលក្នុងការទិញ ក៏ដូចជាភាពងាយស្រួលក្នុងការតាមដាន។ ៣. Update ថ្មីរហូត អ្នកស្រី ហេង មួយលាង បានលើកទឹកចិត្តដល់អ្នករកស៊ីអនឡាញដែលចង់រក្សាការលក់ដាច់ត្រូវបន្តស្វែងរកអ្វីដែលថ្មី សម្រាប់ការឡាយ និងការផុសរបស់ខ្លួន ដូចជាការស្វែងរកគំនិតលក់ផលិតផលប្រមូលសិនបែបថ្មី ការទិញថែមផ្សេងៗ ដែលនេះជាការទាក់ចិត្តរបស់អ្នកទស្សនាជាពិសេសនោះគឺ អតិថិជនដែលធ្លាប់ទិញផលិតផលកន្លងទៅ ព្រមទាំងអតិថិជនថ្មីៗផងដែរ។ ៤. ការបំរើសេវាកម្មក្រោយពេលលក់ (Service After Sale) ការលក់ដូរមិនមែនលក់ត្រឹមតែចង់បានត្រឹមតែលុយភ្ញៀវតែប៉ុណ្ណោះទេ ហើយក៏មិនមែនលក់ហើយក៏ស្ងាត់នោះដែរ ស្របគ្នានេះដែរ ស្រ្តីអ្នករកស៊ី អ្នកស្រី រតនា មានគំនិតមួយថា “ទោះបីជាភ្ញៀវទិញអីវ៉ាន់អនឡាញក៏ដោយ ក៏ហាក់បីដូចជាគាត់ទិញនៅក្នុងហាងផ្ទាល់អញ្ចឹងដែរ”។ ទន្ទឹមនឹងនេះអ្វីដែលអ្នកស្រីផ្តល់ឱ្យអតិថិជន គឺភ្ញៀវអាចលបាន ដូរបាន និងអាចប្តូរយកប្រាក់វិញក៏បាន ប្រសិនបើភ្ញៀវមិនពេញចិត្ត ហើយអ្វីដែលកាន់តែពិសេសនោះគឺ ការដោះដូរនេះអ្នកស្រីមិនឱ្យអតិថិជនរបស់ខ្លួនចេញលុយថ្លៃសេវាដឹកទេ គឺអ្នកស្រីរ៉ាប់រងជំនួសទាំងអស់មិនឱ្យភ្ញៀវពិបាកឡើយ ហើយថែមទាំងមិនខឹងថែមទៀត តែអ្នកស្រីមានតែសប្បាយចិត្តទៅវិញទេ ពេលអាចផ្តល់អ្វីដែលជាការពេញចិត្តទៅកាន់អាតិថិជនរបស់ខ្លួន។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T06:48:50.497Z", "category": "កំពូលអ្នកលក់", "views": 1129, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ធនាគារ ហ្វីលីព ចុះអនុស្សរណៈលើកិច្ចសហប្រតិបត្តិការអាជីវកម្ម ជាមួយអង្គភាពរដ្ឋាករទឹកខេត្តបាត់ដំបង	https://business-cambodia.com/articles/phillip-bank-signs-memorandum-of-understanding-on-business-cooperation-with-battambang-water-supply-authority	បាត់ដំបង ថ្ងៃទី២១ ខែវិច្ឆិកា ឆ្នាំ២០២២៖ ធនាគារ ហ្វីលីព បានចុះអនុស្សរណៈលើកិច្ចសហប្រតិបត្តិការអាជីវកម្ម ជាមួយអង្គភាពរដ្ឋាករទឹកខេត្តបាត់ដំបង លើសេវាកម្មទូទាត់វិក្កយបត្រទឹកតាមប្រព័ន្ធឌីជីថលរបស់ធនាគារ ហ្វីលីព។ តាមរយៈកិច្ចសហប្រតិបត្តិការនេះនឹងមានដាក់ KHQR របស់ធនាគារ ហ្វីលីព  ដែលជា QR កូដដែលអាចទទួលការទូទាត់ពីគ្រប់បណ្តាកម្មវិធីទូរស័ព្ទរបស់គ្រឹះស្ថានហិរញ្ញវត្ថុនៅកម្ពុជា នឹងមាននៅលើវិក្កយបត្រថ្លៃទឹកប្រចាំខែ ដែលអង្គភាពរដ្ឋាករទឹកបាត់ដំបងចេញជូនអតិថិជននាពេលខាងមុខផងដែរ។ ការផ្តល់ជូននេះ នឹងនាំមកនូវអត្ថប្រយោជន៍ជាច្រើនសម្រាប់អ្នកប្រើប្រាស់នៅក្នុងខេត្តបាត់ដំបង ក្នុងការទូទាត់ការចំណាយលើថ្លៃទឹក ពោលគឺមានភាពរហ័ស និងងាយស្រួលជាងមុន។ ចូលរួមជាអធិបតីក្នុងពិធីចុះហត្ថលេខាលើអនុស្សរណៈនៃការយោគយល់គ្នា(MOU)នេះ លោក ចាន់ ម៉ាច អគ្គនាយកធនាគារ ហ្វីលីព បានមានប្រសាសន៍ថា “ធនាគារ ហ្វីលីព មានគោលបំណងក្លាយជាអ្នកផ្តល់សេវាធនាគារឌីជីថលឈានមុខគេ ដែលនឹងផ្តល់អត្ថប្រយោជន៍ដល់ពាណិជ្ជករ ព្រមទាំងអតិថិជនដែលមានតម្រូវការសេវាកម្មធនាគារ សម្រាប់ប្រតិបត្តិការហិរញ្ញវត្ថុប្រចាំថ្ងៃរបស់ពួកគេ។” លោក អ៊ុត ក្លឹង ប្រធានអង្គភាពរដ្ឋាករទឹកបាត់ដំបង បានលើកឡើងថា “សេវាកម្មទូទាត់តាមរយៈប្រព័ន្ធឌីជីថលថ្មីមួយនេះ នឹងផ្ដល់ភាពងាយស្រួលមួយកម្រិតទៀតក្នុងការទូទាត់ប្រាក់ ក៏ដូចជាធានាបាននូវសុវត្ថិភាពជូនអតិថិជននៃអង្គភាពរដ្ឋាករទឹកបាត់ដំបងទាំងអស់ ក្នុងការទទួលបានបទពិសោធន៍កាន់តែរីករាយ និងរលូន។” សម្រាប់អតិថិជនទាំងអស់ដែលមានចម្ងល់ទាក់ទងនឹងសេវាទូទាត់តាមរយៈ ធនាគារចល័ត Phillip Mobile នៃធនាគារ ហ្វីលីព ពួកគាត់អាចធ្វើការទំនាក់ទំនងដោយផ្ទាល់មកកាន់សេវាបម្រើអតិថិជនរបស់ធនាគារ ហ្វីលីព តាមរយៈលេខទូរស័ព្ទ៖០៨៦ ៩៣០ ០០០ /០៨៩ ៩៨៩ ៨១៨ (២៤/៧)។   អំពីធនាគារ ហ្វីលីព ធនាគារ ហ្វីលីព ជាធនាគារពាណិជ្ជតែមួយគត់នៅកម្ពុជា ដែលមានភាគទុនិកជនជាតិសិង្ហបុរី។ ធនាគារ ហ្វីលីព ផ្តល់ជូនសេវាកម្ម និងផលិតផលយ៉ាងសំបូរបែបតាមតម្រូវការរបស់ សាជីវកម្មធំៗ សហគ្រាសខា្នតតូចនិងមធ្យម និង បុគ្គល។ ធនាគារ ជាសមាជិករបស់ ហ្វីលីពកាពីតាល់គ្រុប ដែលមានមូលដ្ឋាននៅសឹង្ហបុរី និងត្រូវបានបង្កើតឡើងតាំងពីឆ្នាំ ១៩៧៥។ ធនាគារ ហ្វីលីព ជាធនាគារពាណិជ្ជធំមួយនៅកម្ពុជា ដែលមានច្រើនជាង៧០សាខាទូទាំងប្រទេស។ អំពីអង្គភាពរដ្ឋាករទឹកខេត្តបាត់ដំបង ផ្អែកតាមភូមិសាស្ត្ររបស់ក្រុងបាត់ដំបង ទីតាំងរបស់រោងចក្រផលិតទឹកស្អាតចាស់គឺស្ថិតនៅកណ្តាលក្រុងបាត់ដំបង ហើយរោងចក្រផលិតទឹកស្អាតថ្មីគឺនៅភាគខាងជើង នៃស្ថានីយ៍បូមទឹកឆៅ ដែលស្ថិតនៅភាគខាងត្បូងនៃក្រុងបាត់ដំបង។ ចំពោះរោងចក្រផលិតទឹកស្អាត និងស្ថានីយ៍បូមទឹកឆៅគឺសុទ្ធតែនៅខាងលិចនៃដងស្ទឹងសង្កែ រីឯការអភិវឌ្ឍន៍ គឺស្ថិតនៅភាគខាងលិច និងខាងត្បូងនៃក្រុងបាត់ដំបង ដែលតម្រូវអោយអង្គភាពរដ្ឋាករទឹកបាត់ដំបង ធ្វើការពង្រីកបន្ថែមនូវបណ្តាញមេនាំទឹកស្អាត ដើម្បីធានាដល់ការពង្រីកផ្ទៃសេវាទឹកស្អាតថ្មីថែមទៀត។  មួយវិញទៀត បណ្តាញមេនាំទឹកស្អាតនេះ គឺបានសិក្សាភ្ជាប់ជាមួយរោងចក្រទាំងពីរ សម្រាប់ទៅថ្ងៃអនាគត ដើម្បីពង្រឹងនូវការគ្រប់គ្រងការងារផ្គត់ផ្គង់ទឹកស្អាតទាំងមូលឲ្យបានប្រសើរឡើង។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T06:46:45.819Z", "category": "PR", "views": 50, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ប្តូរជំនាញវិស្វករ ប្តីប្រពន្ធ១គូ ចាប់ដៃគ្នាចាយទុនជិត១លានដុល្លារបង្កើតរីស៊តលើភ្នំ ស្អាតដូចនៅបរទេស	https://business-cambodia.com/articles/pkaprey-resort	ផ្តើមចេញពីការងារវិស្វករ លោក ឃឿ សីហា បានចាប់ដៃគ្នាជាមួយប្រពន្ធអ្នកស្រី ទឹម សុភា ចាយទុនប្រមាណជាជិត ១លានដុល្លារ បង្កើតរីស៊តមួយកន្លែងនៅក្នុងខេត្តបាត់ដំបង កំពុងទាក់ទាញភ្ញៀវទៅលេងយ៉ាងច្រើនកុះករ។ ក្នុងកិច្ចសម្ភាសន៍ជាមួយ Business Cambodia អ្នកស្រី ទឹម សុភា បច្ចុប្បន្នជាម្ចាស់ ផ្កាព្រៃរីស៊ត បានឱ្យដឹងថា មូលហេតុដែលធ្វើឱ្យអ្នកនាងនិងស្វាមីសម្រេចបង្កើតផ្កាព្រៃរីស៊តនេះឡើង ដើមឡើយគឺអ្នកស្រីនិងស្វាមីមានបំណងចង់មានដីមួយកន្លែងសម្រាប់ដាំរុក្ខជាតិនិងបង្កើតផ្ទះក្នុងក្តីស្រម៉ៃសម្រាប់សម្រាកលំហែកាយពេលចាស់ទៅតែប៉ុណ្ណោះ ដោយសារតែអ្នកស្រីនិងស្វាមីស្រឡាញ់ព្រៃធម្មជាតិដូចគ្នា ទើបចង់រកដីតំបន់ភ្នំមួយកន្លែងសម្រាប់សាងសង់។លុះក្រោយមកទើបសង្កេតឃើញថាតំបន់សំឡូតមានដីដែលទំនេរហើយជិតភ្នំ ទើបអ្នកស្រីក៏សម្រេចចិត្តទិញដីនៅម្តុំនោះតែម្តង។ អ្នកស្រីបានបន្តទៀតថា បន្ទាប់ពីទិញបានដីនៅតំបន់នោះហើយអ្នកស្រីមានបំណងចង់បង្កើតចំការទុរេនដោយដាំក្នុងចំនួន ៣០០ទៅ៤០០ដើម និងមានផ្ទះតូចមួយសម្រាប់ទៅលេងប៉ុណ្ណោះ ៕ តែពេលបានទៅលេងម្តងៗ កាន់តែជាប់ចិត្តនឹងទេសភាពនៅទីនោះ ទៅយ៉ាងណាក៏មិនចេះនឿយណាយ និងទេសភាពដ៏ស្រស់ត្រកាលមួយនេះ ទើបជម្រុញឱ្យអ្នកស្រីមានគំនិតបង្កើតរីស៊តឡើង។បន្ទាប់មកអ្នកស្រីចាប់ផ្តើមសិក្សាពីសក្តានុពលនៅតំបន់នោះ ដោយមើលឃើញថាតំបន់នោះមានកន្លែងលេងច្រើន ហើយភ្ញៀវទេសចរណ៍ទៅលេងក៏ច្រើន ទើបនៅអំឡុងខែ កុម្ភៈ ឆ្នាំ ២០២២នេះ អ្នកនាងនិងគ្រួសារបោះទុនបង្កើតផ្កាព្រៃរីស៊តនេះឡើង។ ម្ចាស់រីស៊តវ័យក្មេងរូបនេះបានលើកឡើងទៀតថា រាល់ការចំណាយធ្វើរីស៊តនេះ គ្រួសាររបស់អ្នកស្រីចាយទុនអស់ប្រមាណជាជិត ១លានដុល្លារឯណោះទម្រាំបង្កើតរីស៊តដ៏ស្រស់ស្អាតមួយនេះឱ្យចេញជារូបរាងបាន។ជាមួយគ្នានេះផងដែរ សម្រាប់ផលវិបាកវិញ គឺមានផលលំបាកច្រើនក្នុងការស្វែងរកកម្លាំងពលកម្មមកធ្វើ ព្រោះតំបន់នេះជាតំបន់ភ្នំដូច្នោះពិបាកក្នុងការធ្វើដំណើរឡើងចុះ ទឹកភ្លើង សម្ភារៈ ត្រូវចំណាយពេលច្រើនដើម្បីយកឡើង ហេតុនេះមានផល លំបាកច្រើនសម្រាប់ការសាងសង់ ។ ថ្វីបើមានបញ្ហានិងឧបសគ្គច្រើនយ៉ាងនេះក្តីក៏អ្នកស្រីនៅតែបន្តពុះពារទៅមុខរហូតធ្វើឱ្យផ្កាព្រៃរីស៊តលេចចេញជារូបរាង បង្អួតសម្រស់យ៉ាងទាក់ទាញ ដែលធ្វើឱ្យភ្ញៀវទេសចរណ៍នាំគ្នាទៅលេងយ៉ាងហូរហែទាំងដែលពុំទាន់សាងសង់រួចរាល់១០០ភាគរយនៅឡើយ និងមួយចំនែកធំគឺលោកស្រីចង់ចូលរួមអភិវឌ្ឍន៍ទេសចរណ៍ក្នុងស្រុក ចង់ចូលរួមការពារបរិស្ថានដាំដើមឈើបន្ថែមហើយកែប្រែធម្មជាតិអោយទៅជាប្រយោជន៍ដល់សហគមន៍នឹងប្រជាជនក្នុងស្រុកសំឡូតផ្ទាល់ ព្រមទាំងលើកស្ទួយទេសចរណ៍ក្នុងស្រុក ផ្តល់ការងារ និងលើកស្ទួយជីវភាពជូនបងប្អូននៅស្រុកសំឡូតផ្ទាល់តែម្តង ។ ស្រុកសំឡូត ខេត្តបាត់ដំបងជាស្រុកនិងជាខេត្តល្បីចឹងយើងប្រឹងធ្វើយ៉ាងណាអោយស្អាតជាទីចាប់អារម្មណ៍ដល់បងប្អូនខ្មែរ និងជនបរទេស ។ គួរបញ្ជាក់ផងដែរថា ចំណុចទាក់ទាញដែលធ្វើឱ្យផ្កាព្រៃរីស៊តមានភ្ញៀវទៅលេងទាំងដែលមិនទាន់រួចរាល់ទាំងស្រុងបែបនេះ ដោយសារទេសភាពបែបព្រៃភ្នំធម្មជាតិ វីយូស្អាតប្លែកខុសពីខេត្តផ្សេងនិងស្អាតមិនចាញ់ស្រុកគេ គួបផ្សំនឹងការកសាងរៀបចំប្លង់ កន្លែងគេងមានគ្រប់រសជាតិផ្សារភ្ជាប់នឹងធម្មជាតិ ជាពិសេសសម័យកាលនេះយើងចូលចិត្តថតរូប ចឹងយើងរៀបចំអោយភ្ញៀវបានថតរូបស្អាតៗ ប្លែកៗ សឹងគ្រប់កន្លែង&ប្លង់នៅរីស៊តផ្កាព្រៃភ្ញៀវពេញចិត្តជាមួយការរៀបចំបែបធម្មជាតិ វីយូពីកន្លែងគេងមកក្រោមដែលមើលទៅដូចនៅក្រៅប្រទេស ដែលជាហេតុធ្វើឱ្យអ្នកទៅលេងទៅម្តងហើយចង់ទៅម្តងទៀត។ យ៉ាងណាមិញ ចំពោះបងប្អូនដែលចង់ស្នាក់នៅលំហែកាយបែបព្រៃភ្នំដែលមានបរិយាកាសស្ងប់ស្ងាត់ មានព្រៃធម្មជាតិនៅជុំវិញ តម្លៃសមរម្យ អាចទៅស្នាក់នៅ ផ្កាព្រៃរីស៊ត បាន ដែលអាចធ្វើការសាកសួរព័ត៌មានលម្អិតតាមរយៈហ្វេសប៊ុកផេក ផ្កាព្រៃរីស៊ត ឬតាមរយៈលេខទំនាក់ទំនង 016 929 200 ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T06:11:55.089Z", "category": "ចាប់ផ្តើមអាជីវកម្ម", "views": 24606, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មកស្គាល់អគារខ្ពស់ៗទាំង៥នៅកាតា ដែលអាចមើលទេសភាពទីក្រុងបាន ៣៦០ ដឺក្រ	https://business-cambodia.com/articles/get-to-know-the-5-tall-buildings-in-qatar-with-360-degree-city-views	កាតាគឺជាប្រទេសមួយស្ថិតនៅក្នុងតំបន់អាស៊ីខាងលិច ដែលមានប្រជាជនរស់នៅប្រមាណ ២.៩៣១ លាននាក់ ហើយមានផ្ទៃដីសរុប ១១,៥៧១ម៉ែត្រការ៉េ។ ប្រទេសនេះមានរដ្ឋធានីឈ្មោះថា Doha ដែលសម្បូរទៅដោយអគារខ្ពស់ៗនិងស្ថាបត្យកម្មទំនើបផ្សេងទៀតហើយត្រូវបានបំផុសគំនិតនិងការរចនាតាមបែបអ៊ីស្លាមបុរាណផងដែរ។ ហើយថ្ងៃនេះ Business Cambodia និងលើកយកអគារខ្ពស់ៗទាំង៥ នៅក្នុងទីប្រទេសកាតា ដែលអាចមើលទេសភាពបាន៣៦០ដឺក្រេ៖ ១. Torch Doha អគារនេះមានកម្ពស់៣០០ ម៉ែត្រហើយអាចមើលទេសភាពទីក្រុងបាន៣៦០ ដឺក្រេ ។ Torch Doha ត្រូវបានគេចាត់ទុកថាគឺជាអគារតំណាងឱ្យនិមិត្តរូបនៃ ភ្លើងគប់ ក្នុងអំឡុងព្រឹត្តិការណ៍ Asian Game លើកទី១៥ កាលពីឆ្នាំ២០០៦ ។ អគារនេះមានកម្ពស់៥១ ជាន់បច្ចុប្បន្នត្រូវបានជួសជុលឡើងវិញ ដើម្បីធ្វើជាសណ្ឋាគារផ្កាយ៥។ ២. Kempinski Reasidences & Suites អគារនេះគឺជាអគារដែលខ្ពស់ជាងគេទីពីរមានកម្ពស់២៥៦ម៉ែត្រ មានទីតាំងស្ថិតនៅតំបន់ពាណិជ្ជកម្មរបស់ប្រទេស កាតា ។ អគារនេះត្រូវបានបញ្ជាប់ការសាងសង់នៅក្នុងឆ្នាំ២០០៩ ហើយបើកដំណើរការនៅឆ្នាំ២០១០ និងប្រារព្ធខួបមួយទសវត្សរ៍ដំបូងរបស់ខ្លួន កាលពីឆ្នាំ២០២០។ ៣. Palm Tower មិនចាញ់អគារខាងលើៗប៉ុន្មាននោះទេ Palm Tower មានកម្ពស់២៤៥.៧ ម៉ែត្រ ដែលមានកម្ពស់៥៧ ជាន់ពីដី។ អគារនេះត្រូវបានបញ្ចាប់ការសាងសង់នៅក្នុងឆ្នាំ២០០៩ ។ អគារភ្លោះនេះមាន៩ ជ្រុង ដែលជាអគារការិយាល័យ ហើយ  ជ្រុងទាំង៩ នេះត្រូវបានបំផុសគំនិតដោយ ដើមត្នោត ដែលតំណាងឱ្យប្រទេសកាតា។ ៤. World Trade Center ( មជ្ឈមណ្ឌលពាណិជ្ជកម្មពិភពលោក ) ដោយឈរនៅកម្ពស់ ២៤១ ម៉ែត្រជាមួយនឹង ៥១ ជាន់ពីលើដី អគារ World Trade Center Doha គឺជាអគារដ៏លេចធ្លោមួយនៅតាមបណ្តោយ Doha Corniche និងត្រូវបានគេស្គាល់ថាជាលំនៅដ្ឋានក៏ដូចជាទីស្នាក់ការកណ្តាលរបស់ប្រទេសកាតា Petroleum ។ អគារកម្ពស់៥០ជាន់នេះត្រូវបានបញ្ចប់ក្នុងឆ្នាំ២០១៣។ ៥.Burji Doha អគារនេះត្រូវបានគេឱ្យឈ្មោះថា Doha Tower មានកម្ពស់២៣២ ម៉ែត្រ និងមានកម្ពស់៤៤ជាន់ពីដី ។ អគារនេះត្រូបបានបញ្ជាប់់ការសាងសង់នៅក្នុងឆ្នាំ២០១០ ។ នៅក្នុងនោះមានការិយាល័យពាណិជ្ជកម្ម ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T05:06:22.372Z", "category": "អចលនទ្រព្យ", "views": 254, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
១២ ថ្ងៃទៀតប្រឡងបាក់ឌុបហើយ! ក្រសួងអប់រំប្រកាសថា បើសិស្សានុសិស្សធ្វើខុសលក្ខខណ្ឌនេះនឹងឱ្យធ្លាក់ស្វ័យប្រវត្តិ	https://business-cambodia.com/articles/ministry-of-education-announces-that-if-students-make-a-mistake	នៅសល់តែ១២ ថ្ងៃទៀតប៉ុណ្ណោះ ការប្រឡងសញ្ញាបត្រមធ្យមទុតិយភូមិនឹងប្រព្រឹត្តិឡើងហើយដែលការប្រឡងធ្វើឡើងថ្ងៃទី០៥ ខែធ្នូ ឆ្នាំ២០២២ ខែក្រោយនេះ។ ដូច្នេះហើយដើម្បីកុំឱ្យសិក្សានុសិស្សធ្វើខុសលក្ខខណ្ឌក្រសួងអប់រំ យុវជន និងកីឡាក៏បានប្រកាសពីបទប្បញ្ញត្តិនៃការប្រឡងឱ្យបេក្ខជនត្រូវដឹងផងដែរ។ យោងតាមការបង្ហោះនៅលើហ្វេសប៊ុកផេករបស់ក្រសួងអប់រំ យុវជន និងកីឡា បានឱ្យដឹងថា ក្រសួងសូមអំពាវនាវដល់បេក្ខជនទាំងអស់ត្រូវគោរពបទប្បញ្ញត្តិនៃការប្រឡងឱ្យបានល្អប្រសើរ ជាពិសេសមិនត្រូវលាក់ទុកជាប់ខ្លួននូវឧបករណ៍អេឡិចត្រូវនិចគ្រប់ប្រភេទចូលក្នុងមណ្ឌលប្រឡងឬបន្ទប់ប្រឡងជាដាច់ខាត។ ក្នុងករណីរកឃើញថា បានប្រព្រឹត្តិសកម្មភាពផ្ទុយពីបទប្បញ្ញាត្តិនិងកម្រិតវិន័យបេក្ខជននឹងត្រូវបានកំណត់ឱ្យធ្លាក់ជាស្វ័យប្រវត្តិ។ នៅក្នុងនោះដែរ បេក្ខជនចុះឈ្មោះប្រឡងសរុបមានចំនួន ១២៨ ១៣៤ នាក់ ស្រីចំនួន ៦៨ ៧៧១ នាក់។ បេក្ខជនត្រូវបានរៀបចំចំនួន ២៥នាក់ ក្នុងមួយបន្ទប់លើកលែងតែបន្ទប់ចុងក្រោយនិងបន្ទប់ដែលមានបេក្ខជនមកពីវិទ្យាល័យអប់រំពិសេស។ ក្រសួងនឹងរៀបចំការបិទបញ្ជីឈ្មោះបេក្ខជនប្រឡងនៅតាមរាជធានី ខេត្ត ចំនួនពីរលើកគឺ៖ លើកទី១នៅថ្ងៃទី២៨ ខែវិច្ឆិកា ឆ្នាំ២០២២ ដើម្បីឱ្យបេក្ខជនបានពិនិត្យនិងរកមើលមណ្ឌលប្រឡងត្រូវអក្ខរក្រមនៃឈ្មោះរបស់ខ្លួននិងលើកទី២នៅថ្ងៃទី០៤ ខែធ្នូ ឆ្នាំ២០២២ ដើម្បីពិនិត្យមើលនិងបញ្ជាក់ម្តងទៀតអំពីមណ្ឌលប្រឡងលេខបន្ទប់និងលេខតុ៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T04:34:18.827Z", "category": "ព័ត៌មានថ្មីៗ", "views": 377, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្តីសង្ឃឹមកសិករ! រដ្ឋាភិបាលសម្រេចបញ្ចេញលុយ ១០លានដុល្លារ ប្រមូលទិញស្រូវពីប្រជាកសិករ	https://business-cambodia.com/articles/government-cambodia-	យោងតាមសេចក្តីប្រកាសព័ត៌មានរបស់ធនាគារអភិវឌ្ឍន៍ជនបទ និងកសិកម្ម បានឱ្យដឹងថា ដើម្បីជំរុញការប្រមូលទិញស្រូវ និងជួយរក្សាស្ថេរភាពតម្លៃស្រូវជូនប្រជាកសិករ រាជរដ្ឋាភិបាលកម្ពុជា ដែលមានក្រសួងសេដ្ឋកិច្ចនិងហិរញ្ញវត្ថុជាសេនាធិការ បានគិតគូរយ៉ាងយកចិត្តទុកដាក់ខ្ពស់ និងបានសម្រេចផ្តល់ថវិកាបន្ថែមចំនួន ១០លានដុល្លារអាមេរិកលើមូលនិធិទិញស្រូវចំនួន ៨៣លានដុល្លារអាមេរិក តាមរយៈធនាគារអភិវឌ្ឍន៍ជនបទ និងកសិកម្ម សម្រាប់គាំទ្រដល់រោងម៉ាស៊ីនស្រូវពីប្រជាកសិករតាមតម្លៃសមស្រប ចៀសវៀងការទិញទម្លាក់ថ្លៃឈ្នួញខិលខូចមួយចំនួន។ គួរបញ្ជាក់ផងដែរថា ក្នុងរយៈពេលប៉ុន្មានថ្ងៃនេះ តម្លៃស្រូវមានការប្រែប្រួលទៅតាមបណ្តាខេត្តផលិតស្រូវមួយចំនួនពិសេសខេត្តបាត់ដំបង និងខេត្តបន្ទាយមានជ័យ ដែលបណ្តាលមកពីរដូវប្រមូលផលធំ ហើយមានការច្រូតកាត់ព្រមគ្នាជាហេតុធ្វើឱ្យបរិមាណស្រូវដែលត្រូវលក់មានចំនួនច្រើនក្នុងពេលតែមួយ។ហេតុនេះរោងម៉ាស៊ីនកិនស្រូវពុំអាចប្រមូលទិញស្រូវទាំងអស់បាន ដែលនាំឱ្យតម្លៃស្រូវមានការប្រែប្រួលធ្លាក់ចុះ បើធៀបទៅនឹងដើមរដូវ។ ហេតុដូចនេះ ធនាគារអភិវឌ្ឍន៍ជានបទ និងកសិកម្ម សូមអំពាវនាវឱ្យប្រជាកសិករតាមតំបន់ដែលត្រូវប្រមូលផលស្រូវ សូមដាក់កម្មវិធីច្រូតកាត់ជាមួយរោងម៉ាស៊ីនស្រូវនៅក្នុងតំបន់របស់ខ្លួន ដើម្បីចៀសវៀងការប្រមូលផលក្នុងពេលតែមួយព្រមគ្នាដែលអាចបណ្តាលឱ្យមានការបង្អាក់ថ្លៃស្រូវ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T02:11:42.262Z", "category": "មុខរបរកសិកម្ម", "views": 709, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រលប់មកម្តងទៀតហើយ! ការបញ្ចុះតម្លៃរហូតដល់ ៧០% ជាមួយការផ្តល់ជូនកាដូពិសេសៗ ពីកម្មវិធី Black Friday នៅផ្សារទំនើប អ៊ីអន ម៉ល ទាំងពីរសាខា	https://business-cambodia.com/articles/black-friday-aeonmall-	នៅចុងឆ្នាំ២០២២នេះ ផ្សារទំនើប អ៊ីអន ម៉ល ទាំងពីរសាខា បាននាំមកនូវកម្មវិធីលក់បញ្ចុះតម្លៃដ៏ធំបំផុត Black Friday ម្តងទៀតហើយជាមួយការផ្តល់ជូនកាន់តែថ្មីនិងកាដូជាច្រើន។ អតិថិជនទាំងអស់អាចរីករាយក្នុងការទិញទំនិញមានដែលមានគុណភាពខ្ពស់ជាច្រើនប្រភេទ និង ពិសាអាហារឆ្ងាញ់ៗពីបណ្តាហាងល្បីៗរហូតដល់ជាង ២៦០ ហាង ព្រមទាំងទទួលការបញ្ចុះតម្លៃរហូតដល់ ៧០% ជាមួយនឹងការផ្តល់ជូនកាដូដ៏ពិសេសចំពោះការជាវទំនិញនៅក្នុងផ្សារទំនើប អ៊ីអន ម៉ល ទាំងពីរសាខាផងដែរ។         កម្មវិធីលក់បញ្ចុះតម្លៃ Black Friday  នឹងចាប់ផ្តើមពីថ្ងៃទី ២៥ វិច្ឆិកា រហូតដល់ ថ្ងៃទី ២៧ វិច្ឆិកា ២០២២ ដែលមានរយ:ពេល ៣ថ្ងៃ នៅក្នុងផ្សារទំនើប អ៊ីអន ម៉ល ភ្នំពេញ និងផ្សារទំនើប អ៊ីអន ម៉ល សែនសុខ ស៊ីធី។ អ្វីដែលកាន់តែពិសេសទៀតនោះ អតិថិជនទាំងអស់របស់ផ្សារទំនើប អ៊ីអន ម៉ល ដែលអញ្ជើញមកជាវទំនិញផ្សេងៗក្នុងកម្មវិធីពិសេសនេះ នឹងមានឱកាសទទួលបានកែវទឹកដ៏ស្រស់ស្អាតមួយឈុតដែលផលិតពីចំបើងស្រូវសាលី ក្នុងគោលបំណងចូលរួមការពារបរិស្ថាន និង លើកកម្ពស់គោលដៅអភិវឌ្ឍន៍ប្រកបដោយនិរន្តរភាព (SDGs)។         កុំភ្លេចចូលរួមទាំងអស់គ្នា មកទិញទំនិញថ្មីៗ និងអាហារឆ្ងាញ់ៗ ជាមួយប្រម៉ូសិន និងការកំសាន្តផ្សេងៗជាច្រើនផងដែរ។ កម្មវិធីលក់បញ្ចុះតម្លៃ Black Friday មួយឆ្នាំមានតែម្តងទេ រង់ចាំអ្វីទៀត ជួបគ្នានៅក្នុងផ្សារទំនើប អ៊ីអន ម៉ល ភ្នំពេញ និងផ្សារទំនើប អ៊ីអន ម៉ល សែនសុខ ស៊ីធី។	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T02:00:08.307Z", "category": "PR", "views": 252, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ផ្ទះក្នុងក្តីស្រមៃតម្លៃសមរម្យ នៅក្នុងទឹកដីតំបន់ជ្រោយចង្វារ	https://business-cambodia.com/articles/affordable-dream-house-in-chroy-changvar	តំបន់ជ្រោយចង្វារនឹងក្លាយជាសង្កាត់ពាណិជ្ជកម្មអន្តរជាតិថ្មីមួយ ដើម្បីបំពេញនូវរាល់បំណងប្រាថ្នាទាក់ទងនឹងវិស័យពាណិជ្ជកម្ម សេដ្ឋកិច្ច និងរបៀបនៃការរស់នៅ ដែលបង្កើតឱ្យមានកំណើនសេដ្ឋកិច្ចរីករាយលូតលាស់ឆាប់រហ័សគួរឱ្យកត់សម្គាល់ និងលើកកម្ពស់ជីវភាពរស់នៅយ៉ាងច្រើនផងដែរ។ ក្រុមហ៊ុន អាម៉ូរី ឌីវែឡុបមុិន ដែលជាក្រុមហ៊ុនអភិវឌ្ឍន៍អចលនទ្រព្យដ៏ធំមួយនៅក្នុងប្រទេសកម្ពុជា ក៏បានអភិវឌ្ឍន៍លំនៅដ្ឋានដ៏ប្រណីតនៅក្នុងទឹកដីជ្រោយចង្វារនៅលើផ្ទៃដី 40ហិចតា លាតសន្ធឹងនៅលើផ្លូវរដ្ឋ 7 មករា ដែលតភ្ជាប់តំបន់សេដ្ឋកិច្ចសំខាន់ៗ និងការអភិវឌ្ឍន៍នូវ គម្រោងធំៗជាច្រើនដូចជា៖ទីក្រុងរណប OCIC  គម្រោងអភិវឌ្ឍន៍លីយ៉ុងផាត់ និងគម្រោងធំៗជាច្រើនទៀត បើយោងតាមផែនការអភិវឌ្ឍន៍ថ្នាក់ជាតិ បានបញ្ជាក់ថា តំបន់ជ្រោយចង្វារត្រូវបានហៅថា ទីក្រុងនាគសម្តេចតេជោហ៊ុនសែន។ ទទួលបទពិសោធន៍រស់នៅជាមួយភាពប្រណីតភាព និងធម្មជាតិក្នុង វីឡាឃ្វីន។  វីឡាឃ្វីន ជាប្រភេទវីឡាទោល រចនាម៉ូតផ្ទះទំនើបទាន់សម័យដែលផ្តោតសំខាន់ទៅភាពសុីវិល័យ ផ្អែកទៅលើគុណតម្លៃនៃសោភណ្ឌភាព ឯកជនភាព រីឯចំណតឡានធំទូលាយ សំណង់រឹងមាំ និងតម្លៃសមរម្យ មានខ្យល់អាកាសបរិសុទ្ធ ព្រែកធម្មជាតិមានទឹកខួបប្រាំងខួបវស្សា ផ្សារអាម៉ូរី អាវិនណូ សួនកម្សាន្តប្រវែង 1,500 ម៉ែត្រ និងសន្តិសុខ 24 ម៉ោង។ ផ្ទះវីឡាឃ្វីន៖ ទំហំផ្ទះ ៖ 8m x 12m 4 បន្ទប់គេង 4 បន្ទប់ទឹក ពន្លឺចេញចូលគ្រប់គ្រាន់ ចតឡានបាន 2 គ្រឿង នៅក្នុងរបងផ្ទះ ផ្ទះបាយធំ វ៉េរង់ដាធំទូលាយ គ្រឿងបរិក្ខារស្តង់ដារប្រព័ន្ធការពារសុវត្ថិភាពអគ្គិសនី (ឆក់លោត) មានផាសុកភាព និងសុវត្ថិភាពក្នុងការរស់នៅ។ ការផ្តល់ជូនពិសេស ផ្ទះវីឡាដ៏ប្រណីត បង់ត្រឹម 1,285$ ថេរ ប្រចាំខែ បង់ក្រោម 1% រាល់ខែ គ្មានការប្រាក់ 24 ខែ ទិញភ្លាមបានទូរស័ព្ទ iPhone 14 Pro Max ភ្លាម ម៉ូតផ្ទះទាន់សម័យ សំណង់រឹងមាំ ទីតាំងតាមដងផ្លូវជាតិលេខ 6A ត្រឹមតែ 15នាទីពីស្ពានជ្រោយចង្វារប៉ុណ្ណោះ។ អាម៉ូរី 7 មករា គម្រោងលំនៅដ្ឋានធំជាងគេបង្អស់នៅលើផ្លូវរដ្ឋ 7មករា សម្រាប់ព័ត៌មានបន្ថែម សូមទាក់ទងមកកាន់៖ 078/092/015 909999 ឬ តេឡេក្រាម៖ t.me/amorydevelopment	{ "spider_name": "businesscambodia", "scrape_at": "2025-06-14_19:40:38", "date_created": "2022-11-22T01:53:54.168Z", "category": "PR", "views": 203, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ធ្លាប់១ថ្ងៃលក់បាន៥០$ អ្នកស្រី គៀន ទីណា ប្រើស្នៀតទាញភ្ញៀវនេះ លក់ដាច់ស្ទើរគ្មានពេលសម្រាក	https://business-cambodia.com/articles/best-selling-tips-of-nombangsrektoy	អតិថិជនគឺជាសរសៃឈាមរបស់អាជីវកម្ម ប្រសិនបើអាជីវកម្មមានអតិថិជនច្រើន នោះមានន័យថាហាងរបស់អ្នកសម្បូរទៅដោយអុកស៊ីហ្សែនច្រើនក្នុងការដកដង្ហើម ប៉ុន្តែក្នុងករណីហាងរបស់អ្នកខ្វះអតិថិជនវិញនោះមានន័យថា មិនយូរមិនឆាប់ទេ ហាងរបស់អ្នកនឹងអស់អុកស៊ីហ្សែនសម្រាប់ដកដង្ហើម ពោលគឺបិទទ្វារតែម្តងព្រោះបើគ្មានប្រាក់ចំណេញក៏មិនមានលុយចាយវាយលើការផ្គត់ផ្គង់ផ្សេងៗដែរ។ ដូច្នេះហើយ ការថែរក្សាចិត្តអតិថិជន គឺជារឿងមួយដ៏សំខាន់បំផុតក្នុងការកសាងទំនុកចិត្តរបស់អតិថិជន ព្រោះថាប្រសិនបើអ្នកធ្វើឱ្យភ្ញៀវអន់ចិត្ត ឬមិនពេញចិត្តត្រង់ចំណុចណាមួយហើយ នោះមានន័យថាអ្នកបាត់បង់ឱកាសទទួលបានរង្វាន់ធំហើយ (បាត់ភ្ញៀវ)។ ជំុវិញបញ្ហាគ្មានភ្ញៀវនិងមិនសូវមានគេទុកចិត្តនេះ អ្នកជំនាញម្នាក់បានបង្ហើបគន្លឹះខ្លះៗដើម្បីសម្រួលដល់អ្នករកស៊ីដែលកំពុងខ្វះភ្ញៀវ ឱ្យមានភ្ញៀវវិញ។ យោងតាមបទសម្ភាសជាមួយក្រុមការងារកូនចាបក្រហម អ្នកស្រី  គៀន ទីណា ដែលត្រូវបានគេស្គាល់ថាជាម្ចាស់ហាងនំមួយកន្លែងដែលមានឈ្មោះ នំបុ័ង ស្លឹកតយ បានលើកឡើងថាចង់មានភ្ញៀវច្រើនត្រូវទន្ទិញពាក្យមួយឃ្លាថា “រក្សាព្រៃឱ្យគង់មិនខ្វះអុសដុត រក្សាភ្ញៀវឱ្យបានមិនខ្វះលុយចូល” ព្រោះថា មានភ្ញៀវទើបមានចំណូល មានភ្ញៀវអាជីវកម្មរស់ មានភ្ញៀវទើបមានលុយ។ ជាមួយគ្នានេះដែរ អ្នកស្រីក៏បានរំលេចនូវចំណុចពិសេសមួយចំនួនថែមទៀតថា ដើមឡើយ អ្នកស្រីលក់បានត្រឹមតែ៥០ដុល្លារតែប៉ុណ្ណោះក្នុងមួយថ្ងៃ ប៉ុន្តែក្រោយបានអនុវត្តតាមក្បួនខាងក្រោមនេះអ្នកស្រីអាចរកបានខ្ទង់ពាន់ដុល្លារក្នុងមួយថ្ងៃ។ ស្របគ្នានេះដែរ ដើម្បីជាការចែករំលែក ដល់អ្នកដែលមានគោលបំណងរកស៊ីទាំងឡាយ ក៏ដូចជាការចង់ចាប់យកអាជីពនេះឡើង និងមិនដឹងថាខ្លួនគួរធ្វើអ្វីខ្លះ ដូច្នេះហើយខាងក្រោមនេះជាគន្លឹះខ្លះៗដែលអ្នកស្រីតែងតែធ្វើកន្លងមកក្នុងវិស័យមួយនេះ៖ ១. គន្លឹះសាងទំនុកចិត្ត ភ្ញៀវមិនពេញចិត្តធានាសងលុយជូនវិញ៖ ត្រង់ចំណុចអ្នកស្រីបានលើកឡើងថា មិនថាយើងមិនថាគេ ហ៊ានចំណាយថវិកាទិញអ្វីមួយ តែងតែរំពឹងចង់បានអ្វីជាទីពេញចិត្តមកវិញ ដូច្នេះហើយបើភ្ញៀវមិនពេញចិត្តទេ អ្នកស្រីធានាជូនលុយវិញ ហើយធានាថាលើកក្រោយអ្នកស្រីនឹងព្យាយាមធ្វើឱ្យកាន់តែល្អជាងនេះ។ ភ្ញៀវថាមិនឆ្ញាញ់ សងលុយជូនវិញ៖ វិស័យចំណីរអាហាររសជាតិត្រូវតែឆ្ងាញ់ និងមានគុណភាពខ្ពស់ បើអតិថិជនថាមិនឆ្ងាញ់អ្នកស្រីនិងធ្វើថ្មីជូនវិញ។ ធ្វើឱ្យខូចនំភ្ញៀវសងលុយជូនវិញ ហើយឱ្យនំថ្មីជំនួសវិញដោយឥតគិតថ្លៃ មួយវិញទៀតក្នុងករណីដែល ភ្ញៀវចង់បានភ្លាមៗ ហើយយើងធ្វើមិនទាន់ អ្នកស្រីផ្ញើរនំតាមក្រោយភ្លាមទៅកាន់អតិថិជនរបស់ថ្មីរបស់ខ្លួន ព្រោះអ្នកស្រីចង់ឱ្យពួកគាត់បានសាករសជាតិរបស់អ្នកស្រីដែរ ។ ហេតុផលទាំងអស់នេះហើយ បានធ្វើឱ្យអតិថិជនរបស់អ្នកស្រី គិតថាអ្នកស្រីធ្វើការងារ ដោយមានទំនួលខុសត្រូវ ហើយលើកក្រោយ ភ្ញៀវនឹងធ្វើការកុម្មង់ពីអ្នកស្រីទៀត។ លើសពីនេះអ្នកស្រីក៏បានបញ្ជាក់បន្ថែមទៀតថា “ជាអ្នកលក់ត្រូវតែហ៊ានចំណាយ ទើបចំណេញ”។ ២. សេវាកម្មលឿន ស្រ្តីវ័យ២៩ឆ្នាំរូបនេះបានបន្ថែមទៀតថា ភ្ញៀវទាំងឡាយមិនចាំបាច់កុម្មង់ទុកមុន ឬកក់ទុកមុនក៏បាន ដោយអ្នកស្រីធ្វើជូនភ្ញៀវភ្លាមៗតែម្តង ត្រឹមតែ១៥នាទីគឺរួចរាល់។ ប៉ុន្តែអីវ៉ាន់អាចទៅដល់យូរឬក៏ឆាប់វាអាស្រ័យទៅលើទីតាំងដូចគ្នា។ ភាពលឿន និងរហ័សនេះហើយ បានធ្វើឱ្យអាជីវកម្មរបស់អ្នកស្រីទទួលបានការគាំទ្រច្រើន ពីសំណាក់អតិថិជនគ្រប់រូប។ ៣. គុណភាព ត្រឹមតែយកចិត្តអតិថិជន និងសេវាកម្មលឿន នៅមិនទាន់គ្រប់គ្រាន់ទេ បើរសជាតិអន់ក៏មិនមានអ្នកណាមកទិញដែរ ដូច្នេះហើយអ្នកស្រីត្រូវធ្វើយ៉ាងណាឱ្យបីជំហ៊ាននេះដើរទន្ទឹមគ្នា មិនអាចខ្វះមួយណាបានឡើយ។ ជាមួយគ្នានេះដែរចំណុចខ្លាំងរបស់អ្នកស្រីគឺនំដែលមានរសជាតិឆ្ញាញ់ ទុកបានយូរ និងមិនប៉ះពាល់សុខភាពអ្នកបរិភោគ។ គួរជម្រាបផងដែរថា សម្រាប់បងប្អូនដែលមានចំណាប់អារម្មណ៍ចង់ធ្វើការជាវ អាចធ្វើការទំនាក់ទំនងតាមរយះផេកផ្លូវការរបស់អ្នកស្រីគឺ នំបុ័ង ស្លឹកតយ ឬតាមរយៈលេខទូរស័ព្ទ 098 44 22 35 ( Smart ) 011 86 66 65 ( Cellcard ) ផ្ទាល់តែម្តង។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T10:53:09.764Z", "category": "កំពូលអ្នកលក់", "views": 1594, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
រៀនពីផ្ទះក៏បាន! ក្រសួងបើកបង្រៀនជំនាញឆុងកាហ្វេឥតគិតថ្លៃតាមប្រព័ន្ធអនឡាញ	https://business-cambodia.com/articles/make-coffee-skill	យោងតាមសេចក្ដីជូនដំណឹងរបស់ក្រសួងទេសចរណ៍កាលពីថ្ងៃទី១៧ ខែវិច្ឆិកា ឆ្នាំ២០២២ កន្លងទៅបានឲ្យដឹងថា ក្រសួងនឹងបើកវគ្គបណ្ដុះបណ្ដាលដោយឥតគិតថ្លៃលើជំនាញឆុងកាហ្វេតាមប្រព័ន្ធអនឡាន។ ដោយវគ្គបណ្ដុះបណ្ដាលនេះនឹងចាប់ផ្ដើមសិក្សាចាប់ពីថ្ងៃទី៣ ខែធ្នូ ឆ្នាំ២០២២ ខាងមុខនេះតទៅ។ គោលបំណងនៃការបើកវគ្គបណ្ដុះបណ្ដាលនេះគឺដើម្បីចូលរួមជំរុញ និងលើកកម្ពស់ការអភិវឌ្ឍធនធានមនុស្សក្នុងវិស័យទេសចរណ៍ ជាពិសេសដើម្បីផ្ដល់នូវជំនាញថ្មី និងជំនាញបន្ថែម ដល់បុគ្គលិកបម្រើការងារក្នុងវិស័យទេសចរណ៍ យុវជន សិស្ស និស្សិត និងសាធារណជន ដែលមានបំណងអភិវឌ្ឍន៍សមត្ថភាព និងជំនាញក្នុងវិស័យទេសចរណ៍ បដិសណ្ឋារកិច្ច និងការធ្វើដំណើរ។ តាមការបញ្ជាក់ពីក្រសួងវគ្គបណ្ដុះបណ្ដាលនេះផងដែរ គឺស្ថិតនៅក្រោមកិច្ចសហការជាមួយវិទ្យាមួយវិទ្យាស្ថាន ខូហ្វី (KOFI) ។ សម្រាប់ពេលវេលានៃការសិក្សាគឺមានរយៈពេល ៤ សប្ដាហ៍ ខណៈការសិក្សាធ្វើឡើងរៀងរាល់ថ្ងៃសៅរ៍ វេលាម៉ោង 8:30 ព្រឹក ដល់ម៉ោង 11:30 ព្រឹក។ ដូច្នេះសម្រាប់បុគ្គលិកបម្រើការងារក្នុងវិស័យទេសចរណ៍ យុវជន សិស្ស និស្សិត និងសាធារណជន ដែលចាប់អារម្មណ៍ អាចធ្វើការចុះឈ្មោះសិក្សារតាមរយៈគេហទំព័រ https://www.tptd.org ។ សម្រាប់ព័ត៌មានបន្ថែមអាចទំនាក់ទំនងតាមរយៈ Telegram៖ ទំនាក់ទំនងតាមតេឡេក្រាម៖ 078899919, 015511116៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T10:19:37.403Z", "category": "ព័ត៌មានថ្មីៗ", "views": 4533, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គ្រីបតូធ្លាក់ថ្លៃ ដុល្លារមិនមានតម្លៃស្នូល! អ្នកជំនាញបង្ហើបពីរបស់សំខាន់៣ដែលអ្នកគួរយកលុយទៅវិនិយោគ	https://business-cambodia.com/articles/thing-to-invest-in-uncertainty	មកដល់ពេលនេះមានក្រុមហ៊ុនដែលរកស៊ីខាងគ្រីបតូចំនួន៣ហើយដែលប្រកាសក្ស័យធន។ ចំណែកទីផ្សារលុយគ្រីបតូនៅតែបន្តដាំក្បាលចុះជាលំដាប់ខណៈពេលដែលស្ថានសេដ្ឋកិច្ចពិភពលោកស្ថិតក្នុងភាពច្បាស់លាស់។ រីឯប្រាក់ដុល្លារវិញបើទោះបីជាតម្លៃវាកើនឡើងក៏ដោយ ប៉ុន្ដែស្ថិតវិបត្តិអតិផរណាបែបនេះ លុយនឹងកាន់តែបាត់បង់តម្លៃ។ ជុំវិញវិបត្តិអតិផរណា លោក Peter Schiff នាយកប្រតិបត្តិនៃក្រុមហ៊ុន Euro Pacific Capital បានបង្ហើបពីរបស់សំខាន់ៗ៣ដែលអ្នកគួរវិនិយោគនៅក្នុងកាលៈទេសៈស្ថានភាពសេដ្ឋកិច្ចពិភពលោកស្ថិតក្នុងភាពមិនច្បាស់លាស់។ ១. មាស  ត្រង់នេះ លោក Peter Schiff បានលើកឡើងថាបញ្ហាជាមួយប្រាក់ដុល្លារគឺថាវាគ្មានតម្លៃស្នូលពិតប្រាកដ(No intrinsic value) ប៉ុន្ដែមាសមានផ្ទុកនូវតម្លៃស្នូលពិតប្រាកដ។  លោកបានលើកឧទាហរណ៍ថា អ្នកអាចប្រើប្រាស់មាសក្នុងការទិញរបស់ផ្សេងៗ។ លើសពីនេះមាសគឺត្រូវបានគេចាត់ទុកជាទ្រព្យសុវត្ថិភាព ហើយពេលស្ថានភាពមិនច្បាស់លាស់វានឹងមានតម្រូវការកាន់តែច្រើន។ ២. កសិកម្ម លោក Peter Schiff បានលើកឡើងថានៅពេលពិភពលោកជួបវិបត្តិកសិកម្មគឺជាវិស័យមួយដែលអ្នកមិនគួរមើលរំលងឡើយបើអ្នកជាអ្នកវិនិយោគ។ លោកបានបន្ថែមទៀតថាវាសាមញ្ញទេ មិនថាមានរឿងអ្វីកើតឡើងនោះទេ មនុស្សនៅតែត្រូវការម្ហូបអារហារដូច្នេះវិស័យកសិកម្មគឺជាវិស័យមួយអាចនិយាយបានថាផ្ការីកគ្រប់រដូវតែម្ដងពោលគឺមិនថាស្ថានភាពបែពណាមនុស្សនៅតែត្រូវការម្ហូបអាហារជានិច្ច។ ២. ភាគហ៊ុនដែលបានភាគលាភ  ការវិនិយោគលើផ្សារហ៊ុនគឺជាផ្លូវមួយក្នុងការបង្កើតចំណូលបន្ថែមក្រៅពីប្រាក់ខែនិងចំណូលពីអាជីវកម្ម។ ជាពិសេសការវិនិយោគទិញភាគហ៊ុនដែលផ្ដល់ភាគលាភដល់អ្នកវិនិយោគនឹងធ្វើឲ្យអ្នកវិនិយោគទទួលបានចំណូលអកម្ម(passive income)ពោលគឺបើវិនិយោគទិញភាគហ៊ុនក្រុមហ៊ុនដែលមានភាពរឹងមាំទោះជាក្នុងស្ថានភាពសេដ្ឋកិច្ចមិនច្បាស់លាស់ក៏នៅតែទទួលបានចំណូលពីភាគលាភដែរ។ ទាក់ទងនឹងភាគហ៊ុននេះដែរ នៅថ្ងៃទី៣ខែធ្នូឆ្នាំ២០២២ខាងមុខ ឯកឧត្ដម ហុង សុហួរ អគ្គនាយកផ្សារមូលបត្រកម្ពុជានឹងចែករំលែកទាក់ទងនឹងអត្ថប្រយោជន៍នៃការវិនិយោគលើផ្សារហ៊ុនក្នុងកម្មវិធីសម្ពោធសៀវភៅលុយពិត។ មិនតែប៉ុណ្ណោះ លោក គ្រូ សំ កុសល ស្ថាបនិក Business Cambodia រួមជាមួយនឹងវគ្មិន២រូបផ្សេងទៀតនឹងចែករំលែកទាក់ទងនឹងការប្រើលុយឲ្យចំណេញនិងការវិនិយោគដើម្បីមានសេរីភាពហិរញ្ញវត្ថុ។ ដើម្បីចុះឈ្មោះចូលរួមកម្មវិធីសម្ពោធនសៀវភៅលុយពិត ទទួលបានគំនិតថ្មីៗទាក់ទងរឿងលុយកាក់និងការវិនិយោគ បងប្អូនអាចទាក់ទងតាម Telegram https://t.me/hang24271	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T10:17:03.158Z", "category": "ហិរញ្ញវត្ថុ", "views": 1994, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រកស៊ីជិត២ឆ្នាំខាតលុយ២០ម៉ឺនS$ លោកkhoo kar kiat ប្រាប់ពីកំហុសធំ ២ អ្នករកស៊ីគួរជៀសវាង	https://business-cambodia.com/articles/khoo-kar-kiat-founder-fastbee	ចាប់ផ្ដើមជាមួយចក្ខុវិស័យចង់កែប្រែឱ្យមនុស្សផ្លាស់ប្ដូរឥរិយាបទក្នុងការញ៉ាំម្ហូបអាហារតាមបែបថ្មី លោក khoo kar kiat បានលាឈប់ពីការងារដែលលោកធ្លាប់ធ្វើអស់រយៈពេល ៨ឆ្នាំ ដើម្បីដើរតាមក្ដីស្រមៃរបស់ខ្លួន ដោយបង្កើតក្រុមហ៊ុនមួយឈ្មោះ Fastbeeដែលជាក្រុមហ៊ុនដឹកជញ្ជូនម្ហូបអាហារ និងស្តុកទុកក្នុងទូទំនើបមួយ ដែលអតិថិជនខ្លួនអាចមកយកពេលណាក៏បាន។ ប៉ុន្តែអាជីវកម្មមួយនេះមិនបានរីកចម្រើនទៅមុខនោះទេ ពោលគឺវាបានផ្ដល់តែបទពិសោធន៍រកស៊ី រួចក៏ឈានទៅរកភាពបរាជ័យក្រោយពេលចេញរកស៊ីបាន ២២ខែ និងខាតបង់ប្រាក់រហូតដល់ទៅ ២០ម៉ឺនដុល្លារសាំហ្កាពួរឯនោះ។ មនុស្សភាគច្រើនបានចែករំលែកពីគន្លឹះជោគជ័យរបស់ខ្លួន ប៉ុន្តែសម្រាប់ លោក khoo kar kiatមិនមានភាពខ្មាសអៀនក្នុងការចែករំលែកបទពិសោធន៍បរាជ័យក្នុងអាជីកម្មរបស់ខ្លួនដល់អ្នករកស៊ីជំនាន់ក្រោយនោះទេ។ ខាងក្រោមនេះជាកំហុសឆ្គងធំៗចំនួន ២ ដែលធ្វើឱ្យអាជីវកម្មជាទីស្រលាញ់របស់លោក  khoo kar kiatសម្រេចចិត្តបិទទ្វាក្រោយពេលចាប់ផ្ដើមអស់រយៈពេល ២២ខែ៖ ១. ភាពទន់ខ្សោយក្នុងការគ្រប់គ្រងប្រតិបត្តិការអាជីវកម្ម ប្រតិបត្តិការអាជីវកម្មគឺពិតជាសំខាន់បំផុតក្នុងការរកស៊ី ព្រោះប្រសិនបើយើងមិនមានប្រព័ន្ធគ្រប់គ្រងច្បាស់លាស់ទេ វានឹងបង្កនូវបញ្ហាជាច្រើនដល់ម្ចាស់អាជីវកម្ម។ ជាក់ស្ដែងសម្រាប់ថ្ងៃចាប់ផ្ដើមអាជីវកម្មដំបូងរបស់លោក khoo kar kiatបានផ្ដល់នូវបញ្ហាឈឺក្បាលជាច្រើនតាំងពីថ្ងៃទី១មកម៉្លេះ។ អ្នកដឹកជញ្ជូនមិនបានមកដឹកម្ហូបអាហារទៅដាក់ក្នុងទូ ដូច្នេះលោកត្រូវដឹកជញ្ជូនដោយខ្លួនឯង ពេលខ្លះទូខូចត្រូវជួសជុល និងពេលខ្លះអតិថិជនប្រាប់ថាបើកទូមិនចេញ ហើយខ្លះទៀតដាក់អាហារឱ្យអតិថិជនខុស រហូតពេលខ្លះត្រូវហួសម៉ោងញ៉ាំអាហារបស់អតិថិជនក៏មាន។ នេះជាកំហុសឆ្គងដ៏ធំមួយរបស់លោកក្នុងការចាប់ផ្ដើមអាជីវកម្ម។ ២. សម្ពាធពីតម្រូវការទុនពីអ្នកវិនិយោគ ក្រោយចាប់ផ្ដើមបានមួយរយៈ អាជីវកម្មលោកក៏ត្រូវការទុនបន្ថែមដើម្បីទ្រទ្រង់អាជីវកម្ម និងចង់ពង្រីកខ្លួនឱ្យកាន់តែធំជាងមុន។ ប៉ុន្តែអ្នកវិនិយោគតម្រូវឱ្យលោកពង្រីកទូសម្រាប់ផ្ទុកអាហារឱ្យបាន ១០កន្លែង នៅក្នុងរយៈពេល ៦ខែ ទើបគេនឹងពិចារណាក្នុងការវិនិយោគ។ លោកខំពង្រីកទូមិនទាន់បាន ១០កន្លែងផង ស្រាប់តែក្រុមហ៊ុនជួបបញ្ហាហិរញ្ញវត្ថុដោយអស់លុយសម្រាប់ប្រតិបត្តិការអាជីវកម្ម។ ដូច្នេះជម្រើសលោកបានព្យាយាមទាក់ទងទៅអ្នកវិនិយោគជាច្រើននាក់ដើម្បីមកបណ្ដាក់ទុន ប៉ុន្តែជាលទ្ធផល អាជីវកម្មមួយនេះ មិនអាចគៀងគរទុនពីអ្នកវិនិយោគណាម្នាក់ទាល់តែសោះ បើទោះបីជាលោកព្យាយាមខ្លាំងយ៉ាងណាក៏ដោយ។ ជម្រើសចុងក្រោយ លោកក៏សម្រេចចិត្តបិទទ្វារអាជីវកម្មខ្លួនក្រោយដំណើរការបាន ២២ខែ។ ក្រោយបិទទ្វាអាជីវកម្ម និងមានសាព័ត៌មានមួយចំនួនចុះផ្សាយពីលោក ធ្វើឱ្យមានសាធារណជនជាច្រើនបានផ្ញើសារមកលើកទឹកចិត្តលោកកុំឱ្យអស់សង្ឃឹម និងចែករំលែកបទពិសោធន៍ស្រដៀងគ្នានឹងលោកផងដែរ ដែលធ្វើឱ្យលោកកាន់តែមានកម្លាំងចិត្ត និងមិនអស់សង្ឃឹមនឹងភាពបរាជ័យនេះ។ តាមរយៈបទពិសោធន៍បរាជ័យរបស់លោក បានលើកទឹកចិត្តកុំឱ្យអ្នករកស៊ីជំនាន់ក្រោយខ្លាចរអារជាមយភាពបរាជ័យ ប៉ុន្តែត្រូវគិតថាយើងជាមនុស្ស ហើយគ្មានអ្នកណាអាចជៀសផុតពីកំហុសឆ្គងនោះទេ សំខាន់អ្នកហ៊ានសាកល្បងអ្វីដែលអ្នកចង់ធ្វើ ចេះរៀនសូត្រពីកំហុសទាំងនោះ និងហ៊ានសាកល្បងជាថ្មីម្ដងទៀត៕	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T09:55:11.121Z", "category": "ភាពជាអ្នកដឹកនាំ", "views": 249, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មហាសេដ្ឋីវ័យ៦៧ឆ្នាំ សោកស្តាយខ្លាំង មិនបានបង្រៀនកូនអំពីកំពូលមេរៀនជីវិតទាំង ៥ នេះ	https://business-cambodia.com/articles/michael-yardney-life-lesson-	ពុតដែកទាន់នៅក្តៅ ប្រដៅកូនចៅទាន់នៅក្មេង! ការអប់រំកូនចៅគឺជារឿងសំខាន់សម្រាប់ ឪពុកម្តាយគ្រប់រូប។ ប្រសិនបើយើងមិនបានបង្រៀនកូនៗនូវមេរៀនកំពូលទាំង៥ នេះនៅពេលកុមារភាពរបស់កូនៗនោះទេ អ្នកនឹងមានពាក្យថាស្តាយក្រោយដូចមហាសេដ្ឋីវ័យ៦៧ឆ្នាំម្នាក់នេះដែលរវល់តែគិតអំពីសមត្ថភាពរកលុយខ្លួនឯង។ បើសិនបើគាត់អាចត្រឡប់ទៅអតីតកាលវិញគាត់នឹងបង្រៀនរឿង៥យ៉ាងនេះដល់កូនរបស់គាត់។ យោងតាមការស្រាវជ្រាវពីអ្នកនិពន្ធដ៏ល្បីឈ្មោះនិងជាម្ចាស់សៀវភៅ ““Rich Habits, Poor Habits” លោក Michael Yardney បានឱ្យដឹងថាមហាសេដ្ឋីវ័យ៦៧ឆ្នាំមួយរូបដែលលោកបានជួប បាននិយាយថាខ្លួនពិតជាមានការសោកស្តាយណាស់ដែលមិនបានបង្រៀនកូនៗរបស់គាត់ឥឡូវនេះកូនរបស់គាត់ធំពេញវ័យអស់ហើយ និងមានគ្រួសាររៀងៗខ្លួនប៉ុន្តែពួកគេនៅតែមានកំហុស។ នេះបើយោងតាមការចុះផ្សាយរបស់កាសែត CNBC ។ មេរៀនកំពូលទាំង៥នោះមាន៖ ១. ត្រូវរង់ចាំប្រសិនបើអ្នកចង់បានអ្វីមួយ ក្មេងចូលចិត្តរបស់ថ្មីនិងទាមទារចង់បានអ្វីភ្លាមៗដោយមិនចូលចិត្តរងចាំនោះទេ។ អ្នកដឹងទេថាការដែលមិនមានទម្លាប់ឱ្យពួកគេសន្សំសម្រាប់របស់អ្វីដែលពួកគេចង់បាននឹងធ្វើឱ្យពួកគេធ្លាប់ខ្លួន ថាត្រូវតែបានមកភ្លាមៗដូចជាប្រដាប់ប្រដាក្មេងលេងថ្មីជាដើម។ អនាគតនៅពេលដែលពួកគេធំឡើងពួកគេនឹងគ្មានភាពអត់ធ្មត់នោះទេ ហើយអាចឈានដល់ ការខ្ចីបុលគេយកមកទិញរបស់ដែលខ្លួនចង់បានភ្លាមៗផងដែរ។ ដូច្នេះហើយជម្រើសល្អចូរឱ្យពួកគេសន្សំលុយ ៥ដុល្លាររៀងរាល់សប្តាហ៍ដើម្បីបានរបស់លេងដែលមានតម្លៃ២០ដុល្លារ ជំនួសឱ្យការដកលុយទិញឱ្យពួកគេភ្លាមៗ។ ម្យ៉ាងរបស់លេងមួយនោះនឹងក្លាយជារបស់លេងមានតម្លៃបំផុតសម្រាប់គេហើយពួកគេនឹងកាន់តែមានទឹកចិត្តចេះសន្សំប្រាក់។ ២. អ្នកមានរបស់លេងច្រើនជាងគេ មិនហៅថាអ្នកឈ្នះទេ កុមារភាពរបស់មនុស្សជាច្រើនធំធាត់ឡើងជាមួយនឹងរបស់លេងចាស់ៗ ឬសម្លៀកបំពាក់ពីរទៅបីកំប្លេប៉ុណ្ណោះ។ ប៉ុន្តែវាមិនចម្លែកទេដែលក្មេងទាំងអស់នោះធំឡើងរឹងមាំ។ ដោយឡែកកុមារភាពខ្លះកើតមកលើគំនរទ្រព្យដ៏បរបូរិណ៍ មានរបស់លេងថ្មីជាប្រចាំ មានខោអាវថ្មីរាល់ខែឆ្នាំ ប៉ុន្តែចូរចាំថាទម្លាប់ទាំងអស់នោះបានបង្រៀនក្មេងៗដែលមិនទាន់ដឹងក្តីថាពួកគេជាអ្នកឈ្នះ ព្រោះគេអាចមានគ្រប់យ៉ាង។ ទង្វើបែបនេះនឹងពិបាកក្នុងការឱ្យពួកគេភ្លក់នូវបទពិសោធន៍ដែលលុយមិនអាចទិញបានណាស់ ព្រោះថាផ្នត់គំនិតរបស់អ្នកឈ្នះពិតប្រាកដគឺពួកបានភ្លក់បទពិសោធន៍គ្រប់រសជាតិទាំងអស់។ ៣. កាន់តែសន្សំកាន់តែឆាប់មានលុយ ការលើកទឹកចិត្តឱ្យកូនៗចេះសន្សំប្រាក់គឺជាកត្តាលីករមួយធ្វើឱ្យពួកគេឃើញពីភាពមានបានរបស់ពួកគេនៅនឹងមុខ។ ការសន្សំកាន់តែឆាប់កូនៗនឹងកាន់តែឆាប់មាន ព្រោះពួកគេបានប្រើប្រាស់វ័យរបស់់ពួកគេមកវិនិយោគលើការសន្សំប្រាក់ ហើយទំនោរនៃការធានាអនាគតហិរញ្ញវត្ថុគឺមានអត្រាខ្ពស់ ទោះចង់ក្រក៏ពិបាកដែរ។ ៤. បំណុលថ្ងៃនេះ គឺវេទនាថ្ងៃស្អែក នៅក្មេងតែងចង់សប្បាយ និងគិតអំពីអ្វីដែលធ្វើឱ្យខ្លួនមានក្តីសុខនៅថ្ងៃនេះ ដោយមិនបានគិតថាក្តីសុខថ្ងៃស្អែក ១០ឆ្នាំក្រោយឬ១៥ឆ្នាំក្រោយទៅជាយ៉ាងណានោះទេ។ មេរៀនមួយឱ្យក្មេងៗទាំងអស់ចូរចងចាំថា បំណុលដែលអ្នកខ្ចីនៅថ្ងៃនេះ គឺបានប្លន់យកប្រាក់របស់អ្នកនៅថ្ងៃស្អែក ដែលអ្នកបានចំណាយទាំងកម្លាំងកាយចិត្តដើម្បីរកប្រាក់ទាំងនោះ។ ៥. សំណាងកើតពីការប្រឹងប្រែង មនុស្សច្រើនណាស់ដែលចាត់ទុកភាពជោគជ័យរបស់អ្នកដទៃថាជាសំណាង។ ពិតណាស់ពួកគេសំណាងៗព្រោះពួកគេមានសេចក្តីព្យាយាម អត់ធ្មត់ និងអាចស្វែងរកអ្វីមួយដែលពួកគេពេញចិត្ត និងអាចរកប្រាក់ចំណូលចេញពីវា ព្រមទាំំងអាចសម្រេចរឿងអស្ចារ្យជាច្រើនៗដែលសូម្បីតែពួកគេខ្លួនឯងក៏មិនដឹងឡើយថាខ្លួនមានសំណាង។ ជាចុងក្រោយចូរចងចាំរឿងតែម្យ៉ាងបានហើយថា អ្វីដែលលុយទិញមិនបានគឺបទពិសោធន៍ អ្វីដែលពិបាកសាងគឺសំណាងខ្លួនឯង អ្វីដែលពិបាកទប់ទល់បំផុតគឺបញ្ហាជីវិត ប៉ុន្តែអ្នកនឹងអាចធ្វើបានប្រសិនបើបានភ្លក់និងរៀនសូត្រពីបទពិសោន៍៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T09:49:44.824Z", "category": "ភាពជាអ្នកដឹកនាំ", "views": 375, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អ្នកថតរូបអភិជន! តោះមកស្គាល់អ្នកថតរូបឱ្យ Ronaldo និង Messi ដែលជាសេដ្ឋីទ្រព្យ៤០លាន$	https://business-cambodia.com/articles/the-richest-photographer-annie-leibovitz	មុនឈានដល់ព្រឹត្តិកាលប្រកួត World Cup ជើងឯកបាល់ទាត់ លោក Cristiano Ronaldo និង លោក Lionel Messi បានថតស្ពតរួមគ្នាមួយឱ្យ ប្រេនល្បីឈ្មោះ LOUIS VUITTON (LV) ធ្វើឱ្យបណ្ដាអ្នកគាំទ្រជាច្រើនពោលពាក្យកោតសរសើរគ្រប់ៗគ្នា។ តើលោកអ្នកចង់ដឹងទេថាជាងថតរូបមួយសន្លឹកនោះជាអ្នកណា? គាត់គឺជាកំពូលអ្នកថតរូបអភិជនវ័យ៧៣ឆ្នាំ មួយរូបដែលមានឈ្មោះថា Annie Leibovitz និងមានទ្រព្យសម្បត្តិសរុបប្រមាណ ៤០លានដុល្លារ។ អ្នកស្រី Annie Leibovitz បានចាប់ផ្ដើមអាជីពជាអ្នកថតរូបរបស់គាត់ ចាប់តាំងពីដើមទសវត្សរ៍ឆ្នាំ៧០ ដោយធ្វើការជាជាងថតរូបឱ្យទស្សនាវដ្តីតន្រ្តី Rolling Stone។ ជាងថតរូបធម្មតាម្នាក់នេះ បានវិវត្តន៍ខ្លួនក្លាយជា Chief Photographer ហើយកាន់តំណែងពីឆ្នាំ ១៩៨៣ ដល់ ១៩៩៣។ រូបថតរបស់គាត់ទទួលបានភាពល្បីល្បាញជាច្រើន ដែលរួមមានរូបរបស់ តារាល្បីៗមួយចំនួនដូចជា John Lennon, Lady Gaga Michael Jackson និង Rihanna រួមទាំងអ្នកផ្សេងទៀតជាច្រើន។ លើសពីនេះគាត់ក៏បានថតរូបរបស់ ម្ចាស់ក្សត្រិយ៍ Elizabeth II នៅពេលដែលទ្រង់យាងទៅបំពេញដំណើរទស្សនកិច្ចនៅសហរដ្ឋអាមេរិក។ គួរបញ្ជាក់ផងដែរថា គិតត្រឹមឆ្នាំ២០២២ នេះអ្នកស្រី Annie Leibovitz មានទ្រព្យសរុបប្រមាណ៤០លានដុល្លារ។ សព្វថ្ងៃគាត់បម្រើការងារឱ្យក្រុមហ៊ុន Vanity Fair ដោយទទួលបានប្រាក់ខែប្រមាណ ៣លានដុល្លារក្នុងមួយឆ្នាំ។ ចំពោះថ្លៃឈ្នួលថតរូបវិញ មួយថ្ងៃគាត់គិតចាប់ពី ១ម៉ឺនដុល្លារ ទៅ ២៥,០០០ដុល្លារ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T09:44:13.624Z", "category": "ហិរញ្ញវត្ថុ", "views": 355, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
អាកាសយានដ្ឋានអន្តរជាតិតារាសាគរ អាចនឹងត្រូវពន្យារពេលពី៣ ទៅ៦ ខែបន្ថែមទៀត ខណៈមន្រ្តីជាន់ខ្ពសបញ្ជាក់ថាដោយសារបញ្ហាទាំងនេះ	https://business-cambodia.com/articles/darasakor-international-airport-may-be-delayed-from-3-to-6	គម្រោងអាកាសយានដ្ឋានអន្តរជាតិតារាសាគរខេត្តកោះកុង អាចនឹងត្រូវពន្យារពេលយ៉ាងហោចណាស់ ៣ទៅ៦ ខែបន្ថែមទៀត ។ នេះបើយោងតាមការចេញផ្សាយរបស់ក្រសួងព័ត៌មាន នៅថ្ងៃទី២១ ខែសីហា ឆ្នាំ២០២២។ តាមការលើកឡើងរបស់ពីឯកឧត្តម ស៊ីន ចាន់សិរីវុត្ថា អនុរដ្ឋលេខាធិការនិងជាអ្នក នាំពាក្យអាកាសចរស៊ីវិល តាមរយៈក្រសួងព័ត៌មានបានឲ្យដឹងថា មូលហេតុដែលធ្វើឱ្យពន្យារពេលនេះគឺអាចបណ្ដាលមកពីវិបត្តិសេដ្ឋកិច្ចសកល និងវិធានការនៃការធ្វើដំណើរដោយសារកូវីដ ១៩ ដែលជះឥទ្ធិពលដល់ការពន្យារពេលនេះ។ ឯកឧត្តមក៏បានបន្ថែមទៀតថា ការពន្យារពេលនេះក៏អាចបណ្ដាលពីក្រុមហ៊ុន ជួបបញ្ហាខ្វះខាតលំហូរសាច់ប្រាក់ ខណៈដែលវិធានការគ្មានកូវីដ របស់ប្រទេសចិន បានបណ្ដាលឱ្យក្រុមហ៊ុនសាងសង់ ជួបបញ្ហារាំងស្ទះការដឹកសម្ភារមួយចំនួនផងដែរ។ គូរបញ្ជាក់ផងដែរថា គម្រោអាកាសយានដ្ឋានខាងលើនេះគ្រោងបើកដំណើរការនៅចុង២០២២ នេះ ខណៈកាលពីពេលថ្មីៗកន្លងទៅនេះអាកាសយាដ្ឋាននេះបានធ្វើការតេស្គ ឧបករណ៍បច្ចេកទេសមួយចំនួនរួមមកហើយ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T09:42:23.753Z", "category": "អចលនទ្រព្យ", "views": 206, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
របរក្រៅម៉ោង! ចាយលុយខ្ទង់ ៥០០$ ដាំបន្លែរៀបតែលើដំបូលផ្ទះក៏បានលុយចាយ ចំណូលគ្រាក់ៗរាល់ថ្ងៃ	https://business-cambodia.com/articles/job-for-people-live-in-phnom-penh-	របរដើមទុនតិចសម្រាប់អ្នកភ្នំពេញក៏អាចធ្វើបានចំណាយលុយខ្ទង់តែ ៥០០ដុល្លារ ទៅ ១,០០០ ក៏អាចធ្វើបានរកចំណូលបានគ្រាក់ៗរាល់ថ្ងៃ ទោះបីអ្នកធ្វើការ៨ម៉ោងក៏អាចធ្វើបានដែរ។ដោយរបរនោះគឺការដាំបន្លែលើទឹក ដំណាំនេះយើងអាចដាំបានទាំងនៅចំហៀងផ្ទះនិងលើដំបូលផ្ទះដែលមានពន្លឺគ្រប់គ្រាន់គឺអាចដាំបានហើយ។ ជាក់ស្តែងក្នុងកិច្ចសម្ភាសន៍ជាមួយ Business Cambodia លោក ម៉ៅ សៃ បច្ចុប្បន្នជាអ្នកដាំបន្លែមួយរូបនៅខេត្តកំពង់ធំបានមានប្រសាសន៍ថា “ចំពោះបងប្អូនដែលមានដំបូលផ្ទះទំនេរនៅភ្នំពេញក៏អាចរៀបចំដាំដំណាំលើទឹកនេះបានដែរ បើទោះជារវល់ធ្វើការទំនេរតែព្រឹកល្ងាចក៏ដោយ” លោកបន្តថា ម្ចាស់ផ្ទះដែលគាត់ចង់ចាប់ផ្តើម គាត់អាចចាប់ផ្តើមពីខ្នាតតូចទៅដោយចំណាយដើមទុនចន្លោះពី ៥០០ដុល្លារ ទៅដល់ ១,០០០ដុល្លារ។ ប្រសិនបើបងប្អូនគាត់មិនចេះបច្ចេកទេសនៃការរៀបចំឬដាំដុះ លោកក៏មានសេវាកម្មរៀបចំដំឡើងឱ្យផងដែរ ឬក៏អាចមកទទួលការបណ្តុះបណ្តាលអនុវត្តន៍ជាមួយលោកដោយផ្ទាល់ក៏បាន។លោក ម៉ៅ សៃបានបញ្ជាក់ទៀតថា សម្រាប់បងៗដែលមានផ្ទះទទឹង ៤ម៉ែត្រ បណ្តោយ ១២ម៉ែត្រ អាចចាយទុនចាប់ផ្តើមដំបូង១,០០០ដុល្លារបាន ដោយចំណាយរៀនដាំ រៀនធ្វើយកបច្ចេកទេសជាមុនសិន ក្រោយពីចេះហើយចាំពង្រីកខ្នាតធំបន្តទៀតក៏បាន។ គួរបញ្ជាក់ផងដែរថា សម្រាប់បងប្អូនដែលមានដំបូលផ្ទះទំនេរអាចសាកល្បងធ្វើបាន បើទោះបីជាមិនដាំសម្រាប់លក់ក៏អាចដាំដុះហូបខ្លួនឯងដើម្បីកាត់បន្ថយការចំណាយ និងកាត់បន្ថយការទទួលទាន់បន្លែដែលមានសារជាតិគីមីបានដែរ។ហើយប្រសិនបើបងប្អូនចាប់អារម្មណ៍ ការដាំដុះចង់សិក្សាបន្ថែមពីការរៀបចំនិងរបៀបធ្វើអាចធ្វើការទំនាក់ទំនងទៅកាន់ លោក ម៉ៅ សៃ បានតាមរយៈលេខ ៖ 0963882299 គាត់មានទទួលរៀបចំ បណ្តុះបណ្តាលជំនាញ ក៏ដូចជាផ្គង់ផ្គង់សម្ភារសម្រាប់ការដំឡើងរងដាំបន្លែផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T09:37:45.029Z", "category": "មុខរបរកសិកម្ម", "views": 643, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនខ្លាចគូប្រជែង! មកដឹងគន្លឹះសំខាន់ចំនួន៣ អ្នករកស៊ីមិនចាញ់គេ	https://business-cambodia.com/articles/wining-tips-to-other-seller	ខណៈដែលប្រទេសជាតិកំពុងរីកចម្រើន ធ្វើឱ្យមនុស្សចាប់ផ្តើមចាប់អារម្មណ៍លើការរកស៊ីកាន់តែច្រើន ដែលតម្រូវឱ្យមានការប្រគួតប្រជែងច្រើន ស្របពេលអ្នកលក់ភាគច្រើនកំពុងតែមានចម្ងល់ថា លក់ផលិតផលដូចគ្នា តែហេតុអីគេលក់ល្អជាងយើង ហាងក៏មានដូចគ្នា ទីតាំងនៅជិតគ្នា ហេតុអ្វីកន្លែងយើងស្ងាត់យ៉ាង។ ថ្ងៃនេះ Business Cambodia សូមលើក យកយុទ្ធសាស្ត្រសាមញ្ញៗ មកចែករំលែកដល់អ្នកទាំងអស់គ្នាក្នុងការទប់ការប្រជែង។ ១. ឈ្នះគូប្រជែងយ៉ាងតិច៥ភាគរយ៖ ត្រង់ចំណុចនេះមានន័យថាអ្នកមិនចាំបាច់ឈ្នះគូរប្រជែងខ្លាំងពេកនោះទេ ត្រឹមតែតិចតួចក៏បានដែរ ជាឧទាហរណ៍ថា អាវយឺតមួយដូចគ្នាមានតម្លៃដើម១០ដុល្លារ ហើយគូប្រគួតរបស់អ្នកលក់ចេញតម្លៃ ១២ដុល្លារ ដូច្នេះហើយវាជាឱកាសរបស់អ្នកហើយ ដែលអ្នកលក់ត្រឹមតែ១១,៥០ដុល្លារ ឬក៏១១,៨០ដុល្លារ (បញ្ចុះហើយ តែនៅតែចំណេញ)  ពិតណាស់អតិថិជនច្បាស់ជាមករកអ្នកជាមិនខាន ព្រោះពួកគេគិតថាវាមានផលចំណេញដល់គេ។ ២. ច្រើនមុខ ៖ ក្នុងសម័យមនុស្សរវល់ច្រើន អតិថិជនចូលចិត្តទៅរកកន្លែងណាដែលទៅម្តងហើយទទួលបានគ្រប់មុខ ពោលគឺសួរអ្វីក៏មាន ចង់បានអ្វីក៏មាន ជាឧទាហរណ៍ថា បើគេបើកហាងលក់ បន្លែ ត្រី សាច់ ហើយអ្នកលក់របរដូចគ្នាទៅនឹងគេដែរ ដូច្នេះហើយអ្នកត្រូវរកអ្វីដែលពិសេសជាងគេ ពិតណាស់អ្នកអាចលក់ ចាបហួយបន្ថែមទៀតបាន ដូចជាទឹកត្រី អំបិល ស្ករ ប៊ីចេង ជាដើម ដែលវាមានភាពងាយស្រួលដល់ភ្ញៀវមែនទែន មិនបាច់រត់ទៅទិញពីរបីកន្លែងទម្រាំគ្រប់។ ៣. ភាពរួសរាយរាក់ទាក់៖ ត្រឹមតែពីរចំណុចខាងលើមិនគ្រប់គ្រាន់ទេ បើអ្នកជាអ្នកលក់មុខមិនរីក ពាក្យសម្ដីមិនល្អ មិនរួសរាយរាក់ទាក់ជាមួយអតិថិជន កុំរំពឹងអតិថិជនទិញអ្នក ត្រូវចាំថាអតិថិជនមានលុយទិញអ្នក មិនមែនទៅសំុអ្នកនោះទេ តែផ្ទុយមកវិញ បើអ្នកជាអ្នកលក់មានស្នាមញញឹមជាប់ជានិច្ច ចេះគួរសម ចេះគោរពភ្ញៀវ នោះភ្ញៀវនឹងមានអារម្មណ៍ថា អ្នកកំពុងផ្តល់ក្តីសុខទៅកាន់ពួកគាត់ នោះគាត់នឹងស្រលាញ់អ្នក នឹងទិញផលិតផលរបស់អ្នកជាមិនខាន។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:38", "date_created": "2022-11-21T09:36:27.072Z", "category": "កំពូលអ្នកលក់", "views": 627, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.